
„Ambiţia cea mai înaltă a metafizicienilor de rasă a fost totdeauna aceea de a zidi, cu puterile cîte li s-au dat, o viziune 
cosmologică." 

(Lucian Blaga) 

în 1939, cînd Lucian Blaga a scris Prefaţa la Diferenţialele divine, primele sale două trilogii erau deja elaborate, iar din 
Trilogia valorilor fusese elaborată lucrarea Artă şi valoare. Aici îşi prezintă gînditorul român planul întregului sistem trilogial 
care mai cuprindea, în afară de Trilogia cunoaşterii, Trilogia culturii, Trilogia valorilor şi Trilogia cosmologică, avînd ca 
primă componentă Diferenţialele divine şi Trilogia pragmatică din care se afla în lucru Fiinţa istorică. Evenimentele care au 
urmat l-au împiedicat pe Blaga să-şi realizeze integral acest proiect; douăzeci de ani mai tîrziu, în 1959, cu doi ani înainte de 
moarte, în Anexa editorială a Testamentului său filosofic, el renunţă la ultima trilogie, socoate sistemul încheiat cu Trilogia 
cosmologică, în care include pe lîngă Diferenţialele divine şi Fiinţa istorică — lucrare încă inedită pe atunci, Aspecte 
antropologice care a fost iniţial un curs ţinut la Facultatea de Filosofie a Universităţii din Cluj-Napoca în anul universitar 
1947/1948 şi litografiat în 1948 sub egida Uniunii Naţionale a Studenţilor din România. 

Aparent este Trilogia cea mai puţin închegată şi unitară întrucît ea s-a constituit parțial din ceea ce era destinat inițial a 
aparţine Trilogiei pragmatice abandonată. Dar pentru noi problema nu este cum ar fi arătat 


sistemul dacă Blaga şi-ar fi realizat proiectul inițial, ci structura şi semnificaţia sistemului trilogial aşa cum şi 1-a încheiat 
autorul însuşi. La o analiză mai atentă ultima trilogie, cea cosmologică, nu este un hibrid, are o unitate lăuntrică pe care vom 
încerca a o degaja în cele ce urmează. Toate sînt străbătute de o năzuinţă constructivă, de conştiinţa superioară a unui sistem 
filosofic original. „în conştiinţa lui Lucian Blaga « năzuința constructivă » se confundă cu nevoia şi aspirația de a elabora un 
sistem de gîndire, care să egaleze şi să concureze marile sisteme filosofice europene: conştiinţa patriotică ia aici forma de 
cristalizare a conştiinţei filosofice creatoare de operă mare şi reprezentativă pentru un popor." ! 

1. între ontologie şi cosmologie 

Lucian Blaga nu a inclus în sistemul său o trilogie ontologică deoarece nu 1-a preocupat decît în subsidiar existenţa ca tot, ca 
întreg, deci o teorie generală a existenţei, ci modalități existențiale concrete, particularizate şi reflexele lor cognitive şi de 
conştiinţă; deci nu existenţa ca totalitate, ci existența culturală (universul culturii), existența sau universul valorilor, universul 
cunoaşterii şi modalităţile originare ale existenței — cosmologia. Şi totuşi Trilogiile, îndeosebi cea cosmologică, cuprind 
numeroase implicaţii şi chiar gînduri manifest ontologice. 

Multă vreme problema ontologică şi, în subsidiar, cea cosmologică, a fost ocolită fiind socotită pe nedrept ca speculație pură. 
Ea este prezentă însă în mai toate filosof iile lumii. Obsesia filosof iilor presocratice a fost principiul — ontologia 
principiului ca punct de plecare, ca arhe şi ca esenţă a lucrurilor, toate cîte există. Şi nu totdeauna acesta era identificat cu un 
element concret (apa, aerul, focul, numărul) ; a mai existat şi ontologia atomistă sau cea eleată care distingea între existența 
aparentă multiformă a datelor simţurilor şi adevărata existență — una şi imobilă, care există din eternitate într-un chip ce 
prefigurează ontologic logica identităţii tautologice. Din perspectiva acestei ontologii pure nu putem elucida una din 
problemele de bază ale cosmologiei: originea universului, modelele genezei cu care îşi începe Blaga cercetarea cosmologică. 
Din acest punct de vedere, mai eficient sub raport cognitiv se dovedeşte a fi focul heracli-tean: „Focul dă ființă aerului, apei, 
pămîntului, şi prin acestea tuturor lucrurilor întrucît este şi întrucît se suprimă ca atare. Generarea presupune deopotrivă ființa 
şi neființa, aceasta din urmă ca suprimare pozitivă deci 

nu în sens parmenidian." ! Cert este că în istoria filosofiei ca ontologie de o mare productivitate cognitivă s-a dovedit a fi 
conceptul de neființă! Platon nu neagă nonexistența, ci se străduieşte să-i confere legitimare, iar aceasta decurge din ceea ce 
Constantin Noica numeşte devenirea întru fiinţă. 

„Cine spune « devenire întru ființă» admite mai mult decît că ființa nu contrazice devenirea; va trebui să admită că în schimb 
devenirea poate contrazice fiinţa, atunci cînd nu este întru ea şi că astfel se creează o contradicţie unilaterală." ? Prin devenire, 
fiinţa îşi asimilează nonfiinţa ca alteritate, dincolo de pură identitate cu sine sau devine ea însăşi nonfiintă. Nonfiinţa sau 
nonexistența participă la existenţă şi prin aceasta în chip paradoxal, nu o împuţinează, nu-i şubrezeşte statutul de existență, ci 
îi dă împlinire, îi dă relief, îi sporeşte întemeierea şi inteligibilitatea. Nu putem urmări aici toată aventura ontologică, este, 
poate, una dintre cele mai fascinante pentru cugetatea teoretică. 





Aş mai aminti modul de a pune problema cosmologică la P. P. Negu-lescu. în timp ce problema ontologică, tratată de el într- 
un curs special vizează natura existenţei, indiferent dacă se referă la toate lucrurile sau la unele din ele, problema 
cosmologică, tratată într-un alt curs „este... problema existenţei în general, a existenţei considerate, adică, nu în una din 
părţile atît de numeroase şi de variate, ce o compun, ci în totalitatea ei”. însuşi termenul de kosmos implică nu „o 
multiplicitate haotică de elemente disparate.,, ci... un sistem ordonat de părți solidare sau, cu alte cuvinte, o unitate 
armonică". Problema cosmologică, astfel pusă, se rezumă la trei întrebări: ce este această totalitate a existenţei, ce este deci 
Universul, de unde vine, cum a luat naştere; de ce a luat ființă sau în ce scop există; cum este întocmit, în ce raporturi se află 
diferitele lui părţi. 

Este posibil şi un model cosmologic informaţional, înţeles astfel de Virgil Stancovici: 

„Starea de univers a materiei şi antimateriei este o stare dinamică... Integrarea umană individuală şi socială este forma de 
organizare ontologică 

! Tudor Cătineanu, Lucian Blaga şi filosof ia istoriei (,, Pietre” pentru o exegeză), în Lucian Blaga, Fiinţa istorică, Editura 
„Dacia", 1977, p. 260. 

! Gheorghe Vlăduţescu, Modernitatea ontologiei aristotelice, Editura „Dacia", 1983, p. 18. 

? Constantin Noica, Devenirea întru fiinţă, Editura Ştiinţifică şi Enciclopedică, 1981, p. 9. 

* P, P. Negulescu, Scrieți inedite. Problema cosmologică, Ediţie îngrijită, cu studiu introductiv şi note de Nicolae Gogoneaţă, 
Editura Academiei R.S.R., 1977, p. 23. 

* Idem, p. 24. € Ibidem, p. 25. 

a unor sisteme parţiale ale universului care nu poate fi înțeleasă fără înţelegerea integrării cosmice socotită de noi forma 
generală a organizării existenţei fundamentale... Filosofic vorbind, cosmologia este problema relației obiectuale şi subiectuale 
dintre om şi univers." ! Acelaşi autor formulează marile întrebări ale cosmologiei filosofice şi a celei ştiinţifice deopotrivă, 
încheind cu întrebarea a 34-a: „Aşadar ce este permanent şi ce este trecător în universul în care trăim?'? 

Este dificil să delimităm radical cosmologia de ontologie. Şi la Blaga ele interferează: „La limită, se poate admite chiar că 
sub denumirea de cosmologie Blaga propune, în felul său, o ontologie. El nu a operat cu o Trilogie ontologică, dar discursul 
despre geneza şi structurile universului implică în aşa măsură ontologia încît chiar dacă se lipseşte de o formă explicită, a 
analizei raportului dintre materie şi conştiinţă, natură şi gîn-dire etc, cosmologia sa cheamă ontologia pînă la suprapunerea 
neafirmată clar de gînditor." ° în plan strict ontologic, găsim în opera sa, chiar în Diferențialele divine, elemente ale unei 
concepții realiste (în sensul că ţine seama de structura reală a existenței) — de pildă atunci cînd îşi propune să schițeze 
tabloul lumii date prin prisma aspectelor ei esenţiale, el părăseşte, fie şi „pentru o clipă podişurile speculației...". El distinge 
astfel indivizi sau existenţe individualizate, ca realități complexe, Tipuri sau specii care-şi subsumează indivizii sau tipurile 
mai puţin generale şi izvoade — aspecte tipice dar parţiale, motive structurale şi formale ale indivizilor. 

Blaga mai înfăţişează, menținîndu-se de asemenea în preajma realului, principalele moduri sau structuri ontologice, care 
deţin „locurile cele mai hotărîtoare în arhitectonica universului” * , sau „articulațiile arhitectonice cele mai de seamă ale 
lumii" * . Un mod ontologic se caracterizează prin două momente corelative: felul de a fi dispunînd de grade de intensitate 
diferite şi orizontul unui mod de a fi, care se distinge prin complexitate. 

Un mod ontologic ar fi cel al cristalelor, cărora li se atribuie şi un orizont în faza devenirii ca un spaţiu de luat în stăpînire, de 
consumat în procesul de închegare monocentrică a unei făpturi. Orizontul dispare ca orizont după ce procesul de cristalizare a 
fost încheiat. 

Un alt mod ontologic este cel al plantelor care sînt finalist organizate în spaţiu şi timp şi de aceea orizontul lor are o 
semnificație mai complexă. 

! Virgil Stancovici, Filosofia integrării, Editura Politică, 1980, p. 127. 

? Idem, p. 133. 

* Gh. Al. Cazan, Istoria filosof iei româneşti, Editura Didactică şi Pedagogică, 1984, p. 282. 

* Lucian Blaga, Diferențialele divine, Bucureşti, Fundaţia pentru Literatură şi Artă, 1940, p. 76. 

5 Idem, p. 78. 

Un strat ontologic superior este cel al animalelor pentru care orizontul este „un factor complementar al unui finalism 
organic", dar mai ales „un cadru familiar sau străin față de care el să întreprindă diverse acte în vederea securității, în genere, 
a făpturii sale”.! 

Modul ontologic cel mai complex „este trăsătura structurală, fundamentală, a ființei umane" °, iar superioritatea sa decLivă 
constă în aceea că omul ca individ şi ca gen „respiră şi ființează în orizontul misterului şi în vederea revelării acestuia”. Acest 
mod ontologic condiţionează întregul destin uman şi menirea creatoare a omului. Este orizontul cel mai plenar la scară 
terestră, dar Blaga se referă şi la posibilitatea unor moduri ontologice mai plenare decît ale omului; un asemenea mod 
ontologic de maxim volum orizontic ar fi însăşi Ființa divină. în afară de modurile sau structurile ontologice, foarte puţine, 
există în univers, solidare cu ele, un mare număr de moduri morfologice, dotate cu grade de complexitate diferite, dar ființînd 
numai în cadrul unuia şi aceluiaşi mod ontologic. 

Conceptul blagian al structurii universului în moduri ontologice şi morfologice ar fi putut fi tentant pentru înțelegerea 
raționalistă a universului, dacă s-ar fi bazat exclusiv pe criterii obiective care să țină seama de complexitatea structurală a 
diferitelor zone ale existenţei; iată însă că, prin postularea unui mod ontologic suprauman, ontologia sa se apropie mai curînd 
de cea spiritualistă a neoplatonicienilor şi gnosticilor, pentru care toate existenţele, inclusiv cea umană, sînt existențe 
degradate în raport cu existența supremă şi perfectă a divinității. 

Este adevărat că Blaga ia atitudine împotriva tuturor acelor sisteme metafizice care postulează un Dumnezeu extramundan, 
creator al omului şi al lumii după chipul şi asemănarea sa (teologia creştină) şi proclamă că produsul e totdeauna fatalmente 
inferior; alteori degradarea analogiei creator-creatură este explicată prin căderea sau natura recalcitrantă a acesteia din urmă. 
Critica sa vizează însă doar faptul că se introduce astfel „un al doilea principiu”, alături de Fondul originar în care el vede 
singurul principiu. „Principii precum acela al fatalismului căderii, al libertăţii, al materiei etc, limitează de fapt pe dinafară 
divinitatea, şi multiplică inoportun şi împotriva postulatelor proprii ale inteligenţei, elementele explicative.” ° 


Poate că este exagerată asimilarea Marelui Anonim cu Dumnezeul diferitelor religii dar sînt pe deplin de acord cu afirmaţia: 
„Cosmologia lui Blaga, cu arta ei inegalabilă de deducere a conceptelor nu a reprezentat 

! Lucian Blaga, Diferenţialele divine, ed. cit., p. 78. 

? Ibidem. 

* Idem, p. 79. 

în contextul filosof iei româneşti, o teorie validă despre geneza, structura şi principiul de existență a universului"!. Termenul 
propus pentru a desemna „centrul metafizic absolut” ! al universului are desigur trăsături care țin de calitatea artistică şi 
metaforismul abundent al gînditorului, dar prin natura sa filosofică nu se deosebeşte de termenii altor filosofii idealiste, mai 
ales „idealist-obiective”.? 

2. Un model metafizic de „geneză a lumii" 

L'na din falsele probleme ale vechii cosmologii de care n-a fost scutit nici Blaga este aceea a genezei lumii, problema genezei 
se pune numai pentru existenţele limitate, dar nu pentru lumea însăşi, infinită în timp 

şi spațiu. 

încă din primul capitol al Diferențialelor divine (Modelele genezei), Blaga consideră „problema genezei cosmice” — puţin 
cercetată în ultima vreme datorită ruinelor ciclopice ale problematicii cosmologice, sfielii filosofilor, timidităţii metafizice, 
căderii sale în desuetudine sau scăderii apetitului speculativ apreciată ca „semnul unei infirmităţi”. Blaga recunoaşte marile 
dificultăţi ale problemei obîrşiei lumii, mai ales după momentul istoric al „criticismului" care este ireversibil. Este însă ciudat 
faptul că în scurta sa referire la Kant, Blaga are în vedere sistemul trinitar al criticilor în care „Devenirea întru ființă are din 
plin sens de realitate” 5, dar nu şi concepţia sa propriu-zis cosmologică din tinereţe expusă în Istoria generală a naturii şi 
teoria cerului. După cum se ştie Newton a explicat pentru prima dată ordinea dinăuntrul sistemului solar prin forța naturală a 
gravitaţiei. Multe probleme rămîneau însă neexplicate, ceea ce 1-a determinat pe savantul englez să recurgă la intervenția 
divinității. Kant cată să-l depăşească peNew-ton în ceea ce priveşte jocul forțelor de atracție şi repulsie, izvorul acestora— 
respectiv forţa de gravitație, pe care a explicat-o şi Newton, şi mişcările centrifuge născute din acea masă materială haotică, 
inițială, cu o densitate distribuită inegal, cu un nucleu gravitațional mai puternic. Prin dezechilibrul şi armonizarea celor două 
tipuri de mişcări a luat naştere sistemul solar — ca un corp central a cărui materie constitutivă foarte densă se rotea 
necontenit după legile mecanice. în chip similar, fără nici o intervenţie supranaturală au luat naştere şi sistemele siderale mai 
cuprinzătoare, ca acela din care face parte şi sistemul nostru planetar. Blaga subliniază în schimb lecţia metodologică a lui 
Kant, tensiunea şi echilibrul dintre 

atitudinea critică şi cea metafizică, constructivă: „Să facem loc, cît mai mult loc criticei! Să facem loc, cît mai mult loc 
metafizicei!" ! Este adevărat că el nu preconizează opoziții inevitabile între cosmologiile ştiinţifice şi cele metafizice: „O 
cosmologie de natură metafizică nu trebuie neapărat să ajungă în conflict cu o cosmologie de natură ştiinţifică, căci, în ciuda 
tuturor aparenţelor contrare, obiectul lor nu este acelaşi. începuturile sau substraturile, despre care se simte datoare să 
vorbească o cosmologie metafizică, sînt mult anterioare începuturilor, şi mult mai adinei şi mai ascunse decît substraturile în 
preajma cărora îşi durează ipotezele o cosmologie de natură ştiinţifică." ? Blaga este însă necruţător cu sistemul cosmologic 
„care a dominat intelectualitatea europeană", „materialismul energetic” (o cosmologie metafizică totuşi), asociat în chip 
bizar cu „spiritul plebeu al veacului". îi reproşează în primul rînd că ar fi ridicat la rang de principii constitutive ale lumii — 
datele cele mai grosolane — în primul rînd materia şi energia fără a observa că, oricum ar fi tălmăcite acestea într-o filosofie 
sau alta, alcătuiesc alfa şi omega întregii ştiinţe moderne. După unele considerații succinte privind , logica explicației”, prin 
care se încearcă revelarea „ființei secrete” a lucrurilor, experiența, ca instanță necesară, ! dar nu absolută de „verificare", 
relaţia dintre modalitățile explicative şi tipurile de experienţă (toate acestea sînt tratate pe larg, precum se ştie, în Trilogia 
cunoaşterii), Blaga abordează direct problema genezei lumii, debu-tînd cu întrebarea îndreptăţită dacă a existat o geneză de 
vreme ce putem să ne închipuim lumea ca fără început şi fără sfîrşit, o permanenţă susceptibilă de schimbări, dar inalterabilă 
în esenţa ei. El preferă perspectiva genezei pe care o socoate mai adecvată spre a explica structurile sau articulațiile 
universului şi a aborda cu şanse mai mari problema cosmologică. 

Cei care au admis ideea de geneză au încercat să şi-o explice prin anume m modele — fie mai aproape de empiricul 
fenomenal, fie mai abstract teoretice. De pildă, „arhetipul cosmogonic" construit după un model biologic în mitologiile 
arhaice, originare: cupluri de zeități primare produc pe cale naturală, prin procreare sexuală, existențele lumii. Sau modelul 
cosmogonic, inspirat de „tehnica facerii" meşteşugite dintr-o materie primordială, creatorul acţionînd ca un arhitect, ca un 
artist sau — să zicem — ca un meşteşugar olar. Acest model poate dobîndi subtilități ca în mitul platonic al unui „spirit al 
lumii (Demiurg), care lucrează potrivit icoanelor Alin lumea Ideilor eterne, perfecte şi fără schimbare". Modelul acesta 
presupune nu 

'- Gh. Cazan, op. cit., p. 282. ' Idem, p. 283. Constantin Noica, op. cit., p. 39. 

' Lucian Blaga, Diferenţialele divine, ed. cit., p. 

> Idem, p. 44. 

* Idem, p. 17. 

numai ceva — o materie originară — care este modelat, dar şi un Cineva care preexistă şi dispune de virtuți demiurgice. 

Un alt model este cel al emanaţiei, fenomen larg răspîndit în orizontul cunoaşterii științifice sau al celei comune (emanația 
căldurii, a razelor solare etc), luat însă în sensul mitic şi mistic ca emisiune de substanță dintr-un centru sacru generator (cum 
ar fi Brahma). "Unele concepţii cosmologice sînt clădite pe analogia dintre lumea empirică şi cea a visului, cea dintii fiind 
proiecția halucinatorie în afară a eului cel mai adînc, „ca un imens vis sau ca un tot iluzoriu".! Acest model ne aminteşte nu 
numai de învăţătura Upanişadelor, dar şi de sistemul filosofic al lui Berkeley în care „faptele se petrec... ca şi cum am sta sub 
înrîurirea hipnotică a unei divinităţi care ar avea nu ştim ce pricini secrete de a stîrni în suflete această, imagine cu totul 
subiectivă a unui cosmos"? Blaga mai ia în consideraţie şi modelul mistic de inspiraţie islamică pentru care lumea este 
„revelarea substanţei divine", minune generalizată, ca şi modelul creştin de geneză cosmică, cu un Dumnezeu gîndit ca un 


suprem vrăjitor care face lumea din nimic prin rostirea unor cuvinte magice. 

Blaga se arată nemulțumit că în toate aceste modele cosmogonice, procesul genetic e conceput pe plan fenomenal-empiric, 
după analogii empirice, prea limitate şi prea unilaterale. Nu respinge metaforismul, dar el trebuie subordonat unor acte 
teoretic-constructive, capabile să depăşească, „orice model grosolan" şi să dea seamă despre pluralismul individuaţiunilor 
empirice. Filosoful român este convins că teoria sa despre existenţa originară cosmică, imaginată ca un imens rezervoriu de 
diferențiale eterogene şi omogene ar putea legitima acest pluralism. Cu precizarea că „închegările individualizate" nu sînt 
elemente simple, precum diferenţialele înseși, ci „complexe de diferențiale". Nici diferenţialele ca atare, nici complexele de 
diferențiale nu sînt nişte microcosmosuri de sine stătătoare, fără nici <"» relaţie, de nici un fel între ele, ca monadele lui 
Leibniz. 

Pentru a explica geneza lumii, Kant, în Istoria generală a lumii şi teoria cerului, duce mai departe teoria lui Newton prin 
postularea unui haor primar, o nebuloasă cu un centru fizic de cea mai mare densitate, avînc însă aceeaşi natură ca şi lumea ce 
va lua naştere prin mişcarea de rotație a acestei nebuloase. în acelaşi scop, Lucian Blaga presupune existenţa unui centru 
metafizic copleşitor şi el dar altceva decît lumea — Marele Anonim. Este conştient de faptul că acest termen — folosit de 
altfel şi f" Eonul dogmatic, nu explică nimic, nu demonstrează nimic, ci, dimpotrh 

! Lucian Blaga, Diferenţialele divine, ed. cit., p. 18. 

? Idem, p. 19. 

tine „trează capacitatea noastră de nedumerire şi ghicire" — cum îi sade bine unei filosofii a misterului, este o existență 
presimțită". .. dincolo de orice lumină şi de orice neguri... Călătorind prin noi înşine în căutarea lui, l-am bănuit la un moment 
dat şi dincolo de noi. Pe urmă am fost nevoiți să-l gîndim cu accentul dislocat şi cu greutatea tot mai mult dincolo de noi, în 
zone mai presus de toată făptura".! Ezită să-i spună Dumnezeu deoarece îi atribuie însuşiri morale care „ar stârni stupoarea 
teologilor". Ceea ce într-un sistem cosmologic întemeiat pe legi naturale reprezintă forţa de gravitație a centrului cosmologic 
— forță ce scade tot mai mult spre periferiile sistemului şi care împreună cu forța de repulsie a planetelor ce s-au format, 
decurgînd din propriul lor cîmp gravitațional îi asigură regularitatea şi stabilitatea, la Blaga devine voință egocentrică. Marele 
Anonim „de o maximă complexitate substanţială şi structurală, o existența pe deplin autarhică, adică suficientă sieşi" ?, 
preocupat obsesiv să împiedice creatura, omul îndeosebi de a se manifesta nelimitat. Puterile latente ale acestora sînt 
nelimitate şi manifestîndu-se nestînjenit, s-ar crea noi şi noi centre ceea ce ar primejdui orînduirea centralizată unică a 
Marelui Anonim, care se poate reproduce ad indefinitum, fără a se istovi şi fără a asimila substanțe din afară. Este un mit 
metafizic, fără pretenţie de dogmă, un fel de infinit intensiv, deşi el refuză să-i atribuie antinomii sau calificări, precum aceea 
de Absolut. Aici, poate mai mult ca oriunde în orizontul gîn-dirii sale, se impun înțelesuri plastice şi metafizice ale cuvintelor 
folosite. Este supremul mister potentat, „de o copleșitoare complexitate şi amploare", cu nesfîrşite posibilități reproductive 
înfrînate însă spre a nu face din existenţele generate, noi Dumnezei, noi centre autarhice, scăpînd de sub paza şi controlul 
central, devenind ele înşile sisteme egocentrice, de unde „o gravă teo-anarhie" care ar putea să ducă la dezastrul existenţei”. 
Spre a evita asemenea consecinţe şi a salva centralismul existenţei, Marele Anonim îşi frînează la maximum posibilitățile 
reproductive, sub unghi substanţial şi structural, prin „acte de anulare preventivă de maximă extensiune". Şi aici intervine 
paradoxul că obiectivul iniţial de generare prin acte reproductive a Marelui Anonim este transformat în contrariul său: voința 
divină se manifestă ca sistematică degradare şi decimare a posibilităţilor creatoare, „stăvilirea sau stingerea extremă a unui 
proces teogonic posibil” 3 astfel încît, creaturile directe reprezintă parcă ceea ce îi scapă vigilenţei sale egoiste, „complementul 
minor al unei intense mase de posibilități suprimate”. 


Lucian Blaga, Diferenţialele divine, ed. cit., p. 25. Idem, p. 27. * Idem, p. 31. 

De aici rezultă şi deosebirea categorică între voinţa divină şi cea umană; prima este denaturantă şi eliminatorie, cealaltă este 
direct plăsmuitoare sau constructivă. Deşi plenitudine generatoare, Marele Anonim îşi impune „0 arzătoare cruzime față de 
posibilităţile sale". 

La Plotin creaţia este o emanaţiune divină degradantă, cu ipostaze corupte, menirea omului fiind aceea de a parcurge invers 
acest proces reversibil pînă la suprema unitate cu ființa divină, datorită asemănării dintre model şi copie. La Blaga, ceea ce 
predomină este disanalogia între Marele Anonim şi rezultatele directe sau indirecte ale actelor sale creatoare. Şi aceasta din 
aceleaşi pricini: Marele Anonim generator de identități şi „singura existență care salvează totul prin neîndurata sa voință" de a 
restrînge totul, de a limita actul generator la segmente absolut simple — diferenţialele divine ca minime substanţiale, 
purtătoare ale unor structuri virtuale, „fragmente infinitezimale, eterogene, dar absolut simple, ale sferei sau ale cerului 
divin"! 

Blaga se delimitează de concepția emanatistă neoplatonică, ca şi de monadologia lui Leibniz, în care monada este tiu 
microcosm dinamic, autarhic în care se oglindeşte lumea în întregul ei, caracterizîndu-şi sistemul „ca reproducţionism înadins 
diferențiat şi egemonic ajustat", fără un model empiric, precum mai toate celelalte concepții cosmogonice. Aparent, deoarece 
voinţa hegemonică şi egocentrică a Marelui Anonim de a-şi frîna şi denatura la maximum posibilitățile reproductive, 
prudența sa excesivă de a nu scăpa de sub control creaturile dacă acestea s-ar împărtăşi mai mult din propria sa plenitudine, 
ne-o sugerează parcă pe aceea a conducătorului unui regim tiranic, absolutist, care' nu cedează nimic din plenitudinea puterii 
şi prefera să domnească asupra unei lumi nefericite şi neputincioase de teama unor uzurpări care ar primejdui ordinea sa 
excesiv centralizată. S-ar mai putea invoca şi alte modele „empirice". Fără îndoială că asemenea analogii nu explică nimic. 
Am dorit doar să sugerez că aşa-zisele modele empirice, oricît le-am tăgădui, sînt prea puternic impregnate în experiența 
noastră intelectuală spre a se insinua, chiar fără voie, în construcţiile noastre speculative. 

Dar poate ideea că ,„ lumea nu e ăecît sedimentul unor procese teogonice radical şi înadins zădărnicite”, ? nu e decît o 
încercare de a explica ontologic nedesăvîrşirea lumii şi perfectibilitatea ei. Chestiunea ar dobîndi, în acest caz, o cu totul altă 
perspectivă. în ce priveşte primul aspect, ea dobîndeşte într-adevăr un plus de inteligibilitate, dar al doilea se vede contrariat 
de; 

! Lucian Blaga, Diferenţialele divine, ed. cit., p. 36. 

> Idem, p. 40. 

apucăturile, egoiste ale Marelui Anonim care şi-ar simți amenințată supremaţia şi controlul centralizat prin perfectibilitatea 
lumii. Cel puţin aşa stau lucrurile „pe plan pur existenţial şi structural, adică ontologic”, dar „dacă procesul are loc pe plan 
gnoseologic, întemeindu-se pe echivalenţa dintre gîndire şi realizare" ? ! Sau descentralizarea anarhică a existenţei ar pune |n 
pericol ordinea,cosmică şi, deci ea trebuie prevenită cu orice preţ? în acest caz, autolimitarea drastică preventivă prin acte de 
mutilare ar constitui nu acte reprobabile de egoism, ci autojertfire a inepuizabilelor sale puteri generatoare cu scopul de a 
salva ordinea lumii, de a preveni anarhia dezorganizatoare şi, în cele din urmă, ucigătoare de ființă, atunci cînd ipostazele ei 
concrete sînt împovărate cu un potenţial autarhic, iar forţele centripete ale ordinii şi organizării sînt înlocuite cu forțe centri- 
fuge dislocante, destructurante. 

Este locul să precizăm cele trei faze ale genezei cosmice în concepţia lui Blaga: faza precosmică a limitării maxime de 
posibilități generatoare, faza gețiezei directe, emisiunea diferenţialelor divine şi faza g,nezei indirecte prin integrarea cosmică 
a acestora în existențe complexe cum ar fi Eonii, Ideile, Tipurile, Formele. Trei sînt şi procedeele prin care Marele Anonim 
cată să-şi salveze poziţia centrală şi însuşi principiul ordinei, împotriva veleităților ex-centrice, a unor „potenţiale autarhice" 
inoportune: prin restrîngerea drastică a posibilităților sale nucleare generative, prin generarea directă doar a diferențialelor 
divine şi prin generarea indirectă a făpturilor complexe. 

Dar ce sînt diferenţialele divine şi ce rost au ele în acest proces cosmo" gonic. trifazic ? 

Ele se află, evident, dincolo de lumea observabilă, de masivitatea şi complexitatea diferențiată a acesteia, de la cristale la 
existenţele psiho-spirituale şi culturale; toate acestea se caracterizează prin pluralitate, iar în perspectivă cosmică sînt minore 
şi pieritoare, pe cînd, diferenţialele divine, rezultate ale unei geneze directe", cu un minim potenţial autarhic, intermediază 
relaţia genetică.între Marele Anonim şi existențele concrete; ele alcătuiesc „temeiul oricărei existențe complexe", ...substratul 
ultim, permi-ţînd „diferite integrări, şi organizări", unitatea fundamentală care se află la baza pluralismului existenţelor 
complexe. 

Diferenţialele divine alcătuiesc o zonă intermediară între Fondul Anonim şi individuațiuni; deşi ele înşile periferiale cu 
posibilități grav amputate de a se integra şi organiza în individuaţiuni de diferite tipuri şi grade de complexitate reprezintă 
singura existență indestructibilă, ca un ciment 

! Lucian Blaga, Diferențialele divine, ed. cit., p. 42. 

inexpugnabil al lumii făpturilor complexe. Originea lor mai periferială sau mai nucleară din Fondul originar Anonim dă 
măsura funcției lor active într-o „unitate formativă”. 

Modul în care concepe Blaga diferenţialele divine se opune atit ideii de creaţie divină prin individuațiune (Dumnezeu 
gîndeşte şi creează fiecare lucru în singularitatea lui) cît şi aceleia potrivit căreia el creează doar tipuri (prototipuri), forme, 
individuațiunile rămînînd „în afară de sfera cognitivă a divinității”. Şi aceasta pentru că „tehnica genetică a Marelui Anonim" 
e cu totul diferită de concepția biblică sau de cea islamică. El nu-şi îngăduie gîndirea totală a ființei, nici a tipurilor, nici 
imaginarea indi-viduaţiunilor. Poate să procedeze magic, precum Dumnezeul biblic dar vizînd direct exclusiv elemente 
simple şi infinitesimale. „De fapt noi înclinăm să credem — precizează Blaga — că procesul genezei are loc mai curînd pe 
un plan ontologic, substanţial şi structural decît pe temeiul unei gîndiri magice", deşi, pe de altă parte, nici unul din termenii 
— naştere, emisiune, emanaţie, naştere — nu i se pare potrivit spre a desemna procesul genezei aşa cum îl vede el. Ajungem 
astfel într-un impas nu numai terminologic dar şi conceptual în efortul de a gîndi şi explica acest proces. 

Este îndreptăţită afirmaţia că la început n-a fost nici Cuvîntul (Ideea), nici Fapta, dar nu pentru că ele sînt (credem noi) într-o 
unitate de nedespărțit (cel puţin atunci cînd este vorba de planul uman al creaţiei), ci din acelaşi mereu repetat motiv: 
distanțarea precaută a divinității față de propriile sale posibilități generatoare. Teza stranie, imposibil de explicat, a diferen- 
țialelor divine ne apare în acest caz ca soluţie minimală spre a salva totuşi procesul cosmogonic căci o diferențială divină 
„este echivalentul unui fragment infinitesimal din Totul substanţial şi structural, deplin trans-spaţial, al Marelui Anonim". 
Deci sînt structurale şi substanţiale ca şi Marele Anonim din care provin dar trans-spațiale — ceea ce face problema şi mai 
obscură. Blaga însuşi recunoaşte că este ceva liminar, „ceea ce face cu neputinţă o imaginare a lor”? Nici gîndirea 
conceptuală nu le poate surprinde, deoarece ele n-au nimic comun cu substanţele empirice şi nici cele ale teoriilor ştiinţifice. 
Şi e greu de înţeles cum le prefigurează pe toate, dacă nu reprezintă un substrat sau o esenţă a lor. Mai mult decît atit, în ciuda 
obscurității şi ambiguităţii lor, în ciuda faptului că sînt trans-spaţiale şi perfect nonidentice cu substanţele intelegibile concret- 
sensibil diferenţialelor divine omogene sau eterogene li se atribuie o funcție de integrare şi organizare a faptelor de natură 
materială, spirituală. 

Dar cum să le distingem, aşa cum au fost caracterizate, de diferențialele ontologice şi diferenţialele morfologice? Greu de 
spus de vreme ce stînd la baza modurilor ontologice şi morfologice, e de presupus că alcătuiesc însăşi esența acestora, iar pe 
de altă parte, desprinzîndu-se din Fondul Anonim, sînt cu totul altceva decît existenţele concrete, au aceeaşi natură originară 
ca diferenţialele divine. 

Examinată de pe poziții materialiste şi raţionaliste, poziția ontologic-cosmologică a lui Blaga aşa cum se încheagă şi se 
împlineşte în Diferenţialele divine, pare înrudită îndeaproape cu o filosofie creştină a religiei. Ar fi însă o profundă eroare 
dacă am situa concepţia lui Blaga, chiar aşa cum rezultă din Diferențialele divine, sub egida filosofiei creştine. De acest lucru 
şi-a dat seama foarte bine un apărător zelos al ortodoxismului creştin ca Dumitru Stăniloaie. într-o recenzie asupra 
Diferenţialelor divine publicată" în Telegraful român scrie că atmosfera de mister specific vieții româneşti pe care o iradia 
scrisul lui Blaga a hrănit o vreme speranţa că filosofia sa va realiza „o pătrundere şi o luminare a unei regiuni vecine cu 
credinţa creştină care formează zona spirituală esenţială a poporului nostru", ca să se fixeze apoi definitiv în zona de lumină a 
creştinismului. Dezamăgirile nu au întîrziat însă să apară. Prea era conceput egoist acel Mare Anonim care retează toate 
avînturile de cunoaştere şi de înălțare a omului; prea venea în contrazicere această idee cu învăţătura creştină esenţială despre 
mântuirea omului prin coborîrea lui Dumnezeu pe acest pămînt şi în comuniune intimă şi veşnică cu oamenii prin întrupare. ! 
Nici Diferenţialele divine nu au satisfăcut speranţele de mai sus. Şi aici obiecțiile sînt numeroase şi diverse. Şi nu toate lipsite 
de temei. în esenţă ele vizează însă incompatibilitatea şi chiar opoziţia dintre concepţia lui Blaga şi cea creştină: în modul de 
a-l concepe pe om ca alcătuire contradictorie — cel mai aproape de Marele Anonim prin natura diferențialelor divine din 


structura sa, dar în acelaşi timp în antagonism ireductibil cu Marele Anonim, care se teme că omul să nu fie asemenea lui şi 
de aceea ia măsuri ca aceasta să nu se poate desăvîrşi întru cunoaştere şi putere; în modul de a-l concepe pe Marele Anonim, 
lipsit în esenţă de toate atributele Dumnezeului creştin şi îndeosebi de însuşirile fundamentale de persoană; în modul de a 
concepe creațiunea lumii ca o reproducere din sine şi nu ca o creare din nimic — este că un „Dumnezeu neputincios ...care se 
luptă, încruntat şi îngrijorat, cu posibilităţile sale şi cu lumea"?; în negarea continuității conştiinţei după moartea trupească, a 
nemuririi sufletului conceput de altfel prin analogie cu entitățile materiale 

! Lucian Blaga, Diferenţialele divine, ed. cit., p. 

? Idem, p. 65. 

64. 

! Dumitru Stăniloaie, Poziția lui Lucian Blaga față de creştinism şi ortodoxism, Sibiu, 1942, p. 125. 

? Idem, p. 141. 

alcătuite de asemenea din diferențiale divine, deosebirea fiind de grad, nu de calitate. Concluzia acestui critic e clară: e o 
mare durere pentru tabăra din care face parte să constate că Lucian Blaga de la care se aştepta să fie „descoperitorul unor 
adevăruri de temelie ale vieții, aşa cum le cuprinde nedezvoltat viziunea creştină ortodoxă..., a zădărnicit posibilitatea ca 
creştinismul şi în special ortodoxia românească să poată arăta în d-sa un exponent al lor, un luminător al unor taine 
fermecătoare ale lor".' 

3. Modelul cosmologic al biosferei 

Indiferent cum concepem raportul dintre ontologie şi cosmologie’, cert este că Trilogia cosmologică a lui Blaga nu rămîne la 
reflecțiile sale (analizate în*cele precedente) despre geneza, structura şi complexitatea cosmosului, ci îşi încorporează 
ontologii particulare despre zone existenţiale specifice, în primul rînd zona existenței organice, vii, văzută într-o perspectivă 
antropologică. 

Să comparăm modelul cosmologic al lui Blaga cu cel al lui P. P. Negu-lescu de pildă, din acest punct de vedere. 

Pentru a stabili datele problemei ontologice, gînditorul materialist porneşte de la legile obiective ale universului, îşi 
întemeiază aserțiunile pe principalele date şi descoperiri ştiinţifice pe care le comentează larg din acest punct de vedere. După 
marea lecţie a .gînditorilor Greciei antice, problema cosmologică trebuie să explice faptul că totalitatea existenţei „na este o 
multiplicitate haotică de elemente disparate şi fără nici o legătură unele cu altele, ci dimpotrivă, pare un sistem ordonat de 
părți solidare, cu alte cuvinte, o unitate armonică.. . Procedînd în maniera sa specifică, Negulescu examinează mai întîi 
rezultatele ştiinţelor particulare cu privire la structura universului şi stabileşte cîteva caractere distinctive ale acestuia: a) 
solidaritatea părților sale, b) unitatea şi ofginea, uniformitatea fenomenelor care îl alcătuiesc. . .".° 

! Dumitru Stăniloaie, op. cit., p. 150. 

? Tată un punct de vedere echilibrat, inspirat de poziţia lui P. P. Negu-lescu: „Cosmologia oricărui timp istoric şi cultural s-a 
pronunțat, cu deosebire, asupra genezii universului, pe cînd ontologia ca teoria generală a existenţei a fost în căutarea 
descoperirii principiului sau a principiilor de fundamentare a existenței ca tot. Ca orice cosmologie conține, vrînd sau nu, 
propoziţii de natură ontologică, este un fapt real, dar aceasta demonstrează nu că ontologia se suprapune cosmologiei şi 
invers, ci că ontologia este fundament teoretic pentru orice cosmologie aşa încît de felul ontologiei atîrnă cel al cosmologiei” 
(Gh. Cazan, op. cit., p. 281). 

? N. Gogoneaţă, Studiu introductiv la P. P. Negulescu, op. cit., p. 10—11. 

întocmai ca şi Blaga, Negulescu nu acceptă dogma creațiunii dintr-un nimic sau dintr-un haos primordial, dar el nu are nevoie 
nici de un centru metafizic, cu un Fond Anonim originar, din care să provină prin generare directă sau indirectă toate 
alcătuirile universului. îi sînt suficiente, cum spuneam, legile obiective ale acestuia — cum ar fi legea cauzalității (fie în 
forma sa clasică, tranzitivă din fizica newtoniană, fie în aceea mai complexă probabilistă din fizica einsteiniană sau din 
mecanica cuantică), legea gravitației universale (în raport direct cu masele şi în raport invers cu pătratul distanțelor 
corpurilor siderale aflate în interacţiune) etc. Nici chiar nebuloasele — vaste mase gazoase din care pot lua naştere noi şi noi 
sisteme stelare — nu reprezintă un echivalent al haosului, ci „o formă simplă, nediferențiată, rudimentară, ce se deosebeşte 
enorm de forma complexă, diferențiată, rafinată, tinzînd chiar să se apropie de perfecţiune pe care o ia aceeaşi ordine, în 
lumea noastră omenească...".! 

Am dat acest citat deoarece mi se pare semnificativ dintr-un anume punct de vedere: modelul cosmologic al lui Negulescu 
este superior celui al lui Blaga prin caracterul său ştiinţific şi materialist atunci cînd se referă la ordinea cosmică a lumii 
fizice, dominată de legile mecanicei. De îndată însă ce luăm în consideraţie zonele de mare complexitate ale existenței — 
biosfera şi noosfera, lumea vie şi lumea umanului se impune categoric superioritatea modelului cosmologic al'lui Blaga, care 
a ştiut să pătrundă, mai adine specificitatea ireductibilă a acestor zone, dincolo de legile generale valabile ale universului. Şi 
P. P. Negulescu este preocupat să treacă de la structurile mari ale universului, sau de la „formele cristaline ale materiei 
anorganice" (ceea ce Blaga numeşte modul ontologic al cristalelor), la cele proprii planetei pămînt — hidrosferă, litosferă, 
endosferă şi biosferă, dar ideile sale cu privire la cea din urmă sînt uimitor de sărace. Fiinţa vie îl interesează şi este definită 
mai ales prin ceea ce o integrează în totul existenţial ca „o unitate compusă din părți, ce au între ele raporturi determinate de 
poziție şi mişcare" decît prin ceea ce îi este propriu. 

Biosfera (prin cele două moduri ontologice — al plantelor şi animalelor) est^ prezentă şi în Diferențialele divine, dar tema 
este reluată cu mai solide argumente în Aspecte antropologice. Blaga este îndreptățit să conteste capacitatea materialismului 
mecanicist de a oferi o interpretare validă a biosferei, îndeosebi în ceea ce priveşte „finalismul biologic”. Finalitatea este o 
realitate biologică incontestabilă, dar critica darwinismului („ca singura tentativă consecventă de a «explica» finalitatea 
biologică în sens mecanicist") mi se pare exagerată; a explica finalitatea prin cauze naturale (cum ar fi selecția 

! PP. Negulescu, op. cit, p. 79. 

naturală), şi printr-o mare pondere a modificărilor întîmplătoare nu mi se pare a fi explicație mecanicistă, ci pur şi simplu 
materialistă. Fără a fi de acord cu teoria entelehială, Blaga se simte totuşi mai ispitit de aşa-zisa „şcoală experimentală a lui 
Driesch" ale cărui experiențe ar fi marcat divorțul definitiv de orice filosofie mecanicistă. Dar ce model explicativ ni se pro- 


pune? — întoarcerea la entelehiile aristotelico-scolastice, apreciind factorul entelehial ca „factor plăsmuitor de « întreguri». .. 
factor organizator de întreguri. .., anticipator. .., capabil să refacă un organism, după planul său intrinsec." ! Pe Blaga nu-l 
satisface însă nici teoria entelehială, infirmată de atîtea fapte experimentale sau de ceea ce numeşte el fenomene de „para- 
finalitate” cum ar fi eleremorfozele. 

„Metafizicele nematerialiste, adică spiritualiste şi idealiste, din toate timpurile, au fost profund impresionate de existența 
empirică a finalităţilor organice.'"? 

în ceea ce-l priveşte, Blaga nu propune o nouă soluție — problema nu este de natură filosofică şi nu comportă soluții 
filosofice — dar crede că o nouă teorie nu trebuie să fie nici mecanicistă, nici entelehială. Mai productivă i se pare ideea de 
„unități formative" prin care se realizează o relaţie de continuitate între procesele chimice de cristalografie şi cele biologice. 
In ceea ce priveşte evoluţia vieţii, respectiv a speciilor, Blaga minimalizează fenomenul adaptării, ca periferial şi accidental, 
niciodată nu devine esențial şi ca atare nu poate explica de ce s-au ivit forme de mare complexitate, fără să existe un mediu 
excepţional. Nu se poate pretinde, desigur, că adaptabilitatea este prin ea însăşi creatoare de specii, fără a ţine seama de 
factorul genetic. „Limitele adaptabilităţii unei fiinţe se menţin totdeauna în cadrul însuşirilor esenţiale ale speciei. De unde 
urmează că adaptabilitatea, deşi este un fenomen general al vieții, nu poate constitui în nici un fel un principiu creator de 
specii." Să adăugăm însă că nici adaptarea nu trebuie concepută ca unică şi uniformă. 

Dar speciile nu pot lua naştere nici exclusiv ca un proces autogenetic, printr-un „dar specific al vieţii de a produce exploziv şi 
la întîmplare infinit de multe forme non-finaliste.. . ",* nici prin recursul la aşa-zisul „elan vital" care este de fapt viața 
înzestrată, în chip poetic, „cu foarte sugestive şi impresionante epitete divine", mai curînd un fel de entelehie a entel- 

! L. Blaga, Diferenţialele divine, 

2 Idem, p. 98. 

* Idem, p. 130. 

* Idem, p. 131. 

5 Ibidem. 

i. cit., p. 92-93. 

hiilor, adică divinitatea. „Concepția lui Bergson e mai mult un imn decît o explicaţie." 

Sînt supuse de asemenea criticii şi teoria catastrofelor a lui Cuvier, cea a mutaţiilor a lui de Vries, teorie „formulată de oameni 
fără prea mari ambiţii teoretice", ca şi, mai ales, teoria selecției naturale a lui Darwin. Perspectiva sa este statică, aistorică, 
epocile sînt imuabile, permiţînd doar variaţiuni fluctuante în anumite limite, iar producerea de noi specii este concepută ca un 
proces transbiologic de „adinei şi foarte secrete integrări de diferențiale divine disponibile". „Procesele de integrare — scrie 
Blaga — sînt condiționate de trei factori: întîiul este acela al «unităţii formative» existente, şi pe deplin determinată, care stă 
la temeiul unui organism. Al doilea factor este constituit din diferenţialele divine pretutindeni disponibile în Univers, care pot 
fi adăugate, prin integrare la unitatea formativă existentă a unui organism. Integrarea se dezlănțuie numai dacă un suficient 
finalism intrinsec, o potrivire de natură între diferenţiale deja constituite în «unitatea formativă» şi diferenţialele disponibile 
îngăduie un atare proces. Al treilea factor este însuşi mediul înconjurător al organismului. Atribuim şi «mediului» un rol dar 
nu de principiu creator"? Deci un model metafizic al genezei şi evoluţiei speciilor — seducător şi subtil ca tot ceea ce iese de 
sub pana lui Blaga, dar care nu explică şi nu poate explica nimic de vreme ce recurge la factori şi puteri ascunse, secrete, cu 
neputinţă de tradus în termeni inteligibili de natură rațională. 

Un merit incontestabil al lui Blaga este acela de a critica, cu argumente convingătoare, atît mecanismul — reducţionist şi 
simplificator, cît şi vitalismul finalist cu postularea unor factori anticipatori şi creatori, în interpretarea biosferei (Idei, Forme, 
Monade, Entelehii). „în procesele de integrare a diferenţialelor divine şi de organizare a individuațiunilor (să ne restrîngem 
interesul asupra celor biologice şi psiho-spirituale) joacă, după concepția noastră, un rol atît «întîmplarea » cît şi «intenţia 
finalistă i), dar ambele în alt sens decît le-au conceput determinismul şi vitalismul finalist”. 

Problema cosmologică, raportată la biosferă este reluată în Aspecte antropologice (iniţial curs ținut de Blaga în anul 
universitar 1947/1948 la Facultatea de Filosofie a Universităţii din Cluj şi litografiat în 1948), dar aici Blaga devine mai 
prudent în judecăţile sale. Lucrarea are, mi se pare o întreită importanţă: întîi pentru că ne permite să judecăm mai bine 

! L. Blaga, Diferenţialele divine, ed. cit., p. 131. 


? Idem, p. 136. 
* Idem,p. 200-201. 

în ce măsură noua etapă a gîndirii lui Blaga, reprezintă o discontinuitate dar şi o continuitate cu opera anterioară, cu concepția 
de bază a Trilogiilor încheiate la acea dată; în al doilea rînd pentru deplasarea centrului de greutate a interesului său teoretic 
către problemele ştiinţei contemporane, ale filosofiei şi metodologiei ştiinţei; în al treilea rînd pentru efortul de a răspunde, 
într-un chip original, inedit, la una din exigenţele filosofice ale epocii — care a rămas pînă azi de neştirbită actualitate: 
elaborarea unei antropologii filosofice — o filosofie a omului care să ţină seama de uriaşul material de date privind 
cunoaşterea biologică, psihologică, etnologică şi chiar socială a omului, dar să le depăşească într-o viziune de sinteză, 
integratoare, filosofică. 

Problemele de natură biologică sînt examinate acum nu din perspectiva iluzoriilor diferențiale divine, înzestrate cu funcții 
integratoare, ci din perspectiva antropologică a necesității constituirii acestora. 

Cu atît mai mult studiul antropogenezei trebuie să fie precedat de 

cunoaşterea unor probleme teoretice de mare importanță ale biologiei 

cum ar fi transformismul şi, într-o măsură considerabilă, ideea de evoluție. 

„Cadrul teoretic cel mai general, în care sîntem hotărîţi să privim 

apariția omului, ni-l oferă doctrina transformistă." * 

Jean Piaget, care a analizat cu pătrundere paralele dintre conceptele biologice şi cele privind funcțiile cognitive, scria despre 
ideea de evoluție : „Prima dintre noțiunile diacronice care ţin de tipul dezvoltării genealogice este noţiunea de evoluţie. Dar, 
cum e bine ştiut această noțiune a apărut relativ recent în istoria biologiei; pentru a trece de la fixism la evoluţio-nism, a fost 


necesar un îndelungat proces de gîndire. în adevăr,'deşi noțiunea de evoluţie ca dezvoltare în timp a fost descoperită abia de 
Lamarck şi Darwin, ea a fost pregătită cu mult înainte prin concepte implicînd relaţii genealogice, dar sub o formă noțională 
şi fără o desfăşurare în timp, adică fără «dezvoltare» ."? 

Ideea de evoluţie i-a reţinut atenţia şi în Ştiinţă şi creație, îndeosebi din unghiul de vedete stilistic; el arată aici că ideea foarte 
constructivă a evoluţiei a lui Darwin, a fost călăuzită de spiritul epocii sale; el a moştenit această idee a transformismului 
biologic de origine romantică şi a ajustat-o tendinţelor stilului naturalist. După ce îi citează pe Buffon, Goethe, St. Hilaire şi J. 
B. Lamarck, Blaga scrie: „Ideea transformismului s-a ivit şi s-a putut ivi numai din duhul romantismului.. . idee mare, 
născută 

! Lucian Blaga, Aspecte antropologice, Ediţie îngrijită şi prefaţă de Ion Maxim, Editura „Facla", 1976, p. 25. 

? Jean Piaget, Biologie şi cunoaştere, Editura „Dacia”, 1971,p. 82 

mai mult din atitudinea spiritului faţă de realitatea empirică.. . Oamenii de ştiinţă romantici, conduşi de simțul analogiilor, au 
descoperit deci multe fenomene, care ar fi putut să fie invocate ca documente în favoarea transformismului". 


4. Conceptul de evoluţie şi ideea selecției naturale: preliminarii la antropogeneză 

în Aspecte antropologice problema este reluată cu un mai accentuat simţ istoric. Ideea de evoluţie este înfăţişată acum în 
„evoluţia ei.de. la Nicolaus Cusanus, pînă la Darwin, trecînd prin Buffon, Kant, Herder, Erasm şi Lamarck şi ţinînd seama 
deopotrivă de climatul cultural-general şi de cel ideologic-științific. Este un postulat teoretic absolut necesar, fără de care „nu 
se va putea face nici un pas înainte în problemele ce se pun în legătură cu fiinţa şi originea omului".! „Se deschide aici un 
cîmp de cercetări — mai precizează Blaga — peste care am dori să planeze un spirit liber de orice prezumții dogmatice”? 
în cazul lui Lamarck nu se mulţumeşte să-l apropie de romantici prin felul de „a construi”, ci îi discută meritele şi scăderile 
în funcţie de criterii ştiinţifice, de rolul şi valoarea sa în fundamentarea ideii de evoluţie. Pe de o parte, un material de 
observaţie foarte bogat, pe de alta, formularea unor idei revoluţionare, sublinierea unor factori şi condiţii ale transformării 
ființelor vii — îndeosebi influența mediului şi schimbarea condiţiilor de trai. Există multe contraste, unele surprinzătoare, în 
atitudinile sale ştiinţifice, dar „meritul excepţional al lui Lamarck în dezvoltarea concepțiilor despre viaţă nu poate fi 
contestat. Şi iată de ce nu. Avem impresia că ideea evoluționistă, cu posibilitățile de anticipare inerente ei, nu putea să prindă 
contururi decît în mintea unui om de conformație romantică.. . Numai în spirit romantic, încă neîngreuiat de balastul empi- 
riei, se putea născoci o asemenea perspectivă nouă, care dezlănțuia atîtea posibilități de clarificare a materialului de 
observaţie adunat pînă atunci şi mai ales a materialului ce avea să fie strîns de atunci încoace. Un Darwin, cap neasemuit mai 
ştiinţific, foarte controlat, inductiv, aproape posedat de demonia observaţiei, n-ar fi ajuns poate că niciodată să formuleze- el 
singur o idee în aşa măsură deschizătoare de orizonturi... Ideea transformistă -era prin urmare, în structura ei, o uriaşă 
anticipație ce nu putea 

! L. Blaga, Aspecte antropologice, ed. cit., p. 25. * Idem. 

să prindă înfăţişare decît într-o minte care, prin chiar orientarea şi deprinderile ei, era capabilă de mari descoperiri, dar şi de mari rătăciri”.! 
Se vede din acest citat în ce măsură această lucrare îl continuă pe Blaga din Trilogia culturii şi Trilogia valorilor numai că de data aceasta 
tentaţiile zborului romantic şi monumentalitatea unor construcții teoretice nu mai sînt suficiente pentru a da gir ştiinţific unei idei. Numai în 
lumina unor criterii ştiinţifice a putut Blaga să dezvăluie limitele lui Lamarck şi progresul decisiv realizat de Darwin. La cel dintii, ni se 
spune, găsim procedee fanteziste, ipoteze grăbite, improvizații cu totul derutante, promovarea unor idei de chimie de proveniență medievală, 
într-o perioadă în care chimiajnodernă era în plin proces de constituire (credea în tot felul de fluide, ca moduri ale Focului şi le atribuia un rol 
covârşitor în producerea fenomenelor vieţii), precum şi apărarea „elementelor" presocratice etc. 

Atitudinea lui Blaga față de Darwin a evoluat în sensul unei mai bune cunoașteri şi comprehensiuni, în raport cu Diferențialele divine, dar şi 
aprecierile la adresa lui Lamarck sînt mai nuanţate şi mai obiective decît cele ale lui Darwin însuşi. 

După cum se ştie, Darwin a fost, alături de Marx, ținta principală a atacurilor din partea gînditorilor idealişti şi a ideologiei reacționare de 
cele mai felurite nuanţe. Lucian Blaga apreciază, dimpotrivă, selecția naturală — criticată şi de el în Diferenţialele divine, ca una din marile 
idei ale Secolului al XIX-lea, chiar dacă a avut precursori, citați chiar de Darwin, la care filosoful român îl adaugă pe Empedocle ce susținea 
că natura produce la întîmplare tot felul de organe care nu pot trăi izolat şi din care natura efectuează o selecţie: „Protagonist al ideii devine 
însă Ch. Darwin. Lui îi revine neştirbit meritul valorificării şi amplificării ştiinţifice a ideii”? în timpurile moderne s-a ajuns la această idee 
pe cale empirică şi nu speculativă, prin experiența bogată a cultivatorilor şi crescătorilor care făceau (şi fac) selecțiuni artificiale după criterii 
de utilitate şi eficiență. Natura efectuează şi ea o asemenea selecţie acumulînd variațiile în anumite direcții. Din această idee — ce plutea în 
atmosfera epocii — asociată cu ideea selecţiei sexuale, Darwin a dedus un principiu pe care a clădit întreaga sa teorie despre descendența 
speciilor. în lupte pentru existență, o ființă se raportează mereu atât la condiţiile de mediu fizic, cît şi la celelalte ființe. 

După apariţia lucrării Originea speciilor prin selecție naturală, i s-au adus lui Darwin tot felul de obiecţii — între altele că transpune asupra 
! L. Blaga, Aspecte antropologice, p. 29 — 30. 


? Idem, p. 37. 

naturii, procedee şi criterii conştiente. Răspunsul său e interesant şi din alte unghiuri de vedere; riguros vorbind, termenul selecție naturală 
este eronat, dar pe chimişti, de pildă, nu-i deranjează faptul că folosesc termenul nu mai puţin eronat de afinități elective, înțelegînd prin ele 
modul de combinare a elementelor chimice, ca şi cum ar exista selecții preferenţiale în aceste procese strict naturale. Există însă chiar şi în 
cea mai riguroasă gîndire ştiinţifică tendinţa de antropomorfizare care se manifestă în metaforismul mai mult sau mai puţin latent însă oricum 
inevitabil, al limbajului ştiinţific. Blaga era evident foarte sensibil faţă de acest aspect al problemei, dar meritul său principal stă în explicarea 
filosofică a conceptului de selecție naturală, subliniind tocmai valoarea antifinalistă şi antiidealistă a concepţiei lui Darwin. „Privită sub 
unghi filosofic, nu încape îndoială că teoria selecției naturale aducea în momentul apariţiei sale o mare noutate. Cu ajutorul ei se încerca 
întîiaoară (în timpurile moderne), să se explice finalitatea de fado a organismelor, fără a se recurge la un principiu finalist, conştient creator. .. 
Unii filosofi, în frunte cu Immanuel Kant, consideră finalitatea ca o categorie specifică, fără putere cognitivă deplină, pe fondul căreia viața, 
cu manifestările ei, dobîndeşte totuşi o particulară transparenţă. . . De obicei explicaţiile ce s-au întreprins în cursul veacurilor cît priveşte 
originea şi substratul finaltății. organismice se mişcă în sensul admiterii ipotetice a unui principiu creator-finalist: Dumnezeu, entelehia, 
principiul vital, suflet, ideea, rațiunea creatoare. Darwin era în timpurile moderne întîiul care propunea o explicaţie a finalității de facto, 
proprie organismelor, în perspectivă non-finalistă, recur-gînd la ideea selecţiei naturale”.! 

Ani reprodus acest citat mai lung deoarece el arată în ce măsură Blaga s-a apropiat în anii de după revoluţie de concepția marxistă. Rezervele 
filosofice pe care le face au în vedere o insuficientă elaborare teoretică şi admiterea unor compromisuri care pun în cauză valabilitatea 
principială şi puritatea filosofică a teoriei sale. „Marx şi Engels — mai scrie Blaga — şi-au manifestat satisfacția deosebită față de doctrina 


evoluționistă a lui Darwin, care anexa unei perspective transformiste domeniul vast al vieții, după ce în veacul al XVIII-lea un Kant şi 
Laplace izbutiseră să impună această perspectivă în considerarea materiei cosmice ca substrat al evoluţiei corpurilor cereşti. Nu e mai puţin 


"2 


adevărat că printre cei dintîi care au semnalat unele neajunsuri şi chiar « greşeli grosolane » ale teoriei darwi-niene au fost Marx şi Engels". 
! L. Blaga, Aspecte antropologice, ei. cit, p. 41—42. 

? Idem, p. 45. 

Pe cit este totuşi de receptiv Blaga față de valoarea științifică epocală a teoriei darwiniste, pe atît este de critic la adresa 
„legilor" mutaţiei lui Hugo de Vries, care numai aparent reprezintă o continuare a teoriei evoluționiste a lui Darwin. Unul din 
meritele lui De Vries este de a fi reluat şi pus în valoare descoperirile lui Mendel cu privire la legile eredității axate pe 
discontinuitatea însuşirilor elementare ale speciilor, dar el însuşi a exagerat pînă la absolutizare perspectiva discontinuității în 
evoluţie. Reacţia lui Blaga este şi mai critică la adresa lui Spencer care a formulat „faimoasa «lege» a evoluţiei, de la 
omogenitatea indefinită la eterogenitatea definită". îi reproşează îndeosebi mecanismul — „perspectivă insuficientă pentru o 
considerare exhaustivă a vieţii”.! Spencer compară Universul cu un vast organism reducînd încă legile acestuia din urmă la 
legile fizice ale universului. Iată formula evoluționistă a evoluţiei: „Evoluţia este o integrare de materie, însoţită de o pierdere 
de mişcare, disoluția este o dezintegrare de materie, însoţită de o sporire de mişcare”? Cînd evoluţia este complexă „această 
operaţie fundamentală este urmată de operaţiile secundare ale redistribuirii părţilor ce se integrează..."? Nici în acest caz nu 
părăsim cadrele interpretării mecaniciste reducţioniste. 

Eronată este, în optica sa, atât interpretarea mecanicistă si simplistă a evoluţiei, cît şi teza potrivit căreia adaptarea la ambianță 
ar fi cu atît mai mare cu cît urcăm mai mult pe scara evolutivă a vieții. Aici se pune o problemă esenţială de antropogeneză pe 
care Blaga o rezolvă într-un sens pe deplin modern şi în concordanţă cu datele cele mai noi ale antropo-genezei. Sensurile 
evoluţiei arată el, nu merg linear de la stări de inadap-tare la stări de adaptare ş.a.m.d., ci în sensuri divergente: a) prin 
specializare — cale de evoluţie ce duce la îngustarea orizontului ambiant; b) prin constituirea unor noi nivele de organizare. 


Evoluţia vieţii pe pămînt nu s-a putut face exclusiv prin procese de progresivă specializare organică — aceasta ar fi dus la 
rezultatul că vieţuitoarele ar răspunde cu tot mai multă insistență, subtilitate şi supleţe unor condiții ambiante treptat mai 
restrînse, un proces care ar fi manevrat viaţa în grave înfundături. „Evoluţia vieţii pe pămînt trebuie să fi avut deci loc şi prin 
alt fel de procese, prin procese datorită cărora s-au obținut niveluri de organizare tot mai înalte, iar concomitent şi o 
progresivă dezmărgire a ambianţei. . "4 

! L. Blaga, Aspecte antropologice, ed. cit., p. 57. 

? P, P, Negulescu, op. cit., p. 607. 

? P. P. Negulescu, op. cit., p. 611. 

* L. Blaga, Aspecte antropologice, ed. cit., p. 72 — 73. 

în problemele antropogenezei s-au formulat teorii şi ipoteze dintre cele mai diverse, unele de-a dreptul stranii, fie în cadrul 
teoriei evoluției, fie prin atacuri împotriva lui Darwin. 

Un evoluționist darwinist a fost Herman Klaatsch (Geneza şi evoluția genului uman — 1902, Devenirea omenirii şi geneza 
culturii) care a împins mult înapoi în mezozoic, geneza omului, dintr-un strămoş comun al maimuțelor şi al omului — un 
mamifer prosimian originar. Mai fantezistă încă a fost teoria lui L. Bolk, reluată de Arnold Gehlen, într-o carte celebră (Der 
Mensch, \9AQ) : Geneza formei umane se află în permanetizarea unor particularități foctale; omul este un foetus de maimuță 
maturizat, problema antropogenezei este ontogenetică şi nu filogenetică. Esențialul formei umane este deci rezultatul unei 
foetalizări, esenţialul existenţei fiziologice a omului, este consecinţa a unei retardări funcționale. A pune specificul uman în 
comparaţie cu antropoidele, pe seama unor particularități f<oe-tale definitive, sau a ceea ce alți biologi numesc primitivismul, 
i se pare lui Blaga cu totul incredibil; sînt idei care au trezit justificată uimire şi care ne repugnă într-atât, încît au fost rdpede 
date uitării pînă cînd anumite aspecte au fost reluate de Gehlen. 

5. Modul evolutiv vertical şi antropogeneză ca salt ontologic în univers 

Pentru Blaga esenţială rămîne în chestiunea antropogenezei teza celor două sensuri ale evoluţiei care răspunde mai bine 
relației dialectece complexe organism — mediu decît teoria biologică metaforizantă a baronului von Uexkiill, pentru care 
biologia încearcă să scrie partitura vieţii şi a naturii; organismul este ca un „joc de clopote", o compoziție muzicală, linia 
vieţii îi apare ca o „melodie", iar obiectele din lumea împrejmuitoare au „tonurile" lor specifice.Metaforă seducătoare, 
observă Blaga, dar ea rămîne o metaforă, căci muzicalitatea vieţii nu înlătură mecanismul, iar mediul nu este egal cu 
totalitatea condițiilor cosmice, ci o secțiune decupată din acestea şi diferențiate după specii. în legătură cu cele două mari 
procese evolutive — specializare şi organizare de nivel tot mai .înalt; cu tendinţe de relativă autonomie — Blaga formulează 
cu titlu de ipoteză o importantă /ege biologică — legea plafonurilor biologice, menite să explice diversitatea imensă a 
formelor vieţii pe pămînt, care nu poate fi redusă la diversitatea ambianţei. ..Din momentul în care o ființă s-a specializat, 
organic, pînă la capăt, într-o anume direcție, evoluţia poate continua sub formă primejdioasă pentru ea, a hipertrofiilor, sau ea 


poate să îndure «represiuni» biologice.. .”! Potrivit 
! L. Blaga, Aspecte antropologice, ed. cit, p. 108. 

acestei legi, înălțimea pînă la care se poate ridica o „evoluţie verticală, stă în raport invers cu gradul de specializare la care a 
ajuns o evoluţie orizontală de bază", iar „evoluţia orizontală ajunsă la capăt face cu neputinţă orice evoluție verticală pe baza 
ei"? Deosebirea radicală între om şi celelalte antropoide trebuie căutată tocmai aici, în aceste două tipuri de evoluţie — 
modul evolutiv orizontal şi modul evolutiv vertical: „Prin întîiul mod evolutiv (orizontal) viaţa pare să ajungă tot mai mult la 
o stare de dependenţă în raport cu ambianța, şi în cele din urmă chiar în robia ei; prin al doilea mod evolutiv (vertical), viața 
pare a-şi salva relativa ei autonomie şi spontaneitate în raport cu ambianța. Prin evoluţia orizontală, de specializare organică, 
de fățişă adaptare, viaţa ajunge în cele din urmă la structuri şi forme foarte diferențiate şi de armonie, de precizie în raport cu 
ambianța, dar tocmai de aceea anchilozate, nemaleabile, de o plasticitate anulată. Prin evoluţia verticală, viaţa îşi afirmă 
fecunditatea formală, producînd noi şi tot mai înalte niveluri de organizare sau tipuri constituționale în raport cu ambiante tot 


mai largi şi mai complexe"? 


Relaţia dintre cele două moduri evolutive — orizontal şi vertical, este punctul de întîlnire a preocupărilor naturaliste şi a celor 
umanistice ale gîndirii antropologice blagiene. De fapt, cele dintîi sînt subordonate celor secunde tocmai prin intermediul 
antropologiei. Omul cu atributele sale existenţiale ca ființă culturală şi metaforizântă, rămîne nucleul central de interes 
teoretic pentru filosoful român. Legătura de continuitate cu ideile anterioare, dar pe o treaptă nouă, superioară din punct de 
vedere al interpretării ştiinţifice, este cu atît mai evidentă în această problemă. In construcția sistemului său filosofic, Blaga a 
acordat un loc de excepţie şi un rol decisiv omului, respectiv existenței umane. Teza fundamentală a concepției sale despre 
om şi cultură ce poate face mîndria oricărei profesiuni umaniste de credință ar putea fi formulată astfel: rațiunea de a fi a 
omului ca om, vocaţia sa supremă se află în cultură, iar rațiunea de a fi a culturii, izvorul unic al constituirii şi dezvoltării sale 
se află într-un mod existenţial specific uman. Este atît de intim legat destinul omului de funcția sa creatoare de cultură, încît 
momentul antropologic, care, ca atare, nu a deţinut înainte un loc distinct în articulațiile sistemului, îşi găseşte în această 
lucrare o elaborare independentă. Blaga ajunge la unele concluzii asemănătoare cu cele din alte lucrări — îndeosebi două idei 
principale: a) existența în un Wers a mai multor moduri morfologice de existenţă, dar a foarte puţine moduri ontologice, 
principial distincte; b) existenţa celor două orizonturi ale existenței umane — orizontul lucrurilor nemijlocit date şi 

! L. Blaga, Aspecte antropologice, 

? Idem, p. 116. 

ed. cit, p. 108. 

orizontul necunoscutului: „Prin moduri morfologice înțelegem structurile si formele; prin moduri ontologice înțelegem felul 
de existență al individua-țiunilor concrete şi al ființelor în raport cu ambianța. Am susținut şi continuăm a susține că moduri 
morfologice există in univers puzderie, cîtă vreme moduri ontologice, principial deosebite sînt puține. Moduri ontologice, 
principial distincte între ele există în univers nu tocmai multe, dar ele sînt cu atît mai decisive şi mai semnificative pentru 
multipla articulaţie de «nivel» a realității." 

Dar concepţia antropologică a lui Blaga se îmbogățește acum cu determinări noi de natură ştiinţifică ce completează sau 
amendează idei mai vechi. în primul rînd saltul ontologic prin care se instituie» în univers un nou mod de a fi dobîndeşte o 
fundamentare ştiinţifică, o explicare cauzală; el apare ca rezultat al unei evoluţii biologice verticale, pe o treaptă superioară 
de organizare. De pe această poziţie, pe care aş numi-o evolu-ţionist-dialectică, el respinge acele teorii biologice care, plecînd 
de la sensul orizontal al evoluţiei vieții, fac din insuficienţele biologice ale omului, cauza de ansamblu a tehnicii, a civilizației 
şi chiar a culturii sau, oricum, un factor care prin compensație directă produce civilizaţia şi cultura umană. Fiind nu rezultatul 
unei specializări ce sporeşte dependenţa faţă de mediu, ci al unei adaptări specifice de tip vertical, care înseamnă sporirea 
autonomiei față de ambianță, realizarea de tipuri constituţionale de nivel tot mai înalt (mutații verticale), omul are 
posibilitatea de a se înstăpîni asupra acesteia prin inteligență, de a se dezmărgini mereu. Omul are un orizont concret care 
virtualmente este larg ca lumea, nu limitat la mediul animal; ambianța umană are şi un aspect inexistent la cea animală — 
orizontul necunoscutului, nu numai de suprafață, ci mai ales de adîncime. Tocmai acest orizont devine un factor decisiv de 
stimulare a puterilor creative ale omului. 

Modul de a exista al omului în raport cu ambianța este excepţional de complex. Aici ne întîmpină din nou acea distincţie 
ontologică (de grad, de calitate) pe care o face Blaga între orizontul concret al lumii, ale cărei date sînt convertite de 
inteligenţa sa superlativ dezvoltată într-un sistem de concepte, şi orizontul necunoscutului pe care geniul său creator îl con- 
verteşte în mituri, viziuni religioase şi metafizice, teorii ştiinţifice plăsmuiri de artă. Nu mai este vorba însă, ca în trecut, de o 
lume saturată de mistere pe care orice act cognitiv sau valorizator nu face decît să le potenţeze, să le sporească acuitatea. 
Altele sînt premisele obiective şi pilonii de susținere ai acestei lumi. Pe de o parte, nivelul de organizare din care se bifurcă 
cele două orizonturi îşi găseşte temeiul într-un element material de o struc- 

L. Blaga, Aspecte antropologice, ed. cit, p. 116—117. 

cumulul progresiv al tuturor eforturilor."! Tocmai în şi prin societate se poate ajunge la productivitatea specific umană, iar „omul devine 


subiect creator de civilizaţie şi cultură", în acest spirit analizează Blaga unele fapte de geneză a culturii — obiceiuri rituale, gîndire şi tehnică 
magică, prezente încă în paleolitic în practica vînătorilor, apoi obiceiuri rituale şi fapte de artă legate de cultul morților. Condiţiile de trai din 
aceste vremuri încrîncenate ale începuturilor sale, l-au determinat pe om la tot felul de invenţii tehnice spre a face față împrejurărilor; „Cele 
dintîi culturi şi civilizaţii umane, referitor la care ştiinţa deține prețioase dovezi materiale, au fost caracterizate mai ales după înfăţişarea 
produselor tehnice rămase pe urma lor... Paleoliticul reprezintă, în general, culturi şi civilizaţii pronunțat vinătoreşti”. Blaga acordă o atenție 
„Pumnarul era o unealtă de «tăiat» — în primul rînd, de preparat alte unelte, adică o unealtă a uneltelor, un instrument « analitic » şi « con- 
structiv i) în acelaşi timp, un prim mijloc, foarte adecvat, al inteligenței tehnice-.care-şi începea drumul marilor triumfuri... în „pumnar" îşi 
găseşte o întîie copleşitoare expresie inteligenţa analitică şi constructivă proprie omului".? în acelaşi timp omul, încă din paleolitic este 
împins şi spre acte culturale de natură spirituală, căci față de gravitatea condiţiilor, omul se vede silit să încerce chiar imposibilul, să viseze 
puteri sau substanțe magice, capabile să corecteze neajunsurile externe: „Magicul cap-tabil prin voinţă era poate că singura speranță ce-o mai 
putea avea omul în condiţiile cumplite ale glaciarului. Şi omul se agăța cuprins de o panică într-adevăr cosmică, de acest unic gînd, în ciuda 
tuturor insucceselor, tehnicii spirituale prin care el încerca să-şi aservească magicul. Unele sugestii pentru tehnica aceasta spirituală i le da, ce 
e drept, experienţa cotidiană... Efervescenţa gîndirii magice în paleolitic rămîne poate cel mai elocvent document spiritual cu privire la 
împrejurarea că omul a trăit cîteva sute 

! L. Blaga, Aspecte antropologice, ed. cit, p. 125. 

> Idem, p. 135. 

de mii de ani în condiţii externe care impuneau, ca supapă a existenţei sale, acest vis." ! Vis care dacă nu a avut efecte imediate în eficiența 
tehnică materială a actelor cotidiene, s-a dovedit totuşi benefic şi cu efecte de durată in, geneza creaţiei artistice de natură magică. „Tot în 
paleoliticul tardiv apare şi arta de semnificare magică... Foarte multe opere de artă magică ne-au rămas din paleoliticul tardiv, îndeosebi 
desene şi plastică, în aceste opere înclinările stilistice ale ființei umane devin evidente atît sub raport «realist» , cît şi sub modul idealizant, iar 


uneori sub un mod abstract foarte accentuat" .? 
Prin asemenea considerații cu privire la cultura materială şi spirituală a paleoliticului, Blaga doreşte să sublinieze că omul, din chiar 


momentul cînd apare şi ca subiect activ în lume, născocind pumnarul şi focul, se manifestă ca subiect creator de cultură, „ceea ce implică 


structuri bio-psiho-spiri-tuale cu totul specifice, ca produs al unei revoluţii verticale".? 


6. Critica concepţiei biologiste despre cultură 

Fără a ignora, cum am văzut, premisele biologice ale apariţiei omului ca ființă culturală, Blaga adoptă o poziţie critică față de concepția 
biologică despre cultură, în primul rînd față de teoria lui Arnold Gehlen. El este îndreptățit să respingă o. concepţie care încearcă să rezolve 
toate problemele culturii şi civilizaţiei într-o perspectivă biologică. La G«hlen tocmai retar-darea, neîmplinirea biologică, caracterul 
embrionar al structurii biologice a omului, primitivismele sale şi absenţa unor organe biologice specializate reprezintă premisa de căpetenie, 
punctul de plecare în instituirea.culturii. Katura nu produce nimic de, prisos; înzestrînd pe om cu rațiune şi libertatea voinței, spunea Kant, 1- 
a privat de instincte şi cunoştinţe înnăscute. Şi totuşi în concepția lui Gehlen există o parte de adevăr de care Blaga nu ţine seama. Teza celui 
dintîi despre impulsul spre acţiune al omului ar fi meritat mai mult atenţie şi receptivitate. Blaga însuşi citează următoarele: „Ca o consecință 


chemat aşadar să suplinească, el însuşi, mijloacele de care este organic privat şi aceasta se face prin aceea că el prelucrează lumea în chip 
activ, ca să-i servească vieţii. El trebuie să-şi prepare singur armele de apărare şi de atac de care este despoiat şi hrana ce nu-i stă în chip 
natural la 

! L. Blaga, Aspecte antropologice, 

> Idem, p. 132, 136.* Idem, 

i. cit., p. 134. 

137. 

30 

31 


dispoziție; el trebuie pentru aceasta să facă experiențe obiective şi să născocească tehnici de tratare obiectivă a lucrurilor. . . 
Omul spre a deveni apt pentru existenţă este constituit în vederea prelucrării şi în-zingerii naturii, şi de aceea şi în vederea 
experienţei lumii; el este o ființă activă pentru că este nespecializat şi pentru că este lipsit de un mediu, în raport cu care să fie 
în chip firesc adaptat. Sensul intrinsec al naturii prelucrate de el, ca să-l servească vital, se numeşte cultură şi lumea culturii 
este lumea omenească."! 

Nu se poate spune că în pasajul reprodus găsim o explicaţie satisfăcătoare a antropogenezei şi a genezei culturii, dar sînt 
surprinse totuşi unele momente reale şi semnificative din acest milenar proces. în spiritul concepţiei sale mai generale despre 
cultură, îl critică însă pe Gehlen pentru că tratează cultura doar ca „a doua natură", ca un proces de compensație a inadaptării 
biologice. Eroarea fundamentală a lui Gehlen ar consta în faptul că nu analizează cultura umană în sine, cu implicaţiile de 
structură, ținînd seama de ceea ce implică creaţia culturală — îndeosebi aspirația spre revelarea orizontului necunoscutului în 
materiale şi tipare stilistice variate. Independent însă de problema acestui orizont al necunoscutului, tratată mai amplu în alte 
trilogii blagiene, Blaga pune mai bine în evidență complexitatea existenţială a omului ca ființă culturală. în etiologia culturii, 
dificienţele biologice de structură pot constitui doar un stimulent spre a face posibilă existența omului ca ființă biologică. Dar 
cultura este ceva calitativ diferit de natură — ceea ce presupune niveluri de organizare mai înalte. Omul este numai în parte o 
ființă a „deficienţelor" căci, pe de altă parte, există la el o paradoxie de structură — cel mai înalt nivel de organizare şi în 
acelaşi timp, o arhivă de primi ti vjsme. Productivitatea sa este de alt sens şi se înscrie pe alte dimensiuni existenţiale. 
Tehnica însăşi, care joacă un rol de căpetenie în geneza şi evoluţia omului, nu este doar o prelungire a organicului, o împlinire 
şi completare a organelor pe o linie inerentă acestora, ci o depăşire a organicului, menită să asigure omului dominaţia asupra 
naturii, lărgirea progresivă a ambianţei — să asigure, în ultimă analiză autonomia omului față de natură. Deci spre deosebire 
de organicitatca stereotipă a aşa-numitei tehnici animale, tehnica umană „degajă o impresie de istoricitate permanentă şi 
efervescentă", ca un factor de promovare şi împlinire a omului ca om. Lucian Blaga contra-pune teza lui Marx şi Engels 
despre însemnătatea decisivă a muncii şi a tehnicii în dezvoltarea pozitivă a omului (de care propria sa interpretare se apropie 
atît de mult) acelor teorii pesimiste, agnostice şi sceptice după 

care omul actual ar fi sub raportul particularităţilor sale biologice şi spirituale, în plină decădere ca rezultat îndeosebi al 
tehnicii sale. întreaga situație nou creată de tehnică este astfel denaturată. Dar tehnica nu este şi nu poate fi, după Blaga, doar 
un instrument de încadrare a omului în natură, ci şi o forță de dominare asupra naturii, o progresivă dezmărginire a 
ambianţei, un factor de civilizaţie. Este o concluzie în acelaşi timp optimistă, raționalistă şi umanistă. 

7. Excelenţa stilistică şi istorică a fiinţei umane 

Cu Fiinţa istorică (lucrare rămasă în manuscris şi publicată în 1977 la Editura „Dacia", cu o prefață de Tudor Cătineanu) se 
încheie Trilogia cosmologică a lui Lucian Blaga. Istoria a constituit o preocupare pentru Blaga şi în alte lucrări: Fonul 
dogmatic, Diferenţialele divine, Aspecte antropologice. 

încă adolescent fiind, Blaga interpreta istoria exclusiv prin evoluţia concepțiilor despre viață ale omului, polarizate după 
criterii etice în optimiste şi pesimiste ; de aici decurge tot ce poate fi socotit conținut al istoriei, artă, ştiinţă, felul de a fi al 
societăţii, dreptul şi cultura.! 

în Eonul dogmatic problema istoricităţii este pusă prin raportare la necesitatea unei ere a unui eon spiritual, inspirat de 
ecstazia intelectuală, care ar depăşi criza spirituală de tip elenistic a timpului. Eonul dogmatic ca eon spiritual este prezentat 
ca o epocă de accentuată şi monumentală spiritualitate. lată cum prezenta Blaga, sentimentul acestei epoci întrezărit — acel 
sentiment eonic care nu trebuie neapărat să se întoarcă sub bolta ideii creştine, cum cere Berdiaev, dar care nu ne duce nici pe 
magistralele istoriei contemporane, spre porțile adevărului şi împlinirii umane: „Noi credem numai într-o criză istorică (am 
numit-o elenistă), o criză în cuptorul căreia se ard la înaltă temperatură cărămizile pentru noua clădire. Eonul dogmatic la ale 
cărui porți batem, îl închipuim înzestrat cu toate virtuțile ineditului".? Dar un atare eon dogmatic este tot atât de depăşit ca şi 
cel creştin pe care Blaga însuşi îl consideră perimat; el nu ne rezervă nici un fel de inedit, nimic altceva decît un cimitir de 
mistere, care, tot apărînou-se prin blocada izolatoare a cenzurii transcendente a Marelui Anonim, riscă a încremeni într-o 
lume a tăcerii veşnice. 

în Diferenţialele divine, istoria este apreciată ca o dimensiune a existenței umane. „Printre toate fiinţele terestre singur omul 
se poate mîndri cu o isto- 


! Ci. L. Blaga, Aspecte antropologice, ed. cit., p. 141. 

rie".' Dar şi istoria este pusă aici sub egida Marelui Anonim; ea apare chiar ca supremă limită, aproape debordant de 
primejdioasă, pe care o admite acesta, fiind deci cel mai plenar dintre modurile principial îngăduite în cosmos. Ceea ce ne 
reţine totuşi atenția mai ales, în modul de a interpreta istoria, nu e raportarea la Marele Anonim, ci la existența omului. 
„Istoria nu este o consecinţă a modului ontologic uman, ci este de-a dreptul acest mod, cînd se realizează cu suficientă 
intensitate ca să poată fi privit în sine şi pentru sine. Omul creează «istorie» ... Omul deplin este aşadar ființă istorică, prin 
definiţie." ? 

Şi aici omul e privit ca existenţă în orizontul misterului spre revelarea acestuia, şi aici destinul său creator este frînt printr-un 
cordon izolator — categoriile stilistice, de acţiunea preventivă a unui centru existenţial tiranic, temător să nu se surpe 
rînduiala cosmocentrică şi să nu apară noi centre autarhice. Dar dincolo de asemenea aventuri metafizice, istoria ră-mîne un 
cîmp de manifestare şi realizare a posibilităților umane, modul însuşi de ființare a omului. „Istoria înseamnă în primul rînd 
afirmarea de diversă intensitate, amploare şi accent, a modului ontologic specific uman. . . Istoria. . . presupune o nouă ordine 
ontologică mai plenară decît natura, o mutație ontologică cu noi finalisme, implicînd alte restricții şi măsuri preventive decît 
acelea cari intervin în procesele de integrare ale naturii propriu-zise. Ceea ce spunem despre «istorie » stă în strînsă legătură 
cu ceea ce afirmam altă dată despre « cultură ». închegările principale ale istoriei sînt cele culturale, cu toate acestea istoria e 
mai mult decît istoria culturii. De istorie ţine şi devenirea armăturii tehnice a omului, devenirea tipurilor de civilizaţie, aceasta 
în măsura în care civilizația omenească îndură şi poartă amprentele unor categorii stilistice.. . De istorie, în sensul cel mai 
strict al cuvîntului, ţin şi organizările sociale ale omenirii, dar şi acestea numai în măsura în cari se fac în cadre « stilistice ». 
în general, istoriografia tratează despre închegarea şi dezagregarea fenomenelor caracterizate printr-un coeficient stilistic, în 
calitatea lor de fenomene concrete, apărute în zone umane, undeva în spațiu şi în timp" 

în concepția lui Blaga, istoria nu este căderea în păcat, nici devenirea împărăției lui Dumnezeu, nici restabilirea creaturii în 
sensul împăcării cu Absolutul, aşa cum susţin diverse variante ale ideologiei religioase. Din păcate, ideile sale juste de înaltă 
ținută umanistă — aşa cum rezultă şi din citatul reprodus mai sus,— sînt contrariate de destinul sisific al existenţei 

! L. Blaga, Diferenţialele divine, ed. cit., p. 183. 

3 Idem, p. 186-187. 

«mane, veşnic mutilată, redusă, frînată sau chiar anihilată în aventurile sale cognitive şi axiologice prin conversiunea 
transcendentă stilistică a Marelui Anonim care face ca istoria însăşi să fie parcă o ofensivă mereu zădărnicită, o desfăşurare 
de energii şi intenții mereu frînte. 

Asemenea limite doctrinar-dogmatice ale concepţiei lui Blaga despre istorie şi cultură, dispar însă în Aspecte antropologice şi 
Fiinţa istorică. în cea dintii el scrie: „Omul singur a devenit ființă istorică, ceea ce înseamnă permanent istorică, adică o 
fiinţă care veşnic îşi depăşeşte creaţia, dar care niciodată nu-şi depăşeşte condiția de «creator» . în coordonatele strict bio- 
logice în care-l plasează Gehlen, şi într-o «activitate» orientată numai în sensul compensării insuficienţelor de structură, nu 
se poate explica această «istoricitate », ca dimensiune caracteristică a existenței umane. Istoricitatea este un mod de existență 
într-adev-ăr uman, iar modul acesta se manifestă în desfăşurarea temporală a generaţiilor de oameni în chip tot mai subliniat. 
. . Existenţa umană se caracterizează. . . de la început prin caracterele « istoricității », iar acest mod de existență devine apoi 
cu atît mai manifest cu cât ne apropiem în timp de momentul « astăzi». ! 

Este una din ideile cele mai prețioase ale lucrării citate, care atestă in ce măsură Blaga s-a apropiat de poziţia materialismului 
istoric în problemele ce i-au reținut atenția în perioada postbelică. De pe această poziție de principiu a istor. citații permanente 
şi esenţiale a fiinţei umane examinează el şi alte probleme, cum ar fi aceea a instinctului, inteligenței şi geniului, în ceea ce 
priveşte instinctul, critica adusă lui Bergson este demnă de toată atenția, căci ea vizează înainte de toate metafizica idealistă a 
filosofului francez. De pe poziţii istoriste este privită şi feoria arhetipurilor a lui C. G. Jung. Arhetipurile sînt centre de 
cristalizare a vieţii sufleteşti, dispunînd de autonomie funcțională. Jung este ezitant în ceea ce priveşte natura intimă a 
acestora — icoane plastice, reprezentări concentrate, mănunchiuri de disponibilități ce ar îndruma fantezia plăsmuitoare de 
imagini. Dar Jung le proiectează pe toate într-o pretinsă zonă cu totul specială a vieţii psihice, în inconştientul colectiv sau 
absolut, pe baza unor experiențe ancestrale — un fel de memorie ereditară a speciei, prin arhetipurile (de felul „vrăjitorul", 
„eroul", „tatăl", „mama", „şarpele" etc.) ce se transmit din generaţie în generație. Inconştientul este ca o magazie de 
arhetipuri pe care s-ar întemeia şi credința în zei sau demoni. Blaga este de acord că. arhetipul poate juca un rol remarcabil în 
viaţa umană, dar nu redus la memoria psihică ereditară, ci asociat cu factori stilistici care atestă autonomia vieții psihice față 
de biologie şi care-şi pun amprenta asupra crea- 

! Lucian Blaga, Aspecte antropologice, ed. cit., p. 144. 

țiilor de cultură. Activitatea creatoare a omului este deci călăuzită de factori stilistici şi nu de arhetipuri interpretate într-o 
perspectivă biologi-zantă. La om — şi numai la om — arhetipurile pot alcătui nuclee de creație — mai ales în plăsmuiri 
mitologice şi de artă. Şi tocmai aici intervine punctul de vedere istoric. „Factorii stilistici apatțin prin excelență omului ca om, 
ceea ce înseamnă, în chip subliniat, ca «ființă istorică)) .Dacă izvorul arhetipurilor este animalitatea, izvorul factorilor 
stilistici rămîne istoricitatea. Ca fiinţă istorică, omul participă totdeauna la un « cîmp stilistic » ce-şi pune pecetea pe creaţiile 
sale. Omul, privit ca individ, este o parte integrantă a. fluviului istoric. Fluviul istoric este însă, după părerea noastră, 
purtătorul acelor factori stilistici, în zona de înrîurire a cărora sîntem cuprinși ca indivizi, dar fluviul istoric este şi purtătorul 
condițiilor materiale ale « cîm-purilor stilistice ». Intre individul uman normal şi istorie există o strînsă corelație, în sensul că 
istoria concretă impune individului uman orientări stilistice, iar individul, la rîndul său, va putea să modifice, prin intervenția 


sa creatoare, cîmpul stilistic obiectiv. în cadrul acestei corelaţii între istorie şi individ, schimbul mutual de orientări stilistice 
este un proces necurmat şi fără capăt. . . Un divorţ. .. între individ şi istorie se poate declara pe bază de arhetipuri, dar nu pe 
bază de factori stilistici. Dimpotrivă: factorii stilistici reprezintă una din cele mai solide trăsături de unire între individ şi 
istorie".! 

8. Tipuri şi forme de conştiinţă istorică 

Definirea omului ca „ființă istorică" este reluată pe o scară amplă în Ființa istorică, însuşi cîmpul istoriei fiind considerabil 
lărgit. Pe filosof, nu-l interesează istoriografia ca atare, tipuri şi profiluri istoriografice, ci filosofia istoriei în ce măsură este 
posibilă şi cum se realizează cunoașterea istorică. Ca de obicei, el face însă mai întîi o scurtă incursiune istorică — de data 
aceasta asupra conştiinţei istorice, care nu începe, aşa cum se crede în chip eronat, o dată cu grecii, ci apare încă la egipteni, 
indieni, chinezi, perşi. „Xu încape îndoială că cele mai vechi încercări istoriografice le găsim la egipteni" ? . E drept că în 
Egiptul antic, istoria apare aproape exclusiv sub forma listei de faraoni — fapt incompatibil cu un adevărat sentiment al 
istoriei pentru europeanul modern, dar care atunci avea o semnificaţie, corelat cu tendințele mai generale ale culturii egiptene 
de a vedea totul linear, schematic, redus la esenţial; viața cu toate implicaţiile ei cultural- 

! L. Blaga, Aspecte antropologice, ed. cit., p. 174—175, 176. 

? Lucian Blaga, Ființa istorică, Ediţie îngrijită şi postfață de Tudor Cătineanu, Editura ,„Dacia", Cluj-Napoca, 1977, p. 
6. . 

artistice, era pusă în slujba morții, mai exact a postexistenței, a nemuririi, iar magia era unul dintre mijloacele de asigurare a 
nemuririi. Numele era echivalentul magic al sufletului, o chintesență magică a persoanei, iar persoana faraonului întruchipa 
unitatea, perpetuitatea şi caracterul sacru, al vieţii egiptenilor. Iată de ce consemnarea numelor faraonilor echivala cu insăşi 
esența procesului istoric. „Numele regelui este un echivalent magic al persoanei regale, iar în persoana regală se concentrează 
însuşi statul egiptean. Numele regilor trebuiesc deci conservate, căci de dăinuirea lor depinde într-un fel postexistenţa regilor 
şi însăşi puterea statului egiptean. Numele menţionate în faimoasele liste sînt deci un fel de mumii sonore.” ! 

în istoria babiloniană, exista o orientare mai realistă, mai viguroasă către aspectele temporare şi periodice ale vieții, însăşi 
mitologia babiloniană fiind străbătută de o „închegată viziune a periodicității”. în schimb, perşii au dovedit un simț acut 
pentru faptele istorice, pentru dimensiunea istorică propriu-zisă a realităţii, văzută ca un cîmp de luptă între bine şi rău, puteri 
simbolizate de cele două zeități majore — Ormuzd şi Ahriman. „Această concepție dualistă, foarte clară, despre istorie ca un 
cîmp de luptă între cele două Puteri în slujba cărora oamenii stau, a întărit enorm atitudinea pozitivă a perşilor faţă de istorie 


îl are în Europa modernă"? 


Mentalitatea indiană nu întreține însă, cîtuşi de puţin un climat priel» nic pentru istorie, deoarece accentul se pune pe 
principiul divin, impersonal, lumea concret-sensibilă fiind o lume devalorizată, o iluzie. Istoria este înlocuită cu o 
mitologie foarte complicată, axată pe timp, pe marile cicluri şi vîrste cosmice pentru delimitarea cărora se folosesc cifre 
astronomice, pe conştiinţa timpului „care depăşeşte durata scurtă hărăzită individului şi chiar biografiei rasei, o 
conştiinţă temporală a naturii însăşi". Istoria e acceptată numai întrucât e „act spiritual de ieşire din lume şi din istorie, act de 
desfacere din contingenţele individuaţiunii şi din mrejele lumii sensibile”. Indienii nu sînt — cum se spune — un popor fără 
istorie, ci cu o altă înțelegere a istoriei — pe un plan de anonimat, de depăşire a individuaţiunii sau chiar pe un plan concret- 
sensibil de care oamenii nu se pot niciodată elibera cu totul. 

! L Blaga, Ființa istorică, ed. cit., p. 

9 10. 

diane", 1983, p 

e", 1983, p. 88. 

* L. Blaga, Fiinţa istorica, ed. cit., p. u. 

Chinezii antici au cultivat mai ales o istorie de tip cronică, pătrunsă de un adînc simț al tradiției. „La nici un alt popor creator 
de mare cultură tradiția nu joacă un rol mai hotărît" /, şi de aici divinitarea strămoşilor definirea istoriei ca o cumulare de 
tradiții, ca un rezervor de bunuri, istoria fiind alcătuită din fapte pline de sens, pline de tao dar şi de fapte care întruchipează 
contrasensul. „Istoriografia chineză se va ocupa în consecință, în primul rînd de înregistrarea faptelor îmbibate de « sens » şi 
va trece sub tăcere faptele ce par emanaţii ale contrasensului".? în acest sens, cronicile chineze vorbesc mai ales de împărații 
care au întreținut şi cultivat pacea. 

Grecii nu erau animați de cultul adevărului, mai ales atunci cînd acesta nu era concordant cu frumosul. Există în această 
opinie aparţinînd lui St. Mezdechi multă exagerare, mai ales dacă nu ţinem seama de armonizarea valorilor fundamentale în 
etosul grecesc, de parțiala — uneori totala — identitate bine-frumos, frumos-adevăr. Herodot, Tucidide, Polibios sîtit fără 
îndoială iubitori de adevăr, dar sub influenţa miturilor, în adevărul lor nu intră numai logica faptelor, ci şi aceea a afectelor. 
Numai că după Blaga această împrejurare nu poate fi pusă doar pe seama înclinărilor lor artistice, cultivării fanteziei, 
dragostei față de frumos, ci şi concepţiei lor despre adevăr care nu poate fi găsit în lumea simţurilor, a individuațiunii, a 
concretelor accidentale, ci în lumea tipurilor, a semnificaţiilor. Nici chiar la Aristotel, în ciuda definiţiei sale ontologice- 
gnoseologice, adevărul nu este pur empiric. „Dacă pentru inzi adevărul este identificat în regiunea foarte abstractă a 
impersonalului, a anonimatului absolut, iar lumea simţurilor în înfăţişare de simplă iluzie, pentru greci adevărul este 
identificat cu regiunea tipurilor ideale, a semnificațiilor delimitate, a formelor, iar lumea simţurilor se degradează nu atît la 
«iluzie », cît la rangul de copie imperfectă a tipurilor ideale. La inzi, între adevărul principiului divin-im-personal şi lumea 
simțurilor nu este nici o asemănare: de aceea lumea simţurilor e «iluzie ». La greci, între adevărul lumii ideale a tipurilor, a 
formelor, a noimelor şi lumea simţurilor este o asemănare ca de la model perfect la copie nedesăvîrşită. Cînd grecul este pus 
în faţa unor fapte istorice, a unor întîmplări, el . . .va căuta să ridice aceste fapte, aceste întîmplări la nivelul unor semnificaţii 
tipic-ideale." ° 

Pentru metafizica creştină, istoria este întruparea în vremelnicie a logosului transcendent, axa centrală fiind dată de momentul 
axiologic şi judecata din urmă. Viaţa istorică se caracterizează deci, după această meta- 


! L. Blaga, Ființa istorică, ed. cit, p. H. 


? Idem, p. 15. 
* Idem, p. 20-21. 

fizică teologică, prin căderea în păcat şi salvare. Faptele concrete dobîn-desc un accent foarte grav, deoarece ele alcătuiesc 
zestrea fiecăruia în fața judecății de apoi. Individuaţiunea contează numai în perspectiva cosmică finală, iar faptul istoric este 
un fapt de răspundere individuală în faţa judecății divine. Se înţelege că Blaga nu putea să accepte o asemenea perspectivă 
asupra istoriei. 

9. Orizontul misterului şi istoricitatea constituțională a ființei umane 

în ce constă, după Blaga, fenomenul istoric sau istoricitatea unui fenomen? Există, după el, trei grupuri mari de fenomene în 
cosmos: 

1. Fenomenele naturii (în sens restrîns) — fizice, chimice, biologice. 

2. Fenomenele psiho-spirituale — instinctul, inteligenţa la animale, stările, funcțiile, procesele, actele psiho-spiritus le la om. 
3. Fenomenele istorice care sînt exclus.v fenomene umane şi nu se caracterizează doar prin singularitate, individualizare, 
ireversibilitate, aşa cum gîndesc unii istorici: aceste atribute nu contribuie în chip decisiv la istoricitatea unui fenomen, căci, 
dacă ar fi aşa, ar trebui să considerăm că faptele cele mai istorice sînt aparițiile monstruoase sau faptele cele mai inedite — 
cade exemplu acela că în Tibet o femeie a născut IOgemeni. Fenomenele istorice au loc totdeauna în chip concret, undeva şi 
cîndva hic et nune, dar aceasta nu înseamnă că ele sînt absolut ireversibile sub toate aspectele; există grade de 
individualizare şi ireversibilitate, există diferite tipuri de fapte şi fenomene istorice. Nici repetiţia sau nonrepetiţia nu ţin în 
chip necesar de esența fenomenului istoric, ci constituie un aspect secundar. Nici opinia că faptul istoric este obiectivarea 
anumitor valori (Rickert) nu este împărtăşită de Blaga; viața psihică a omului este plină de referinţe axiologice fără ca, prin 
aceasta, să dobîndească demnitate istorică. 

O altă concepție este aceea a întemeierii fenomenului istoric pe conceptul de trăire şi obiectivare (Dielthey), dar ea nu poate 
delimita şi defini satisfăcător istoricitatea sau demnitatea istorică a faptelor deoarece argumentează Blaga, există şi 
obiectivări ale unor trăiri poetice ce rămîn neutre sub raport istoric. Dacă am accepta acest criteriu nu am putea face nici o 
distincţie între fenomenele pur psiho-spirituale şi cele istorice. 

Conceptul blagian al istoricităţii are ca postulat acea idee fundamentală a filosofiei sale despre cele două moduri de a exista 
ale omului, ireductibile unul la celălalt: orizontul lumii date şi orizontul misterului. Nucleul conceptului de istoricitate se află 
în cadrul existenţei de modul II — fenomene de creaţie culturală sau de producţie civilizatorică, de organizare socială care 
poartă pecete stilistică, sînt deci modelate de categorii stilis- 

tice abisale, provenind din adîncuri ale spiritului uman. „Un fenomen al naturii, fie fizic, fie biologic, fie psihic-spiritual în 
sens restrîns, nu poartă niciodată amprentele sau stigmatele unui stil, cită vreme fenomenele istorice se caracterizează 
eminamente prin aceste stigmate sau fațete stilistice. . . Aspectele stilistice devin aşadar semnalmentele după care deosebim 
fenomenul istoric de orice alt fenomen... /storioitatea este aşadar existența temporală (apariţie, durată, dispariție) a 
unui fenomen deinfățişare stilistica." ^ Rezultă cu claritate că istorice nu pot fi decît fapte omeneşti, deoarece stilul ce le 
marchează este o caracteristică umana. Omul deplin, trăind pleni-tudinar în orizontul stilistic şi ființa istorică sînt noțiuni 
echivalente : „Omul ca ființă istorică reprezintă un salt sau o mutaţiune, atît calitativă, cît şi de complexitate, față de omul 
care trăieşte în orizontul lumii date ca atare"? Blaga doreşte să preîntîmpine reproşul de aplicare dogmatică a teoriei sale 
ontologice la domeniul istoriei, dar în logica lăuntrică a sistemului său conceptul de fapt istoric sau istoricitatea decurge 
firesc din demnitatea stilistică a faptelor de creaţie culturală (ca revelare durabilă a misterului existenţial). De altfel însăşi 
practica istoriografică, datorită poate intuiţiei celor mai buni istorici, a arătat că dimensiunea temporalității intră în definiția 
istoricității, e necesară dar nu suficientă, căci atunci istoric ar fi orice fenomen. Or, istoricul operează o selecţie în obiectivul 
său de cercetare intrînd numai fapte ce se produc într-un cîmp stilistic şi purtînd amprenta determinantelor sale. Din acest 
unghi de vedere se înţelege că noțiunea de valoare nu poate fi eliminată din istorie şi nici judecata de valoare din 
istoriografie. Omul ca ființă istorică este omul călăuzit de valori. Perspectiva valorilor ne introduce în istoriografia de 
caracter artistic, etic şi filosofic, dar ele nu pot lipsi ca intervenţii subsidiare, nici din istoriografia strict ştiinţifică. 

Este posibilă şi o istoriografie „de sens mai obiectiv", de fapt descriptiv-narativă am spune noi care reduc la minimum 
referinţele axiologice. Confuză rămîne însă la Blaga relaţia dintre aceste referinţe şi stigmatele stilistice ale faptelor istorice. 
Derivînd stilul din straturi ale inconştientului, el crede că referinţele axiologice nu participă în chip esenţial la constituirea 
fenomenului istoric. Dar, oricît de mare ar fi acţiunea factorilor abisali în creaţia de cultură, un fapt omenesc nu se poate 
constitui ca fapt istoric fără participarea (stilistică) a valorii, fără o buna întîlnire a factorilor stilistici cu referințe 
axiologice. 

„Rezumînd, vom spune aşadar: Nucleul fenomenului istoric, în sens uman, este în chip esenţial definit prin aceste note: 

1. Fenomenul istoric este un fenomen concret crono spaţial, numeric-sitigular, care poate avea cînd aspecte ireversibile, cînd 
aspecte de repetiţie (accentul e varitil). Şi 

2. Fenomenul istoric poartă amprente stilistice". 

Lipseşte de aici tocmai mortarul, calificarea şi solidarizarea axiologică 

a acestor fapte. 

Din această perspectivă a determinantelor stilistice, pe care le consideră hotârîtoare în constituirea fenomenului istoric, Blaga 
mai cercetează şi unele probleme adiacente. 

10. Progresul şi cîmpurile stilistice din perspectivă istorică 


Distincția dintre cultura minoră şi cultura majoră din Geneza metaforei şi sensul culturii este reluată spre a proba ceea ce 
numeşte permanența preistoriei. Preistoria nu este după Blaga, o simplă „fază pregătitoare a istoriei”, o „tindă a istoriei”. 
Citează şi comentează critic numeroase opinii despre faza preistorică sau mitologică din evoluţia popoarelor. Este împotriva 
exaltării, dar şi a deprecierii preistoriei ca vîrstă a copilăriei omenirii, ca întruchipare a culturii minore, a eternității satului. 


„Opiniile curente ne-au obişnuit aşa de mult să vedem preistoria ca o « etapă » depăşită, ce premerge istoriei, încît ne-au 
făcut cu neputinţă să observăm preistorie care continuă, care e contemporană cu istoria. Această preistorie reprezintă însă un 
nucleu de viață şi de spirit. . ."? De fapt preistoria şi permanenta acesteia este un echivalent în planul istoriei a universului 
„Eu cred că veşnicia s-a născut la sat" (din poemul Sufletul satului) sau a conceptului de filosofia culturii sat-idee (ca esenţă a 
sufletului românesc) — un fel de subconştient colectiv, cumulînd şi păstrînd cele mai adinei şi mai trainice note caracteristice 
ale poporului. 

O altă problemă este aceea a relației dintre organism şi societate. în Diferenţialele divine şi mai ales în Aspecte antropologice 
Blaga s-a ocupat pe larg de unele probleme biologice din perspectiva premiselor antropogenezei, criticînd deopotrivă 
mecanismul şi vitalismul finalist în interpretarea biosferei. In Fiinţa istorică el critică, întocmai ca şi Marx, sociologia 
biologică sau evoluționistă care, întemeindu-se pe o metaforă îndoielnică — aceea că societatea ar fi un fel de „organism 
spiritual" sau volițional, asimilează biologicul cu socialul, aplică legile organismului (biosferei) la istorie, societate, cultură. 
Unele forme de organizare şi convieţuire din lumea animală nu smt propriu-zis forme sociale. Numai modul ontologic 
specific uman care 

! L. Blaga, Fiinţa istorică, ed. cit., p. 33. 

? Idem, p. 34. 

! L. Blaga, Ființa istorică, ed. cit, p. 48. 

? Idem, p. 62. 

i-a reținut de atîtea ori atenția este de natură socială, numai societatea poate fi cîmpul de manifestare a unor categorii stilistice plăsmuitoare 
de cultură: 

„Conduşi de o anume credință despre singularitatea genului uman, am vrea să rezervăm termenul de «societate» numai pentru designarea 
formelor de conviețuire din lumea umană".' Rezultatele modului existențial specific uman sînt creațiile de cultură: „Orice creație de cultură, 
de la o poezie la o idee metafizică, de la un gînd etic la un mit religios, este în sine o mică ' lume, un univers. «Societatea», ca mod superior 
de conviețuire specific umană, e susceptibilă şi ea de o definiție într-o atare perspectivă ontologică. . . «Societatea» nu are rostul numai de a 
se conserva sau de a produce alte societăți asemănătoare prin filiație, societatea este în primul rînd autoarea unei lumi, în cadre stilistice; 
societatea este creatoare de universuri spirituale" ? Rezultă cu claritate deosebirea structurală, de esenţă între organismul entelehial biologic şi 
societate, falsitatea şi inconsistenţa interpretărilor biologizante ale vieţii sociale. 

O problemă fundamentală şi o contribuţie decisivă a lui Blaga — prezentă pe parcursul întregii sale opere — este aceea a stilului. Nu puteau 
lipsi problemele stilistice nici dintr-o lucrare ce încheie sistemul trilogial cu „devenirea întru fiinţă”, cu fiinţă istorică a omului sau cu 
istoricitatea modului său existenţial: patru capitole — aproape 100 de pagini le sînt dedicate acestor probleme. Cîmpurile stilistice de care 
vorbeşte aici este un echivalent plasticizat al matricei stilistice. Termenul are parcă menirea să sugereze mai bine dinamismul ființei istorice 
creatoare a omului. înțelesul este însă acelaşi: relevarea unor funcții „ce țin de structura spiritului inconştient", de existența omului în cel de- 
al 2-lea mod ontologic, capabil să-şi reveleze sieşi misterele lumii înconjurătoare sau lăuntrice, Blaga doreşte să-şi susțină teoria şi pe 
temeiul istoriei dînd unele exemple, care „pot fi multiplicate la infinit (îndeosebi din istoria roamnă antică, dar şi din cea românească) spre a 
pune în lumină cîmpul stilistic care a călăuzit, a stimulat, pe care s-au mişcat şi înfăptuit — atât cît au înfăptuit — unele din marile 
personalități ale trecutului. 

Blaga întreprinde şi o interesantă analiză a raporturilor din filcsofia sa a stilului şi dialectică, cea din urmă fiind redusă însă, în opinia lui 
Tudor Cătineanu, la o schemă exterioară, la varianta ei hegeliană, asimilată şi aceasta printr-o „grilă" nedialectică, prin grila opoziției dintre 
logic şi concret. Cert este că Blaga dovedeşte aici o slabă, unilaterală şi chiar falsă cunoaştere a dialecticii hegeliene şi mai ales a celei 
marxiste. El admite că 

! L. Blaga, Fiinţa istorică, ed. cit., p. 16. ' Idem. D. 77-78. 

dialectica e o formă a devenirii istorice, dar îi restrînge eficiența la trecerea (saltul) de la un stil cultural la altul, văzîndu-o mult mai puțin 
activă în cadrul unuia şi aceluiaşi cîmp stilistic dat. Un exemplu de incomprehensiune a dialecticii este de pildă modul în care vede el 
raportul dialectic între clasicism şi romantism ca stiluri culturale: „Dialectica nu răstoarnă cîmpul stilistic al clasicismului în totalitatea sa, nu 
printr-o asemenea răsturnare totală se ajunge la cîmpul stilistic al romantismului”.! Şi de aici concluzia că dialectica, ca metodă, are o 
eficiență parţială, ea acționează asupra uneia sau a mai multor categorii stilistice, dar nu asupra tuturor. Ca şi cum dialectica hegeliană sau 
marxistă ar fi proclamat vreodată că negarea (mai ales în sfera culturii) trebuie să fie totală, discontinuitatea completă. Sînt seducătoare în 
sine considerațiile sale despre unele fapte de cultură artistică şi stil, dar dialectica la care se referă nu este nici cea a lui Hegel, nici cea a lui 
Marx, este o dialectică desfigurată după cum materialismul pe care-l evocă este mereu cel mecanicist şi naturalist, nu materialismul 
dialectic. Durata factorilor stilistici este variabilă (milenii, secole, decenii sau chiar efemeră) dar, oricum, prin ei îşi manifestă puterile 
creatoare omul ca fiinţă istorică. Categorii sau factori stilistici pot supraviețui unei anume matrici stilistice, pot trece de la un cîmp stilistic la 
altul, intrînd astfel în noi configurații stilistice, ceea ce este pe deplin firesc dacă ținem seama de faptul că nu existau stiluri (sau matrici 
stilistice) pure, absolute, fără linii de continuitate. Tendinţele unui stil nou se suprapun sau îşi asimilează elemente ale unui alt stil. De aici şi 
interferenţele stilistice ; factorii ce alcătuiesc un cîmp stilistic nu formează un tot indivizibil şi nu sînt egali, ci variază de la unul la altul şi 
pot fi înlocuiți unul prin altul. Interferenţa cîmpurilor stilistice este o situație mai degrabă generală decît particulară şi de aici izvorăşte o 
mare bogăţie de forme istorice: „Există, cu alte cuvinte, interferenţe stilistice. In istoria umanității anevoie s-ar putea indica cîmpuri stilistice 
care să se fi păstrat cu totul în afară de orice interferență cu alte 

cîmpuri." ? 

Există chiar tipuri de interferenţă: de contiguitate, eclectică, sintetică, atunci cînd „ţin de structura intimă a operelor de artă sau a creaţiilor de 
cultură"5- Toate acestea sînt larg ilustrate prin incursiuni în istoria artei universale şi româneşti. 

' Ideea de progres în istorie, atît de controversată în istoria gîndirii, este tratată de Blaga cu rezerve şi ezitări. De pe poziţiile sale, cum singur 
mărturiseşte, nu se poate vorbi de un progres ca linie şi profil general al istoriei 

! L. Blaga, Ființa istorică, ed. cit., p. 112. 

? Idem, p. 151.' 

* Idem, p. 152. 

şi nici de la un stil la altul în creația artistică, dar în anumite limite şi in anumite domenii progresul este cu putință, fiind chiar evident. Nu 
putem vorbi, de exemplu, de superioritatea unei arte (a celei grecești) față de alta artă (gotică), dar despre un progres în tehnica artistică este 
pe deplin îndreptăţit să vorbim: „Progresul nu atrage în sfera sa înseşi cîmpurile stilistice" Şi nici preocupările metafizice care „au generat la 
toate popoarele atît şi atîtea concepții despre existență, viață, lume, divinitate... Problemei metafizice sînt probleme eterne. în cursul istoriei 
ele au fost, sunt şi voJ fi reluate încă o dată şi încă o dată fără sfîrşit”.! Se poate desluşi totuşi în] istoria filosofiei şi o linie de progres, „dar 


nu pe linia rezolvării pozitive, în | absolut, a problemelor, ci pe linia adîncirii lor ca probleme".? Dacă ţinem seama însă de raporturile mai 
mult sau mai puţin productive ale filosofiei cu celelalte forme de cultură, îndeosebi cu ştiinţa şi cu societatea în ansamblul ei, eu cred că se 
poate vorbi de un progres, în relativ nu în absolut, ! şi în ceea ce priveşte rezolvarea problemelor. 

Progrese evidente şi semnificative se constată, după Blaga, în istoria ! ştiinţelor exacte ale naturii — de pildă prin experiment — „o metodă 
de cercetare foarte complexă" — cu ajutorul căruia se obține „o progresivâl dezmărginire a orizontului empiric... nu numai în sensul 
lărgirii, ci şi j în sensul adîncirii... orizontul empiric se mută pe un plan mai adine".* Nu tot atât de clare sînt lucrurile în ceea ce priveşte 
„succesiunea istorică a teoriilor ştiinţifice" care fac parte din cîmpul stilistic şi ca atare, progresul liniar le este total inadecvat. De fapt 
„patria progresului ca atare, este la drept vorbind tehnica. în miile şi miile de sectoare ale tehnicii se realizează un vădit progres de la o zi la 
alta, pe linie de utilitate, de randament, de economie de efort". 

Concluzia la care ajunge Blaga este că progresul se realizează în istorie sub cele mai diferite forme. îi contestă însă afirmarea sau eficienţa în 
raport cu nucleul existenţial al omului. „Niciodată însă progresul n-are loc într-o zare nelimitată. în oricare din formele sale, progresul este 
limitat de o mai scurtă sau mai lungă durată şi se împlineşte pe linii cu totul /aterale faţ de linia existenţială proprie omului. în nici una din 
formele sale, progresul nu afectează întru nimic existența omului în anume coordonate metafizice... Noi susţinem că foarte felurite progrese, 
oarecum de mai lungă sau mai scurtă respiraţie, sînt posibile pe diverse linii laterale ale existenței umane, pe linii care nu ating esența ființei 
umane şi nici poziția ființei umane în 

! L. Blaga, Ființa istorică, ed. cit., p. 170. 

? Idem, p. 171.' 

* Idem, p. 

Idem, p. 

172. 174. 

universul dominat de principiul conservării misterelor".' Şi Blaga încheie precizind incă o dată că ,„ Toate progresele îi sînt deschise omului, 
în afară ele unu! singur: în afară de acela care ar afecta într-un fel principiul conservării misterelor instituite în univers"? 

11. Cunoaşterea istorică sau cum e posibilă o metafizică a istoriei 

Aceleaşi zăgazuri se află şi în fața cunoaşterii istorice. Aspiraţiile cognitive ale omului trec dincolo de fapte ca atare în vederea unei 
cunoașteri de adincime prin care faptul devine o problemă. Dar o adecvație in absolut, echivalînd cu dispariția misterului, nu e cu putință. în 
saltul cognitiv de la aspectul fenomenal la cel de adincime, sub constrîngerea unui cîmp stilistic, al vectorilor ce-l compun, intervin ceea ce 
Blaga numeşte cordoane cenzo-riale (instituite de cenzura transcendentă): trei pentru primul grup de fenomene (ale naturii în sens restrîns) 
— disimularea misterului prin simţuri, organizarea senzaţiilor sub formă de lume empirică prin categoriile inteligenţei, categoriile stilistice 
ce frînează orice încercare teoretică de revelare a misterului; două pentru cel de al doilea grup (fenomene psihice — instinctul, inteligenţa la 
animale, psiho-spirituale) — categoriile intelectuale prin care se organizează materialul psihic şi cordonul categoriilor stilistice. Faţă de 
aceste grupe, fenomenele istorice sînt ele însele de înfăţişare stilistică: creaţii spirituale, organizare socială, produse tehnice, fapte politice etc. 
In acest caz, cunoaşterea istorică înseamnă pur şi simplu revelarea nu numai a apariției, duratei şi dispariţiei în spaţiu şi timp a faptelor isto- 
rice, ci mai ales sublinierea aspectelor de stil ce le caracterizează. Aici, ca pesta tot, Blaga nu neagă posibilitatea cunoaşterii în general, el nu 
este cîtuşi de puţin un agnostic sau sceptic, ci a cunoaşterii în absolut. Demn de reținut mai este şi faptul că în zona faptelor istorice nu par să 
intervină tiranic coordonatele cenzoriale despre care a fost vorba; „„...istoria, sub faţetele ei specifice, ar putea să fie cunoscută mai bine decît 
ne putem cunoaşte pe noi înşine, în definitiv istoria este «creația» ființei umane; ca atare ea are aspecte în funcție de intenționalitatea 
conştientă şi inconștientă a fiinţei umane". ° Dificultăţi există. Cu atît mai mari, cu cit fenomenele respective sînt mai depărtate în spaţiu şi 
timp. De aici necesitatea educării sensibilităţii istoricului pentru stil, a elasticităţii sale. Important e faptul că nici garnitura de categorii 
stilistice nu are eficienţa siste- 

! L. Blaga, Ființa istorică, ed. cit., p. 176-177. 

? Idem p 178 

! L. Blaga, Fii 

? Idem, p. 178. 

? Idem, p. 192. 

matică a unui cadru cenzorial. Ceea ce nu înseamnă posibilitatea unej adecvaţii în absolut pe care, se înțelege, n-o pot 
accepta nici filosofii mar-| xişti: „în cele din urmă şi în domeniul istoric, este cu putință tot numai ,_ cunoaştere la nivel uman 
şi în condiții umane... Categoriile intelectuale, cu ajutorul cărora omul «organizează» lumea fenomenelor în general,* 
joacă un rol de cordon cenzorial în toate domeniile de cunoaştere. Deci şi în domeniul istoric."! 

Blaga îşi încheie Fiinţa istorică cu un amplu capitol — Metafizica istoriei, termenul fiind folosit nu în sens metodologic ci, 
ca şi în alte părți din opera sa, ca noţiune semnificând ispita irezistibilă a ultimului salt în acelei tării ale gîndului unde 
filosofia se îmbină cu mitul, dar astfel încît să ne apere de dogmatism, adică de pretenția unei cunoașteri de adecvaţie în! 
absolut, în raport cu existenţa în totalitatea ei sau de alte pretenții şi mai! absurde ale „revelaţiei divine". Iată ce scrie Blaga 
cu privire la asemenea pretenții: „Toți metafizicienii după Kant se comportă ca şi cum preocupările metafizice ar fi 
îndreptățite numai în măsura în care ele pornesc de la premisa că ar avea acces în « absolut». S-a creat astfel o serie fără 
sfîrşit de surogate ale revelaţiei divine. De la Fichte la Schelling, de la Hegel la'J Herbart, de la Schopenhauer pînă la Eduard 
von Hartmann şi Bergson ne < găsim mereu pe această linie de surogate ale revelaţiei divine." ? 

Filosoful român ţine să delimiteze ceea ce reprezintă aşa-zisa „revelație divină" de valabilitatea sau pregnanța mitică a 
acestor metafizici. Irij ceea ce priveşte propria sa metafizică a istoriei, aceasta e clădită din ele-fl mente cunoscute din alte 
lucrări, îndeosebi trei: Marele Anonim, lumea şi] omul. 

Despre Marele Anonim, în afară de ceea ce cunoaştem deja, Blaga precizează că este vorba de un produs mitico-filosofic al 
imaginaţiei căutătoare de ultime sensuri, centru generator direct şi indirect, al existenţei 

! L. Blaga, Fiinţa istorică, ed. cit., p. 19-i. 

? Spre deosebire de Aspecte antropologice, unde influența marxistă e evidentă, fie chiar şi prin dispariția Marelui Anonim, 
Ființa istorică nu se lipseşte de recuzita idealist-spiritualistă a sistemului. Ceea ce ne obligă sâ acceptăm opinia lui Tudor 
Cătineanu, că „textul de bază al acestei cărți a fost elaborat înainte de lecturile pe care Lucian Blaga le-a făcut din clasicii 
marxismului" (op. cit., p. 258J. Lucian Blaga începuse un dialog fertil cu noul timp istoric şi spiritual, dar „ideile esențiale 
din eseurile cuprinse în volumul Ființa istorică au fost elaborate înainte de începerea acestui dialog şi ele poartă marca 
poziţiilor teoretice generale ale filoso-fiei lui Lucian Blaga" (idem, p. 291,). Este într-adevăr o lucrare solidară cu concepția 
generală a filosofului, dar nu mi se pare cîtuşi de puţin o “e lucrare ezoterică. 

mundane, acumulînd atît calități divine, cît şi însuşiri demonice, cu infinite posibiiități de generare, dar împiedicînd prin 


cenzură transcendentă o cunoaştere absolută adecvată şi întemeind astfel principiul conservării misterului. 

Lumea este însăşi spaţiul şi timpul în care se desfăşoară istoria, ansamblu! condiţiilor de care se resimte istoria în alcătuirea 
ei. Istoricitatea este realitatea intramundană pe care n-o putem însă defini fără raportul la transcendență. 

Omul este însuşi subiectul istoric, existența umană în plenitudinea ei, desfăşurată în spaţiu şi timp. Determinările umane 
expuse în alte lucrări şi îndeosebi aspectele antropologice fundamentale sînt puse în joc la nivelul deplin, plenitudinar al 
ființării umane — produs al unei mutațiuni ontologice unică în univers. De unde rezultă că „istoricitatea este o dimensiune a 
omului luciferic", deci a omului deplin, de modul care se simte „chemat să-şi reveleze sieşi prin plăsmuiri mitice, prin 
abstracţiuni conceptuale, prin imagini de artă, prin viziuni sau prin teorii misterele ce i se deschid dincolo de orizontul dat".! 
Pentru aceasta el este înzestrat cu categorii stilistice ce-şi au sediul în inconştient. Numai că, ni se atrage mereu atenţia: 
încercările revelatorii ale omului în raport cu misterul se dovedesc relative, m provizorii, caduce. Blaga nu înțelege că în 
chiar acest relativ sălăşluieşte absolutul sau drumul spre absolut, sau perspectiva absolutului şi de aceea relativ e echivalent 
cu provizoriu şi caduc. Existenţa în istoricitate, existența fără posibilitate de ancorare în absolut este o existenţă tragică, deşi 
în univers ei îi revine semnificația unei demnități, fără seamăn, deoarece aparține celui mai înalt mod de existenţă: „în această 
perspectivă metafizică, ființa umană, apucînd pe drumul chemării sale, a revelărilor, este înfrînată datorită tocmai acelor 
mijloace spirituale care, în faţa instanțelor lăuntrice ale ființei umane, par stimulentele cele mai pozitive. Tragismul 
prăpăstios al existenţei umane se desprinde spectaculos şi elocvent din aceste sensuri diametral opuse, ce pot fi atribuite 
destinului uman. Dar am subliniat adineaori că acest destin prilejuieşte ființei umane paroxisme ale suferinţei şi paroxisme 
ale bucuriei din care alte fiinţe nu se pot împărtăşi. Şi dacă pentru a caracteriza izbînzile şi căderile omului ni se permite să 
recurgem 

scrie 

! L Blaga, Fiinţa istorică, ed. cit., p 216. Pe de altă parte, Blaga sene insă: Obiectul şi subiectul istoriei este omul total : adică 
nu numai omul care palpită în orizontul misterului şi pentru revelare, ci şi omul care trăieşte în lumea dată şi pentru 
autoconservare. .. Căci omul paradisiac, integrîndu-se în perspectivele omului luciferic, încetează de a fi un capăt, devenind 
un element cu funcţie sau de antipod, sau de slujbaş al unei alte orînduiri” (idem, p. 219). 

la imagini din mitologiile popoarelor, am susține că iadul şi paradisul nu sînt locuri-terminus ale destinului uman, ci aspecte 
permanente ale istorh citaţii noastre".! 

Şi totuşi Blaga aduce o precizare citată într-o notă anterioară, ce par a contrazice cele spuse: omul ca obiect şi subiect al 
istoriei este omul tota cu ambele sale moduri de a exista. Dar omul paradisiac apare aici din per pectiva omului luciferic, 
deoarece nefiind echipat, în acest orizont, cu gar-j nitura categoriilor stilistice, rămîne în afara misterului şi revelării. Omul! 
paradisiac este omul în stare naturală din perioada aurorală a omenirii,! care a durat multe sute de mii de ani pînă cînd, printr- 
o mutație ontologică, \ a apărut treptat, în etape, omul luciferic; acesta este omul care cunoaşte focul, homo sapiens, tipul 
omenesc actual, autorul de unelte primitive şi de capodopere ale picturii datînd de zeci de mii de ani. în conceptul de 
istoricitate a ființei umane Blaga include deci şi preistoria. 

Metafizica istorică — reprezintă o încoronare a aspirațiilor lui Blaga — „alcătuire de semnificații adumbrite de taine", 
operînd cu un concept paradoxal al istoricității omului, metafizic condiționată; ultima justificare şi întemeiere pe mai multe 
planuri a stării permanent creatoare a omului. După ce expune critic metafizica, creştină a istoriei, socotind însăşi mistica nu 
ca un fenomen „supraistoric", ci ca „o formă a istoriei şi, după părerea noastră, nici cea mai înaltă, nici cea mai complexă 
dintre formele istoriei” 2, Blaga scrie: „Potrivit concepţiei noastre despre om şi des'pre istorie, ființa umană îşi găseşte 
realizarea supremă pe pămînt, şi anume ca ființă creatoare, oarecum în restriște, pe linia relativităţii şi în limitele ce i s-au 
nu 'e ființă decăzută din trans-cendență şi apoi ridicată iarăşi în transcendență. Actul «transcenderii » este o permanență 
omenească, deşi acest act n-are loc decît în limite, îi relativitate, adică în marea restrişte. Pe pămînt îşi realizează omul 
destinul tragic şi măreț la un nivel existenţial care nu stă la indemînă nici uneia dintre ființele terestre de care el este 
înconjurat". 

Ce s-ar mai putea adăuga la această adevărată profesiune de credință umanistă? Este limpede cît de departe se află Blaga, 
chiar în această lucrare scrisă în timpul războiului şi concepută în întregime în spiritul concepţiei sale fundamentale, de 
ideologia religioasă şi de cele mai virulente forme ale idealismului din perioada amintită. 

AL. TĂNASE 


DIFERENȚIALELE DIVINE 


1940 


! L. Blaga, Fiinţa istorică, ed. cit, 218-219. 
> Idem, p. 233. 
* Idem, p. 234. 


PREFAȚA 
Autorul acestui studiu a urmărit încă din cea dinții tinerețe planul unui vast sistem metafizic. Ceea ce 
întrezărise numai vag şi ca o arătare la început, a luat ființă. Clădirea a fost durată încetul cu încetul, 
şi din mai multe părți deodată. Acu a venit rindul cupolei. în adevăr, viziunea s-a amplificat, pas cu 
pas, în cercuri tot mai largi, pentru ca în cele din urmă să se reverse în priveliştea desfăşurată în 
paginile de faţă. Desigur, o teorie metafizică s-a mai propus şi în Cenzura transcendentă şi în Geneza 
metaforei şi sensul culturii, sau în Artă şi valoare, dar ideile metafizice expuse în volumele anterioare, 
impunîndu-şi particulare îngrădiri, privesc mimai anumite fragmente sau ţinuturi ale existenţei 


(cunoaşterea, cultura, valorile). După cum oricine va recunoaşte, metafizica nu e însă împlinită, fără 
de o viziune de ansamblu, de natură „cosmologică”. Rotunjirea aceasta nu a fost pierdută nici o clipă 
din vedere, şi o asemenea întregire decisivă se încearcă în prezentul studiu. Volumul concepției 
metafizice a crescut cu fiecare nou ţinut luat în cercetare. De astă dată se va construi cercul ultim, 
menit a închide în ocolul său -be toate celelalte. 

Planul sistemului este următorul: 


I. Trilogia cunoaşterii : 7. Eonul dogmatic 

2. Cunoaşterea luciferică 

3. Cenzura transcendentă 

II. Trilogia culturii: 

1. Orizont şi stil 

2. Spațiul mioritic 

3. Geneza metaforei şi sensul culturii 

III. Trilogia valorilor: 

1. Artă şi valoare 

2. (Proiect) 

3. (Proiect) 

IV. Trilogia cosmologică: 

1. Diferenţialele divine 

2. (Proiect) 

3. (Proiect) 

V. Trilogia pragmatică: 

1. Fiinţa istorică (în lucrare) 

2. (Proiect) 

3. (Proiect) 

Cu alte cuvinte sistemul culminează în studiul de faţă, dar mi se încheie cu el. Sigur e totuşi că 
viitoarele lucrări se vor i închega de acum în coordonatele date, ceea ce după constitui-i rea 
concepției cosmologice, nu e decit prea firesc. 

Scriind acest studiu de metafizică cosmologică, autorul s-a străduit să-şi scutească pe cit cu putinţă 
cititorii de prea multe trimiteri la lucrările sale apărute mai înainte. Cu toate acestea înţelegerea 
unora dintre capitole va fi mult înlesnită de o astfel de lectură. în orice caz o „critică” a întregului sis- 
tem nu se poate face în chip cinstit decit după studierea tuturor volumelor în care a fost ex'pus. De 
notat mai este că unele capitole ale studiului vor fi pe larg dezvoltate în viitoare opere, potrivit 
planului stabilit. 

încă vreo citeva observaţii pregătitoare. S-a vorbii în Eonul dogmatic şi în Cunoaşterea luciferică 
despre o metodă specială de captare a misterelor ca atare, despre „,minus-cunoaş-tere". Pînă acum 
autorului nu i s-a oferit încă prilejul de a aplica metoda în chestiune, rezervată în primul rînd unor ul- 
l 

Urne probleme de metafizică. De astă dată metoda, pusă în lumină sub unghi epistemologic în 
lucrările amintite, se realizează într-o plăsmuire metafizică în consecință. în acest chip epistemologia 
îşi găseşte întiia oară şi o aplicație , metafizică". 

Cititorii, urmărind cu atenţia cuvenită expunerile, vor avea ocazia să judece unele rezultate mai de 
detaliu, date publicităţii şi în studii anterioare, nu numai pentru ele înşile, ci şi în lumina unei 
perspective de ansamblu. Printr-o astfel de situare amănuntul dobindeşte totdeauna un spor de semni- 
ficaţie. Dar un asemenea spor de semnificaţie a amănuntului împrejmuit de toate părțile de chenarul 
unei viziuni integrale este hotăritor pentru soarta teoretică a amănuntului. Felul cum se împleteşte un 
detaliu oarecare în ,„ întregul” unei concepții, poate asigura cariera originală a detaliului şi 
diferenţierea acestuia faţă de vreun amănunt aparent asemănător, care aparține totuşi, prin toată 
semnificaţia sa, altor sisteme. 

Ideile filosofice ale autorului au stirnit în ultimii ani un necontestat interes, dar şi unele gesturi 
adverse. S-au rostit citeodată şi grele sentinţe de non-acceptare a unora dintre idei, pentru motivul că 
gîndurile desfăşurate ar fi roase de ,„ contradicții”. Dar goana aceasta după ,„ contradicții" nu e decit 
un semn de foarte juvenilă sterilitate a inteligenţei critice. De obicei „contradicţiile” sînt părelnice şi 
nu cer, în adevăr, decit o muncă şi binevoitoare schimbare”de perspectivă, pentru a reduce la tăcere 


pe turbulenţi. Autorul a refuzat cu încăpaţi-nare să intre la sfadă şi-n polemici, fiindcă, cu învoirea 
oricărui cititor de bună-credinţă, găseşte că e mai util să-şi vadă de treburile constructive. Nu s-au 
găsit oare şi critici în stare să-şi exprime bănuiala şi neîncrederea faţă de valoarea filosofică a ideilor, 
numai fiindcă acestea ar fi „prea frumos" prezentate? Cu astfel de graţiozităţi se răsplăteşte efortul 
susținut întru cucerirea unui Stil. 

Un cuvint de caldă mulțumire se cuvine aici d-rei Ecate-rina Foeşeneanu pentru prețiosul ajutor la 
corectarea şi realizarea tehnică a lucrării. 


Cinj. decemvrie 1939 


L.B. 

MODELELE GENEZEI 

Lărgirea necurmată a frontului preocupărilor trebuia in chip oarecum firesc să ne îndrume la un 
moment dat şi spre problema genezei cosmice. Din nefericire ţinutul acesta umbros şi plin de ruinele 
ciclopice ale problematicei cosmologice nu e decît prea puţin cercetat de la un timp încoace. Tema, 
deşi mai păstrează ceva din prestigiul ei arhaic, e ocolită cu oarecare sfială din partea filosofilor. între- 
bările primordiale — sînt ele în adevăr căzute definitiv în desuetudine, sau poate că, pentru o bucată 
de vreme, au obosit numai focurile îndeletnicirii speculative? Sub năvala de avertismente ale 
criticismului, gîndirea ultimului veac s-a complăcut într-o stare de timiditate metafizică. Timidităţii i s- 
a spus cîtva timp prudență. Cum însă absenţa apetitului speculativ se prelungeşte din cale afară, noi 
credem “ai degrabă că această timiditate e semnul unei infirmităţi. Un organ în divorţ cu exerciţiul se 
stinge ca ochiul ţinut la un regim de noapte. Asemenea spectacole nu cer însă să fie privite cu braţele 
încrucişate, ci invită mai vîrtos la luarea unor măsuri de îndreptare. Filosoful are desigur latitudinea de 
a se apleca să examineze limitele, pe cari o înaltă rînduială te impune cunoaşterii. Urmează însă de aici 
că filosoful trebuie să-şi sugrume numaidecît toată patima azurie, cu care cerul 1-a dăruit? Obiîrşia 


lumii, sau geneza celor văzu-° Şi nevăzute! Tema poartă pe trupul ei rune şi răni. Rune 

cu semnificaţii pierdute — cine le va tălmăci din nou? Răni dobîndite în lupta cu toate îndoielile — 
cine le va vindeca? Recunoaştem din plin că momentul istoric al criticismului e ireversibil. Şi mai 
recunoaştem că de această împrejurare va trebui să ţie seama orice nouă filosofie sau orice viitoare 
teologie. Ar fi o mare greşeală să se creadă că un Kant a trăit degeaba. Omul a devenit o ființă de- 
două ori mai trează pe urma eforturilor criticiste, nu ştim însă de ce visurile omului n-ar putea să 
devină, la rîndul lor, şi ele, de două ori mai adinei sau mai înalte! Dacă o dată cu criticismul s-a 
declarat în om un categoric şi binevenit spor de conştiinţă, nu înţelegem de ce acest spor trebuie 
neapărat să fie însoţit de sterilitate! Să facem loc, cît mai mult loc criticei! Să facem loc, cît mai mult 
loc metafizicei! Lozincile, deşi opuse, ar putea să se ţină reciproc în echilibru, împrumutînd 
preocupărilor spirituale o tensiune de boltă. Fie popasurile făcute pentru dobîndirea unei depline luci- 
dităţi, tot atîtea prilejuri de nou şi iarăşi nou avînt constructiv !' 

Făcînd pomelnicul sistemelor defuncte, vom însemna că cel din urmă sistem cosmologic, care a 
dominat intelectualitatea europeană, a fost „materialismul energetic". în ciuda tuturor reacţiunilor 
spiritualiste, vitaliste, idealiste, şi chiar în ciuda rezervei, pe care un anumit criticism, ajustat la 
nevoile epocei, a izbutit să o impună faţă de orice metafizică, inclusiv deci față de materialismul 
energetic, nu s-ar putea spune că intelectualitatea europeană e vindecată de această concepţie. Ea a 
pătruns cu intensitate de psihoză. Avem chiar certitudinea că majoritatea oamenilor de ştiinţă, de 
obicei de o extremă naivitate în problematica metafizică, profesează, în ascuns sau pe față, una din 
variantele materialismului energetic. Prin ce se caracterizează toate aceste variante ale 
materialismului energetic, care nu dezarmează nici în fața evidenţei? Autorii concepției, la care ne 
referim, erau stăpîniți de o ambiţie, pe care astăzi începem să n^o mai înțelegem, de ambiția de a 
recurge pentru explicarea lumii la datele cele mai grosolane promovate la rang de principii. Procedeul 
ni se pare grav pervertit de spiritul plebeu al veacului. în „etajele" unui palat, plebeul nu vede decît o 
repetiție dezolantă a „subsolului"”. Materialismul energetic tunde toate existenţele de „aura" lor şi le 
priveşte 

de jos în sus, spunînd: „Daţi-mi materia şi energia, ca să vă arăt cum din amestecul acestor substanțe, 
lipsite de orice însemne nobiliare şi părăsite de Dumnezeu, se precipită, ca într-o retortă, spațiul cu 
toate fenomenele, viaţa cu toate speciile, gîndirea şi simţirea cu toate modurile, adică lumea, cu tot ce 
ea cuprinde". Cît priveşte faptele cari ar refuza o asemenea reducţie, ele sînt scoase cu forța din' sala 


judecății şi declarate simple amăgiri. 

Cei ce îşi iau osteneala să răsfoiască puţin şi prin istoria gîndirii umane se dumiresc degrabă. Logica 
„explicaţiei" n-a fost în toate timpurile aceeaşi. Din contră, logica explicaţiei se schimbă, stînd sub 
poruncile ceasului. în orice caz, a „explica" un lucru nu a însemnat totdeauna tendința de a 
răstălmăci „etajul" prin „subsol", „întregul" prin „parte", sau alte asemenea operaţii. în ampla 
desfăşurare a modurilor sale, „logica explicaţiei” se menține nealterată prin-tr-un singur aspect. „A 
explica un lucru" este în ultimă analiză tentativa de a reduce lucrul la „,a/rceva” decât este el datorită 
înfățișării sale date. Termenii explicatori, înainte de a fi revelaţi ca atare, sînt un ce „ascuns". A 
explica un lucru înseamnă a scoate la iveală un luciu din negrul fînti-nii. Explicaţia desființează într- 
un fel lucrul explicat, fiindcă ea caută să-i pună altceva în loc, adică „fiinţa" lui secretă. Deosebim de 
fapt trei mari tipuri de explicaţie. Avem mai întîi explicaţia unui lucru prin „mai puţin" decît este el; un 
prodeceu întemeiat pe premisa că existenţa ascunsă ar fi calitativ şi sub unghiul complexității mai 
săracă decît aceea care ni se arata. Ar fi apoi explicaţia unui lucru prin-tr-un „echivalent", printr-un 
echivalent sub unghi calitativ şi sub unghiul complexității de aceeaşi bogăţie ca şi lucrul explicat. Şi 
pe urmă ar mai fi explicația unui lucru prin „mai mult" decît este el, ceea ce presupune un ascuns de 
superioară calitate şi complexitate în asemănare cu arătatul. Din punct de vedere pur logic, explicaţia 
e explicaţie în oricare din aceste cazuri. Nici unul din aceste moduri nu-şi trădează misiunea; cu o 
condiţie fireşte: „mai puţinul", „echivalentul" sau „mai multul" explicator trebuie să fie altceva decît 
lucrul explicat. Punînd o asemenea condiție procedeelor explicative ne-am aşezat la adăpost 
față de eventuala bănuială că am face elogiul tautologiei. Cea mai importantă condiţie pur logică, de 


îndeplinirea căreia atîrnă, printre altele. 

valabilitatea unei explicații, este aceea ca termenii explicatori să nu fie o simplă repetiție a faptului de 
explicat. Despre logica explicației am vorbit pe larg în studiul intitulat Cunoaşterea luciferică. Nu vom 
repeta tot ce am spus în acel studiu, dar cum atinserăm chestiunea procedeelor explicative, se impune 
poate însă o obsevaţie, şi anume: o explicaţie nu e supusă numai criteriilor logice, ci şi unor operaţii de 
„verificare", directă, sau indirectă, prin experiență, în procesele explicative, experienţa se constituie 
aşadar şi ea ca instanţă, totuşi nu ca instanță absolută. Căci datele experienţei sînt, şi ele, susceptibile 
de „interpretare". Experienţa, dînd loc, prin latura ei empirică, la fel şi fel de posibilităţi de tălmăcire, e 
natural să nu ne poată pune la dispoziţie un criteriu de control absolut. Experienţa e în stare să aducă 
mari servicii, fiind pusă în subordine faţă de anume idei teoretice, dar experiența manifestă în acelaşi 
timp şi o extraordinară infidelitate faţă de ideile teoretice. O experienţă zice astăzi „da" la interpretarea 
ce i se dă în lumina unei idei, pentru ca mîine aceeaşi experienţă să răspundă „da” la interpretarea prin 
altă idee. Cuvîntul experienţei e mărturie, dar mărturia ei nu e sfîntă. Această precară situaţie se 
datoreste împrejurării că în procesele mari de cunoaştere, experiența nu este niciodată un ce complet 
prin sine însăşi; experienţa e totdeauna numai un „ce", care cere un context. Chiar şi în explicaţiile zise 
„Ştiinţifice", experiența se constituie doar ca o instanţă relativă, admiţînd totdeauna posibilitatea unei 
noi interpretări. Cit priveşte explicaţiile metafizice, acestea se afirmă prin procedee, în cadrul cărora 
experienţei îi revine o funcție şi mai micşorată, adică un rol mai mult negativ. Cînd datele experienţei 
contrazic fățiş o interpretare metafizică propusă, experienţa are în adevăr un drept de veto. Rolul 
acesta negativ al experienţei, ca instanță în cunoaşterea metafizică, e clar şi pe deplin asigurat. 
Explicaţiile metafizice nu aspiră însă în aceeaşi măsură ca explicaţiile ştiinţifice să obțină o 
confirmare pozitivă din partea experienței. O explicaţie metafizică este prin însuşi locul, unde ea se 
instalează, osîndită mai mult la probe eliminatorii din partea experienței, decît la probe menite s-o 
întărească. Despre o explicație metafizică se poate spune, în cazul cel mai bun, doar atît că experiența 
n-o contrazice. Orice concepție metafizică va trebui să fie deci 

totdeauna însoțită de conştiinţa că ea „încapsulează" experienţa, depăşind-o enorm, prin 
conținutul viziunii sale ideative. Aceasta e situaţia, din care nu sîntem însă deloc dispuşi să scoatem 
vreo concluzie descurajantă pentru tentativele metafizice. Istoria ne arată că exigenţele metafi-z;ice 
ale omului nu pot fi niciodată înțărcate. Interregnurile metafizice au fost totdeauna de scurtă durata. 
Ba sîntem chiar de părerea că asemenea interregnuri n-au existat de fapt niciodată. Căci fără de o 
metafizică, declarată sau latentă, omul nu poate exista. în istorie nu s-a declarat niciodată o vacanţă 
metafizică. Omul va opta în veci pentru o vedere sau alta despre lume (fie abstract-constructivă, fie 
mitologică), iar pentru a-şi domoli puţin simţul de răspundere, ce-l datoreste propriei sale lucidităţi, 


omul va imagina pe cît cu putință concepții, cari să nu fie contrazise de experienţă. Cînd date 
empirice inedite încep să se împotrivească unei concepţii metafizice, omul nu va renunța la me- 
tafizică în general, ci va căuta doar să închege de pe noi poziţii o nouă viziune. Acest destin îl vor lua 
asupra lor chiar şi aceia cari nu sînt împăcaţi cu el. Astfel, metafizica nu se legitimează prin puterea ei 
îndoielnică de a-şi ajunge obiectul, ci mai curînd prin puterea ei de a fi un coeficient alcătuitor al 
subiectului. Metafizica nu se justifică totuşi prin nevoia de autoamăgire a insului sau a subiectului 
singular, cît prin necesități umane mai presus de orice veleități sau înclinări personale. Metafizica e un 
corolar al felului uman în genere, nu al felului „temperamental" sau „personal" al cutărui sau cutărui 
individ. în metafizică răspunde însuşi modul ontologic al omului îndeobşte. Metafizica nu e 
protuberanta pîl-piitoare a unei fragile subiectivităţi psihologice, nici cristalul unei năluciri în 
încăperea căruia s-ar refugia cutare decepționat. Metafizica e expresia şi afirmarea veşnic reînnoită 
a unui mod existenţial, care ţine constitutiv de ființa omenească. 

Problema, pe care o luăm în cercetare, este aşadar aceea a genezei lumii. Trebuie să fi existat o 
geneză? Avem desigur latitudinea să ne 'închipuim lumea şi ca o permenenţă, din totdeauna şi fără de 
sfîrşit, susceptibilă de multe schimbări în mărunțişurile ei, dar inalterabilă în mare. Se va vedea însă că 


lumea însăşi, cu structurile şi cu articulațiile 

ei date, e mai accesibilă unei ofensive lămuritoare dacă admitem o „geneză". Fapt e apoi că 
perspectiva genetică facilitează enorm abordarea problemelor cosmologice în general. Istoria 
cugetării omeneşti enumera o mulțime de viziuni cosmologice. De cîte ori s-a admis o geneză a lumii, 
procesul a fost închipuit, fără excepţie, potrivit unui model, luat din lumea de toate zilele. Geneza 
lumii a fost văzută totdeauna analogic, pornindu-se de la unul din multele procese genetice empirice. 
Interesant e că în probleme de amănunt, cari se referă la fenomene precise, teoreticienii au izbutit ] 
adesea să se scuture de vraja unor modele prea concrete, j Icoana palpabilă stăpîneşte însă cu puteie 
imaginația teoreticienilor, cînd e vorba de geneza lumii, deşi poate că tocmai în acest caz ar fi 
necesară o distanţare cît mai răspicată faţă de orice imagine fenomenală. Asemenea modele 
fenomenale, plivite cu toată grija din lumea empirica, şi promovate apoi în arhetipuri de geneză 
cosmică, sînt multe. lată la întîmplare cîteva: 

1. Procesul genezei biologice constituie temeiul unui astfel de arhetip cosmogonic. O ființă vie, 
mărginită în spațiu şi în timp, dă naştere altor fiinţe vii, cari se mențin în cadrul aceluiaşi tip formal. 
De exemplu, insul uman e autorul altor inşi, cel puţin de acelaşi tip, dacă nu perfect similari. 
Concepții cosmogonice, cari s-au inspirat pornind de la icoana genezei prin filiaţie, găsim multe, mai 
vîrtos în mitologiile originare păstrate încă în memoria popoarelor sau în documentele istoriei. Sub 
auspiciile acestui arhetip s-au plăsmuit o puzderie de cosmogonii. O pereche de zeități devine adesea 
punctul de obiîrşie al tuturor existențelor. Procesul fecundării, oul sau sămînţa, la începutul lumii, 
sînt imagini frecvente. Principiile cosmice sînt văzute dual după chipul şi asemănarea tatălui şi al 
mumei. Un adevărat arbore genealogic se înfiripă astfel, lumea cu făpturile ei luînd înfăți sarea unei 
familii divine. De o înflorire deosebită s-a bucu rat modelul procreării în sistemele alegorice ale 
gnosticilor, cari căzuseră pradă unei violente obsesii sexuale. în unele mitologii se întmiplă să fie la 
început numai tatăl sau numai muma. O ilustrație de înaltă sublimațiune a variantei ne oferă chiar 
metafizica creştină, dar aci nu e vorba de geneza lumii, ci de un secret proces intratrinitar: Tatăl dă 
naştere Fiului, mai presus de orice proces vremelnic. 

2. Tehnica „facerii unui lucru" a servit şi ea ca punct de mînecare pentru concepţii cosmogonice. Un 
autor întruchipează ceva într-o materie existentă, potrivit unui plan prealabil. în analogie cu facerea 
meşteşugită şi cu procedeele ei, se admite o materie primară din care cineva ar alcătui lumea ca un 
arhitect, ca un artist sau ca un meşteşugar. Un asemenea făcător este Duhul, care pluteşte la început 
peste noianul de apă, în fundul căruia stă ascuns pămîn” tul, din care El va plămădi lucrurile, văzutele 
şi nevăzutele. Din patrimoniul inalienabil al filosofiei face parte concepția demiurgică a lui Platon. Ea 
se clasează singură la acest capitol. Lumea concretă e făcută, după mitul platonic, de un spirit al lumii 
(Demiurg), care lucrează potrivit icoanelor din lumea Ideilor eterne, perfecte şi fără schimbare, într-un 
material gata de a accepta asemenea tipare. Concepţia demiurgicâ; ce are ca model facerea unui lucru 
din „ceva" de către „cineva", a condus la variante cari nici astăzi n-au căzut cu totul în desuetudine. 

3. Procesul „emanaţiei" unui fenomsn dintr-un izvor, este un alt model mult folosit în istoria teoriilor 
cosmogonice. Facem abstracţie de procesele radioactive şi luăm emanaţia în accepţia sa obişnuită, şi 
fără de pretenţii ştiinţifice, înțelegînd prin acest cuvînt procese cum ar fi: împrăş-tierea căldurii dintr-o 


vatră, țîşnirea scînteii din cremene, sau a razelor din discul solar, alcătuirea pînzei din trupul 
păianjenului, şi aşa mai departe. Diverse viziuni cosmogonice, de natură vădit mitologică, sau 
cîteodată de trudnică elaborare abstractă, au recurs la astfel de imagini, spre a ilustra metafizic geneza 
lumii. Imaginea poetic-sugestivă a emanației razelor din rotundul solar este prin frumuseţea ei 
intrinsecă o icoană arhicunoscută, servită cu pedagogică stăruinţă de către neoplatonici şi famulii lor 
medievali, pentru a lămuri geneza ipostazelor metafizice ale unităţii supreme, şi, în cele din urmă, 
pentru a lămuri însăşi geneza lumii. Să nu uităm că, pentru autorii concepţiilor cosmogonice în 
chestiune, metafora avea aproape o putere de argument, în unele cosmogonii indiene, lumea se 
compune din însăşi substanţa lui Brahman, ca emisiunea diafană a reţelei din trupul păianjenului. 


Comparația e adorabilă, şi cu toată puţinătatea ei, ea are în belşugul de comparații 

al Răsăritului acuitatea unui foc astral printre pietrele unei diademe. 

4. Producerea visului sau a unei halucinaţii, ca procese sufleteşti, a oferit de aşişderea termeni 
analogici întru elucidarea procesului cosmogonic. Individul uman se transpune de la sine în chip 
firesc şi intermitent în stare de vis, sau excepţional într-o zare halucinată. Visul şi halucinaţia e sînt 
proiecțiuni subiective şi fără de temei în afară. La fel lumea empirică obişnuită ar putea să se producă 
într-un eu mai adine al nostru, ca un imens vis sau ca un tot iluzoriu. Nu discutăm valoarea analogiei, 
ci constatăm numai prezenţa istorică a unor concepții cosmologice clădite pe o astfel« de analogie. 
Asimilarea lumii cu visul a alcătuit mai ales în cultura indiană un punct de atracţie pentru poeţi şi 
gînditori. Mărturie arzătoare stau unele mituri străvechi, şi cugetarea filosofică desfăşurată în 
Upanişade sau în comentariile Ve-dantiştilor. 

5. Viziunea produsă prin hipnoză, adică printr-un proces care sare de la un subiect psihic asupra 
altuia, e un fenomen interesant ce merită de asemenea să fie invocat în această ordine de idei. Nu 
ştim dacă viziunea produsă prin aipnoză a fost vreodată conştient utilizată ca ilustrare a procesului 
cosmogonic. Nimic nu ne împiedică totuşi să operăm noi înşine o apropiere între procesul 
hipnozei şi gîn-dul, care stă de exemplu la baza sistemului filosofic al lui Berkeley. Episcopul 
Berkeley afirmă că lumea empirică, cu elementele ei calitative şi formale, este o existență pur 
psihică-subiectivă, un ansamblu de percepții produse în sufletul omenesc, datorită unei 
influenţe directe a divinității, iar nu a unor pretinse obiecte din afară. Potrivit concepției lui 
Berkeley faptele se petrec, adăugăm noi, ca şi cum am sta sub înrîurirea hipnotică a unei divinităţi, 
care ar avea nu ştim ce pricini secrete de a stîrni în suflete aceasta imagine cu totul subiectivă a unui 
cosmos. Raportarea sistemului lui Berkeley la procesul hipnozei nu e deloc arbitrară, deşi Berkeley 
însuşi n-a făcut-o. De altfel ilustrul episcop nici nu putea să facă apel la o asemenea imagine, fiindcă 
pe vremea lui nu se prea cunoşteau fenomenele parapsihologice, sau dacă se cunoşteau, ele erau 
socotite mai mult ca un fel de miracole, fie dumnezeieşti, fie drăceşti. De" 

apropierea ce o facem, e oportună, fiindcă ne pune la dispoziţie, printre altele, şi un strălucit mijloc 
spre a deosebi mai limpede sistemul filosofic al lui Berkeley de orice sistem idealist, cum ar fi de pildă 
cel kantian. în sistemul kantian conţinutul sensibil al apercepţiilor este de asemenea socotit ca un „ce" 
subiectiv, dar materialul sensibil e în acelaşi timp privit şi ca un răsunet în noi al „lucrului în sine", iar 
nu ca rezultat direct al unui demers divin, al unei hipnoze dumnezeieşti, sau ca act de sugestie săvîrşit 
de un spirit absolut asupra sufletului individual. 

6. Procesul revelării, datorită căruia un fenomen ascuns din diferite cauze se face vizibil sau 
perceptibil, luînd forme mai accesibile simţurilor noastre, ilustrează şi el unele concepții 
cosmogonice. Sufletul cuiva, totdeauna ascuns, ni se revelează în expresia feţii, fizionomia cu 
schimbările ei fiind ca fluturarea unor semne menite să ne comunice stări şi gînduri. Vîntul invizibil 
se întrupează în roza indicatoare de direcții sau în pînza unei corăbii. Păunul îşi desface roata cu 
ochiurile şi cu minunile de culoare pentru a se arăta. Duhul de pe muntele Sinai s-a arătat în flăcările 
vegetalului solitar. Iată tot atîtea fenomene care pot să ilustreze plastic şi un gînd cosmogonic. în 
adevăr, concepţiile diverselor scoale mistice islamice, de pildă, au nevoie de astfel de ilustrări. Lumea 
empirică, sensibila, materială, este, după doctrinele misticismului islamic, un simplu mijloc vesti- 
mentar cu ajutorul căruia Dumnezeu se face accesibil simţurilor noastre, El care pentru simţurile 
noastre este insezi-sabil în sine. Lumea e revelarea substanţei divine, care îmbracă înadins aspecte de 
cari să putem lua act potrivit constituţiei noastre. „Lumea" ar fi o adaptare intenţionată a Divinului la 
capacitatea cognitivă a noastră! 

7. Geneza din nimic a unui lucru, pe temeiul unui cu-vînt sau al unui act magic, este de asemenea un 


model de geneză cosmică. Se va opina că geneze magice din nimic nu ne este dat să constatăm 
niciodată în cîmpul experienței. Criticismul ştiinţific şi filosofic a compromis desigur definitiv ideea 
unei pretinse geneze din nimic. Dar noi nu vorbim despre geneza trecută prin filtrul criticei. Pe noi ne 
interesează experiența primitivă şi naivă, care vede aievea geneze din nimic, chiar dacă ele n-ar fi decît 


aparente. Primitivul 

nu vede tehnica, ci numai efectele prestidigitaţiei. Primitivului îi scapă ce se petrece după perdea. 
Dar magia e neapărat şi în toate cazurile înşelăciune? Cit priveşte fachiris-mul şi toate fenomenele 
sale sîntem încă departe de a şti cu certitudine în ce măsură ele se datoresc unei hipnoze colective 
şi în ce măsură ele au un real substrat ocult. De altă parte puterea psihologică a cuvîntului e prea 
cunoscută, în cultura folclorică şi în sufletul popular întîlnim nu numai „descîntecul", ci şi efectele 
sale, absolut certe. Să nu uităm pe urmă că toate popoarele sînt în posesia unui patrimoniu milenar, 
apropae inatacabil, de credințe magice, indiferent dacă ele corespund sau nu unei realități. 
Sufletul primitiv e îmbibat de această mentalitate. Nu e prin urmare de mirat că se găsesc în istoria 
gîndirii concepţii cari închipuie pe Dumnezeu ca pe un suprem vrăjitor, făcînd lumea din nimic, prin 
rostirea unui cuvînt magic, simplu numai pentru a se juca sau pentru a-şi arăta puterea. Ba din 
mitologia egipteană aflăm că anterior chiar primului zeu, a fost „numele" lui. Primul zeu s-a născut 
datorită puterii magice inerente numelui său. 

Lăsînd să se perinde prin faţa noastră principalele sisteme cosmogonice pe cari spiritul uman le-a 
imaginat, ră-mînem cu impresia că în toate cazurile se porneşte de la un anume proces genetic 
fenomenal, empiric, parţial, izolat, pentru ca de aci să se facă saltul la întreaga sferă cosmică. De 
cîte ori lumea e concepută ca un ce înfăptuit pe o cale oarecare, s-a recurs întru limpezirea procesului 
la analogii empirice. Metafora, cu termenii obiîrşiţi în imediat, stă la baza oricărei concepții 
cosmogonice, cu excepția poate a acelora cari închipuie lumea ca un dat din eternitate, ca un fapt 
ireductibil egal sieşi în toate fazele. Supoziţia ireductibilităţii lumii ni se pare mai mult rezultatul unei 
sfieli de a face un ultim efort intelectual pentru a o explica. Unui serios apetit explicativ îi este însă 
aproape inerentă perspectiva genetică. Dar această perspectivă s-a realizat din nefericire pînă acum 
totdeauna după chipul şi asemănarea unui mod genetic empiric. Să împingem în aria atenţiunii această 
propoziţie: geneza lumii în general a fost asemuită felului genetic al unui infim fragment al lumii. Nu e 
oare acest procedeu şi abuziv şi cam primar? Articularea unei astfel de în- 

trebări este egală cu denunțarea procedeului. Lumea empirică e plină de moduri genetice total 
deosebite între ele. Cum ar mai putea atunci întregul lumii să fie obiectul unei explicaţii genetice 
pornite sub auspiciile unui fragment oarecare al ei? 0 vădită constatare şi o mare nedumerire se unesc 
astfel într-o primă judecată de nonacceptare. Protestul pe care-l ridicăm în aceste consideraţiuni 
preliminare, pregătind o nouă teorie cosmogonică, se îndreaptă împotriva meta forismului cu substrat 
imediat şi parţial. Să fim bine înţeleşi. Nu refuzăm consimţâmîntul nostru metaforismului în general, 
ci metaforei de obirşie direct empirică şi prea unilaterală, într-o problematică de ultime subtilități şi 
legată prin chiar termenii ei de un mare „întreg". Sîntem invitaţi la un efort explicativ care se aşează 
în afară de modurile genetice empirice căci numai o asemenea explicaţie poate sluji drept suport 
ascuns tuturor acestor moduri genetice pe care le ştim din experienţă şi a căror sugestie trebuie s-o 
ocolim. Cert, o teorie cosmogonică nu se poate dispensa de metafore, dar ea va ajusta imaginile, la 
care recurge, în aşa fel ca procesul cosmogonic să fie un proces singular. Se cere deci un act teoretic- 
constructiv care se leapădă de orice model grosolan. Metafora imediată, izvorînd dintr-un fragment al 
lumii empirice, nu mai poate satisface exigenţele teoretice ale timpului cît priveşte problematica 
cosmogenezei. O explicaţie singulară, de un metaforism mai elaborat şi mai distant în raport cu 
imediatul, .este ceea ce sîntem pe cale de a propune în paginile ce urmează. „Geneza lumii" 
trebuie să fie un proces care nu are nici un echivalent simetric în lumea empirică. 

MARELE ANONIM, CENEFATORLL 

Nu putem vorbi despre o geneză a lumii, fără de a admite existenţa unui centru metafizic, care este 
altceva decît lumea. Acestui gînd cu privire la un „centru metafizic" al existenței, în general, ne-am 
străduit, cînd cu ocoluri, cînd mai de-a dreptul, să-i dăm oarecare relief şi în cîteva lucrări anterioare, 


Ideea e, desigur, de mult acreditată, dar ea în- 

găduie progresive conturări. Câutînd o denumire pentru acel centru copleşitor, dar de-abia adulmecat, 


am găsit că trebuie să facem uz de un termen menit în primul rînd să ţină trează capacitatea noastră de 


nedumerire şi ghicire. Am pornit la drum, spunîndu-i: Marele Anonim. Termenul, dacă n-are valoare 
demonstrativă, pentru existenţa designată, împreună totuşi în sine tot ce sufletul nostru poate să dea 
acestei existenţe presimţite, dincolo de orice lumină şi de orice neguri, adică toată supunerea şi toată 
uimirea. Marele Anonim este existența, care ne ţine la periferie, care ne refuză, care ne pune limite, dar 
căreia i se datoreşte orice altă existență. Călătorind prin noi înşine în căutarea lui, l-am bănuit la un 
moment dat şi dincolo de noi. Pe urmă am fost nevoiţi sâ-l gîndim cu accentul dislocat şi cu greutatea 
tot mai mult dincolo de noi, în'zone mai presus de toată făptura. Cititorii îşi aduc aminte desigur că 
uneori am stat la îndoială dacă Marelui Anonim trebuie să-i zicem şi „Dumnezeu". Ezitarea noastră e 
scuzabilă, căci Marele Anonim ne derutează prin apucăturile sale egocentrice şi prin uzarea faţă de noi 
de unele măsuri, a căror promptă calificare ar stîrni stupoarea teologilor. Marele Anonim, abătîndu-se 
de la ceea ce pentru noi este suprem principiu de conduită, se apără nu numai de îndreptăţită noastră 
curiozitate, dar şi de înalta noastră afirmare, pe care o credem sfîntă datorie. Vom vedea în acest studiu 
că egocentrismul Fondului Anonim depăşeşte cu mult cele arătate. Concedem că nu ne stau la 
îndemînă, spre a judeca o atare situaţie, decît criterii foarte fragile şi mai ales foarte omeneşti. 
Metafizica nu trebuie condamnată, fiindcă întrebuinţează uneori cuvinte tari. De fapt ea nu procedează 
ostentativ. Cuvîntul tare e mai mult semnul unei mirări că ea poate fi pusă la aşa de grea cumpănă. Dar 
nici teologii nu au motive serioase de prea mare spaimă, căci aspectele cari produc impresia că ne-am 
găsi la periferia unui fond demonologie, permit sub un alt raport o reabilitare. Marele Anonim ia 
măsuri preventive, pentru ca omul şi creatura în general să nu se poată afirma decît în anumite limite. 
Totul se petrece ca şi cum creatura ar putea, în lipsa măsurilor preventive, să devină primejdioasă 
pentru Marele Anonim. Dacă punem întrebarea legitimităţii măsurilor şi interdicțiilor preventive în 


chestiune, 

nu vom mai şovăi nici un moment să recunoaştem că ele sînt pe deplin motivate nu numai sub unghiul 
centralismului anonim, dar şi sub acela al echilibrului cosmic. Cu acest chip ajungem, făcînd un ocol, 
să înzestrăm pe Marele Anonim cu atributele divine, pe cari, despoiaţi de perspectiva necesară, nu ne- 
am fi putut hotărî să 1 le acordăm. Dacă dăm cuvîntului o accepţie mai elastică decît se obişnuieşte, ni- 
mic nu ne va mai opri să spunem Marelui Anonim şi astfel: Dumnezeu. Aceasta cu atît mai mult cu cît 
dincolo de Marele Anonim nu întrezărim, oricît am pune mîna streaşină ochilor, o existenţă şi mai 
centrală. 

Marele Anonim este un „tot unitar" de o maximă complexitate substanţială şi structurală, o existenţă 
pe deplin autarhică, adică suficientă sieşi. Avînd întru totul conştiinţa că propunem un mit metafizic, 
atribuim Marelui Anonim posibilitatea de a se „reproduce" ad indefinitum, în chip identic, aceasta fără 
de a se istovi şi fără de a-şi asimila substanţe din afară. Cu aceasta am formulat teza pe care vrem s-o 
aşezăm în fruntea întreprinderii noastre speculative. E aici o propoziție fundamentală, pe care urmează 
să o punem la încercare. Ea n-are pretenţii de dogmă, în sens obişnuit, şi nici de rezultat suprem al 
unor inducţiuni. Ea reprezintă doar o anticipație, care poate să ceară consimțămiîntul cititorului numai 
progresiv şi, în măsura în care ea va fi în stare să organizeze o viziune metafizică de mare amploare, 
fără de a ajunge în conflict cu rezultatele experienței. Propoziția noastră iniţială nu o vrem însoțită nici 
de acel mod de argumentare aparent stringent, dar ambiguu şi plin de goluri, de care s-a abuzat cu atîta 
naivitate în metafizica ante-dar şi postkantiană. Modul de argumentare, la care facem aluzie, operînd 
cu noțiuni de limită şi cu două feţe, nu se poate bucura într-un sistem metafizic de o valoare cu ade- 
vărat arhitectonică şi constructivă, cît de preţul unui decor. lar de un asemenea decor ne putem 
dispensa fără pagubă. Cu propoziţia noastră de temelie nu vrem să alimentăm nici alte nădejdi deşarte. 
Să nu aştepte nimeni din partea noastră bunăoară un discurs, pe cât de doct pe atît de inconsistent, cu 
privire la atributele „infinite" şi „absolute" ale Marelui Anonim. Nu sîntem deloc dispuşi să urmăm 
pilda metafizicelor clasice cari, cedînd ispitei, s-au lansat în jocul antinomiilor de neocolit. Cu noţiuni 


precum cele ale „infinitu- 

lui" ori „absolutului, cari înfloresc cu predilecție în ţinuturile incerte ale speculaţiunii, se poate bate 
apa în piuă, dar nu se mai poate spera să se clădească o metafizică pentru folosul zilei de astăzi. Ne 
vom feri de astfel de subtilități scolastice cari nu au sfîrşit. De exemplu, vorbind despre „puternicia" 
Marelui Anonim, vom evita să spunem că este „absolută", ca şi cum nu s-ar putea gîndi alta şi mai 
mare. „Absolută" este această puternicie numai în înţelesul unui superlativ real, adică în sensul că ea 
este cu totul copleşitoare în asemănare cu puterile creaturei. N-am vrea aşadar să se dea cuvintelor 


despre Marele Anonim o semnificație prea ţeapănă. Cuvintele reprezintă aici de obicei superlative 
metaforice, sub unghi uman, într-o privelişte ce depăşeşte total proporțiile creaturale. Marelui Anonim 
îi atribuim aşadar, potrivit complexităţii şi plenitudinii sale, putinţa de a „genera" un număr nelimitat 
de existente identice. Acceptînd să luăm în considerare numai natura şi posibilităţile fireşti ale Marelui 
Anonim, ar trebui să spunem că el nu este un creator de lumi, ci un generator de Dumnezei 
echivalenți. Marele Anonim fiinţează sub presiunea unei sarcini imanente lui, al cărei deznodămînt 
natural ar fi o nesfîrşită teogonie. Aceasta e premisa cea dintîi, pe care vom analiza-o la timpul său şi 
sub unghi epistemologic ca expresie a unui mister potenţat, dar care deocamdată e numai punctul de 
unde lansăm săgeata . Premisa, la care aderăm, conştienţi de rostul ei în procesul de precipitare a unui 
sistem cosmologic, rosteşte hotărîrea noastră de a înţelege „totul" şi „plenitudinea" Marelui Anonim ca 
fiind înzestrate cu supreme posibilităţi şi pe planul „generator”. Situaţia iniţială, presupusă, ar permite 
formulări figurat-matematice, în termeni cari aparţin calculului, ce şi-a ales ca obiect trans-finitul dar, 
după cum spuneam adineaori, găsim mai înțelept sfatul să prevenim orice dialectică, ce ar pasiona 
doar pe începători într-o asemenea problematică. Să repetăm teza nudă, pentru a face numaidecît un 
pas mai departe. Marele Anonim, existență de o copleşitoare complexitate şi amploare, are prin sine 
însuşi, fără a fi supus nici unei scăderi sau alimentări, putinţa să genereze ai indefinitum existenţe de 
aceeaşi amploare substanţială şi de aceeaşi complexitate structurală. Marele Anonim reprezintă un 
sistem autarhic deplin, el fiinţează ca un tot suficient sieşi, dar, datorită ple- 

nitudinii sale, el e îndrumat spre generare reproductivă. Posibilităţile reproductive ale Marelui Anonim 
rămîn însă, graţie unor măsuri speciale, o veşnică virtualitate, căci din dezlănțuirea procesului 
reproductiv ar rezulta fie alte „toturi divine", adică tot atîtea sisteme autarhice, cari s-ar sustrage pazei 
şi controlului central, fie sisteme egocentrice, cari ar încerca să se substituiască întîiului şi tuturor 
celorlalte, în amîndouă cazurile s-ar declara, într-un fel sau altul, o gravă teoanarhie. Marele Anonim 
se găseşte astfel, din capul locului într-un paradoxal impas. Este vorba aci despre un impas de 
perspectivă, impas anterior oricărei existenţe derivate, de a doua mînă. Impasul e prilejuit atît de ceea 
ce ar putea să aibă loc, cît şi de necesitatea evitării unor consecinţe egale cu dezastrul existenţei. 
Asemenea rațiuni,,de impas vor hotărî calea pe care va apuca Marele Anonim. Căci Marele Anonim nu 
se abandonează unui proces firesc, ci ia un drum poruncit de superioare considerente. Aci, în acest 
moment, intervine ceea ce s-ar putea numi „voinţa" Marelui Anonim, voinţa condusă de sfatul pe care 
el singur şi-l dă. Pentru a preîntîmpina procesul teogonie şi urmările anarhice, Marele Anonim îşi va 
paraliza înadins posibilităţile reproductive: şi anume pe o scară de maximă întindere. Marele Anonim 
este virtualmente un generator de „toturi divine" egale cu el însuşi, dar pentru a salva centralismul 
existenţei, Marele Anonim nu se va manifesta decît prin acte reproductive cu obiectivul minimalizat; 
cu obiectivul minimalizat atît sub unghi substanțial, cît şi sub unghi structural. Aceste acte 
reproductive minimalizate sînt aşa-zisele acte „creatoare" ale divinității, cari au fost cele mai adesea 
privite în analogie cu actele „creatoare de opere" ale omului. S-a strecurat în concepţiile despre actele 
creatoare ale Divinităţii un penibil şi stîngaci antropomorfism. Desigur că fără de antropomorfisme nu 
se prea poate dura o metafizică, totuşi nu încape îndoială că ele trebuiesc reduse pe cît se poate. Actele 
creatoare ale Marelui Anonim nu sînt nici acte creatoare din nimic, nici acte aplicate asupra unui 
material dat. Actele Marelui Anonim se numesc mai mult impropiru ,, acte creatoare", căci ele sînt în 
esenţă acte reproductive. Dar nici un act reproductiv al Marelui Anonim nu se declară, aşa cum ar 
putea, adică nici un act al său nu 

e generator răspicat al unui „tot divin". Marele Anonim intervine față de posibilităţile sale reproductive 
globale cu acte de anulare preventivă de maximă extensiune: numai aşa Marele Anonim poate salva 
centralismul existenţei. „Creaturile" directe ale Marelui Anonim nu sînt, cu alte cuvinte, rezultatul unei 
voințe creatoare propriu-zise, care ar purcede să realizeze din nimic „substanţe" şi „forme"; creaturile 
directe reprezintă efectul unor acte „reproductive" ale Divinităţii, râmase nesuspendate de voinţa sa. 
Voința Marelui Anonim, ca efort, nu e îndreptată spre creaţie, ci are ca obiectiv tocmai prevenirea unei 
prea mari amplori generatoare. Voința divină nu este decît substratul unor foarte ample operații 
eliminatorii sau de sistematică degradare şi decimare a „posibilităților”. Grija de început a divinității 
nu este „creaţia", ci stăvilirea sau stingerea extremă a unui proces teogonic posibil. Posibilitatea 
pozitivă admisă a actului creator al Marelui Anonim plus posibilitățile suspendate ar da împreună un 
„tot divin". Ceea ce se îngăduie să fie „creat" şi ceea ce este „oprit", se întregeşte complementar: 
aceste două părţi ar face împreună un Dumnezeu, cum în fizică două culori complementare suprapuse 


dau culoarea albă sau solară. Este cu totul legitimă afirmaţiunea că orice posibilitate nediscriminată a 
Marelui Anonim este complementul minor al unei imense mase de posibilităţi suprimate; orice 
creatură directă a Marelui Anonim va fi un infim fragment, îngăduit, şi liber realizat al unui Dumnezeu 
posibil. Am repetat de cîteva ori în ultimele propoziții expresia despre o creație directă a Marelui 
Anonim. Lumea dată (cosmosul) este, după cum vom arăta mai la vale, rezultatul unei creaţii directe 
cît priveşte elementele-substrat, dar şi a unei creaţii indirecte cît priveşte substanţele şi formele' 
complexe. De fapt Marele Anonim creează lumea direct şi indirect, condus exclusiv de voinţa de a 
preîntîmpina „filiațiunea". Crearea lumii are, altfel vorbind, aspectul unei soluţii de impas. Dar ea e 
singura soluţie, optima soluţie. Posibilitatea de reproducere totală, la nesfirşit, zace în însăşi „natura" 
Marelui Anonim, de unde urmează că actul creator real este doar ceea ce rămîne neretezat la pasajul 
critic pe sub ochiul circumspect al divinității. Voința Marelui Anonim nu prezintă analogii cu voința 
omului, sau cel puţin ea are alt sens: ea nu este de-a dreptul plăsmuitoare sau 

constructivă, ci categoric eliminatorie. Dacă reproducerea totală este expresia naturii divine însăşi, 
atunci voinţa Marelui Anonim este prin excelenţă o facultate „denaturantâ”. Orice act creator al 
Marelui Anonim trebuie socotit de fapt ca generare sau procreare denaturată, pînă la nerecunoaş-tere, 
prin radicală mutilare anticipată. „Ipostazele", dacă prin acest termen înţelegem existenţele identice 
sau similare, sînt cele mai fireşti posibilităţi ale Marelui Anonim, nu două, nu trei, ci nenumărate. Dar 
perspectiva ipostazelor reprezintă în acelaşi timp marea spaimă a Fondului Anonim. Dumnezeu 
procedează direct şi indirect la crearea lumii, de teama Fiului, şi iarăşi şi iarăşi de teama Fiului, fără de 
capăt. Dumnezeu e „teogonic", prin chiar natura sa, dar trebuind să salveze centralismul existenţei, el 
e nevoit să devină anti-teogonic. Marele Anonim, plenitudinea generatoare însăşi, îşi impune, din 
înalte raţiuni, o arzătoare cruzime față de posibilitățile sale: nesfirşitei filiaţiuni teogo-nice i se 
substituiesc acte reproductive în prealabil făcute inofensive, prin minimalizare. Existenţele identice 
sau similare: acestea alcătuiesc perspectiva de a doua zi a divinității, căci tot ce ţine de Marele Anonim 
este în el pe deplin realizat. în stare de „posibilitate" se găseşte astfel în el numai repetiţia, 
reproducerea; dar reproducerea , întocmai” ar însemna, prin consecinţele ei, o descentralizare, o teo- 
anarhie, ceea ce îngrijorează pe Marele Anonim, în aşa măsură, încît el va proceda la tăioase, 
sistematice şi necruțătoare stăviliri. Vom avea prilejul să arătăm cită grijă se pune în articularea acestui 
sistem preventiv, şi cît de circumspect, Domnul lăuntric al tuturor cercurilor, preîntîmpina primejdia, 
de care e pîndit datorită propriei sale naturi. 

Aducînd în discuţie ipostazele, adică existenţele identice sau similare, e poate indicat să ne lămurim 
poziţia faţă de sistemele cari admit realitatea ipostazelor. E îndeajuns de cunoscut că neoplatonismul şi 
felurite concepții gnostice admit fie trei, fie o serie întregă de ipostaze ale unității supreme. Unitatea 
supremă, cea mai presus de categorii, emite după părerea lui Plotin, o copie uşor inferioară ei înşişi: 
raţiunea (nous, logos), iar raţiunea emite o altă copie iarăşi uşor inferioară ei înseşi: sufletul lumii 
(Demiurg), care ar fi făcătorul lumii potrivit unor idei, la rîndul lor şi ele copii mai depărtate ale 

potrivit principiului proiectilelor încapsulate, şi ar avea aspectul unei cascade printr-un canal de 
similitudini. „Decadenţa" ar fi inerentă ipostazelor, adică un proces normal fiindcă în cele din urmă 
orice emanatie ar fi fatalmente inferioară sursei. Totuşi, coruperea ipostazelor nu e aşa de gravă ca să 
fie fără îndreptare. După concepţia neoplatonicie-nilor, menirea omului ar fi tocmai aceea de a urca 
din nou panta decadenţei cosmice, pînă la reunire cu unitatea supremă, izbîndă obţinută uneori în aşa- 
zisele stări de extaz. Decadenţa cosmică este privită ca un proces reversibil, ca şi cum totul s-ar 
petrece, spre mîngiierea creaturii, pe o scară de aproximative similitudini. Nous, raţiunea, ar fi o copie 
a unității divine, o copie nu tocmai desăvîrşită, dar oricum o copie recognoscibilă, iar Sufletul lumii ar 
fi o copie a Raţiunii, iarăşi o copie nu tocmai perfectă dar oricum o copie. întregul iniţial se regăseşte 
mai puţin închegat în întregul Raţiunii, iar întregul Raţiunii se găseşte mai puțin închegat în întregul 
Sufletului lumii. Asemănarea dintre model şi copia emisă este copleşitor precumpănitoare faţă de 
coruperea neesențială ce o îndură fatalmente copia, iar în unele cazuri copia îşi poate chiar restaura 
desăvîrşirea asemănării cu modelul. Din parte-ne concepem altfel procesul cosmogonic de bază. Orice 
act creator (numai impropriu numit astfel) al Marelui Anonim este, precum am a-firmat, sub specia 
posibilităţii, un act de procreare globală a sa, dar, sub specia realizării, orice asemenea act este, din 
înalte raţiuni centraliste, înadins sugrumat la maximum. Disanalogia dintre Marele Anonim şi orice 
rezultat direct sau indirect al actelor creatoare este copleşitoare şi iremediabilă, față de similitudinea 


ce rămîne în umbră şi în orice caz neglijabilă. De aceea se pare că rostul omului este cu totul altul 
decît de a căuta să se facă asemenea aceluia care în prealabil s-a îngrijit să-l mutileze, şi care prin 
toate măsurile preventive luate tinde tocmai la conservarea disanalogiei. Marele Anonim este existenţa 
pîndită de o singură primejdie, de primejdia propriei sale naturi generatoare de identități, dar Marele 
Anonim e totodată şi singura existenţă, care salvează totul prin neîndurata sa voinţă, dirijată de 
negaţiu-nile unei previziuni egemonice. „Lumea" nu e rezultatul unui firesc proces emanativ, ci suma 


rezultatelor directe şi 

indirecte ale unor acte generatoare înadins zădărnicite sau denaturate pînă la nerecunoaştere. 
Obiectivul actului generator al Marelui Anonim are amploarea complexă a totului divin, dar acest 
obiectiv este totdeauna voit restrîns la un segment absolut simplu sub unghi structural şi minimalizat la 
extrem sub unghi substanţial. Un astfel de rezultat poate fi numit: o „diferențială divină”. Actele 
genetice ale Marelui Anonim au deci loc în termeni tocmai opuşi celor posibili. Vom vedea încetul cu 
încetul rostul acestei geneze în răspăr. Să însemnăm deocamdată că singurele rezultate ale genezei sînt 
diferenţialele divine, şi că orice făptură mai complexă nu este decît rezultatul unor geneze indirecte, 
avînd ca bază tocmai diferenţialele divine. Posibilităţile generatoare ale Marelui Anonim, liber şi 
necontrolat dezlănţuite, ar da o serie nesfirşită de existenţe similare divine, imenşi munţi de aceeaşi 
altitudine, între cari s-ar căsca văile, marcînd ritmul generator. O asemenea geneză ar sfirşi prin lupta 
munților pentru uzurparea centrului. Din această pricină, şi din alte cîteva. Marele Anonim se hotărăşte 
pentru o geneză â rebours, prin „diferențiale". 

' Poate că nu e tocmai inoportun să indicăm prin cîteva imagini simbolice aceste gînduri cosmologice. 
„Totul divin" să-l ilustrăm printr-o sferă sau un cerc. Imaginea simbolică reprezintă nu numai 
complexitatea extremă, structurală şi substanțială, a Marelui Anonim, ci şi autarhia sa deplină: Fig. 1. 
în cazul acesta toate posibilitățile unui singur act reproductiv al Marelui Anonim le reprezentăm grafic 
prin aceeaşi sferă sau cerc. lar rezultatul procesului feogonic „posibil" e ilustrat printr-o serie neli- 
mitată de sfere sau cercuri cu totul 

Fig. | 

asemenea: 


Fig. 2 

în realitate însă acest proces teogonic nu se declanşează. Procesele, cari au loc, îşi reduc obiectivul la 
„diferențialele divine". Oricare din aceste diferențiale divine este un minim substanțial, purtător al unei 
structuri egale cu un segment absolut simplu al structurii divine. Diferențiala divină, fiind însă un 
minim substanțial, ea nu poate decît să fie purtătoarea unei structuri virtuale. Sub unghi substanțial, 
diferențialele divine permit să fie imaginate simbolic ca o serie de puncte..........sssssssses010 

Sub unghiul structurilor lor virtuale, diferențialele divine îngăduie să fie imaginate simbolic ca 
fragmente infinitezimale, eterogene, dar absolut simple, ale sferei sau ale cercului divin. 


Fig. 3 Sfera sau cercul divin 

Fig 4 Structurile virtuale ale diferențialelor divine 

în asemenea „diferențiale divine", purtătoare de astfe de structuri virtuale eterogene, se pulverizează 
întîiul act genetic al Marelui Anonim. Cum însă actul genetic se repetă 

nelimitat, vom obţine pentru fiecare diferențială o serie omogenă nelimitată: 

etc. etc. 

ad infinitum 

etc. etc. 

med infinitum 

etc. etc. 

ad infinitum 

etc. etc. etc. Fig. 5 

Dacă am ţine să reprezentăm grafic concepțiile teo sau cosmogonice, propuse de alte sisteme 
metafizice, am obţine cu totul alte imagini simbolice. De exemplu, procesul generator intratrinitar, 
cum îl concepe metafizica creştină, permite, ca proces generator de identități, de ipostaze, cari rămîn 
totuşi de o „fiinţă", următoarea reprezentare: Fig. 6. 

Procesul emanativ, generator de ipostaze similare dar uşor degradate, aşa cum îl concepe 
neoplatonismul, este reprezentabil în chipul următor: Fig. 7. 

Fig. 6" 


Unitatea supremă Nous 
Fig. 7 

Sufletul lumii 

75 


Procesul creator „efulgurant", datorită căruia iau fiinţă in sistemul lui Leibniz „monadele”, solicită 
următoarea ilustrare grafică: 


9i/o& 


Creatorul 
Monadele 


Dumnezeu este, după Leibniz, creatorul „lumii". Lumea se compune din nenumărate „monade". 
Fieştecare monadă este însă un „individ", un microcosm, în care se oglindeşte, mai mult sau mai puţin 
clar lumea în întregul ei. După părerea lui Leibniz nu există două monade absolut la fel. 

Faţă de orice sistem emanatist, sistemul nostru poate fi caracterizat ca reproducţionism înadins 
diferenţializat şi egemonic ajustat. Această geneză e singulară în felul său; ea n-are nici un model 
empiric, cum posedă orice emanatism şi orice creaționism. 

Geneza lumii nu s-ar fi dezlănţuit, dacă Marele Anonim s-ar fi abandonat fără rezervă posibilităților 
sale reproductive fireşti. în acest caz ar fi avut loc o geneză de sisteme scăpate de controlul unui centru 
şi comandate de tendinţa spre reciprocă uzurpare. Din fericire, plenitudinea generatoare a Marelui 
Anonim stă şi sub imperiul unei prevederi şi a unei voințe. Voința Marelui Anonim nu este însă, ca a 
omului, o facultate pozitiv-realizatoare, ci în primul rînd o facultate în serviciul unei uriaşe tăgăduiri, 
facultatea denaturării, a suspendării unor posibilități gata de a se realiza. Lumea, cu făpturile sale, şi cu 
omul în ea, nu se datoreşte aşadar Marelui Anonim în înţeles de „natura naturans";, ea se datorește 
posibilităților reproductive ale Marelui Anonim, denaturate la maximum pe temeiul previziunilor 


egemonice. Efortul voliţional al Marelui Anonim are ca obiectiv ceea 

ce nu trebuie să se facă, iar nu ceea ce se face. Date fiind posibilităţile reproductive ale lui Dumnezeu, ceea 
ce e de mirat nu e atît creația lumii, cit împrejurarea că nu se naşte seria divină. Dacă izbutim să 
explicăm de ce nu se naşte seria divină, lămurim eo ipso creaţia lumii, căci lumea nu e decît sedimentul 
unor procese teogonice radical şi înadins zădărnicite, în această ordine de idei, existenţa lumii apare ca o 
dovadă că Marele Anonim nu are alte ipostaze. Lumea ia ființă pe două temeiuri: întîi, pe temeiul 
reproductibilităţii „ad indefinitum” a lui Dumnezeu, şi al doilea pe temeiul incompatibilităţii acestei 
serii divine cu egemonia lui Dumnezeu. Marele Anonim se găseşte în frondă faţă de posibilităţile sale, 
pe cari izbuteşte în cele din urmă să le dea peste cap, măcinîndu-le. 

S-a afirmat uneori că geneza lumii ar fi într-un fel egală cu însăşi gîndirea lui Dumnezeu. Formula, 
pusă în circulaţie încă din străvechi timpuri, în această privință, este aceea a unei presupuse identități 
între actul ideativ şi actul realizator. O idee gîndită de Dumnezeu ar fi eo ipso şi înfăptuire, actualizare, 
transpunere existenţială. Avem de a face aci desigur cu un simplu postulat teoretic, care s-a bucurat de 
aprobarea, tacită sau manifestă a multor metafizicieni. Pentru noi postulatul e mai mult un pretext, care 
ne permite cîteva variaţiuni nu tocmai lipsite de interes. Conside-rațiunile, ce le intercalăm, nu 
trebuiesc repudiate din capul locului pentru motivul că s-ar întemeia pe o premisă doar postulată şi 
cîtuşi de puţin demonstrată. Consideraţiunile au un caracter jucăuş şi condiționat. Dacă admitem că 
„gîndul" este, pe plan divin, echivalentul unui act realizator, ajungem destul de lesne la constituirea 
unor paradoxe. în cele din urmă, pentru Marele Anonim, lucrul cel mai normal ar fi, ca prin orice act 
ideativ al său să se gîndească pe sine însuşi, şi anume global, în afară de sine neexistînd ni-rnic 
altceva, ce ar putea să fie gîndit. Potrivit postulatului, în preajma căruia zăbovim, aceasta ar însemna 
însă realizarea unui al doilea Dumnezeu, a unui al treilea, şi aşa mai departe. Dacă procesul generării 
divine s-ar îndeplini pe temeiul echivalenţei dintre gîndire şi act înfăptuitor, atunci, evident. Marele 
Anonim s-ar surprinde singur într-o_ situaţie dificilă şi plină de riscuri. Firesc ar fi ca, prin fiecare act 

gîndire, Marele Anonim să se gîndească de fapt pe sine însuşi, dar deoarece cu aceasta s-ar stîrni 
teogonia, Marele Anonim trebuie să-şi refuze plăcerea de a se gîndi cum „se gîndeşte" un Narcis 
filosofic. Sub presiunea consecințelor indezirabile, Marele Anonim se abţine de la gîndirea globală a 
totalității sale, adică de la singura gîndire care ar merita epitetul de „divină”. Marele Anonim se va 
vedea îndemnat sâ-şi stingă apropape în întregime gîndirea, sau să se gîndească de fiecare dată pe sine 


însuşi, aproape în întregime într-un fel „negativ", pentru a nu se realiza. în orice caz. Marele Anonim 
nu-şi permite să se gîndească „pozitiv" de-cât în „diferențiale", adică în segmente minimalizate. Gîn- 
direa Marelui Anonim, dacă se face abstracție de diferenţiala, sau de diferenţialele, asupra cărora ea se 
îndreaptă de fieştecare dată cu toată intensitatea, este intenţionat stinsă, sau cu semn negativ faţă de 
obiect. Marele Anonim gîndeşte de fapt limitat la maximum, dar absolut adecvat, cită vreme omul 
gîndeşte mult mai totalitar, dar neadecvat (cenzurat). Obiectul gîndirii divine ar trebui să aibă un 
volum maxim, dar această gîndire, ce comportă incalculabile riscuri, se înăbuşă, restrîngîndu-şi, din 
motive tactice, obiectivul la fracțiuni disparente. 

Ar fi greu să hotărîm care este în esenţă tehnica genezei., şi dacă reproducţionismul, asupra căruia 
clădim ca pe o premisă, are loc pe plan pur existenţial şi structural, adică ontologic, sau dacă procesul 
are loc pe plan gnoseologic, înte-meindu-se pe echivalenţa dintre gîndire şi realizare. Teza cu privire la 
o „gîndire" echivalentă cu „realizarea" nefiind decît o circumscriere a gîndirii magice, totul ne face să 
înclinăm mai curînd spre întîia soluţie. Oricum ar fi, dacă Marele Anonim ar urma principiul 
minimului efort, ar lua ființă seria divină a existenţelor absolut similare. Efortul depus de Marele 
Anonim în geneza lumii nu este un efort de creaţie, ci un efort de înfrînare a „mai-multului" posibil. 
Se va recunoaşte că nicăiri în cîmpul experienţei nu ne este dat exemplul unui asemenea proces 
genetic. Geneza lumii posedă aspecte singulare, fără asemănare. Elaborînd o atare explicaţie, ne-am 
îndepărtat, fără întoarcere, de orice metaforism de proveniență retinală şi descindem lingă un metafo- 


rism mai destilat, cerut chiar de unicitatea problemei cosmologice. 
LIMITAREA MAXIMĂ A POSIBILITĂŢILOR DIVINE 


Expunerile cuprinse în aceste prime capitole au caracterul unor anticipaţii teoretice. Enunţindu-le, nu 
am ţinut seama de experiență, decît în măsura în care aceasta ar putea să le infirme. Formulînd 
anticipaţiile, înțelegem aşadar să ne folosim de privilegiul uzual acordat metafizicei în general, dar nu 
şi de alte licenţe. 

Deosebim în procesul genezei cosmice trei faze: 

I. Faza precosmică, egală cu limitarea maximă a posibilităților generatoare ale Marelui Anonim. 

II. Faza genezei directe, sau emisiunea diferenţialelor divine, eterogene şi omogene. 

III. Faza genezei indirecte, sau integrarea cosmică a diferenţialelor divine. 

Deocamdată vom căuta să îmbrăţişăm încă tot numai umbre de ale începutului. Ne găsim încă în faza 
precosmică, cu toate că am rostit şi unele gînduri cu privire la geneza directă a diferenţialelor divine. 
Se cuvine însă să mai adăugăm că, pentru a se ajunge la emisiunea diferenţialelor divine, se impun 
Marelui Anonim şi alte prealabile limitări ale posibilităţilor generatoare, decît cele asupra cărora am 
stăruit în capitolul precedent. 

O cosmologie de natură metafizică nu trebuie neapărat să ajungă în conflict cu o cosmologie de natură 
ştiinţifică, căci, în ciuda tuturor aparenţelor contrare, obiectul lor nu este acelaşi. începuturile sau 
substraturile, despre care se simte datoare să vorbească o cosmologie metafizică, sînt mult anterioare 
începuturilor şi mult mai adinei şi mai ascunse decît substraturile în preajma cărora îşi durează 
ipotezele o cosmologie de natură ştiinţifică. Şi s-a hotărît că nu este cu putinţă o divergență de opinii, 
unde nu se vorbeşte despre aceleaşi lucruri. 

Teza inițială, pe care înclinăm s-o punem în fruntea sistemului de cosmologie metafizică, e 
susceptibilă de o dublă formulare. Variantele sînt alternante. 

întîia variantă: Marele Anonim este o existență unitară, de o complexitate şi plenitudine substanţială şi 
structurală singulare, cari îi asigură deplina autarhie. El are posibilitatea, substanţială şi structurală, de 
a se reproduce în chip 


nelimitat, adică de a emite alte existențe perfect similare sieşi. Pentru a-şi asigura poziţia centrală, 
egemonică, precum şi echilibrul existenţei, Marele Anonim îşi reglementează înadins şi în chip 
preventiv reproductibilitatea. 

A doua variantă: admiţînd că gîndirea divină este de natură magică, adică identică cu actul realizator, 
şi presu-punînd că Marelui Anonim trebuie să-i atribuim o gîndire totalitară, atunci „totul divin" e pus 
în faţa unei serii de existenţe identice. Gîndindu-se permanent pe sine, Dumnezeu ar fi sursă nesecată 
de alți Dumnezei. In chip preventiv. Marele Anonim îşi va stinge însă orice act de gîndire în aşa fel ca 
să nu aibă loc acest proces, care ar degenera în descentralizare anarhică a existenței. 

Astfel, fie că are loc o generare pe temeiul posibilităţilor reproductive substanțiale şi structurale ale 


Marelui Anonim, fie că are loc o creaţie pe temei de gîndire divină, ceea ce ar trebui să se declare 
numaidecît nu este o „cosmogonie", ci o „teogonie" fără capăt. Dacă Marele Anonim s-ar lăsa orbește 
în grija latenţelor sale, ce tind a se împlini, ar rezulta un număr indeterminat de sisteme a-cosmice 
divine, identice sau similare, bîntuite de duhul răzmiriței. 

Să clădim mai departe. Iniţial atribuim aşadar Marelui Anonim putinţa de a se reproduce pe sine însuşi 
integral, printr-un singur „act indivizibil”. Faţă de această întîie şi cea mai firească posibilitate 
a sa, care odată izbîndită ar echivala cu crearea unor condiții de uzurpare, Marele Anonim ia măsuri 
de zădărnicire. Rezultă oare de aci că Marele Anonim trebuie numaidecît să recurgă la o tehnică 
genetică în termeni tocmai opuși celor posibili, adică la geneza „diferențialelor divine"? Nu cu 
necesitate. Evitînd preventiv, şi în chip cu totul legitimat, generarea sistemelor de o complexitate 
egală cu a sa, nu urmează că Marele Anonim trebuie să genereze cu orice preţ purtători infinitezimali 
de structuri absolut simple, căci El are în faţa sa şi soluţia de a genera făpturi, de o masivitate 
substanţială şi de o complexitate structurală mai reduse, ce-i drept, decît cele ale fiinţei sale, dar totuşi 
masive şi complexe. lar generarea acestora s-ar putea face prin tot atîtea acte singulare, monofazice, 
cîte asemenea făpturi există în lumea ştiută şi neştiută. O asemenea cale rămîne desigur deschisă 
Marelui Anonim, după ce el, din înalte rațiuni, îşi refuză emisiunea identităților, 

sau a ipostazelor similare. Ce se întîmplă însă cu aceste posibilități secunde ale Marelui Anonim de a 
genera prin tot atîtea acte singulare, indivizibile, monofazice, o puzderie de făpturi şi fiinţe de o 
masivitate şi complexitate de felurită amploare, dar în nici un caz infinitezimale şi simple? Dacă 
Fondul Anonim e reprezentat simbolic printr-o sferă sau un cerc, atunci făpturile sau ființele de o 
oarecare masivitate şi complexitate, la cari ne referim, permit o ilustrare grafică prin fel şi fel de figuri 
cari nu mai reprezintă structuri absolut simple: 

o b 


a— Marele Anonim cu fragmentele sale complexe reproductibile prim 

acte monofazice 

b — Făpturi sau ființe, substanțial şi structural complexe teoretic posibile ca rezultate ale unor acte generatoare 
monofazice. 

Fig. 9 

Figurile de mai înainte pun într-un relief simbolic situația Marele Anonim, după ce şi-a anulat în chip 
preventiv perspectiva identităților, are posibilitatea secundă de a genera existenţe masive şi complexe 
precum: Eonii, Ideile, Tipurile, Formele şi anume toate acestea prin tot atîtea acte monofazice 
corespunzătoare. Se va hotărî Marele Anonim să ia drumul unor astfel de procese? Mulţi gînditori 
antici şi moderni au fost de părere că aceasta este chiar singura posibilitate a Creatorului. Din partea 
noastră nu-i putem întări, împotriva acestei păreri vom aduce deocamdată argumente speculative, dar 
mai apoi şi unele foarte concludente dovezi de natură empirică. Marele Anonim are desigur în fața sa 
posibilități cari variază enorm între acelea de maximă şi de minimă amploare, dar el nu se decide nici 
pentru posibilitățile secunde ale sale, despre cari tocmai vorbirăm, ci şi le va anula din motive tot 


preventive. Privind lucrurile pur speculativ sîntem siliţi a crede că orice făptură sau fiinţă de oare- 

care masivitate şi complexitate, fiind realizată direct, printr-un act indivizibil al Marelui Anonim, s-ar 
constitui în aspecte ce ar face-o de temut. O asemenea făptură sau ființă ar trebui să fie o existență 
absolut închegată în sine însăşi, indestructibilă, singulară, de proporţii superlative sau chiar cosmice. 
Dar cel puţin unele din aceste aspecte, cum ar fi de pildă complexitatea indivizibilă, indestructibili- 
tatea şi proporţiile major-cosmice, ar conferi unor asemenea făpturi sau fiinţe un „potențial autarhic" 
prea ridicat, care n-ar mai fi compatibil cu centralismul şi rinduielile existenţei. Orice asemenea ființă, 
fiind deplin închegată în sine, indestructibilă şi crescută ca un aluat prea harnic, ar fi suficientă sieşi 
într-o măsură de nestăpînit. Un potențial autarhic prea accentuat ar fi un permanent izvor de anarhie 
sau de tendinţe excentrice. De aceea chiar şi numai sub unghi speculativ este îngăduit să afirmăm că 
Marele Anonim, urnit spre anulări preventive, îşi va înfrînge şi această putință. Orice făptură sau 
fiinţă, de oarecare masivitate şi complexitate, fiind realizată direct şi printr-un act monofazic, s-ar găsi 
în posesia privilegiată a unui potenţial autarhic intolerabil în economia bine cumpănită a existenţei. De 
aceea orice asemenea posibilitate va fi din capul locului evitată. în acest chip, Marelui Anonim nu-i va 
rămîne decît cea mai imitată dintre posibilităţi, aceea de a-şi pulveriza obiectivul actului generator în 
diferenţiale divine, adică de a emite purtători infinitezimali de structuri virtuale absolut simple. Şi de a 
admite constituirea de fiinţe sau făpturi mai „complexe" numai indirect, prin integrare de 


„diferenţiale”. De unde urmează că Eonii, existențele superioare pe cari le-au imaginat sistemele 
gnostice, nu se realizează, deşi sînt posibile. Ideile, ca „toturi”, desăvîrşite şi indivizibile, aşa cum le-a 
închipuit metafizica lui Platon, nu iau ființă, deşi sînt posibile. Formele sau entelehiile, ca substrat al 
organismelor, aşa cum le-a propus filosofia lui Aristotel, nu se declară, deşi sînt posibile. Marele 
Anonim nu-şi permite luxul generării unor existenţe, cari datorită potenţialului lor autarhic demăsurat, 
ar altera rinduielile peste cari el domină. Lumea empirică, zona observaţiilor noastre, e totuşi vizibil 
populată numai de existenţe de oarecare masivitate şi complexitate ! Enumerarea lor nu cere nici un 


efort: iată fenomenele mai amorfe, ce le atribuim materiei neorganizate, 

sau fenomenele accentuat impregnate de formă, ce le atribuim materiei organizate: cristalele, 
organismele, existențele psiho-spirituale, conştiințele, culturile. Dar nu e vorba numai de aceste 
existenţe uşor accesibile simţurilor. Ştiinţa şi filosofia se întrețin despre o seamă de existenţe 
complexe, printre cari unele sînt transempirice, iar altele indirect sesizabile: adică despre cuante ale 
energiei, despre atomi, molecule, celule, inconştient psihic etc. Toate acestea sînt însă produsul nu al 
unei geneze directe şi monofazice, ci al unei geneze indirecte, de „integrare" şi „organizare" pe bază 
de diferențiale divine (eterogene şi omogene). Datorită tehnicii genetice, pentru care Marele Anonim 
optează realmente, existenţele de oarecare masivitate şi complexitate, adică toate făpturile şi toate 
fiinţele empirice nu vor avea niciodată o închegare lăuntrică indivizibilă, nici mărime superlativă, ele 
nu vor fi nici indestructibile şi nici singulare sub raport numeric. în privința aceasta ființele empirice 
fără deosebire stau mărturie: unitatea intrinsecă a fiecăreia e deficientă, de asemenea în perspectivă 
cosmică ele sînt minore, apoi pieritoare, iar sub raport numeric ele sînt plurale în cadrul aceluiaşi gen 
de existențe. Potenţialul autarhic al oricărei făpturi sau fiinţe empirice este tocmai just diminuat şi 
domesticit, pentru a nu mai sări din ordinea existenţei şi a nu mai manifesta veleități excentrice. Poten- 
țialul autarhic just înfrînat se datoreşter împrejurării că aceste fiinţe sau existenţe, de oarecare 
masivitate şi complexitate, sînt clădite pe temei de diferenţiale, iar nu ca „întreguri indivizibile", prin 
generări directe. între toate lucrurile, numai diferențialele divine au darul indestructibilităţii, deoarece 
ele singure sînt rezultate ale unei geneze directe. Dar diferențialele divine pot să fie indestructibile, 
fiindcă în ciuda indestructibilității ele sînt de proporții minimalizate sub unghi substanțial şi absolut 
simple sub unghi structural. Potenţialul lor autarhic e atât de redus şi de cumpănit, incit se îmbucă la 
perfecție cu toate intenţiile divine. 

Lumea empirică şi zonele teoretice ale ştiinţei ne pun aşadar în fața unor existenţe de diversă 
masivitate şi complexitate. Oricare din aceste existențe complexe ar fi putut să fie şi altfel decît este. 
Marele Anonim a avut de pildă posibilitatea de a da ființă „energiei fizice”. Ce moduri genetice a avut 


la dispoziție pentru aceasta? Energia fizică este o 

«existență complexă; în firea ei intră ca element constitutiv, intre altele, şi spaţiul. Marele Anonim ar fi 
putut fără îndoială să genereze energia fizică direct şi ca un „continuum ” -de proporţii cosmice. Totuşi 
energia fizică a fost generată indirect, sub modul unei infinite discontinuități, sub formă de „cuante", 
fieştecare cuantă prin integrare de „diferențiale" (printre altele, de diferenţiale „spaţiale"). Cînd 
Marele Anonim a avut apoi posibilitatea să genereze existența complexă a materiei neorganice, el ar fi 
putut s-o facă de-a dreptul printr-un act monofazic sub forma compactă a unui singur atom, indivizibil 
şi indestructibil, de dimensiuni cosmice. Totuşi Marele Anonim a preferat să genereze materia anor- 
ganică numai indirect prin integrare de diferenţiale divine, proces care a avut drept rezultat o puzderie 
de atomi, minori, destructibili şi variaţi. Cînd Marele Anonim a avut posibilitatea să genereze viața 
organică, el ar fi putut să producă de-a dreptul printr-un singur act, un singur „individ viu" de proporții 
cosmice, indestructibil, de o desăvîrşită închegare lăuntrică. Totuşi Marele Anonim a preferat să dea 
ființă vieţii numai indirect, prin „integrare" şi „organizare" de diferenţiale, în nenumărați indivizi de 
diferite specii, de o înfăţişare minusculă şi perisabili atât ca indivizi cât şi specii !. Nu prea vedem cum 
am mai putea să credem că în toate acestea n-ar palpita un sens. 

La o mai minuțioasă observare, orice existență concretă, de natură empirică, se învederează ca 
purtătoare a unor note de discontinuitate. Privind ansamblul existenţelor empirice nu e greu să 


distingem mai multe feluri de discontinuități. 
! Mai mulţi gînditori din timpul romantismului afirmau că planetele şi chiar aştrii ar fi fiinţe vii, sau că întregul cosmos s-ar fi 
constituit ca un unic organism. Un gînditor şi cercetător de talia şi onestitatea lui Fechner, susținea încă existența unui real 


domesticirea potențialelor autarhice cu putință, ne împotrivim unor asemenea teorii. De altfel, împrejurarea că în lumea dată 


există fiinţe vii de proporții infime în comparaţie cu totcee planetar, astral şi cosmic, constituie în perspectiva deschisă de noi 
un indiciu suficient că lumea nu e un organism şi că nu există nici suflete planetare. Nu pentru că acestea n-ar fi cu putință, ci 
fiindcă Marele Anonim, printr-o măsură voluntară, a prohibit geneza lor, ca să prevină orice potenţial autarhic, care ar piitea 
să sară din țîțînele existenţei. 

A. Remarcăm mai întîi la existenţele concrete o discontinuitate cît priveşte gradul lor de complexitate 
structurală. Lâsînd pentru moment orice teorie la o parte, şi ţinînd sub: ochi concretele accesibile 
simțurilor, constatăm sub raportul complexității o foarte înspicată diversificare. în cosmos se întind 
spaţii relativ goale alături de spaţii relativ pline de materie, alături de materia anorganică palpită 
fiinţe vii, alături de fiinţe vii inconştiente se afirmă fiinţe vii conştiente, ş.a.m.d. Suind scara 
complexităţior, n-am reținut aci deck etapele fundamentale printre cari întrezărim fireşte, nenumărate 
alte subetape secundare. E aci o discontinuitate sub unghiul complexităţii structurale, şi pe care am 
putea-o numi „discontinuitate comparativă”. 

B. Aceleaşi existenţe empirice manifestă apoi o a doua discontinuitate, de astă dată intrinsecă 
fiecăreia. Sînt existenţe empirice alcătuite din unități circumscrise mai mult sau mai puţin delimitate, 
cari se juxtapun într-un raport de interdependenţă. Astfel „societatea" e compusă din „indivizi", astfel 
un „organism biologic" e compus din „celule", astfel „cristalele" sînt alcătuite din „molecule". 
Existențele empirice apar deci ciuruite de o „discontinuitate intrinsecă”. 

C. Oatreia discontinuitate mai constatăm pe urmă, cel puţin la unele existenţe empirice, şi anume la 
acelea care iau înfăţişarea unor „individuaţiuni" pe deplin caracterizate. Acestea apar, sub 
raport numeric, ca o pluralitate de „indivizi" în cadrul aceluiaşi „tip". Omul nu s-a realizat ca un singur 
exemplar în lume, ci ca o repetiţie plurală de indivizi. Cutare cristal nu există la singular, ci ca o 
pluralitate de indivizi, aparţinînd aceluiaşi tip cristalografie. Pluralismul indivizilor în cadrul aceluiaşi 
gen s-ar putea numi „discontinuitate de repetiţie”. 

Discontinuitatea comparativă, intrinsecă şi de repetiție sînt trei moduri deosebite. Ele aparțin 
deopotrivă domeniului observației empirice. Nu prea vedem cum am explica această triplă 
discontinuitate, fără de a face apel şi la ideea unei discontinuități de natură cu totul secretă! a 
existențelor empirice. Diferenţialele divine, pe cari le punem la temeiul oricărei existenţe complexe, 
nu reprezintă în fond decît ultimul substrat postulat al celor trei moduri de discontinuitate empirică. 
Cînd vrem aşadar să explicăm cele trei feluri ale discontinuităţii empirice, sîntem nevoiţi să recur- 
gem în ultima instanţă tot la o discontinuitate, adică la acea discontinuitate fundamentală a 
diferențialelor divine cari permit diferite integrări şi organizări. Inversînd acum perspectiva şi privind 
lucrurile de sus în jos, sub unghiul metafizic expus, aspectele în chestiune apar la rîndul lor ca indicii 
vizibile ale unui „potenţial autarhic" diminuat sau domesticit, propriu tuturor existenţelor complexe. 
Cu alte cuvinte, cele trei discontinuități empirice (comparativă, intrinsecă şi de repetiţie) nu sînt numai 
fapte de constatat ca atare, ci fapte pline de semnificaţie, ele se legitimează ca singurele aspecte în 
adevăr compatibile cu o rînduială existenţială de natură centralistă. Discontinuitatea intrinsecă, sau de 
componenţă, proprie oricărei existenţe empirice individualizate, discontinuitatea de repetiţie, care des- 
parte o existență empirică de una asemănătoare de acelaşi gen, şi discontinuitatea comparativă care 
delimitează o asemenea existență empirică pe scara complexităţii în general, sînt fapte cari ar rămînea 
cu totul inexplicabile, dacă am admite că existenţele concrete la cari ne referim, ar fi generate direct, 
prin tot atîtea acte monofazice din partea Marelui Anonim. Să presupunem că existenţele empirice sînt 
produse în adevăr direct şi monofazic (în cadrul genezei cosmice, fireşte). într-o asemenea ipoteză, 
existenţele empirice ar fi mai întîi lipsite de discontinuitatea intrinsecă. Fiind produsul direct al cîte 
unui act indivizibil, o existență empirică nu ar fi compusă din unități mai mici. Dar în ipoteza genezei 
directe şi monofazice s-ar mai întîmpla ceva: orice existență individualizată ar fi incontestabil unică, 
ceea ce inseamnă că n-ar exista pluralismul în cadrul aceluiaşi gen, adică n-ar exista „discontinuitatea 
de repetiţie”. Dar, în ipoteza unei geneze directe şi monofazice, şi „discontinuitatea comparativă" ar 
suferi o alterare, căci, deşi posibilă, ea ar fi în orice caz greu de constatat; aceasta din simplul motiv că 
orice complexitate realizată direct şi monofazic ar fi mai puţin explicită, adică mai unitar „închegată", 
decît se înfăţişează o complexitate realizată numai „indirect" prin „integrare" şi „organizare" de factori 
diferiţi şi discreţi. De unde urmează că în tripla discontinuitate empirică ce caracterizează 
individuaţiunile, deținem un mănunchi de fapte-care pledează mai mult pentru ipoteza unei geneze 


indirecte, pe bază de „diferenţiale divine" (eterogene şi omogene). 

decît pentru ipoteza unei geneze directe şi monofazice. Hotă-rît, considerații speculative cît şi unele 


aspecte ale lumii empirice ne pun deopotrivă în situația de a face această afirmaţiune metafizică de o 
eminentă însemnătate. Orice existență empirică, de oricît de disparentă masivitate substanțială sau 
complexitate structurală, apare ca produsul unei geneze indirecte, pe temei de „diferenţiale divine". 
Rațiunea, ce îndrumă pe Marele Anonim să opteze pentru această tehnică genetică, e circumscrisă de 
grija de a preveni orice potenţial autarhic prea accentuat, şi îndemnul de a asigura centralismul 
existenţial. O nedumerire firească îşi face însă loc aici. Din moment ce Marele Anonim s-a decis să 
genereze orice existență complexă numai „indirect", nu cumva el va admite ca pe această cale, de 
aşişderea indirectă, să ia ființă şi unele existenţe de o amploare similară cu a lui însuşi? Nu cumva 
Ipostazele, Identităţile, pe cari le-a ocolit în geneza directă, se înființează totuşi, datorită genezei 
indirecte, adică prin „integrare" şi „organizare" de diferenţiale divine? Ţinînd seama de grija 
circumspectă, pe care Marele Anonim o pune în reglementarea procesului genetic, sîntem nevoiți să 
dăm acestei întrebări un răspuns negativ. Marele Anonim anulează dintru început şi această 
posibilitate. O însemnată parte din diferențialele posibile, şi anume acelea cari corespund structurilor 
celor mai esenţiale, celor mai nucleare ale sale, Marele Anonim nu le emite. (Vom vedea mai tîrziu cari 
sînt aceste structuri şi diferenţiale.) în orice caz datorită acestei nonemisiuni, procesele de integrare şi 
de organizare a diferenţialelor divine vor avea, prin urmare, un plafon, peste care nu se poate trece. 
Obiectivul actului genetic al Marelui Anonim se lămureşte pas cu pas: el este nu numai pulverizat în 
emisiune reală de diferenţiale, ci şi restrîns prin nonemiterea diferenţialelor celor mai nucleare. Din 
raţiuni centraliste şi de echilibru existenţial, Marelui Anonim i se impune în prealabil o limitare 
extremă a posibilităților sale genetice. Această extremă limitare a posibilităților divine consistă de o 
parte într-o parțială abstinenţă genetică, iar de altă parte în diferenţializarea obiectivului. Ultimul 
aspect al actului generator ne sileşte aproape să spunem că procesul cosmogonic e reglementat după 
principiul „divide et impera”. 

Există un raport cu totul particular între metafizică şi experienţă. Nici o viziune metafizică nu poate 
nădăjdui o confirmare pozitivă pe plan empiric. Experienţa posedă totuşi darul de a infirma, o 
metafizică. Orice metafizician ştie că viziunea sa nu poate fi convertită şi expusă în termeni de 
experienţă. Orice metafizician cu simţ de răspundere uzează totuşi de experienţă ca de un filtru. Acesta 
t motivul pentru care nu vom face nici un pas fără de a ne întreba, întrucît concepţia ce o desfăşurăm 
este sau nu contrazisă de datele experienţei. 

Lucrurile empirice sînt în cea mai mare parte individua-țiuni crono-spațiale, adică nişte existenţe ce au 
loc aci şi acum. Individuaţiunile se caracterizează prin diverse particularităţi, printre care unele cu 
totul unice, iar altele de o generalitate divers gradată. Datorită particularităților sale, cari nu se repetă, 
individuaţiunea dobîndeşte o înfăţişare demonstrativă, dar inexprimabilă; datorită particularităților de 
caracter mai general, individuațiunile se subsumează unor „tipuri", treptat tot mai abstracte şi eo ipso 
susceptibile de a fî denumite şi determinate. Un gorun se înalță în fața noastră: îl vedem, îl pipăim, îl 
identificăm. Datorită unora din însuşirile sale, gorunul are darul unei prezenţe deosebite de a tuturor 
celorlalți goruni; faţă de actul nostru aperceptiv el se afirmă ca o certă individua-ţiune. Forma lui, deşi 
asemănătoare cu a altora, e prin o mulţime de amănunte — numai a lui; felul cum sînt aşezate crăcile e 
numai al lui, şi bogăţia şi distribuţia frunzelor de aşişderea. însuşirile singulare ale gorunului din faţa 
noastră dobîndesc un accent cu atît mai învederat singular cu cît ne cufundăm mai intens în însăşi 
materia şi configurația lui concretă, şi în tot ce ni se comunică de-a dreptul prin poarta simţurilor aci şi 
acum. Putem desigur concede unui metafizician libertatea de a-şi pune această întrebare: A creat oare 
Dumnezeu gorunul din faţa mea, gindindu-l şi imaginindu-l în toate aceste singulare detalii, printr-un 
act separat al conştiinţei sale ? Dacă răspunsul metafizicianului e afirmativ, atunci el e silit să pronunţe 
şi concluzia că Dumnezeu a trebuit să genereze sau să creeze şi toți 

ceilalți goruni prin tot atîtea acte separate, fiecare avînd un singular obiectiv. într-o astfel de ipoteză, 
evenimentul natural, ca de pildă procesul fecundării, n-ar fi decît un prilej oferit lui Dumnezeu pentru 
a-şi manifesta debitul creator. O metafizică populară curentă atribuie lui Dumnezeu un asemenea exces 
de grije pentru fiecare fir de păr al nostru şi pentru fiecare fir de nisip al mărilor. Dar există şi o 
metafizică mai puțin curentă, care crede că Dumnezeu nu a creat decît „ tipul” gorunului, fie ca model 
ideal, potrivit căruia sînt făcuţi toţi gorunii reali, fie ca o misterioasă putere organizatoare efectiv 
prezentă în fiecare gorun. Dacă se acceptă o asemenea interpretare dată actului creator al divinității, 
atunci nenumăratele însuşiri concrete, conceptual inexprimabile, cari fac din acest gorun magnific 


înălțat în fața noastră un exemplar ce nu se repetă, ar fi accidentale şi nu ar face parte din obiectivul 
actelor divine; însuşirile singulare se datoresc mai curînd unor împrejurări cu totul în afară de voința 
lui Dumnezeu. în evul mediu o problemă metafizică de acest fel izbutise, în adevăr, să trezească un 
mare interes şi tot atât de violente dispute. Unii interpreți arabi ai filosofiei aristotelice limitau gîn- 
direa lui Dumnezeu la acte ideative, avînd drept obiect numai „tipurile generice". Ei susțineau ca 
Dumnezeu gîn-deşte numai în „forme", cari corespund conceptelor generale, astfel încît el, cît priveşte 
ordinea vieţii (pentru a da un exemplu) ar avea cunoştinţă numai de „specii”, dar nu de „indivizi”. 
Individuaţiunile ca atare ar apărea în afară de sfera cognitivă a divinității. Se ştie că vreo cîţiva sco- 
lastici creştini au primit să ridice mănuşa şi să intre îa dispută, aceasta însă numai pentru a combate 
teza cu toată energia imaginabilă. Pasiunea cu care creştinii au respins concepţia nu e de mirat, dacă se 
ține seama de accentul grav, pe care metafizica creştină îl pune pe existenţa , individuală". 
Interpretarea arabă a gîndului aristotelic, con-testînd dumnezeirii posibilitatea de a gîndi şi de a 
cunoaşte individul ca atare, ar fi putut fără îndoială să clatine unul din stîlpii capitali ai doctrinei 
creştine. Interpretarea arabă se aşază desigur printre cele mai îndrăznețe teze susținute vreodată de 


spiritul uman în cursul istoriei. Din partea noastră nu sîntem dispuşi să reacţionăm împotriva tezei 

arabe cu acelaşi sentiment de panică sau de mirată frică, ce cuprinsese pe apologeții unui Aristotel 
încreştinat. 

Cît priveşte tehnica genetică a Marelui Anonim, am admis posibilitatea a două variante alternative. 
Geneza poate avea loc ca un proces de emisiune directă din substanţa şi structura divină, aceasta fără 
ca eventuala „gîn-dire" a acestui proces să joace rol de component al procesului. Dar procesul genetic 
ar putea avea loc şi pe temei de „gîndire" a obiectului, ce urmează să fie realizat. Circulă, precum am 
mai spus, printre metafizicieni, credinţa că actele de gîndire ale lui Dumnezeu sînt eo ipso şi acte de 
realizare ale obiectelor gîndite. Această gîndire asimilată actului realizator este de fapt o gîndire 
magică de maximă intensitate şi eficiență. După Cartea Genezei, Dumnezeu a zis: „Să se facă 
lumină!" şi „s-a făcut lumină". Potrivit concepţiei biblice, tehnica genezei ar fi deci de natură magică 
prin excelență. Cum ar trebui să concepem gîndirea magică a Marelui Anonim, dacă geneza cosmică 
ar avea drept substrat o asemenea tehnică? 

Dacă, în general, atribuim Marelui Anonim acte de gîndire magică, atunci fireşte că nu putem să-i 
negăm posibilitatea de a imagina magic „individuaţiunile", şi de a gîndi magic „tipurile" de felurită 
generalitate. Dar printre posibilitățile Marelui Anonim întîietatea o are desigur una neasemănat mai 
firească. Marele Anonim are latitudinea să se gîndească magic mai întîi pe sine însuşi, reproducîndu-se 
nelimitat pe această cale. Ştim însă, de altă parte, că Marele Anonim nu-şi permite ceea ce „poate”, ci 
procedează din superioare motive ca un crunt stîrpitor de posibilități făcînd adevărate ravagii printre 
înfăptuirile cu putință. Marele Anonim nu-şi va îngădui nici gîndirea totală a fiinţiei sale însăşi, nici 
gîndirea tipurilor, nici imaginarea individuaţiuni-lor, de felul celor empirice. Dacă procedează magic, 
Marele Anonim nu va „gîndi" decît tot numai în „diferenţiale divine". Aşadar, nu numai indivizii 
concreți, ci şi tipurile generale sînt în afară de sfera gîndirii sale magice. Din rațiuni ştiute, obiectele 
gîndirii magice ale divinității trebuie să fie absolut simple şi infinitezimale. Aceste obiecte iau ființă nu 
prin inventarea unui „ce" care înainte n-ar exista, ci prin limitarea şi destrămarea unui obiectiv 


existent, care este însăşi ființa divinității. Nu vom afirma aşadar ca unii inter- 

preţi arabi ai lui Aristotel, că Dumnezeu nu poate imagina individuaţiunile empirice şi că el, prin 
natura sa, ar putea să gîndească numai tipurile. Din partea noastră atribuim Marelui Anonim într-o 
privinţă mai mult decît gînditorii arabi, dar în altă privinţă mult mai puţin. Marele Anonim poate să 
imagineze individuaţiunile, de asemenea el poate să gîndească tipurile, căci el are în primul rînd 
posibilitatea gîndirii „totului divin". Toate aceste acte ar fi însă inoportune, inoportune pentru creatură 
şi inoportune mai întîi pentru el însuşi care consideră totul printr-o optică centralistă. Asemenea acte 
de gîndire magică ar duce la geneza identităţilor sau la geneza unor făpturi complexe de un potențial 
autarhic prea accentuat, adică la existenţe cari ar compromite egemonia divină. în consecință, Marele 
Anonim îşi reduce gîndirea magică la obiectivul diferențialelor. Şi nici măcar acestea, el nu le gîndeşte 
pe toate, ci numai pe acelea cari nu sînt de-a dreptul nucleare. Dar încă o dată: toate aceste 
considerațiuni aspiră la o valabilitate metafizică numai dacă geneza se declanşează pe bază de gîndire 
magică. De fapt noi înclinăm să credem că procesul genezei are loc mai curind pe un plan ontologic, 
substanţial şi structural, decît pe temeiul unei gîndiri magice, a gîndirii magice pe care o aduserăm în 


discuţie mai mult ispitiţi de duhul rău al disputei. Pentru denumirea procesului cosmogonic, pentru 
desig-narea acestui reproducționism înadins diferenţializat nu se găseşte nici un termen potrivit, 
fiindcă procesul e fără pereche. Procesul genezei nu e pe deplin acoperit de nici unul din termenii: 
naştere, emisiune, emanaţie, creaţie etc. în lipsa unui termen autentic şi de circulaţie, care să 
îmbrăţişeze lapidar procesul, sîntem siliți să uzăm de unele cuvinte cum sînt tocmai cele pomenite. 
Termenilor le revine însă aproape numai rolul unor semnale de îndrumare a atenţiei asupra unui proces 
cu totul particular. întrebuințînd termeni, precum al creaţiei, al naşterii, al emanaţiei etc, nu este aşadar 
vorba de o identificare conceptuală a procesului, ci mai curînd de un gest arătător al limbii omeneşti 
ajunsă dintr-o dată într-o penibilă carenţă terminologică. Termenii sînt desigur de folos efortului 
nostru, dar nu e voie să pierdem nici o clipă conştiinţa improprietăţii lor. Prefigurația teoriei noastre 
cosmogonice, schiţată în cele de mai înainte, în trăsăturile ei mari, e susceptibilă cu oarecare 
îngăduință  binevo- 

itoare licenţelor, de a fi numită „emisionistă"”, deşi procesul descris reţine atenţia şi prin particularități 
care nu aduc a simplă „emisiune". Actul în chestiune comportă un maxim volum, dar pînă să se 
declare, el e sistematic degradat; actul, în loc să se dezlănțuiască în totalităţi complexe şi compacte, se 
restrînge la lansarea diferențialelor şi nici măcar la a tuturor diferențialelor posibile: unui proces de 
iure i se substituie astfel un proces în răspăr. Joacă rol capital în acest proces factorul unei voite şi 
foarte motivate denaturări. De remarcat că nici unul din sistemele metafizice cu adevărat emisioniste 
nu s-a încumetat nici măcar aluziv la asemenea gînduri. Emisioniste sînt unele sisteme indiene, care 
echivalează lumea fie cu o emanaţie substanţială, fie cu un vis al lui Dumnezeu. Emisioniste sînt atîtea 
sisteme islamice, pentru cari lumea e emisă de Dumnezeu, invizibilul, ca şi cum acesta ar avea nevoie 
de colorile şi formele cosmice spre a se arăta, spre a se face vizibil. Emisioniste mai sînt neîndoios şi 
sistemele gnostice neoplatonice, care închipuie pe Dumnezeu ca prisoselnic izvor al unor existenţe 
similare, în orice caz totalitare, sau a unor complexe existențe eonice. Cvasiemisionist este pe urmă 
sistemul monadologic al lui Leibniz, deşi uneori apare formulat în termeni creaționişti. Fiinţa divină 
efulgurează, după concepţia leibniziană, indivizi, cari sînt imagini vii ale întregului cosmos, ca un fel 
de năframe ale Veronichii, produse în serie, cărora li s-a întipărit aceeaşi icoană cu deosebiri doar de 
claritate. (Comparaţia ne aparţine, dar ea are dreptul de a ilustra întocmai ideea monadologică.) Orice 
„monadă" este o totalitate cosmică în miniatură, o lume psihic introvertită. Orice monadă este, 
întrebuinţînd un termen de-al nostru, înzestrată cu un potenţial autarhic deplin, fiindcă trăieşte din sine 
şi prin sine, neavînd nici o legătură cu celelalte monade. Să recunoaştem că sistemele metafizice 
înşirate, ca şi multe altele, au meritul de a fi ghicit unele „posibilităţi” ale Marelui Anonim, dar tocmai 
acele posibilităţi cari sînt înadins evitate, adică posibilitățile cari pur şi simplu nu au loc. E vorba aci 
despre posibilităţi, cari constituind o primejdie pentru centralismul existenţei, sînt extirpate încâ în 
faza precosmică! Actele generatoare ale Fondului Originar nu pot avea decît un obiectiv alternant: ele 
sînt sau genera- 

toare de „Toturi" (divine, ipostatice, eonice, tipice), sau generatoare de diferenţiale. Tertium non datur. 
Vom produce la timpul său şi unele dovezi empirice decivise, prin cari se arată că actele divine nu 
intenţionează „Toturi", nici mai ample, nici mai restrînse, de unde urmează că obiectivul lor este cu 
necisitate de natură diferenţială. Actele generatoare de Toturi sînt posibile, dar ele rămîn neconsumate. 
Marele Anonim evită filiaţiunea şi are sfială de rude asemănătoare, cari, inevitabil, s-ar mişca 
excentric. Marele Anonim nu vrea să se recunoască ca într-o oglindă în nici unul din rezultatele actelor 
sale. De aceea el, în prealabil, şi le mutilează la maximum. Eroul prea cunoscut al unui mare poem 
dramatic se întreabă, dacă la început a fost Cuvîntul (Ideea) sau Fapta. Eroul prea cunoscut hotărăşte 
precum hotărăşte. Din parte-ne vom răspunde: la început n-a fost nici Cuvîntul, nici Fapta. Căci la 
început a fost un fel de categorică şi radicală distanțare precaută a divinității față de propriile sale 
posibilități generatoare. 

Mai înainte de a arăta modurile în care diferenţialele divine se integrează în faza genezei indirecte, să 
mai lămurim puţin însuşi gîndul acestor diferenţiale divine. O diferenţială divini este echivalentul unui 
fragment infinitezimal din Totul substaţial şi structural, deplin autarhic, transspaţial, al Marelui 
Anonim. Diferenţiala divină nu este cîtuşi de puţin identică cu diferenţiala spaţială, cantitativ- 
matematică. Cu diferenţialele divine ne găsim într-o regiune transmatematică, iar diferenţiala 
matematică n-ar constitui decit un „caz" între nenumărate diferenţiale divine eterogene. Din diferen- 


tiale matematice omogene am putea închega o viziune matematică a spațiului, niciodată însă realităţile 
cosmice. Ba, după cum vom încerca să arătăm în unul din ultimele capitole, nici măcar spaţiul real sau 
acea existență X, căreia în chip inadecvat îi răspundem cu intuiţia noastră subiectivă despre spaţiu, nici 
măcar spațiul real, repetăm, se pare că nu se „organizează" numai pe temei de diferențiale matematice, 
ci pe temei de diferenţiale divine foarte eterogene. Despre acesta însă mai tîrziu. 

Diferenţialele divine (ne referim acum la cele eterogene) sînt substanțialmente tot atîtea purtătoare 
infinitezimale ale cîte unei structuri virtuale de extremă, de ultimă simplitate. Diferenţialele divine 


reprezintă deci, atît sub unghiul dimen- 

siunii, cit şi sub unghiul structural, ceva /iminar, ceea ce face cu neputinţă o imaginare a lor. Dar şi 
gîndirea conceptuală a diferențialelor divine prezintă o dificultate, ba chiar o dublă dificultate. 
Diferenţialele divine trebuie să le concepem ca purtătoare „infinitezimale" (simbolic ca „puncte”), ale 
cîte unei structuri virtuale absolut simplă!. Prin introducerea „infinitezimalului" în acest domeniu şi a 
„absolut simplului" ni se cere aşadar să gîndim de două ori „liminar"”. Conceptele liminare implică, 
spre a fi gîndite, procese psihologice progresiv infinite, pe cari conştiinţa teoretică nu le realizează 
însă, ci le subînţelege „intenţional"”. Nu s-ar putea afirma, prin urmare, că dificultăţile ce le întîmpină 
gîndirea conceptuală a „diferenţialelor divine" ar fi de altă natură decît dificultatea altor concepte 
liminare, de cari nici „ştiinţa" nu este scutită. în cazul diferenţialelor divine, aceste dificultăţi 
conceptuale sînt doar îngrămădite. Conceptul diferenţialelor divine se impune totuşi pentru zone 
mărginaşe, împrejurarea că pentru ideaţia acestor diferenţiale nu dispunem de un suport! concret- 
imaginar, sau faptul că însuşi conţinutul conceptului e mai mult intenționat şi postulat decît împlinit, 
nu sînt de natură să ne interzică operaţia intelectuală cu un asemenea concept. Ştiinţa face acelaşi 
lucru, fără strop de sfială, şi mai ales, de la un timp încoace. Ştiinţa utilizează şi ea, concepte, dintre 
cele mai abstract alambicate, lipsite de un comod suport imaginar, psihologic convenabil, şi pe 
deasupra de o învederată pecete liminară. Ştiinţa, dacă ne-ar împinge la proces pe această chestiune, 
chiar de bună-credință fiind, ar pierde, căci întru apărarea noastră am invoca mărturia solemnă şi de 
neescamotat a propriilor ei procedee. 

Afirmam adineauri că diferenţiala divină ar fi sub unghi substanţial o existenţă infinitezimală. Vom 
avea însă grija să adăugăm numaidecît că' substanța unei diferenţiale divine nu e identică cu nici una 
din substanţele empirice şi nici cu acelea cu cari operează teoriile ştiinţifice. Totuşi, substanțele 


„diferenţialelor" prefigurează pe toate celelalte. Evi- 
! Că diferenţiala divină este purtătoarea numai a unei virtuale structuri (şi aceasta absolut simplă) este de-o mare însemnătate 
după cum vom arăta mai tîrziu. Prezicerea aceasta, deşi nu pare importantă, are incalculabile consecințe. 


dent, diferențialele divine sînt de natură „substanțială", iar diferenţialele eterogene se diversifică şi sub 
acest unghi al substanţei, dar ele nu vor fi niciodată de natură caracterizat „energetică" ori „materială" 
sau de natură caracterizat „psihică" ori „spirituală". Energia fizică, de pildă, este o existenţă sub unghi 
substanţial şi structural, complexă, chiar sub forma ei fundamentală de „cuante". Cuantele de energie 
reprezintă ele înşile, fiecare pentru sine, o integrare şi organizare de anume diferenţiale divine, atît 
eterogene cît şi omogene. Materia, la rîndul ei, chiar redusă la ultima ei expresie electronică sau 
protonică, este ea însăşi o integrare şi o organizare de diferenţiale divine, de diferenţiale cu totul sui 
generis sub raport substanțial. „Psihicul" şi „spiritualul" sînt ele înşile rezultatul unor procese de 
integrare şi organizare a unor diferențiale divine, de diferențiale iarăşi cu totul aparte sub unghi 
substanţial. Energia fizică are deci ca substrat diferenţiale variate, dar specifice, materia de asemenea 
alte diferenţiale variate, dar specifice: viața de aşişderea: şi psihicul şi spiritualul nu mai puțin : 
fiecare regiune cu diferenţialele sale de bază eterogene, dar specifice. Niciodată diferenţialele divine, 
cari în chip activ colaborează, de pildă, la constituirea ,, materiei”, nu vor putea să dea ca rezultat şi 

„ viața" sau spiritul”: pentru constituirea acestora se cere colaborarea unor diferenţiale de natură 
specifică 

Diferenţialele divine eterogene se diversifică sub raport substanţial solidar cu structurile virtuale 
absolut simple, ale căror purtătoare ele sînt. Sursa acestei negrăite eterogenități a diferențialelor divine 
este însăşi complexitatea substanţială şi structurală a „Totului divin". Diferenţialele divine eterogene 
reprezentind sub raportul structurilor lor virtuale un tot infinitezimai-fragmentat, slnt, datorită acestei 
origini a lor, de natură complementară. în această împrejurare trebuie să căutăm şi explicaţia 
posibilităţii unor procese de integrare între ele. 

Cum în sfera ansamblului substanţial şi structural al Marelui Anonim am putea face o distincţie 


oportună între zone mai centrale, mai nucleare, mai esenţiale, şi zone mai periferiale, sau mai puţin 
esenţiale, diferențialele divine eterogene, ce corespund unui număr echivalent de fragmente 
infinitezimale ale compelxului anonim, vor accepta în consecință aceeaşi distincție: căci unele 


diferențiale raportate la 

sursa lor vor avea o origine mai nucleară, iar altele o origine mai periferială. Cele de-a dreptul 
nucleare, deşi posible, nu iau însă ființă, fiind prohibite prin sistemul de măsuri preventive. Prin 
această nonemitere a diferențialelor de-a dreptul nucleare, se creează de fapt o linie superioară, pentru 
procesele de „integrare", ce au loc ulterior, în univers. Dincolo de acest plafon, procesele de 
„integrare" nu sînt în stare să treacă, fiindcă nu există „diferenţialele divine", necesare, cu ajutorul 
cărora să se poată înfiripa. 

Potrivit concepţiei noastre, obiectivul primar al actului genetic al Marelui Anonim este încă în faza 
precosmică,, în prealabil, degradat prin eliminarea tuturor posibilităților majore. încă în faza 
precosirică, posibilităţile sînt diferen-ţializate, iar ca atare ele sînt parţial discriminate (cele nucleare), 
şi parțial realmente emise în formă de diferenţiale eterogene. Cum însă acest act genetic, preventiv 
reglementat, se repetă fără sfîrşit, vom face afirmațiunea că fiecare diferențială divină este generată în 
nenumărate exemplare de acelaşi fel. Orice diferenţială divină are un tiraj infinit. 


Cu acestea am fi dat contururile necesare anticipației pur speculative a concepţiei noastre cosmologice. 
INDIVIZI, TIPURI, IZVOADE 


Ajunşi aci, ne găsim în faţa a două mari întrebări: 

1. Cum se împacă viziunea metafizică, expusă, cu datele experienţei, cu rezultatele cercetărilor 
empirice în general? 

2. în ce consistă geneza indirectă, care constituie a treia fază a procesului cosmogonic? 

în faţa acestor întrebări, ni se pare firesc să părăsim pentru o clipă podişurile speculaţiei, pentru a 
proceda la o descriere a aspectelor esenţiale ale lumii date. Vom face aşadar abstracţie, pentru moment, 
de problema genezei, şi întoarcem privirea spre lumea concretă cu fenomenele, apariţiile şi făpturile 
ei. Printre variatele apariții concrete sînt unele cari, datorită felului lor, se impun atenţiei noastre cu 
deosebită insistență. Ne referim la apariţiile cari atestă oarecare autonomie în raport cu mediul lor, 
un oarecare 

grad de independenţă față de cîmpul lor în care ele respiră, şi vădite reacţiuni în vederea 
autoconservării în cadrul lumii. E vorba cu alte cuvinte despre aparițiile concrete, cari se prezintă ca 
„întreguri" cu „părți" în subordine. Aceste închegări înzestrate cu particulare însuşiri, cari le îngăduie 
să-şi afirme, şi pînă la un punct să-şi apere modul şi forma lor de existenţă față de ofense posibile din 
afară, pot fi numite „indivizi". Indivizii sînt existenţe complexe. Totdeauna. Condiţionate de o seamă 
de împrejurări, adică de un mediu prielnic, aceste existenţe se manifestă totuşi, în mai mică sau mai 
mare măsură, oarecum ca nişte „întreguri", cari par a-şi avea rostul în ele înşile. „Indivizii" sînt în stare 
să reacționeze față de alte raţiuni de proveniență externă sau faţă de stricăciuni lăuntrice, ba uneori ei 
sînt în stare să-şi refacă în chip cu totul uimitor anumite părți distruse. Cristalele sînt asemenea 
existente, cari merită calificativul de „indivizi". într-o măsură şi mai accentuată astfel de indivizi sînt 
fiinţele organice, plantele şi animalele. Enu-merîndu-le, ne oprim înadins numai în preajma acelor 
existenţe individualizate, de a căror efectivă existenţă luăm act pe căile cunoaşterii empirice. Rămîne 
însă loc şi pentru întrebarea cu privire la unele închegări individualizate de alt ordin, nonempiric, pe 
cari le bănuim doar teoretic, cum ar fi moleculele, atomii, şi poate că şi componenţii acestora. Ce 
cunoştinţe filosofice recoltăm deschizînd pur şi simplu ochii, şi privind „indivizii, cu state de 
prezenţă în împărăţia simţurilor? în ordine cognitivă ne familiarizăm cu indivizii de orice soi, fie 
cristalici, fie organici, fie pishici, datorită impresiilor ce ni le comunică simțurile, dar şi datorită 
cunoaşterii conceptuale. Gorunul din fața noastră solicită simţurile printr-o infinitate de detalii, cari fac 
ca el, aşa cum este, să fie fără pereche: nu este în tot universul un al doilea gorun exact asemenea. Dar 
în afară de aceasta, gorunul posedă şi aspecte de natură mai mult sau mai puţin generală, cari aparţin şi 
altor goruni. Datorită unora dintre însuşirile mai generale, îl identificăm, pe plan conceptual, ca 
„gorun", datorită unor însuşiri şi mai generale îl încadrăm în familia „stejarilor", iar datorită unor 
însuşiri foarte generale, îl recunoaştem drept „copac". De îndată ce am stabilit specia, din care face 
parte un individ, avem latitudinea — aceasta în măsura experienţei de a ne ridica treptat la noţiuni din 

în ce mai generale. Caracteristica noţiunilor, la cari ne referim aici, este aceea de a fi „tipice" în raport 


cu „indivizii", pe care şi-i subsumează. „Individul" se subsumează unui „tip" în totalitatea sa, iar un tip 
mai puţin general se subsumează unui tip mai general, de asemenea în totalitatea sa. Ştiinţele 
descriptive şi clasificatoare au găsit întotdeauna că una din sarcinile lor de căpetenie este de a stabili 
tipurile, din ce în ce mai abstracte, cărora li se subsumează indivizii. Răsfoind un manual de botanică 
sau de zoologie, vedem în deplinătatea desfăşurării sale acest procedeu. Un alt aspect al indivizilor 
este acela al izvoadelor. Ce sînt „izovoadele" ? „Izvoade" sînt anumite motive structurale şi formale 
de-ale indivizilor în acelaşi timp „tipice" şi „transtipice". Izvoadele sînt aspecte tipice, dar parțiale de- 
ale indivizilor, dar nu toate aceste aspecte tipice şi parțiale, ci numai acelea cari se găsesc la „tipuri" 
diferite. Particularitățile strict individuale, adică acelea cari nu se repetă nu pot fi numite „izvoade": de 
exemplu felul cu totul singular, cum sînt distribuite cele douăzeci şi una de crengi ale gorunului din 
fața noastră, sau numărul exact al frunzelor sale, sau forma fiecărei frunze în parte, sau forma 
deteriorată de insecte a uneia dintre frunze. La alcătuirea individului colaborează desigur şi o sumă de 
accidente. Accidentatul nu poate fi izvod. „Ghimpii" trandafirului ilustrează însă un „izvod", fiindcă ei 
fac parte din structura şi forma tuturor celorlalţi trandafiri, fiindcă sînt „tipici", dar în acelaşi timp şi 
„transtipici", întrucît, ghimpi" găsim şi la plante cu totul de alt tip decît „trandafirii”. Trecerea de la un 
„individ concret" la un „izvod" nu se săvîr-şeşte numai prin procesele intelectuale, cari conduc la 
constituirea ideativă a „tipurilor", adică nu numai prin ceea ce curent se numeşte abstracţiune, ci şi 
printr-o operaţie de „izolare" şi de „apropiere" între „tipuri" diferite. 

Anomaliile pur „individuale" nu sînt „izvoade", dar nici anomaliile, cari apropie incidental pe un 
„individ" care aparţine unui „tip", determinat, de toţi indivizii altui „tip”. Un copil uman se poate naşte 
cu o pieliţă între degete, care aduce cu pielea dintre falangele broaştei, sau de la picioarele păsărilor 
înotătoare. Această particularitate „incidentală"”, monstruoasă, la un copil, nu reprezintă însă un 
„iZvod", ci o simplă anomalie, fiindcă nu este o însuşire nici funcţional-întemeiată, nici generală a 


genului uman. Dar pielița pentru 

înot a broaştelor şi a păsărilor înotătoare este un adevărat izvod. De remarcat e că această 
particularitate a broaştelor şi a păsărilor înotătoare este un „izvod", fiindcă instituie anumite 
analogii între „tipuri" foarte deosebite. Cu alte cuvinte, tipuri preponderant disanalogice pot să 
aibă unele motive structurale şi formale analoage: acestea sînt „izvoadele" (anumite moluşte au ochi 
foarte asemănători cu ai mamiferelor). Mai mult, tipuri radical difertie posedă uneori nu numai un 
izvod asemănător, ci mai multe (de exemplu, rinocerul-mamifer se aseamănă prin mai multe astfel 
de izvoade cu o specie reptiliană paleo-biologică cu un uriaş Saurin (Tricerartos) din mezozoicul 
cretacic. (în Australia există printre „marsupiale" unele specii, cari prin felurite „izvoade" seamănă 
cu diverse specii de mamifere superioare, cu sobolul, cu veverița, cu lupul!.) în principiu crice 
însuşire generală a unui anumit tip poate să fie şi izvod, dacă ea se găseşte ca însuşire generală şi la un 
alt tip de ființe, diferit de cel dintîi. Sub unghiul formal, balena are izvoade asemănătoare cu peştii şi 
foarte neasemănătoare cu ale mamiferelor, ai căror „tip" sau clasă abstractă, subsumează totuşi balena. 
Aceeaşi balenă-mamifer are evidente izvoade asemănătoare nu numai cu peştii de astăzi, dar mai 
ales cu o specie repti-liană din mezozoic, adaptată la circumstanţe acvatice”. In general, „tipuri” 
asemănătoare şi înrudite pot avea izvoade disanalogice, iar tipuri radical diferite pot să aibă izvoade 
asemănătoare. Tipurile şi izvoadele sint deci variabile independente. Subliniem cu aceasta o 
constatare empirică, căreia îi revine meritul de a fi în afară de orice teorie. Propoziţiile se verifică la 
fiecare pas. Cum se explică această situaţie, fără îndoială paradoxală? Ni se pare că aspectul nu poate 
fi neglijat de nici o teorie, care aspiră să lămurească în chip serios geneza formelor biologice în 
plenitudinea lor. Filosof ia şi ştiinţa au încercat, prin o mulţime de teorii, elucidarea problemelor în 
conexiune cu ideea genezei. Au ţinut oare seama înedajuns de faptele paradoxale citate mai sus? Din 


nefericire nu. în orice caz, faptele n-au fost aruncate pe cîntar cu toată 
! A se vedea Edgar Dacque: Aus der Urgeschichte der Erde und des Lebens, Miinchen, 1936, (pag. 56). 


? Ibid., pag. 123. Cu explicaţia, pe care Dacque o dă fenomenului, nu putem fi de acord. Dar despre aceasta mai tîrziu. 

greutatea ce o au. Ştiinţa nu manifestă o simpatie prea caldă faptelor paradoxale. înainte ds a încerca 
să arătăm cam aceste fapte se încadrează în viziunea cosmologică ce am schiţat-o în partea dintîi a 
lucrării de față, am vrea să mai atragem luarea-aminte şi asupra altor aspecte ale creaturii, cari de 


asemenea cer să fie examinate. 
MODURILE ONTOLOGICE 


Cristalele, plantele, animalele, persoanele, etc, adică făpturile de un pronunţat caracter individualizat, 


înmănuchează în ființa lor particularităţi susceptibile de o distincţie pe care am arătat-o tocmai în 
capitolul trecut. Există particularităţi singulare (fie fireşti, fie anormale), particularități tipice şi 
particularități izvodale. Particularităţile singulare sînt cele ce aparţin indivizilor ca atare şi cari nu se 
repetă. Particularităţi tipice sînt acelea cari aparțin tuturor indivizilor ca atare şi cari nu se repetă. 
Particularităţi tipice sînt acelea cari aparţin tuturor indivizilor unui gen. Particularităţi izvodale sînt 
motive formale, cari aparţin tuturor indivizilor de acelaşi gen, dar şi unor indivizi de tipuri cu totul 
diferite. Interesante pentru preocupările noastre sînt mai ales cele din din urmă. Ceea ce trece drept 
„esenţă" a făpturilor se alcătuieşte din particularități tipice şi izvodale. De esenţa făpturilor mai ţine 
însă şi un alt aspect; ne gîndim la „modul de a exista" al făpturilor, sau la „modul ontologic”. 
Universul e plin de negrăit de variate făpturi. Universul e populat de făpturi cari desfăşoară o infinită 
gamă de trăsături individuale, tipice şi izvodale. Dar acelaşi Univers, care rulează o imensă varietate 
de creaturi, un joc infinit diversificat sub triplul unghi al. însuşirilor individuale, tipice şi izvodale, nu 
ne retine atenția decît printr-un număr foarte limitat de „moduri ontologice”. Modurile ontologice dețin 
totuşi locurile cele mai hotărîtoare în arhitectonica Universului. Ne-am spus cuvîntul şi în alte studii cu 
privire la aceste moduri, cărau darul mai mult decît oricare altele să introducă » articulaţie şi 
complexitate calitativă în lume. De astă dată ne 

vom mărgini la cîteva remarci, ce urmează să fie valorificate în ordinea de idei ce ne preocupă, 

Să degajăm terenul în vederea unei definiţii. Un mod ontologic se caracterizează în general prin două 
momente corelative, cari nu pot fi gîndite unul fără de celălalt. întîiul moment e: felul de a fi. Al doilea 
moment e: „orizontul", de care totdeauna este legat un fel de a fi. Orice „fel de a fi" e desigur 
susceptibil de grade de intensitate, cită vreme „orizonturile" (diferitelor feluri de a fi) se disting prin 
complexitatea lor. Cuvîntului „orizont" îi acordăm o semnificaţie mai „amplă" decît termenilor de 
„spaţiu" şi „timp". Dar e şi firesc s-o facem. Căci, de o parte orizontul este totdeauna un „orizont" 
pentru o făptură, sau „perspectivă" pentru un individ, cită vreme spaţiul şi timpul admit să fie 
concepute şi numai pentru sine în afară de orice relatare la o făptură. Iar de altă parte, spațiul şi timpul 
sînt totdeauna niște elemente, într-un fel sau altul, incluse ale oricărui „orizont”. Orizontul are deci o 
semnificaţie debordantă față de conceptele spaţiului şi timpului. Să procedăm, deşi am făcut-o şi 
altădată, la caracterizarea cîtorva „moduri ontologice". Cîteva noi precizări nu pot să strice. lată cîteva 
moduri ontologice: 

Cristalele îşi au modul ontologic specific. Ele există într-tr-un anume fel legat de un „orizont" al lor, 
cel puţin în faza devenirii lor. Adevărat e că cristalele, odată deplin închegate în spaţiu şi în timp, nu 
mai pot să fie socotite ca făpturi înzestrate cu un „orizont". Să nu uităm însă că cristalele au şi o fază 
dinamică, în cursul căreia ele se „organizează", se clădesc, avînd în stapînirea lor perspectiva unui 
spaţiu de umplut. în faza lor dinamică, cristalele posedă de fapt un orizont, un orizont de consumat 
prin autoclădire. în clipa cînd cristalele s-au clădit, orizontul încetează, prin aceea că e consumat. 
Pentru cristale, orizontul e spaţiul perspectivă de ocupat prin înfiriparea fiinţei lor. Orizontul cristalelor 
e spaţiul de luat în stăpînire, atât cît trebuie pentru închegarea monccentrică a unei făpturi. Cind 
cristalul s-a împlinit, orizontul său a decedat ca „orizont". 

Un alt mod ontologic, urmează să atribuim plantelor. Vegetalele nu posedă numai un orizont în înţeles 
de spaţiu de consumat prin creşterea dinamică a fiinţei lor. Orizontul vegetalelor depăşeşte aceste 


limite. Plantele sînt finalist 

angajate şi împletite în spaţiu şi în timp. Ele au față de orizontul lor posibilitatea unor reacțiuni pline 
de noimă, a unor reacţiuni menite să le conserve în cadrul lor dat odată pentru totdeauna. Orizontul 
însuşi e, pentru plante, un factor complementar al unor rînduieli finaliste. Semnificaţia orizontului e de 
astă dată desigur mai complexă în cazul cristalelor. 

Şi iarăşi, pentru animale, orizontul reprezintă altceva: orizontul devine, pentru modul animal, cadrul în 
care se „orientează" un subiect. Orizontul e aici cadrul, consimţit sau nu, al unor căutări, al unor 
ocoliri. Animalul se afirmă ca un subiect, care fără a putea să se smulgă cu totul din orizontul ce i s-a 
hărăzit, are totuşi putinţa de a se detaşa întrucîtva de acesta, de a se distanţa, luînd iniţiative, şi de a 
reacţiona în diferite chipuri. Orizontul este, pentru animal, neapărat şi un factor complementar, al unui 
finalism organic, dar mai puţin decît pentru plantă. Orizontul este pentru animal, în primul rînd, un 
cadru familiar sau străin, față de care el poate să întreprindă diverse acte în vederea securității, în 
genere, a făpturii sale. Un alt mod ontologic specific şi mai complex este trăsătura structurală, 


fundamentală, a ființei umane. Omul deplin nu numai ca individ, ci în genere ca om, respiră şi 
fiinţează în orizontul misterului şi în vederea revelării acestuia: Acest fel de a fi şi acest orizont sînt o 
condiţie prealabilă a întregului destin uman şi a menirii creatoare a omului. Dacă pentru orizonturile 
celorlalte moduri ontologice, spaţiul şi timpul sînt factori implicaţi, incluşi, cari dobîndesc o anumită 
semnificaţie perspec-tivică, pentru orizontul uman spaţiul şi timpul sînt de asemenea factori implicaţi, 
dar în acelaşi timp şi radical depăşiţi. Spaţiul şi timpul devin în cadrul orizontului uman simple 
„semnale" ale unui „ce" de revelat (a se vedea şi studiile noastre Geneza metaforei şi sensul culturii, şi 
Artă şi valoare). 

Subliniem încă o dată că modurile ontologice, cu orizonturile lor, reprezintă articulațiile arhitectonice 
cele mai de seamă ale lumii. Modurile ontologice nu apar, fireşte decît în înjghebări morfologice: 
tipice, izvodale şi individuale. Cîtă vreme însă modurile morfologice sînt nenumărate în 

102 

Univers, modurile ontologice sînt doar cîteva, de unde urmează că. unui singur mod ontologic îi 
corespund, solidare cu el, o mulțime de moduri morfologice. Modul ontologic al tuturor plantelor e 
unul şi acelaşi, precum l-am pus în lumină, aceasta în ciuda faptului că structurile lăuntrice şi formele 
externe ale plantelor sînt enorm de variate. Cert e, de altă parte, că orice mod ontologic este, la rîndul 
său, condiționat de structuri şi de forme cari pot varia în anumite limite, dar oricum pe deplin 
determinate în cadrul acestor limite. Astfel încît modul ontologic al omului, de pildă, n-ar putea 
niciodată să se ivească în condiţii pur vegetale. Anevoie se va putea imagina o specie vegetală vieţuind 
în orizontul misterului pentru revelarea a'cestuia. Asemenea ficțiuni sînt îngăduite doar autorilor de 
basme. Vegetalul este, prin toata structura sa, foarte departe de a îndeplini condiţiile ce se cer pentru 
declararea efectivă a modului ontologic în orizontul misterului. în orice caz, o complicare a modului 
morfologic a unei făpturi sau fiinţe nu atrage după sine în chip necesar şi un nou mod ontologic. Un 
mamifer este, sub unghi morfologic, de o complexitate superioară unei moluşte. Modul lor ontologic 
este, totuşi, cu oarecare aproximaţie, acelaşi: un fel de a fi în orizontul lumii date şi în vederea 
autoconservării. Absolut sigur ni se pare însă că izbucnirea oricărui nou mod ontologic este 
concomitentă şi cu ivirea unor motive structurale şi formale noi în constituţia unei fiinţe. 

Asemuite între ele, modurile ontologice, pe cari le cunoaştem, sînt: unele mai plenare, altele mai puţin 
plenare. Unul dintre modurile ontologice cele mai puţin plenare este, cum de la sine se va bănui, acela 
al cristalelor, care nu există decît pentru a se clădi şi care nu are alt orizont decît porţiunea de spaţiu şi 
de timp necesară autoclădirii. Orice cristal posedă un asemenea orizont, în chip individual, şi fără de 
vreo referire la urmaşi de acelaşi gen. Un mod ontologic mai plenar îi revine plantei; orizontul ei este 
egal cu un anume spațiu şi timp pătrunse de finalisme ale căror dimensiuni depăşesc limitele fireşti ale 
individului — plantă, angajînd specia şi poate chiar mai mult decît specia. Orizontul cel mai plenar 
dintre fiinţele terestre aparţine omului. (Cât de „plenar" este modul ontologic al omului vom arăta în 
capitolul închinat semnificației „istoriei".) Desigur că e mult mai greu să ne convingem de existența 
modurilor ontologice, 

decît de existența modurilor morfologice. Structurile şi formele sînt oarecum mai la îndemîna mijloacelor noastre 
cognitive, ele solicită simţurile noastre de-a dreptul. Cîtă vreme, pentru constatarea modurilor ontologice cu 
corelatele lor orizontice e nevoie nu numai de o foarte mare şi îndelungată experienţă filosofică, dar şi de un 
sever exercițiu analitic şi nu mai puţin de o nuanţată viziune de ansamblu. Identificînd cele cîteva moduri 
ontologice, n-am părăsit totuşi nici un moment contactul cu realitățile concrete. Tot ce am făcut, a fost doar o 
avansare pînă la esenţial, dar n-am făcut propriu-zis teorie constructivă. Dacă ni se dă voie să facem teorie şi în 
această ordine de idei, atunci am îndrăzni poate să vorbim şi despre .alte moduri ontologice, mai plenare decît ale 
omului. Un asemenea mod ontologic de maxim volum orizontic am atribui pe plan teoretic, de exemplu, Fiinţei 
divine. Pe linia teologiei tradiţionale am declara că orizontul divin este acela al misterelor convertite adecvat şi 
pozitiv în „arătări". Dumnezeului-demon, care este Marele Anonim, i-am putea atribui chiar mai mult decît atât, 
şi anume, posibilitatea de a-şi reglementa orizontul după cum îi dictează sfîntul şi egocentricul interes. Marele 
Anonim poate să renunţe la orizontul divin şi să şi-l anuleze în chip suveran, pentru a nu crea decît ceea ce e 
compatibil cu centralismul poziției sale. Cu excepţia acestor păreri teoretice cu privire la Marele Anonim şi 
orizontul divin, toate cele arătate în legătură cu modurile ontologice, şi corelatele lor orizontice, sînt expresia 
experienţei pipăită la încheieturi, dense constatări, observaţii verificate prin îndelungată trăire meditativă în 
intimitatea cosmosului împrejmuitor. E m 

Am afirmat aşadar că sub unghi ontologic făpturile şi ființele lumii se diversifică în mai multe moduri, unele mai 
plenare, altele mai puţin plenare. Sub raport morfologic făpturile şi fiinţele sînt incomparabil mai diversificate 
decît sub raport ontologic. De ce toate aceste lucruri sînt precum sînt şi nu altfel? Dacă în Univers există un mod 


ontologic atît de plenar, cum este al omului, de ce mai palpită alături şi altele mai puţin plenare? Dacă modurile 
ontologice sînt variate, de ce totuşi variaţiunea lor nu are belşugul modurilor morfologice? Toate aceste întrebări 


par desigur ale unui copil de o curiozitate nestăpînită, care după orice constatare 
104 


se grăbeşte să adauge un „de ce?". Asemănarea cu copilul nu înseamnă însă o denunţare. Asemănarea e 
mai curînd un elogiu adus filosofului. într-o privinţă filosoful e tocmai omul, care nu iese niciodată din 
vîrsta copilăriei. Filosof ia este copilărie fără exod. Copilul care pentru cei mai mulți oameni este o 
fază, înseamnă pentru filosof o permanenţă. Pentru oamenii maturi, aproape totul se înţelege .de la 
sine, dar aceasta nu fiindcă într-adevăr aproape totul s-ar înțelege de la sine, ci fiindcă oamenii 
izbutesc în cele din urmă să-şi castreze curiozitatea. Copilul deţine condiţii subiective cari, 
indiscutabil, îl avantajează. Şi alături de el, filosoful. Să nu ne sfiim, prin urmare, de a întreba: „De ce 
lucrurile sînt aşa cum sînt, şi nu altfel?". 

Iată: tipuri de fiinţe profund şi esențialmente asemănătoare par adesea copleşitor disanalogice datorită 
unor aspecte secundare cari au aproape darul de a le deghiza. lată: motivele formale asemănătoare se 
găsesc la tipuri cu totul distincte. Iată: făpturile manifestă, sub unghiul complexității formale, o imensă 
varietate. lată: sub unghiul plenarităţii ontologice, făpturile şi fiinţele manifestă varia-țiuni mai 
puţine, dar oarecum mai abrupte! 

După argumentele pur speculative, cari sprijinesc ipoteza unei geneze indirecte pe temei de 
diferenţiale divine, toate aceste aspecte empirice generale pledează parcă şi ele mai mult în favoarea 
acestei ipoteze. Persistenţa încăpăţînată a unora dintre structurile făpturilor, alături de variabilitatea 
altora, indică mai curînd o discontinuitate a elementelor de bază, capabile de diverse combinaţiuni, 
decît o geneză directă şi integrală a acestor făpturi şi fiinţe, potrivit unor planuri ad-hoc. La fel, 
distribuţia unor motive formale asemănătoare (izvoade) la făpturi şi fiinţe foarte deosebite ca tipuri, 
pledează de asemenea mai curînd pentru discontinuitatea unor elemente de bază, în stare să se 
combine foarte felurit, decît pentru o geneză directă a acestor făpturi şi ființe ca „întreguri 
indivizibile". Argumentul empiric decisiv împotriva ipotezei metafizice a genezei directe şi 
monofazice a făpturilor şi fiinţelor îl produc însă fenomenele de „parafinalitate", despre cari vom vorbi 
în capitolul următor. 

Nu pretindem deloc să fi găsit singura şi ultima teorie metafizică posibilă, căci am ieşit de mult din 


faza credințelor 

într-o singură teorie salvatoare şi privilegiată. în situația teoretică de azi, şi ţinînd socoteala faptelor 
cunoscute, nu vedem totuşi o altă teorie explicativă mai simplă şi mai sintetică, decît aceea pe care ne- 
am hotărît să o propunem. De unde nu urmează că mîine nu se vor rosti gînduri capabile de prestații 
teoretice mult mai impozante. Conformîndu-ne faptelor, asupra cărora ne-am oprit un moment, şi 
întorcîn-du-ne la punctul de unde am pornit, vom emite părerea că din Fondul Anonim trebuie să se 
desprindea două feluri de diferențiale divine: 1. Diferențialele ontologice, cari stau la baza modurilor 
ontologice, şi 2. Diferenţialele morfologice, cari stau la baza modurilor morfologice. Ştim că nici o 
diferențială divină nu este emisă la singular, ci în serie omogenă, fără capăt. Atît sub unghi ontologic 
cît şi sub unghi morfologic, au pe urmă loc „integrările" şi „organizările" de diferenţiale, eterogene şi 
omogene. Integrarea şi organizarea diferenţialelor se realizează în „individuaţiuni”. Diferenţialele 
divine sînt susceptibile de integrări mulțumită faptului că ele îndeplinesc anume condiţii: ele se pot 
„integra", fiindcă sînt prin natura lor „complementare". Ştim că ele reprezintă fracțiuni infinitezimale 
(sub dublu unghi: substanţial şi structural) ale unui mare Tot divin. Dar procesele de integrare ale 
diferenţialelor nu se mai fac sub controlul direct al Marelui Anonim, ci numai sub puterea faptului că 
diferențialele eterogene, se potrivesc şi se întregesc prin însăşi structura şi natura lor în vederea unor 
formaţiuni mai complexe. Cu alte cuvinte, Marele Anonim controlează procesele de integrare şi de 
lansarea, diferenţialelor divine, cărora le-a îngăduit tocmai justele virtuți de a se integra şi organiza, 
potrivit felului lor complementar, în chip neprimejdios pentru ordinea şi centralismul existenţei. 
priveşte geneza diferențialelor divine, de un uşor dezinteres față de. lumea care se clădeşte prin 
integrare, dar în prealabil şi din totdeauna absolut treaz cît priveşte măsurile de luat pentru menţinerea 
în subordine a oricărui posibil rezultat genetic. Nuanţarea aceasta atitudinală nu este deloc 


mtîmplătoare, ci e dictată de un sacru egoism. 

Ajungem la un punct crucial, pe care l-am anunţat de cîteva ori în cele de mai înainte. E vorba despre 
fenomenele empirice de „finalitate" şi despre fenomenele de „parafina-litate". Crucial este acest punct, 
fiindcă fenomenele de finalitate, cele deplin caracterizate ca atare, au o putere eliminatorie faţă de 
orice ipoteză „materialistă" şi, fiindcă fenomenele de parafinalitate au aceeaşi putere eliminatorie față 
de orice ipoteză „vitalistă". 

Desigur că printre nenumăratele explicaţii metafizice, la cari gîndirea omului a recurs în cursul 
timpurilor pentru lămurirea fenomenelor accesibile chiar simțurilor, cea mai compromisă este astăzi 
concepția materialistă. Cînd vorbim despre materialism, acordăm termenului un sens mai larg, 
înțelegînd prin el orice filosofie care, în explicaţiile ce le dă refuză să introducă factori „finalişti”. 
Materialismul este astfel atît concepția vulgară că omul este aceea ce el mănîncă cît şi o teorie 
incontestabil inteligentă, deşi caducă, cum este aceea a evoluţionismului biologic prin „selecție 
naturală", dar tot aşa cutare concepție energetică de dată mai recentă, din care conceptul materiei 
aproape s-a evaporat. De natură materialistă este în fond şi o concepţie, care admițînd factori psihici, 
îi despoaie de orice intenționalism finalist, consi-derîndu-i numai în perspectiva jocului mecanic. 
Toate aceste concepţii le socotim iremediabil eşuate, nu numai cînd e vorba de înţelegerea 
fenomenelor de conştiinţă, ci chiar şi cînd e vorba de înţelegerea unor fenomene pur biologice. 
Materialismul mecanicist, fie strict material, fie fizico-ener-getic, fie psihist, poate desigur să acopere 
în felul său o realitate mai restrînsă. Dar de aci pînă a preface acest gînd în principiu unic şi exclusiv 
al realităților cosmice, rămîne ca procedeu, sub raportul stringenţei filosofice, un grav abuz. S-ar 
putea desigur concede că mecanismul reprezintă un coeficient al oricărui fenomen de structură mai 
complexă. Dar de la afirmaţia că o componentă, în subordine față de o existență complexă, admite 
o interpretare  mecanicistă, pînă la enunţarea caracterului funciar şi general al mecanicismului, este 
un salt care dovedeşte un profund viciu de gîn-dire şi o totală lipsă de control al verbului. E curios 

asemenea capriciu al imaginaţiei şi l-au permis tocmai nişte teoreticieni agățaţi cu toate ventuzele 
zelului de stîncile concretului, şi avînd aerul că-şi interzic orice aventură fantezistă. 

Să ne îngăduim zăbava necesară pentru a privi mai de aproape cîteva fenomene ce ilustrează 
finalismul biologic. Ochiul, splendidul organ, cu care sînt înzestrate cele mai multe ființe animale, este 
o alcătuire care-şi are finalitatea sa; ochiul este un organ complex structurat şi potrivit parcă înadins 
pentru funcţia vederii, adică a orientării unei fiinţe în lumea sa. în carapacea sau lîna animalelor 
recunoaştem fără greutate nişte mijloace de apărare împotriva accidentelor sau a neajunsurilor 
climatului. Procesele chimice ce se petrec în organism (de exemplu oxidarea în organele respiratorii) 
au desigur şi o altă semnificație decît a unor simple procese cari se petrec; ele au loc „pentru ca" 
organismul să fie cu tot dinadinsul menţinut în dinamica sa. Treci pe stradă şi vezi un cîine tremurînd 
de frig. De ce tremură cîinele? Răspunsul obişnuit e: fiindcă îi e frig. Dar acest răspuns n-a întrezărit 
esenţa fenomenului. Tremuratul este un fenomen de finalitate, datorită căruia se produce o reacțiune 
calorică necesară ţesuturilor. Cîinele „tremură" — ca să se încălzească. Am înşirat cîteva fenomene 
finaliste cunoscute de toată lumea. Cele mai multe şi cele mai extraordinare sînt însă mai puţin 
cunoscute, iar altele urmează să fie puse în lumină. lată de exemplu ce „finalitate" au „plăcuţele san- 
guine". Aceste particule se găsesc în sînge, ele sînt foarte mici, şi nu au nici o funcţie „fiziologică” 
cunoscută. Dar ele au o excepţională finalitate; în momentul cînd se descompun, ele elimină o 
substanţă care colaborează la „coagularea" sîngelui, prin ceea ce se contribuie la încetarea sîngerării şi 
la vindecarea rănilor. Funcţia finalistă a acestor corpuscule, intră în acțiune numai în clipa cînd ele se 
descompun, iar anterior ele nu posedă nici o funcţie fiziologică. Fenomenul se înşiră desigur printre 
cele mai impresionante exemple de finalitate. Un alt exemplu, mult timp neînțeles sub unghiul 
„finalităţii” ni-l oferă pigmentul pielii. în climate calde pigmentul are o funcţie ajutătoare, ce 
reglementează căldura fizică, căreia îi este supus organismul. Prin piele nepigmentată undele lungi ale 


căldurii pătrund adînc în organism. Pigmentul are darul să reţină aceste unde aproape cu totul 

în piele. Pigmentul raselor colorate trebuie privit aşadar ca o întocmire de apărare împotriva căldurii 
(Kestner şi Borchardt) . Cele mai multe organe, procese, funcţii, colaborează întru conservarea unui 
mic sistem vital individual, într-un anume mediu şi pentru anume durată de timp. Această conservare a 


unui sistem vital individual este termenul finalităţii celor mai multe întocmiri ale organismelor, deşi nu 
a tuturor întocmirilor. Căci organismele apar înseriate şi în alte finalisme mai vaste, al căror termen nu 
este conservarea, ci reproducerea sau chiar încetarea: îmbă-trînirea, moartea. Reproducerea, 
îmbătrînirea, moartea îşi au şi ele rostul lor, dar acest rost e mai mult metafizic. Deocamdată să 
medităm puțin asupra acelor întocmiri a căror finalitate e evidentă-. Cele mai învederate fenomene de 
finalitate, în afară de actele intenționale ale conştiinţei, sînt desigur cele biologice. Finalitățile 
biologice puse în serviciul conservării unui organism , sînt fapte, pe cari anevoie va putea cineva să le 
tăgăduiască. De altfel divergenţa de opinii nu se referă la faptul finalităţii biologice ca atare. 
Divergenţa izbucneşte de-abia în momentul cînd se încearcă o „explicaţie” a unor asemenea fapte. Şi 
divergenţa e gravă, căci faptele în sine ale finalităţii biologice, permit, cel puţin la prima vedere, 
explicaţii diametral opuse. 

Filosofia scientistă, care pontează permanent pe ideea mecanismului, a făcut un singur efort mai serios 
de a „explica" aceste fenomene. Am numit teoria selecției naturale a lui Darwin. Nu ignorăm desigur 
meritele lamarckismului. Dar ipotezele lui Lamarck se înşiră mai curînd printre acelea, cari implică 
„finalismul" nu numai ca. fapt, ci şi ca principiu explicativ. După Lamarck funcția creează încetul cu 
încetul organul. Pentru a ajunge la o explicaţie a organelor „finalist" întocmite Lamarck acordă vieţii, 
în prealabil, posibilitatea unor reacţiuni finaliste în virtutea exerciţiului. Nu e locul să controlăm 
valabilitatea tezei. Semnalăm numai că lamarc-kismul face parte, cel puţin sub acest aspect, dintr-un 
grup de teorii contrare darwinismului. în fond, cea dintîi teorie care încearcă să înlăture radical 
principiul finalismului, ca factor creator, fără de a tăgădui totuşi faptele finaliste în sine, este cea 
darwinistă. în esență, darwinismul socoate faptele finaliste drept produse ale întîmplări. Redusă la 


ultima expresie, teoria darwinistă afirmă următoarele: orice modi- 

ficare organică a vieții, care din întîmplare s-ar nimeri să fie finalistă, are şansa de a fi păstrată prin 
selecția naturală. Orice finalitate biologică ar fi astfel o modificare accidentală „norocoasă”, printre 
nenumărate alte modificări nonfinaliste. Desigur că se poate concepe o întocmire finalistă, ce se de- 
clară ca o simplă întîmplare, ca un simplu caz excepțional, într-o ordine de nonfinalități. Teoria 
danvinistă se recomandă ca singura tentativă consecventă de a „explica" finalitatea biologică în sens 
mecanicist. Privită în sine şi pentru sine, teoria e admirabilă. Nu ne vom înscrie printre detractorii 
geniului lui Darwin.  Recunoaştem fără de rezervă puterea de seducţie a teoriei nu mai puţin însă 
trebuie să ne exprimăm şi regretul că socoteala de acasă nu se prea potriveşte cu cea din tîrg. Teoria 
darwinistă e grav contrazisă de experiență, şi iată cum. Calculul probabilităților ne spune că într-un 
număr imens de modificări nonfinaliste se poate ivi „accidental" şi un caz „finalist”. Teoria, potrivit 
căreia fenomenele de finalitate biologică ar fi cazuri întâmplătoare în ordinea celor nonfinaliste, 
se întemeiază pe supoziţia tacită că viaţa se manifestă într-o adevărată explozie de modificări 
nonfinaiiste, într-o explozie infinită şi în toate direcţiile. în adevăr, numai astfel ar putea să se pro- 
ducă „întîmplător"” şi acea modificare finalistă, pe care natura ar putea-o pe urmă s-o conserve 
prin selecţie. Un caz finalist e aşa de complex şi presupune atîtea coincidente, încît pentru a se 
produce „întîmplător", se cere- de fiecare dată un număr infinit de modificări întîmplătoare nonfina- 
liste. Teoria mecanicistă a finalităţii prin selecţie naturală ar fi valabilă numai dacă viața ar consista în 
adevăr într-o explozie de modificări întîmplătoare infinit de variate. Dar unde şi cînd s-a văzut în 
domeniu biologic măcar vagi indicii despre o asemenea debordantă explozie de forme întîmplătoare, 
nonfinaliste? Nicăiri şi niciodată. Din contră: empiric privind lucrurile, modificările cari au loc, se 
mențin în majoritatea cazurilor în cadre finaliste. Să nu ni se spună că modificările vieţii, cele 
nonfinaliste, ar fi aşa de mărunte, încît n-ar putea să fie verificate pe cale empirică. Respingem replica 
căci în cazul acesta şi modificările finaliste (întîmplătoare) ar fi aşa de mărunte»şi de neglijabile, 
încît nu vedem cum natura izbuteşte să le selecteze din enorma masă a celor nonfinaliste. Teoria 
mecanicistă a finalităţii prin selecţie 

110 

naturală cade, de îndată ce o cîntârim prin calculul probabilităților. 

De altfel, problema ireductibilității vieții la modele pur mecanice poate fi atacată pe un plan mult mai 
larg decît s-a făcut în rîndurile de mai înainte. lar pe acest plan amplu, ştiinţa biologică mai recentă a 
produs ea însăşi importante mărturii, de natură experimentală chiar, împotriva valabilității modelelor 
mecanice, cînd e vorba de explicarea unor moduri biologice. în privinţa aceasta şcoala experimentală a 
lui Driesch are merite din cele mai însemnate. Nu e nevoie să ne declarăm neapărat de acord cu teoria 


entelehială, căreia Driesch a ținut să-i dea un lustru ştiinţific, pentru a recunoaşte importanţa faptelor 
înşile, puse în lumină de el. în istoria biologiei experimentele lui Driesch înseamnă o dată. O dată 
epocală. Driesch a arătat că oul fecundat, cuprins de procesul embriologic, poate fi angajat, printr-o 
simplă intervenţie operativă, pe drumul de a produce nu un singur individ întreg, cum este normal, ci 
doi indivizi întregi. Operația, care prilejuieşte micul miracol, trebuie să intervină în faza cînd oul 
fecundat, intrat în procesul embriologic, se dublează prin înmulţire celulară, şi consistă într-o izolare 
artificială a celor două celule. Rezultatul intervenţiei operative nu seamănă cu acela, care ar trebui să 
aibă loc, presupu-nînd că procesul embriologic ar fi de natură mecanicistă. în adevăr, dacă procesul ar 
fi de natură mecanică, ar urma ca din fiecare celulă izolată să se producă numai cîte o jumătate de 
individ; în realitate însă, pe urma intervenţiei, se pot produce doi indivizi „întregi". Experienţa e astăzi 
prea cunoscută ca să mai dea fiorul senzaționalului ca în ziua cînd a fost anunţată întîia oară. 
Experiențele lui Driesch anexau ştiinţei biologice fapte noi şi cu totul neprevăzute. Dar Driesch marca 
prin experienţele sale şi o importantă dată filosofică. De fapt în acel moment, biologia divorța definitiv 
de orice filosofie mecanicistă. Experiențele lui Driesch trebuiesc interpretate ca o proscriere hotărită a 
mecanicismului, ilegitim erijat în teorie a vieţii. Ne vom feri însă să ne dăm consimțămîntul explicaţiei 
pozitive pe care, pe de altă parte, Driesch o dă fenomenelor descoperite de eU Asupra acestui punct atît 


de important sub raport filosofic, îndrăzneţul om de ştiinţă gîndea mai mult alternant, decît subtil. 
lli 


Răsturnînd teoriile mecaniciste, Driesch îşi făcea iluzia că filosofia biologică trebuie să se întoarcă 
iarăşi la explicaţia fenomenelor do finalitate biologică prin entelehiile aristo-telicn-scolasiice 
(corecturile pe cari Driesch le impune teoriei entelehiale sînt agere, desigur, dar nu sînt aşa de 
esențiale). Driesch gîndea aşadar că, dovada antimecanicistă odată produsă experimental, 
filosofiei biologice nu-i mai rămînea decît întoarcerea pe poziții anterioare. Ceea ce constituie o gravă 
eroare. Dar mai înainte de a intra în fondul chestiunii să mai înregistrăm un intermezzo. Biologia 
mecanicistă nu a dezarmat, cu toate că primise lovitura de graţie, ci a pornit în căutarea unor dovezi 
antientelehiale chiar pe drumul deschis de Driesch. Mecaniciştilor nu le-a fost prea greu să descopere 
la rîndul lor fapte cari contrazic teoria entelehială. Ce anume înfăţişare luase teoria entelehială în 
gîndirea lui Driesch? Potrivit corecturilor lui Driesch, factorulentelehial urma să fie conceput în 
analogie cu psihicul. Entelehia ar fi un factor plăsmuitor de „întreguri", care anticipează, indivizibil, 
complexitatea rezultatului. Entelehia prezintă similitudini cu „psihicul”, ale cărui acte, unitare, ar fi de 
asemenea îndreptate spre un obiectiv în sine multiplu articulat. Entelehia e aspaţială, dar se manifestă 
în spaţiu, entelehia nu e energie, dar dirijează energiile fizico-chimice într-un anume sens. Entelehia, 
fiind factor organizator de întreguri, este, cum de la sine se înțelege, şi autoarea finalității biologice. 
Pentru a reveni asupra experienţelor amintite ale lui Driesch, entelehia creatoare de întreguri 
biologice, fiind aspaţială, se manifestă nealterată în fiecare dintre cele două celule iniţiale, izolate în 
chip artificial, putînd să dea astfel de fiecare dată cîte un individ întreg. Cititorii au latitudinea să 
invoce în favoarea teoriei entelehiale şi atîtea fenomene aşa-zise cînd miraculoase, cum este, de pildă, 
acela al restauraţiei organelor extirpate. Ochiul distrus al tritonului se restaurează ca şi cum în ființa 
tritonului ar continua să lucreze un secret factor anticipator al întregului, capabil să refacă un 
organism, după planul său intrinsec. Cel mai splendid mod de regenerare este acela pe care 
biologul Morgan îl numeşte „morțataxis”. Unui animal capabil de acest mod regenerativ, 1 se 


amputează o foarte importantă porţiune a corpului. Restul trece apoi printr-o totală transformare, 

toate părţile îşi abandonează forma, şi structurile, ia un aspect omogen, pe urmă se diferențiază din 
nou, şi se preface în aceeaşi „ființă", completă, dar de dimensiuni mai mici. 


Morfalaxa unei ascidii (ceavellina) 

a = schema unui individ normal b = partea izolată c — e = stadii ale reducerii f= noua mică ascidie (după Driesch: 
Philcsophie des Organischen). 

Fig. 10 

lată desigur un foarte ciudat fenomen, pentru care meca-niciştii n-au putut pînă acum să propună un 
model explicativ „mecanic". Ne îndoim că aceasta va reuşi vreodată. Dar trecînd la asemenea 
fenomene se va constata degrabă că ^ne găsim într-un ţinut populat de echivocuri. La unele dintre 
aceste fenomene echivoce au recurs chiar adepţii mecanicismului, citîndu-le ca mărturie împotriva 
teoriei entelehiale. Se va vedea din expunerile noastre că există într-adevăr fenomene, unele chiar de 
provenienţă experimentală, cari infirmă categoric teoria entelehială. Aderenţii teoriilor mecaniciste fac 


straşnic caz de ele. Din nefericire, asemenea fenomene echivoce nu sînt invocate numai pentru a surpa 


prestigiul presupusului factor entelehial, ci şi cu speranţa afişată 

de a reabilita teoriile mecaniciste. Teoreticienii mecanicişti gîndesc, cu alte cuvinte, şi ei alternant, ca 
şi cum evaporarea teoriei entelehiale ar însemna numaidecit, şi eo ipso, o confirmare a concepţiei 
mecaniciste. Gîndirea alternantă e şi de astă dată doar nespus de naivă. Dar, pentru a trece la discuţia 
de fond, cari sînt acele experienţe profund incomode pentru teoreticienii entelehiilor ? Cari sînt acele 
fapte atît de ilegitim ridicate pe scut într-un marş de iluzoriu triumf din partea mecaniciştilor ? Printr-o 
incizie operativă într-o anumită regiune, un animal poate fi silit uneori să „regenereze" organe 
prisoselnice, mai multe decît sînt necesare. Figura 11, ne da o idee despre aceste posibilităţi. 
Grădinarii şi chirurgii cunosc şi alte fenomene, fără de a fi bănuit totdeauna însemnătatea lor teoretică. 
Tăiem dintr-un organism un ţesut sau fragment şi-l transplantăm asupra altui organism. Operația se 
poate face uneori şi între organisme de tipuri foarte deosebite. Tesutul sau fragmentul transplantat se 
dezvoltă, devenind adesea un complex organ sau aproape-individ, deşi acesta nu se potriveşte nici cu 
locul unde fiinţează, nici cu necesitățile, nici cu finalitatea proprie 

organismului-suport, care-şi face o misterioasă datorie ospă-tindu-i-l.. Bunul plac poate fi astfel 
autorul unor altoiri sau combinaţiuni de forme şi structuri cu totul artificiale sau monstruoase. 
Experiențele invocate ar constitui, după opinia mecaniciştilor, eclatante dovezi că creşterea, 
regenerarea unui țesut organic se face orbeşte, automat, iar nu sub controlul strîns dirijat al unui centru 
suveran al unui întreg organism. Nu vom nega că 

Fig. 11 Peiobates fuscus cu mul- realitatea tolerează în adevăr tipie picioare dinapoi, produse fenomene atît de 
suspecte şi de prin despicarea substratului orga- absurde, cum sînt cele rezul-neior posterioare în stadiu juvenil 
tate din prepararea programa-(după Tornier) tică a unor monștrii vii. în 

ce văgăuni secrete se ascunde în astfel de cazuri presupusa „entelehie”, miraculosul factor aspaţial, 
creator de „între-guri", suveranul anticipator? Şi cum se face că entelehia străluceşte prin absenţă, cînd 
e vorba de fenomene precum următorul? în locul unui organ oarecare se întîmplă uneori să regenereze 
un alt organ propriu organismului însuşi, dar deplasat. Biologul J. Loeb a studiat fenomenele ciudate 
numite de el „eteromorfoze" şi cari consistă în aceea că în locul unui anumit organ al unui animal 
creşte sau regenerează un alt organ (tipic -— atît formal cît şi funcţional). Loeb a izbutit, prin influenţe 
fizice, să modifice „polaritatea" (polul oral şi polul anal) la o serie de polipi, în sensul că aceştia 
dobîndeau doi poli egali, sau inverşi. Un al doilea fel de eteromorfoze se produce în legătură cu 
„regenerarea": partea dinainte a rimei, adică partea cu cap, tăiată şi lăsată să „regenereze" , nu 
regenerează o „coadă", ci un al doilea „cap". Un alt grup de „eteromorfoze" consistă în regenerarea în 
locul unui organ extirpat al unui animal a unui alt organ specific altui segment al animalului. Uneori în 
locul unui „ochi pedunculat" al racilor înzestrați cu asemenea ochi, regenerează o „antenă", sau în 
locul unei aripe anterioare la fluturi poate să regenereze o aripă posterioară etc. (Allgemeine Biologie, 
Verlag Teubner, 1915. Studiul lui H. Przibam: Regeneration und Transplantaticn im Tier-reiche, pag. 
346). în instanţă şi faţă de asemenea' fapte, teoria entelehială e condamnată să piardă procesul. Numai 
cît cu aceasta, fervenţii teoriilor mecaniciste să nu-şi încălzească prea mult iluzia că s-ar găsi în faţa 
unei dovezi irecuzabile în favoarea tezei lor. încă o dată: problema nu se rezolvă alternant. Chestiunea 
nu comportă numai soluţii disjunctive: sau entehelism sau mecanicism. Ci e mai curînd un prilej de 
desfăşurare de subtilităţi. Fenomene fulgerătoare precum cele puse în exerciţiu de Driesch înlătură 
odată pentru totdeauna „mecanicismul" ca ipoteză explicativă. Nu ştim de ce mortul ar avea şanse să 
învie, dacă pe urmă va fi condamnată şi teoria entelehială. De unde şi pînă unde această logică 

viciată ? întocmirile finaliste ale organismelor sînt în general destinate să înlăture teoriile mecaniciste, 
fără nădejdi de resurecţie. Ce ne facem însă cu fenomenul eteromorfozelor de o parte sau al monştrilor 


datoriți unor transplantări artificiale de altă parte? Fenomenele acestea 

intervin în discuţie incontestabil în favoarea unui fel de „automatism". Dar cine a hotărît că 
„automatismele" ar fi totdeauna doar simptome „mecaniciste? Nu există oare şi automatisme cari 
lucrează în cadrul unor finalisme secrete ? Astfel de automatisme încadrate finalist, pot avea un revers: 
fiind automatisme, ele pot să conducă în unele împrejurări excepţionale la rezultate absurde. Există 
însă un absurd ce rezultă dintr-un joc al întîmplării mecanice, şi există un absurd care ia în răspăr o 
ordine finalistă. Ceea ce nu e acelaşi lucru. Fenomenele, ce ne preocupă, par mai curînd fenomene de 
„parafinalitate" decît „automate", „mecaniciste". Pentru designarea promptă a acestui fel de fenomene 


(ete-romorfozele şi transplantările atipice) am propus astfel un nou termen. Un organ, de o alcătuire 
finalistă în sine, dar parțială faţă de un întreg, e adus uneori în situaţia de a trăi deplasat; el poate să 
apară ne-la-loc, cum de asemenea el poate să fie smuls din finalitatea originară a întregului, din care el 
face parte integrantă prin toate structurile sale, şi să fie transplantat asupra unui suport biologic de alt 
tip. Faptul în sine al fenomenelor de parafinalitate posedă însă o importanță crucială pentru însăşi 
teoria filosofică despre fenomenele vieţii. Dobîndind un nume, fenomenele s-au constituit sub ochii 
noştri într-un concept aparte. Fenomenele de parafinalitate ne îndrumă spre o nouă teorie cu privire la 
fenomenele biologice. 

în disputa încinsă, însemnăm pe răboj cîteva puncte cîş-tigate. Aspectele finalităţii organice, şi pe 
urmă, faimoasele experiențe ale lui Driesch, interzic explicația mecanicistă a vieții. Ele par a ne 
împinge spre teoria entelehială. Fenomenele de parafinalitate, la rîndul lor, răstoarnă teoria entelehială, 
fără de a reabilita însă teoriile mecaniciste. Pentru a explica atît fenomenele de finalitate ale vieții cît şi 
fenomenele de parafinalitate, urmează prin urmare să facem față răscrucii şi să procedăm fără ezitare 
la constituirea unei noi teorii, care nu va fi nici mecanicistă şi nici entelehială. în capitolele ce 
urmează, vom expune noua teorie. Deocamdată găsim că trebuie să mai întărim puţin premisele ei me- 
tafizice. 

Metafizicele nematerialiste, adică spiritualiste şi idealiste din toate timpurile, au fost profund 
impresionate de existența empirică a finalităților organice. Prezenţa în lume 

a unor organisme ca întreguri complexe, înzestrate cu organe şi funcții menite să colaboreze la 
conservarea acestor organisme, şi chiar la „regenerarea" lor în anumite limite, a fost un important 
punct de reper pentru felul de a gîndi al multor filosofi. Organismul viu cu semnificaţia sa de „unitate 
complexă", în care „întregul" domină asupra „părții," este poate cel mai frecvent pretext metafizic. 
Metafizica platonică vorbeşte despre un Demiurg care îşi modelează făpturile într-o materie 
disponibilă, potrivit unor modele ideale, modele egale cu tot atâtea întreguri rotunjite în ele înşile, 
perfecte şi inalterabile. La fel Aristot şi filosof ia neoplatonică sau metafizica scolastică reiau motivul, 
admiţînd „întregurile", ca principiu anticipator al făpturilor, în felurite variaţiuni: fie ca forme 
imanente şi energetice, cari lucrează pe dinăuntru în făpturi, fie ca idei ale Spiritului lumii, care 
procedează la alcătuirea în consecință a cosmosului. Prin amalgamarea mai multor teorii antice s-a 
obținut sinteza dragă atîtor scolastici potrivit căreia Dumnezeu însuşi gîndeşte şi realizează „idei", 
„tipuri", „forme", în fond acelaşi motiv al întregurilor ideale, cari anticipează făpturile naturale, stă şi 
la temelia diverselor sisteme metafizice germane, de la Schelling la Hegel şi pînă la Hartmann. Ideile, 
ca tipuri integrale, ca „toturi" cu părți în subordine, clădite finalist, ca existenţe, cari premerg într-un 
sens realității empirice, sînt de fapt cărămizi esențiale în arhitectonica acestor magnifice alcătuiri ale 
imaginației. Metafizicele nematerialiste au emis cele mai adesea părerea că Dumnezeu gîndeşte sau 
creează, sau realizează, sau se obiectivează, în Idei, cari reprezintă „întreguri" cu „părți" în subordine. 
Atragem luarea-aminte asupra elementelor de psihologie umană, pe cari aceste concepții şi le-au 
încorporat. E neîndoios că omul „gîndind", operează cu idei, cu tipuri, cu forme, cu genuri, adică cu 
întreguri avînd părți în subordine ; şi e de asemenea neîndoios că omul e în stare să „realizeze" lucruri, 
pe temeiul unor astfel de anticipaţii. Remarca ar ajunge să ne facă să suspectăm metafizicele, despre 
cari tocmai vorbirăm, de un prea accentuat şi nu tocmai inofensiv antropomorfism. Recunoaştem, ce-i 
drept, noi înşine, că orice metafizică e silită, vrînd-nevrînd, să recurgă uneori şi la termeni contaminați 


de modul uman şi de transfigurare mitologică. Mustrarea, ce o adresăm filosofilor amintiți, 

rămîne totuşi în picioare, căci antropomorfismul mitologic e tolerabil în metafizică în măsura în care 
îmbracă semnificaţii, ce nu sînt contrazise de-a dreptul de experienţă. Mitul, ca mod expresiv, ca fel 
de a vorbi despre semnificaţii şi transsemnificaţii, ca metaforism, se bucură, precum se ştie, de toată 
solicitudinea şi fervoarea noastră, dar miturile înşile le socotim progresiv substituibile prin altele de o 
tot mai nuanţată subtilitate sau de o tot mai mare amploare revelatoare. Ştim aşadar că o concepţie 
metafizică poate să-şi încorporeze mituri abstracte, cari în substanţa lor pozitivă nu sînt direct 
verificabile prin experienţă. Neajunsul, dacă e neajuns, ţine totuşi de însăşi firea metafizicei. Dar o 
concepţie metafizică, ce-şi are totdeauna coeficientul său de elemente mitologice, nu-şi poate permite 
luxul de a se găsi în dezacord declarat cu orice cinstită interpretare a unei experienţe inedite. De ce 
oare spiritul metafizic-mitologic nu şi-ar remania şi el „viziunile", cînd noi fapte de experiență îl 


constrîng la aceasta? Pe punctul de a fi remaniate sub presiunea unor experienţe, se găsesc actualmente 
toate meta-fizicile amintite, cari atribuie lui Dumnezeu „Idei", sau care admit într-un fel existenţa în 
lumea creaturală a unor factori indivizibili, creatori de complexe întreguri finaliste. Se va înţelege de 
acum de ce conferim fenomenelor de „parafi-nalitate” o însemnătate crucială. O însemnătate 
crucială, şi anume nu numai pentru filosofia biologică, ci şi pentru orice nouă cosmologie metafizică. 
Fenomenele de parafina-litate, cari de la sine se fac şi se desfac, şi cele pe cari noi înşine avem 
latitudinea de a le produce pe cale artificială, se opun oricărei interpretări pe planul metafizicelor, ce 
operează cu Idei platonice sau cu forme entelehiale. Gîndurile metafizice, pentru cari noi optăm în 
această privință, le-am formulat cel puţin în parte. Marelui Anonim i se deschide perspectiva firească 
de a se „reproduce" pe sine integral. Ca posibilități, El e astfel teo-generator prin fiecare act al său 
care se poate repeta nelimitat. De teama nelimitatei teo-gonii, care ar avea loc astfel, degenerînd în 
anarhie, în descentralizare şi în veleităţi uzurpatoare, Marele Anonim evită însă asemenea acte 
genetice. Marelui Anonim i se deschide apoi perspectiva secundă de a realiza existenţe mai puţin 
complexe decît Dumnezeii prohibiţi, totuşi „complexe", adică „întreguri" cu părţi în subordine 

entelehiale), iar acestea prin tot atîtea acte monofazice, indivizibile. Dar şi pe această cale s-ar declara 
„potenţiale autarhice", prea accentuate, şi incompatibile cu'ordinea egemo-nică a existenţei în general. 
Marele Anonim e nevoit din nou să hotărască, să opteze. Pentru a preîntîmpina primejdiile întrezărite, 
Marele Anonim nu se va reproduce, astfel (sau nu se va gîndi) decît sub formă de „diferențiale divine". 
Ceea ce înseamnă că orice reală făptură sau ființă de natură complexă (tot ce cunoaştem pe cale 
empirică'este de acest gen) nu este rezultatul unei geneze directe, ci produsul unei geneze indirecte, pe 
temei de „diferenţiale divine". Orice „explicaţie" a finalităţilor, ce le constatăm în lumea noastră, va 
trebui să ancoreze în cele din urmă la zona acestor „diferenţiale", iar nu în pretinse idei, tipuri sau 
indivizibile entelehii.formale. După generarea lor, şi lăsate în voia lor, diferenţialele divine sînt 
susceptibile de fel şi fel de „integrări”. 

TEORIA UNITAȚILOR FORMATIVE 

Alcătuirile complexe numite „indivizi" îşi afirmă forma faţă de lumea înconjurătoare, reacționînd 
pentru autoconservare. Amputaţi fiind, indivizii sînt în stare, în limite foarte variabile, de „regenerare, 
un aspect care sporeşte considerabil impresia de „finalitate". în procesele de închegare indivizii par a 
urma anume indicaţiuni tipice. Astfel de „indivizi" sînt fiinţele vegetale şi animale, dar şi cristalele. Cît 
priveşte cristalele, sîntem poate nevoiţi să înfruntăm unele opinii separate. Adevărat e că aceste făpturi 
numite îndeobşte „cristale", sînt mai pasive în afirmarea formei lor, decît fiinţele organice şi cele 
psihc-spirituale, dar să nu uităm că ele, datorită substanței lor solid agregate, au darul de a fi mult mai 
asigurate faţă de alterări şi intemperii din afară, decît indivizii vegetali şi animali. Şi să nu uităm că şi 
cristalele au darul „regenerării"! Cei care contestă dreptul de a numi cristalele „indivizi" se sprijinesc 
desigur pe considerente cum ar fi următorul: indivizii vegetali şi animali se produc totdeauna din alți 
indivizi de acelaşi tip, şi se pot reproduce, cîtă vreme cristalele, deşi nu se abat în alcătuirea Ier 


formală de la anume secrete constrîngeri tipice, apar parcă 

totdeauna fără părinți, printr-un fel de generare spontanee. Există oare indivizi fără părinţi? întrebarea 
este desigur îndreptăţită, dar în cele din urmă de ce nu ne-am pune o contraîntrebare: şi de ce oare n-ar 
exista? Indivizii vegetali şi animali au trebuit şi ei să se ivească în timp cîndva, avînd cap de serie un 
inițiator fără părinţi. De ce n-ar putea cristalele să-şi menţină permanent acest dar? Argumentul că în 
imperiul cristalelor indivizii apar neîncatenaţi în serie reproductivă, nu e suficient pentru a refuza 
cristalelor atributul de „indivizi”. Replica aceasta a noastră ţine mai mult de domeniul speculativ, şi 
nu-i dăm prea mare importanță, în fond părerea noastră este că între cristale şi fiinţele organice există 
unele analogii ascunse tocmai sub unghiul producerii lor. Procesul generării individuale a fiinţelor 
organice (plante şi animale, şi indivizii unicelulari) purced în toate cazurile de la o celulă, această 
celulă este uneori părintele a doi indivizi unicelulari (scizi-paritatea fiinţelor unicelu-lare), alte dați 
celula este ovulul (parteno-geneză), sau ovulul fecundat, sau o celulă echivalentă ovulului. Celula ini- 
țială a unui organism-individ e cele mai adesea factorul de legătură între individul-părinte şi noul 
individ. Să credem oare că acest factor lipseşte cu desăvîrşire în procesele din cari rezultă cristalele? O 
unitate inițială trebuie să existe şi în procesele de cristalizare. Această unitate inițială, indiferent care e 
şi cum €, reprezintă de fapt un echivalent al celulei iniţiale, din care descind totdeauna indivizii 
organici. Unitatea iniţială, din care se stîrneşte procesul de cristalizare, posedă de fapt funcţie de 


sămînţă, dar ea nu trebuie, să fie produsă de un alt cristal (cristalul-părinte), căci toate moleculele unei 
substanţe chimice capabile de cristalizare sînt de fapt prin însăşi natura lor asemenea seminţe. Ceea ce 
lipseşte în procesul de cristalizare nu e aşadar sămînţa, ci cristalul-părinte. Dar lipsa aceasta e foarte 
explicabilă, căci substanţa capabilă de cristalizare este în întregime compusă din asemenea seminţe sau 
din unităţi, cu funcţii echivalente acelora ale seminţelor. Fiecare moleculă reprezintă o asemenea 
sămînţă de cristal . Pentru înmulţirea cristalelor, dată fiind această situaţie, natura n-a mai trebuit 


deloc să 
! Sau poate că totdeauna numai un mănunchi de molecule pot avea această funcţie ? Problema e secundară. 


recurgă la aparatura şi la mijlocul celulelor generatoare, produse şi eliminate din partea unor indivizi- 
părinți. Substanțele capabile de cristalizare, fiind în întregime compuse din seminţe de cristale, natura 
se scuteşte în acest domeniu de tehnica şi finalismul filiațiunii. Faptul că cristalele se ivesc fără părinţi 
nu constituie o dovadă că aici n-ar exista seminţe ; din contră, aici totul fiind sămînţă, nu mai e nevoie 
de părinţi producători de sămînţă. 

Procesul de devenire al individului-cristal ne pune la dispoziţie cel mai simplu şi cel mai instructiv 
exemplu pentru devenirea individului în genere. Procesul de devenire al individului-cristal, fiind mai 
simplu decît al unui individ organic, e foarte potrivit pentru ilustrarea teoriei, la care ne gîndim. 

O substanţă chimică capabilă de cristalizare o închipuim aşadar compusă, în întregime, din seminţe în 
stare să dea un număr indeterminat de cristale de acelaşi tip previzibil. Pentru a nu fi acuzați de 
organomorfism, în loc de seminţe vom spune „unităţi formative". Termenul importă mai puţin decît 
starea de lucruri şi procesele înşile. Deoarece o teorie se articulează în vederea unei explicaţii, ne vom 
întreba: cum urmează să ne imaginăm o „unitate formativă" pentru ca din substanța chimică amorfă să 
rezulte un indi-vid-cristal? înainte de toate în chip preliminar o asemenea „unitate formativă" va trebui 
să ne-o închipuim înzestrată cu cel puţin doi factori, fără de cari devenirea individului-cristal ar 
rămînea o problemă insolubilă. Cei doi factori, efectiv prezenţi, în orice „unitate formativă" sînt: 

1. Factorul direcţional, egal cu un mănunchi de „indicatori”, după care se orientează materia şi 
energiile fizico-chimice în procesul de organizare al individului-cristal. Indicatorii rezumă cu 
aproximaţie şi într-un fel virtual structura cristalului. Acest factor să-l numim „factor D". 

2. în* orice „unitate formativă" trebuie să existe şi un anume cuantum de energie cu totul specifică, 
pe care „unitatea formativă" o utilizează, şi de care ea are nevoie întru organizarea materiei şi a 
energiilor fizico-chimice potrivit indicatorilor direcționali. Această energie o vom numi „energie 
delta”. Energia delta urmează să o concepem ca o energie cu totul particulară, care nu e identică cu 


nici una din energiile cunoscute şi care este utilizabilă exclusiv în servi- 

ciul factorului direcţional, şi pentru a dirija energiile fizico-chimice şi materia. 

Factorul D (cu indicatorii direcţionali) şi energia delta, menită să dirijeze efectiv energiile fizico- 
chimice şi materia potrivit indicatorilor direcționali, sînt doi factori aliaţi în orice unitate formativă. 
Factorul D şi energia delta sînt aliaţi, dar funcţional desoebiţi. Se va vedea numaidecit în ce constă 
această deosebiree funcțională. 

Pe temeiul celor arătate, sa. ne întrebăm: Cum trebuie să se comporte „unităţile formative”, 
omniprezente într-o substanţă chimică, una față de alta, pentru ca să obţinem individul-cristal ? O 
substanţă chimică este în întregime alcătuită din „unități formative" pe deplin determinate. Fiecare din 
aceste unități formative posedă, prin însăşi natura sa, cei doi factori constituționali: factorul D şi 
energia delta. Să admitem că factorul D al uneia dintre unităţile formative (s-o numim A) izbuteşte să 
paralizeze într-un chip oarecare pe toți factorii D ai tuturor celorlalte unităţi formative din preajma sa; 
şi să admitem că energia delta a unităţii formative A îşi raliază energiile delta ale tuturor celorlalte 
unități formative. S-ar putea ca factorul D al unităţii formative A să paralizeze factorii D ai tuturor 
celorlalte unități formative simplu numai prin aceea că energia delta a unității formative A îşi raliază 
energiile delta ale tuturor celorlalte unităţi formative. Acestea spuse, deținem secretul explicaţiei 
căutate. Pentru ca una din unităţile formative să poată lua iniţiativa producerii unui individ-cris-tal, 
vom admite fireşte că unităţile formative ale substanţei chimice sînt relativ omogene, dar vom admite 
totuşi că sarcinile lor de energie delta manifestă mici deosebiri cantitative, într-o masă oarecare de 
unități formative relativ omogene se va găsi deci totdeauna una, însărcinată cu o cantitate maximă de 
energie delta; această unitate va deveni centrul închegării individului-cristal. în procesul cristalizării 
distingem deci două procese, cari se leagă, dar cari nu> sînt identice: e vorba de o parte despre un 
proces, datorită căruia factorii D ai tuturor unităţilor formative, cu excepţia unuia singur (factorul D al 


unităţii A) sînt scoşi din cauză ; şi e vorba de altă parte despre un proces datorită căruia energiile delta 


ale tuturor unităţilor formative, se „raliază" prin însumare, în serviciul factorului D al unităţii 

formative A. Factorii D ai unităţilor formative se comportă deci altfel decît energiile delta: eficiența 
factorilor D e „ suspendată”, cu excepţia aceleia a factorului D din unitatea A, cîtă vreme eficiența 
energiilor delta ale tuturor unităţilor formative se însumează”. E probabil că factorii D ai unităţilor 
formative (cu excepția aceluia din unitatea A) să fie paralizaţi, prin aceea că energia delta a unităţii A, 
fiind o nuanţă mai puternică, sustrage factorilor D ai celorlalte unităţi toate energiile delta disponibile. 
Cei doi factori ai unităţii formative sînt în orice caz „funcţional" deosebiți, şi nu e voie să fie 
confundați. De altfel, considerînd lucrurile chiar numai speculativ, factorul D nu poate să fie în sine şi 
prin sine „energetic", altfel unităţile formative s-ar altera permanent în acțiunea lor reciprocă şi nici o 
unitate n-ar putea să ajungă în situaţia de a lua inițiativa producerii unui individ-cristal. Iar factorul 
„energia delta" nu poate să fie în sine şi prin sine direcțională, fiindcă într-un asemenea caz oricare din 
aceste energii delta ar fi ca „direcţie" permanent recalcitrantă față de directivele celorlalte energii delta 
ale substanţei chimice, şi iarăşi nu s-ar mai putea declara niciodată centrul formativ al individului- 
cristal. Acestea sînt motivele pentru cari vom admite că o anume unitate formativă (A) este în stare, 
mulţumită energiei sale delta, să-şi ralieze energiile delta ale tuturor celorlalte unităţi, şi să le pună pe 
toate în serviciul factorului său D. Altfel spus: energiile delta pot fi disociate într-un fel de factorii D 
ai unităţilor formative cărora ele le aparţin. „Energia delta", pusă în serviciul factorului D, nu e deloc 
oportun să fie privită ca una dintre energiile obişnuite fizico-chimice; ea trebuie să fie un mod 
specific] de energie care are exclusiv această menire de a sta la dispoziţia factorului D. Energia delta 
este „energie asistentă" a factorului direcțional, atât şi nimic altceva. Unităţile formative proprii uneia 
şi aceleiaşi substanţe chimice, capabilă de~ cristalizare, posedă tot atâţia factori D echivalenți, dar 
cuantumul de energie delta variază insensibil de la una la cealaltă. într-o împrejurare dată „unitatea 


formativă" înzestrată cu un cuantum maxim de energie delta „leagă", sau îşi raliază, într-un 

chip oarecare, energiile delta ale celorlalte unităţi, prin ceea ce factorii D ai acestor unităţi sînt cel 
puţin vremelnic paralizați sau suspendaţi, fără să fie însă desființați, anulaţi. Acest proces odată 
încheiat, toate energiile delta se vor supune unui singur factor D, adică aceluia al unităţii formative A. 
Cu alte cuvinte, energiile delta sînt totdeauna aservite unui factor directional (D), dar ele se mută de la 
curte la curte. Ele nu se manifestă niciodată fără de stăpîn, dar pot să schimbe pe stăpîn. Urmarea este 
că energiile delta se manifestă totdeauna direcţional, deşi ele prin ele înşile nu sînt direcţionale (dacă 
energiile delta ar fi imanent direcţionale, atunci ele s-ar stînjeni reciproc, iar urmarea ar fi că niciodată 
nu s-ar putea declara un centru formativ în vederea unui cristal). O „unitate formativă" e în stare să 
lege şi să sincronizeze energiile delta ale altor unităţi formative de acelaşi gen, fără însă ca aceste 
unități să fie despoiate sau vidate de aceste energii delta. într-adevăr eliberînd o „unitate formativă", de 
exemplu un grup de molecule, din cătuşele aservirii, sau, ceea ce revine la acelaşi lucru pulverizînd un 
cristal, „unitatea formativă" în chestiune, scoasă de sub secrete constrîngeri, îşi reafirmă energia delta, 
putînd deveni în anumite condiţii ea însăşi centrul unui nou individ-cristal. 

Obiectul preocupărilor noastre este de astă dată aproape identic cu acela al teoriei entelehiale, pe care 
intenționăm să o înlocuim. Teoria noastră despre „unităţile formative" se deosebeşte de teoria 
entelehială ca teoria atomistă de ultimă oră de teoria despre atomi anterioară cunoaşterii proceselor 
radioactive. Teoria mai veche imagina atomul ca o unitate ultimă şi indivizibilă; teoria actuală 
închipuie ato, mul ca o sferă în limitele căreia se petrec diverse procese lăuntrice între diverşi 
componenți. Entelehia a fost la Aris-totel, la scolastici sau la Leibniz energie realizatoare de forme, o 
unitate ultimă şi indivizibilă în sine, angajată totdeauna total în actele sale. „Unitatea formativă", a 
cărei teorie sîntem pe cale de a constitui, este o unitate complexă de factori funcționali deosebiți, şi de 
procese lăuntrice, cari nu permit nici o confuzie. La Driesch, care restaurează teoria entelehială, 


termenul denumeşte un factor diriguitor, totali- 

tar şi indivizibil, căruia i s-ar supune energiile fizico-chimice cunoscute. Ce servicii sînt în stare să ne 
facă aceste teorii -entelehiale întru elucidarea devenirii individului-cristal ? Să dăm cuvîntul mai întîi 
teoriei aristotelice, Admiţînd energiile realizatoare de forme ca unități indivizibile, potrivit con- 
-cepției lui Aristotel, ca să obţinem cristalul ar trebui să facem supoziţia că o substanţă chimică nu este 
în întregime şi în oricare regiune moleculară a ei capabilă de cristalizare, ci numai ici-colo, la distanţe 
marcabile. Supoziţia echivalează cu presupunerea că substanţa chimică nu e omogenă. Ceea ce revine 


la afirmaţia că o substanță chimică e încărcată cu anume centri izolaţi, relativ distanţaţi, ca puncte 
privilegiate, în jurul cărora ar avea loc cristalizarea. Dar nici o experienţă nu ne încurajează să 
imaginăm o substanţă chimică, ca şi cum ar fi încărcată cu centri privilegiați şi inegal dispersaţi. Că 
situația nu este aceasta se poate lesne m dovedi şi pe cale experimentală: să dizolvăm sau să topim un 
cristal, iar substanţa s-o punem din nou în condiţia de a cristaliza. Nu e exclus să obţinem de astă dată 
mai multe cristale din substanţa care alcătuise mai înainte unul sin- . gur. Cum au apărut deodată mai 
mulți centri de cristalizare dacă mai înainte fusese unul singur? Dacă fuseseră mai mulți şi mai înainte, 
cum s-a făcut că s-a manifestat efectiv numai unul, iar ceilalți nu? Experimentul dovedeşte mai întîi că 
teoria aristotelică e insuficientă, şi al doilea, că „unităţile formative" sînt omniprezente într-o substanță 
chimică, dar că centrii lor direcționali (factorii D) pot fi, potrivit împreiurărilor, atît paralizaţi cît şi 
redeşteptaţi. 

Ce servicii poate să ne facă teoria entelehială a lui Driesch {de altfel filosoful îşi aplică această teorie 
numai în domeniul vieţii)? Dacă entelehia ar fi, după cum crede acest gîndi-tor, numai un factor 
diriguitor de energii fizico-chimice şi de materii, nu înţelegem cum acest factor lipsit de energie ar 
putea în genere să „organizeze" ceva. Şi nu înţelegem nici cum un centru diriguitor ar putea să domine 
atîția alţi centri diriguitori, cari, evident, sînt în preajma lui. Căci a „organiza" şi a „domina" implică 
neapărat şi o energie. "Aceste simple consideraţii speculative ar fi suficiente ca să impună nece- 


sitatea unei teorii mai complexe. Recunoaştem lui Driesch J şi şcoalei sale, meritul de a fi arătat, într- 
o epocă de incredi-i bil materialism, că factorii mecanici şi fizico-chimici, ca atare, nu au prin ei 
înşişi darul de a explica structura biolo-l gică. Driesch, la rîndul său, a comis însă greşeala de a socoti 
factorul organizator de forme drept un simplu factor direcțional analog factorilor psihici îndrumați 
spre „scopuri"”. Complexitatea lăuntrică a entelehiei ar fi ca a reprezentărilor psihice; ca realitate 
activă însă entelehia ar fi ceva total şi indivizibil (alte neajunsuri ale teoriei lui Driesch le vom 
întrevedea mai la vale). 

Teoria noastră despre unităţile! formative părăseşte con- , cepţia tradiţională cu privire la 
indivizibilitatea şi totalis-mul factorului organizator.al făpturilor şi fiinţelor complexe. Din parte-ne 
introducem o reală discontinuitate de factori în cadrul „unităţii formative"; adică: factori distincţi, soli- 
dari pînă la un punct, dar şi relativ independenți. Astfel de factori realmente deosebiți sînt în cadrul 
unităţilor formative, cari stau la temeiul proceselor de cristalizare, cel puţin doi: factorul D şi energia 
delta. (în unităţile formative cari stau în chip obişnuit la baza formelor biologice, sînt, precum vom 
vedea, mai mulți, sau cel puţin patru asemenea factori.) Factorul D al unei unități formative oarecare 
este în stare, datorită energiei delta, ce-l asistă, să domine şi alte unități aservinău-şi-le. Dar factorul D 
al oricărei unități formative poate să fie şi paralizat sau disponibilizat din partea altei unități, prin 
aceea că energia delta a unuia leagă energia delta a celuilalt. în procesul de organizare a unui individ- 
cristal, factorii D, cu excepţia unuia singur, ai unităţilor formative, ce compun substanța chimică, sînt 
vremelnic scoşi din funcţie, iar energiile delta ale tuturor unităţilor se leagă însumîndu-se, se 
încatenează. Cînd un individ-cristal se dezorganizează, atunci factorii D ai unităţilor formative 
suspendați, paralizaţi, disponibilizaţi, se pot redeştepta, prin aceea că fiecare dintre energiile delta se 
dezleagă din catenă, intrînd din nou în slujba factorului D al unității, căreia ea îi aprține. 


Reprezentînd grafic procesele, vom obţine următoarele imagini: 

Fig. 12 „Unităţile formative" ale unei substanţe chimice omogene, fiecare cu'cei doi factori: A energia delta, * = factorii D 


(în faza anterioară procesului de cristalizare). 
v.t 


Fig. 13 Aceleaşi unități: energia delta a unității A a legat energiile delta ale celorlalte unități, prin ceea ce factorii D, 
reprezentați grafic prin puncte, au „ațipit", cu excepția factorului D al unității A, care îşi afirmă „dominațiunea", prelungindu- 
şi arcanele organizatoare. 

Fig. 14 Unitatea A a organizat un cristal datorită factorului său D, a energiei sale delta şi a energiilor delta ce le-au sustras 
celorlalte unități, disponibilizînd factorii D ai celorlalte unități. 

Fig. 15 Cristalul a îndurat o fractură. Unitățile B şi C au fost izolate prin ceea ce energia delta a fiecăreia se 
dezleagă, iar factorul D al fiecăreia se redeştcaptă. 

Teoria expusă, destinată să explice procesele de cristalizare, ne pune la dispoziție şi unele elemente 
fundamentale pentru lămurirea organizării vegetale sau animale. Căci şi în domeniul biologic, şi mai 
ales aci, trebuie să existe astfel de unități formative, cu deosebirea că structura lor se complică 


concomitent cu însăşi complexitatea fenomenului biologic. Ce ajustări urmează să îndure teoria 


noastră pentru a-şi asigura valabilitatea şi în domeniul biologic? Deocamdată cîteva indicaţiuni strict 
necesare. 

Să reținem mai întîi că în domeniul biologic „unitatea formativă", care începe procesul de organizare 
al unui individ, nu are la dispoziția şi în preajma sa alte unităţi omogene, gata de a se supune unei 
iniţiative organizatoare, pre- 

cum este cazul cu unitățile formative omniprezente în substanţele chimice, capabile de cristalizare. în 
domeniul biologic situaţia este din capul locului alta. în procesele de organizare biologică unitatea 
formativă inițială se găseşte, cu toată certitudinea, în substanţa unei singure celule vii (ovulul, ovulul 
fecundat). Unitatea formativă purcede să organizeze un individ, dar din ce? Pentru procurarea sub- 
stanței necesare în vederea organizării unui individ „unitatea formativă" inițială va recurge la mijlocul 
înmulțirii celulare. Unitatea formativă inițială se îngrijeşte aşadar nu numai de organizarea celorlalte 
unități formative cari se adaugă prin înmulțirea celulară, ci trebuie în prealabil, sau concomitent, să 
dirijeze şi această înmulţire celulară. De ce oare viaţa nu este şi ea astfel făcută ca o unitate formativă 
inițială să aibă la dispoziţia sa substanţa necesară pentru organizarea unui individ, într-o masă 
materială, şi de „unităţi formative" date, cum bănuim că se întîmplă în domeniul cristalografie? 
Răspunsul la o asemenea întrebare, credem că ni-l dau chiar aspectele generale ale vieţii. Viaţa 
realizează forme incomparabil mai îmbelşugate, structuri neasemuit mai complexe decît cristalele. 
Viaţa consistă apoi esențialmente în procese de un „finalism" dinamic, cu totul străin cristalelor. Nici 
unul dintre aceste aspecte fundamentale ale vieții nu s-ar putea obţine printr-o organizare de unități 
formative omogene, potrivit tehnicii arătate în domeniul cristalografie. Un individ biologic, fiind în 
general diferențiat ca structură, ca organe şi funcțiuni, nu prea vedem cum ar putea să fie organizat de 
o „unitate formativă" iniţială, din alte unităţi de acelaşi fel, omogene, cari i-ar sta la dispoziţie. Un 
organism diferențiat ca structură, ca organe şi funcțiuni, ar putea să fie clădit numai din unități 
formative, cari şi ele sînt diferenţiate, iar nu omogene. Dar pentru a se „diferenţia", aceste unități 
formative implică, fireşte, un centru oarecare, care le „diferențiază". Unităţile formative diferenţiate nu 
pot, prin urmare, să fie date în prealabil, ci cer să fie sistematic produse. De unde urmează că „unitatea 
formativă" inițială, destinată să înceapă şi să conducă procesul de organizare al unui individ biologic, 
trebuie să dirijeze nu numai înmulțirea unităţilor formative, cum am afirmat mai adineaori, ci şi 


diferenţierea unităţilor formative, pe temeiul cărora ea clădeşte organismul. 

O unitate formativă activă în domeniul biologic posedă aşadar cel puţin patru factori: factorul D şi 
energia delta, iar aceasta exact ca în domeniul cristalografie, dar în plus cel puțin încă doi factori: un 
factor care dirijează procesul de înmulțire a unităţilor formative, şi un alt factor care diferențiază 
unităţile formative, produse prin înmulţire. De altfel, un fenomen biologic empiric, precum este acela 
al „regenerării" unui organ extirpat, dovedeşte absolut concludent, că regenerarea organului nu se face 
pe temeiul unei „unități formative" atît de complexe, cum este unitatea formativă inițială a întregului 
organism, ci numai pe temeiul unei unităţi formative de o complexitate a indicatorilor direcționali 
corespunzătoare aceleia a organului-lipsă. Dar să recapitulăm situaţiile comparativ şi pe puncte. 

în domeniul cristalografie există unităţi formative omogene, date o dată cu substanţa chimică. Aici 
unitatea formativă, care devine centrul iniţiator al unui individ-cristal se comportă astfel: 1. Factorul D 
paralizează vremelnic factorii D ai celorlalte unități sau îi pune în disponibilitate, în anume condiții, 
factorii D se pot redeştepta, intrînd din nou în acţiune. 2. Energiile delta ale tuturor unităților formative 
se raliază prin însumare, intrînd în servicul factorului D al întîiei unități. 

în domeniul biologic, un individ nu se organizează din unități formative omogene date în prealabil. Aci 
nu avem de a face cu o masă de unităţi formative disponibile, în care o unitate formativă oarecare ar 
putea să ia inițiativa organizării. Aci situația e mai complicată: 1. O unitate formativă inițială, ce se 
găseşte în celula ovulară /, dirijează, datorită unui factor special al său, înmulţirea celulară, iar cu 
aceasta şi înmulţirea unităților formative. 2. Aceste unităţi formative, produse, trec, concomitent, 
printr-un proces de „diferenţiere", consistînd într-o demontare ireversibilă a „indicatorilor 
direcționali". Procesul acesta de împuţinare, de „demontare ireversibilă" (care nu se mai poate reface) 
a indicatorilor direcţionali, se datoreşte de asemenea unui factor special al unităţii formative iniţiale. 3. 


Factorul D al primei unități formative „disponibilizează” factorii D 


! E foarte probabil că îa celula ovulară se găsesc mai multe „unităţi formative" omogene. 
130 


ai celorlalte unităţi formative, cari sînt însă potrivit punctului 2 progresiv demontați. 4. 


Disponibilizarea factorilor D se face datorită faptului că energiile delta ale unităţilor formative se 
raliază prin însumare, intrînd în serviciul factorului D al întiiei unități formative. 


Reprezentînd grafic aceste procese obținem următoarele figuri simbolice: 

Fig. 16 O unitate formativă iniţială cu cei patru factori de o relativă independenţă: * = Factorul D (cu şase indicatori 
direcţionali), ^ = energia delta, O = factorul care dirijează înmulțirea unităților formative J + = factorul care dirijează 
stingerea progresivă şi ireversibilă, adică definitivă, a „indicatorilor direcționali”. 

Fig. 17 Procesul de înmulţire a unităților formative dirijat de factorul 

înmulţiri. 


r 


Fig. 18 La procesul reprezentat în fig. 17 se adaugă procesul ralierii energiilor delta ale unităților formative, într-o singură 
catenă. 

Fig. 19 La procesele reprezentate în fig. 17 şi 18 se adaugă procesul stingerii definitive şi progresive a indicatorilor 
direcționali, proprii diverselor unităţi formative. Proces datorit unui factor special. 

Fig. 20 Factorul D al'primei unităţi formative îşi manifestă dominațiunea organizînd pe celelalte, cu ajutorul energiilor delta, 
ce s-au încatenat în fig. 16. Factorul înmulțirii (O) poate fi activ în toate unităţile. Factorul demontării (+) e activ în prima 
unitate. Factorii D progresiv demontaţi, se găsesc cu indicatorii lor direcţionali încă nedemontaţi în stare de disponibilitate (.), 
ei sînt „aţipiţi”. Cititorul este invitat să studieze cu toată atenţia diversele procese ce au loc în şi între unitățile formative, 
înainte de a trece mai departe. 


| 

Să presupunem acum că unui organism astfel clădit i se extirpează un organ. Cum se explică faptul că 
organul se poate, în anume împrejurări şi limite, regenera? Procesul se explică numai aşa, că în zona 
devastată intră în acţiune o „unitate formativă", asumîndu-şi conducerea procesului de restaurare. Dar 
această unitate formativă nu mai posedă 

toate calitățile „unităţii formative" inițiale, a organismului ci este, cât priveşte o seamă de „indicatori 
direcţionali" ireversibil demontată, iar cît priveşte restul indicatorilor direcţionali, ea este paralizată. 
După extirparea organului, o asemenea „unitate formativă" poate să intre în acţiune, dar numai cu 
aceşti indicatori direcționali, cari fuseseră „paralizaţi", şi cari s-au trezit din nou. Indicatorii cari 


fuseseră „,demontaţi” rămîn fireşte şi mai departe, tară eficienţă. 

Fig. 21 O unitate formativă (C) s-a rupt diu complexul biologic organizat. Factorul D al ei se redeşteaptă, dar numai cu atîția 
indicatori direcționali cîți n-au fost fost demontaţi sau definitiv stinşi. Energia delta s-a dezlegat, fiind acum la dispoziţia 
factorului D al unității eliberate. De-abia într-un viitor volum vom putea să arătăm diversele aplicaţii ale acestei teorii, pe care 
deocamdată o enunțăm, i]ustrînd-o cu exemplele strict necesare. 


Teoria entelehială a lui Driesch se bucură față de teoriile mecaniciste de avantajul de a putea să dea o 
suficientă explicaţie finalităţilor de structură şi de formă ale individului organic. Din păcate, Driesch 
nu ne pune în situația clară de a lămuri cu ajutorul teoriei sale şi parafinalitățile. Dacă teoria noastră 
despre unitățile formative (cu complexitatea lor de factori înzestrați cu o relativă independenţă) va fi în 
stare să explice deopotrivă şi dintr-o dată atât „finalităţile" cît şi „parafinalitățile" organismelor vii, 
atunci, după toate re-eulile jocului, ea trebuie preferată teoriei entelehiale. în orice caz, spre a explica 


„parafinalităţile" nu sîntem constrîn-şi să recurgem la nici un subterfugiu şi la nici o ajustare 

ad-hoc a teoriei noastre. S-o arătăm asupra unui exemplu. Tăiem un fragment de organ de la un individ 
aparținînd unei anume specii şi-l transplantăm asupra altui individ, aparținînd altei specii. Operația e 
îndeobşte cunoscută şi izbuteşte nu arareori. Fragmentul de organ izolat şi transplantat asupra altui 
individ, regenerează, devenind un organ complet, ca şi cum n-ar fi încetat nici o clipă să aparțină 
individului de origină. Individul asupra căruia s-a transplantat fragmentul s-a îmbogăţit cu un organ' 
străin de toată fiinţa sa, luînd înfăţişarea unui monstru. Organul transplantat este, sub raport finalist, pe 
deplin caracterizat, dar această finalitate este deplasată pentru organismul care şi-a încorporat organul 
cu pricina. Ne găsim cu alte cuvinte în prezenţa unui fenomen de parafinalitate. Fragmentul de organ 
transplantat s-a regenerat în sfera vitală a altui individ, dar în procesul de regenerare parcurs, el nu a 
stat nici un moment sub dominaţiunea factorului D, central şi dominant, al individului-gazdă. 
Fragmentul de organ stă şi după transplantare sub dominaţiunea factorului D al unei „unităţi 
formative" specifice individului, de la care a fost luat. Factorul D', care conduce procesul de 
regenerare a organului transplantat, nu este însă un factor complet; indicatorii direcţionali ai acestui 
factor D!, eficient în individul de origină, fuseseră unii ireversibil stinşi sau demontaţi, iar alţii 
„paralizaţi" sau „disponibilizaţi”. Factorul D' va conduce procesul regenerativ datorită exclusiv indi- 
catorilor disponibilizaţi, cari se „redeşteaptă" prin transplantarea fragmentului de organ asupra unui 


nou individ. Astfel se produce parafinalitatea unui organ complet, dar „deplasat" în raport cu 
conformaţia individului, care-l găzduieşte. De multe ori asemenea factori direcţionali (cu un număr de 
indicatori demontaţi, iar cu alții disponibilizaţi) se pot redeştepta chiar în acelaşi individ, care-i poartă, 
şi anume din diverse motive, fie printr-o uşoară rănire, fie prin neştiute traumatisme sau prin alte 
influențe, cari rămîn să fie cercetate. O unitate formativă, întreținînd legături vitale şi de alimentare cu 
individul-organism din care face parte. Se „eliberează" astfel de sub dominaţiunea „unității formative" 
centrale a acestui organism, şi purcede să se organizeze pe 

cont propriu potrivit indicatorilor săi încâ nedemontaţi. în acest chip, individul-organism obține lesne 
un organ în plus, prisoselnic, care n-a fost transplantat asupra sa, dar care evident constituie o 
parafinalitate, o monstruozitate. Privind lucrurile metafizic, un organism monstruos, înzestrat cu mai 
multe organe decît e normal, nu reprezintă un singur individ, cum de altfel nici organismul purtător de 
transplantate nu reprezintă un singur individ. Astfel de inr divizi echivalează cu doi sau mai mulți 
indivizi, sau cu un aparent „întreg", compus din fragmentele a doi sau mai mulţi indivizi. 

După expunerile de mai sus, sîntem în situaţia de a ne referi şi la unele fenomene foarte ciudate şi 
surprinzătoare, în fața cărora atît mecanismul cît şi teoria entelehială eşuează în chip evident. Biologia 
ne vorbeşte despre existenţa unor ovule uriaşe, alcătuite din cîte două ovule. Un astfel de ovul uriaş, 
rezultînd din contopirea a două ovule, dă ca produs un singur embrion întreg. Nu înţelegem, cum s-ar 
putea explica acest rezultat surprinzător, nici în perspectivă mecanicistă, nici în perspectivă 
entelehială. Căci în ambele perspective rezultatul ar trebui să fie sau nul, sau „doi indivizi”. Teoria 
„unităţilor formative" ne dă însă posibilitatea de a înţelege acest fenomen. Ovulul uriaş, rezultînd din 
contopirea a două ovule, se comportă la început ca o substanță capabilă de cristalizare. între cele două 
„unităţi formative" omogene, prezente în ovulul uriaş, una va lua conducerea „organizării", prin aceea 
că energia delta a sa îşi raliază energia delta a celei de a doua unități formative, suspendînd prin 
aceasta factorul D al acesteia. De altfel în această ordine de idei se poate ccmpleta şi teoria noastră cu 
o ipoteză suplimentară. Nu-i exclus ca orice ovul, orice celulă capabilă să iniţieze o embriogeneză, să 
conţină mai multe „unităţi formative" omogene, cari în prefaza embriogenezei să se comporte ca 
unitățile formative omogene ale unei substanţe ce „cristalizează". Numai după ce o „unitate formativă! 
devine „dominantă", în ovul încep procesele caracteristice ale embriogenezei. Raportat la o asemenea 


ipoteză, explicația fenomenului ovulelor uriaşe, cari dau cîte un sin- 

Natura nu lucrează cu factori creatori de întreguri în sens de „entități indivizibile" (Idei, Forme, 
Entelehii). Căci dacă ar fi aşa, atunci în cadrul naturii nu s-ar ajunge niciodată la alcătuiri parafinaliste. 
în vederea genezei indivizilor natura recurge la tehnica unităţilor formative, înzestrate cu o 
remarcabilă complexitate lăuntrică de factori distincți, şi relativ independenţi. Această complexitate şi 
relativă independenţă factorială conduce atît la constituirea de întreguri organice „finaliste”, cât şi, în 
chip excepţional, la constituire de „parafinalități”. 

în procesele cognitive ale conştiinţei noastre tipurile biologice au origine empirică şi ni se înfăţişează 
desigur, cel puţin în calitatea lor de concepte, ca întreguri indivizibile. Pe plan ontologic situaţia însă 
este alta. Factorului abstract de „tip" nu-i corespunde pe plan ontologic un factor creator „unic" şi 
„indivizibil" (Idee, Formă, Entelehie). Pe plan ontologic, individual este de fapt produsul unui enorm 
de mare număr de „unităţi formative". între aceste unităţi formative rămîne de obicei una singură cu 
factorul D activ, pe cîtă vreme factorii D ai celorlalte unități formative trec în disponibilitate, după ce 
toate unitățile formative au pus la dispoziţia celei dintii energiile lor delta, necesare organi zării. 

x 

Unitățile formative, existențele secrete, cari stau la temeiul indivizilor, fiind realități complexe, nu pot 
să fie sub un unghi cosmologic-metafizic rezultatele unei geneze directe a Marelui Anonim. Ele sînt 
produsele unei geneze indirecte, adică ale unor procese de integrare a „diferențialelor divine". Nu 
numai factorii D cu indicatorii lor direcționali, ci şi energiile delta, şi toți ceilalți factori ai oricărei 
unități formative, reprezintă ,„ integrări" de diferențiale divine „eterogene". Unităţile formative, fiind 
pe plan cosmologic-metafizic produse complexe ale genezei indirecte, nu pot fia privite ca entităţi 
indivizibile şi perenice, ci numai ca existenţe destructibile sau reformabile. Dar chestiunea aceasta a 
posibilității de reformare a „unităţilor formative" e strîns legată de problema „evoluţiei” în cadrul 
naturii. 

Origina speciilor este obiectul unei cunoscute, îndelung şi pasionat dezbătute probleme. în ultimele 
decenii problema a fost pusă în termeni de natură prin excelență biologică. După părerea noastră ea 
nu poate fi însă abordată decît în termeni prin excelență metafizici. Reprezintă speciile un fel de 
idei fixe ale unui spirit demiurgic, sau ale naturii, sau speciile se găsesc în necurmată prefacere? 
întrebările, cu toate că într-un fel opuse, vor părea astăzi cam naive cititorilor cari frecventează 
filosofia biologică. Abstracţie făcînd de unele concepții mitologice cari atribuie ființelor vii 
posibilități magice de transformare, gîndul evoluției treptate a vieţii în general, ideea transformismului 
speciilor se bucură de o circulaţie relativ nouă. Intelectualitatea europeană pînă acum aproape o sută 
de ani adera încă, în imensa ei majoritate, la o concepţie statică despre specii. Mitologia biblică vede 
speciile ca forme imuabile ale existenței. Această mitologie fusese timp de secole cultivată şi de 
filosofia creştină oficială. După scolastici, Dumnezeu ar fi creat odată pentru totdeauna speciile după 
chipul şi asemănarea unor Idei din eternitate ale sale. Datorită unui intempestiv progres al ştiinţelor 
naturale, îndeosebi al geologiei şi al pal-ontologiei, oamenii de ştiinţă s-au văzut puşi în contact ce 
unele fapte menite să răstoarne concepţia tradițională. Cu vier a încercat să mai salveze o dată 
situația. Pentru a da o satisfacţie atît apetitului său metafizic, cît şi exigenţelor ştiinţifice, marele 
naturalist francez a imaginat teoria catastrofelor şi a repetatelor creaţiuni. Regimuri de specii ar fi 
căzut în repetate rînduri jertfă unor uriaşe nenorociri ale naturii, rămînînd ca Dumnezeu să creeze de 
fiecare dată viaţa în alte forme. Ceea ce Dumnezeu ca un bun şi răbdu-riu părinte a şi făcut, după ce 
fusese în stare, cu braţele încrucişate, să privească la dezastrele cosmice. Teoria lui Cu-vier, 
spectaculoasă din cale afară, socoate speciile ca forme pieritoare, dar imuabile, adică 
neschimbăcioase, din clipa creării lor şi pînă în ziua sorocului. Isprava teoriilor evoluționiste consistă 
în primul rînd într-o estompare a conceptului de specie. E ciudat, dar aşa este. Cartea lui Darwin 
despre „origina speciilor" tratează despre „ceva" ce în spi- 

ritul teoriei sale nu există: despre specii. în adevăr, naturalistul englez vede viaţa în scurgere, într-o 
continuă schimbare de forme şi structuri. Sub acest unghi e cert că speciile nu pot să fie decît 
instantanee arbitrar tăiate în corpul instabil al unei deveniri. Adevărate specii, adică specii fixe, există 
doar în capul nostru, al privitorilor, cari avem nevoie de scheme şi concepţii. Darwin ar fi trebuit să 
pună cuvîntul specii în ghilimele sau să-şi intituleze cartea „origina aşa-numitelor specii”. Dar 
naturaliştilor, chiar celor cu pretenţii filosofice, le repugnă asemenea subtilități. Să nu mai facem nici 
noi caz de ele, căci lucruri mult mai importante aşteaptă să fie soluționate. Teoria evoluționistă şi-a 
avut şi ea variantele ei. Naturaliştii au ajuns în divergență de păreri mai ales în ceea ce priveşte 
cauzele, cari ar determina evoluţia formelor de viaţă pe pâmînt. Unii au atribuit vieții tendinţa de a se 
adapta necontenit la noi şi noi împrejurări. Din aceste nenumărate adaptări, cari, privite separat, ar fi 
imperceptibile, ar rezulta cu timpul, prin însumare, considerabile schimbări de forme. Alţii au atribuit 
vieții darul de a produce, oarecum exploziv din sine însăşi, întîmplătoare schimbări de forme, 
dintre cari s-ar păstra prin selecția naturală numai acelea cari procură un avantaj vieţii. Şi iarăşi alții, 
mai înclinați spre nebuloase metafizice, au înzestrat viaţa cu un specific elan creator de forme. Nu 
ne putem ocupa pînă la amănunte de toate variantele concepţiei evoluționiste. Nu strică însă cîteva 
observaţii critice în general. Adaptabilitatea, de pildă, este o însușire nedezminţită a vieţii, dar ea 
nu poate fi privită ca un factor de o amploare şi de o adîncime ca să explice ivirea speciilor, existente 
aşa de variate şi ca înfăţişare şi sub raportul complexităţii. Orice formă de viaţă este, cele mai 
adesea, parcă înadins calculată în raport cu anume esențiale condiții externe, chiar din momentul 
apariției sale, încît adaptarea concretă, pe care mediul i-d mai poate impune incidental, nu este decît 
foarte de suprafață şi fluctuantă. Oriunde şi oricînd am privi adaptarea unei fiinţe la mediu, vom 
ajunge la concluzia că adaptarea e un fenomen periferial al vieţii. Iar periferialul, acccidentalul, 
nu devine niciodată „esenţial" prin însumare. Ar fi pe urmă prea regretabil să uităm că în unul şi 
acelaşi mediu găsim forme de viață pe deplin adap- 

tate, extrem de variate. Să stăm puţin şi să cumpănim. Dacă în procesul secret, din care rezultă formele 
vieţii ar fi în joc numai adaptarea, nu vedem de ce viaţa nu s-ar fi mulțumit cu specii din cele mai 
inferioare şi mai puţin complexe cari, aşa cum sînt, sînt cel puțin tot aşa de perfect adaptate la mediu 
ca orice specie de superlativă complexitate. O întrebare rămîne deci în picioare: de ce s-au ivit şi 


formele de mare complexitate? A intervenit poate varietatea mediilor, ca să producă aceste forme de 
superioară complexitate? Varietatea mediilor ar putea desigur să fie luată în considerare ca factor 
decisiv întru producerea speciilor superioare, dacă s-ar dovedi că în anume medii nu pot să trăiască 
decît specii de superioară complexitate. Dar nicăieri nu s-a pomenit un asemenea mediu excepțional. 
în orice mediu pot să trăiască specii de cea mai felurită complexitate, de la cele mai simple pînă la cele 
mai complicate. Vasăzică mediul în sine nu este factorul, care făcînd apel la adaptabilitatea vieţii, ar 
putea să stîrnescă forme mai complexe. Sau să presupunem poate că una şi aceeaşi ființă e silită să 
schimbe într-un fel mai radical mediul şi, prin aceasta, să încerce o adaptare în consecinţă? Dar nici 
această socoteală nu poate fi întărită, căci dacă schimbarea de mediu e radicală, atunci fiinţa piere. 
Fiinţa rezistă unei schimbări de mediu numai în măsura adaptabilităţii sale. Suficiente experienţe arată 
că adaptabilitatea unei specii are margini, adică un coeficient de elasticitate, peste care nu se trece. 
Limitele adaptabilităţii unei fiinţe se mențin totdeauna în cadrul însuşirilor esenţiale ale speciei. De 
unde urmează că adaptabilitatea, deşi este un fenomen general al vieţii, nu poate constitui în nici un fel 
un principiu creator de specii. 

Să localizăm principiul creator de specii în însăşi fiinţa vieţii? Nu ne opunem unei asemenea dislocări 
de accent, insistent cerută de toate aspectele problematicei. îndrumîndu-ne în acest sens, sîntem însă 
amenințați să luăm drept fapte, certe şi luminoase, nişte simple tenebre îngroşate. E un lucru prea puţin 
ştiut că teoria darwiniană însăşi, interpretată consecvent cu sine, implică dislocarea de accent, despre 
care vorbim. Aşa-numitele specii ar lua fiinţă în primul rînd mulțumită unui dar specific al vieţii de a 
produce exploziv şi la întîmplare infinit de multe forme nonfinaliste. Printre aceste infinit de multe 
schimbări întîmplătoare, s-ar declara 

uneori şi unele forme accidental-finaliste, cari apoi s-ar păstra prin selecție naturală. Acest dar al vieţii 
şi selecția naturală ar constitui împreună în adevăr o explicație suficientă a aparițiilor speciilor. Din 
nenorocire însă experienţa dezminte în chipul cel mai hotărît existența în zona vieții a unei explozii 
infinite de schimbări nonfinaliste. Unele fascinante variaţii pe temă evoluționistă au făcut la un 
moment dat faima bergsonismului. De astă dată tenebrele îngroşate erau numite „elan vital". Elanul 
vital este pretinsul autor de specii, un neistovit creator de forme fluide. Elanul vital este de fapt viaţa 
înzestrată, în chip poetic, cu foarte sugestive şi impresionante epitete divine. Dar oricum am în-vîrti- 
o şi am aduce-o, concepţia lui Bergson se reduce în cele din urmă la un „finalism" camuflat, la un 
„vitalism" ajustat la intuiţia sa fundamentală despre durată, act şi devenire. Făcînd abstracţie de 
ajustare, elanul vital este tot vechea entelehie, care însă nu mai are ca scop realizarea unei singure 
forme, ci a tuturor formelor. Elanul vital se confundă cu entelehia entelehiilor: cu divinitatea. 
Concepţia lui Bergson e mai mult un imn decît o explicație. Dar nu mai departe decît existența acelor 
ciudăţenii biologice, pe cari le numim „parafinalități”, ne aţin calea, ca să ne descurajeze. Să ne 
descurajeze iremediabil de a porni pe drumul unui asemenea exaltat elogiu liric adus vieții. 

Nu s-ar putea oare ca speciile să apară şi să dispară, dar să fie relativ imuabile atîta timp cît ele 
există? Fireşte, aceasta nu ca o creaţie din nimic şi totdeauna de la început, cum credea Cuvier, ci ca o 
producere a unei specii noi dintr-o altă specie. S-au inventariat unele experienţe, cari pledează pentru o 
asemenea ipoteză. O astfel de părere cu privire la origina speciilor se bucură de câtva timp de o 
reputație bine stabilită. Am numit teoria mutaţiunilor, propusă de către de Vries, şi dezvoltată de mai 
mulți alți autori. Faptele pe cari se sprijineşte teoria prezintă o netăgăduită însemnătate, dar teoria în 
sine este sub raport filosofic cam neîmplinită. Teoria mutaţiunilor nu face decît să generalizeze 
descripţia unor fapte, cari au realmente loc. S-a remarcat, mai ales în domeniul botanic, apariția 
bruscă a unor variante noi în cadrul unor anumite specii de plante. Izbucnirea a uimit atenția 
cercetărilor, căci ea nu se făcea prin modificări imperceptibile în curs de multe generaţii, ci dintr-o 
dată, prin- 

tr-un vădit salt, printr-o „mutaţiune". Materialul adunat este astăzi suficient de bogat. Fervenţii teoriei 
afirmă că mutaţia trebuie să fie modul de apariţie al speciilor biologice în general. Generalizarea 
aceasta nu poate să fie nici confirmată, nici infirmată pe cale de experienţă. Teoria mutaţiunilor a fost 
formulată de oameni fără de prea mari ambiţii teoretice, de oameni obişnuiţi mai mult să observe decît 
să construiască. Teoria mutaţiunilor nu schiţează nici un gest întrebător cu privire la temeiurile mai 
ascunse ale fenomenului mutaţiei. Filosof ia biologică şi metafizica au astfel nu numai libertatea, ci şi 
prilejul de a veni cu interpretări posibile. Faptele sînt clare: din indivizi, aparținînd unei specii 


determinate, sar, printr-o mutație, indivizi cari poartă toate semnele unei noi variante sau specii, fiind 
capabili să se şi reproducă. Asemenea fapte solicită insistent o 

explicaţie. 

Un naturalist, dotat cu multă imaginaţie, ar putea să dea faptelor în chestiune o explicaţie cum ar fi 
următoarea: dintr-o specie oarecare sare, prin mutație, o specie nouă, şi pe urmă alta şi iarăşi alta, la 
nesfirşit, fiindcă toate aceste specii fără deosebire rezidă virtualmente în cea dintîi, aştep-tînd doar 
împrejurări prilenice spre a izbucni. O astfel de concepţie despre specie ca o cutie de alte specii 
virtuale, cari țişnesc artezian cînd condiții favorabile deschid capacul întîmpină o singură dificultate, 
dar fatală. Explicaţia conduce în cele din urmă la ideea că în cea dintîi celulă deviată, ce a apărut pe 
globul terestru, au fost închise ca într-o cutie vrăjită fantomele prefigurate ale tuturor speciilor ce au 
apărut pînă astăzi, şi a celor-ce se vor mai ivi de acum înainte pînă în ziua judecății. Celula primară, 
care ar cuprinde un imens număr de specii virtuale, de tipuri preformate, face mai curînd impresia unei 
poveşti, decît a unei „explicaţii”. Căci o astfel de celulă primară ar fi egală cu un Dumnezeu condensat 
într-o cutiuță microscopică. 

O altă interpretare, de astă dată metafizică, de care mai sînt susceptibile faptele de mutație, este şi 
următoarea: viaţa, în toată amploarea şi adîncimea ei, ar putea să fie însuşi Dumnezeu în devenire, 
care-şi cucereşte prin efort şi prin salturi tot mai înalte trepte de complexitate. Această „îndumnezeire 


a vieții" nu ne prea înduplecă însă, din alte motive. Se ştie că viața, eşuează de multe ori, trebuind ade- 

sea să renunțe la multe forme ale ei. Se ştie de asemenea că viaţa se complace nu arar prin fundături, 
de unde nu mai e cu putinţă nici o revenire. Sînt forme, cari din paleozoic şi pînă astăzi nu s-au 
schimbat deloc. De ce acest Dumnezeu rămîne parţial în urmă, dacă natura lui consistă într-un 
continuu efort spre ceva mai complex, şi mai înalt? Cert, avem libertatea de a ne închipui multe de 
toate, dar nu ne prea putem imagina un Dumnezeu permanent cuprins de efervescenţă creatoare, care, 
în acelaşi timp să accepte orbeşte sau chiar cu plăcere o precoce anchilozare. Pe urmă ar mai fi de 
invocat ca un contraargument, şi existența „para-finalităților”, cari dovedesc peremptoriu că viața 
producătoare de organisme nu este act total-unitar, indivizibil şi infailibil, şi nici „subiect", care s-ar 
avea sub suveran control în toate manisfetările sale, cum neapărat că viața ar trebui să fie, dacă ar fi o 
„viaţă-Dumnezeu". 

Să încercăm a pune toată problema în cadrul viziunii noastre cosmologice. în capitolul precedent am 
stabilit că tehnica ce guvernează organizarea unui individ de un anume tip (specie) consistă în nişte 
procese secrete, ce au loc în şi între „unităţi formative", de un anume tip structural. Cîn'd dintr-un 
individ aparţinînd unei specii determinate izbucneşte, prin mutație, un individ purtînd semnele unei 
noi specii, nu ne găsim numai în fața unei schimbări de structură a organizaţiei concrete a indivizilor, 
ci şi în faţa unei schimbări de structură a „unităților formative" cari stau la temeiul organismelor 
individuale. Cum însă orice „unitate formativă" este rezultatul unui proces , metafizic” de „ integrare” 
a unor „diferențiale divine”, vom face supoziţia că orice reformă a unei „unităţi formative" (care dă 
un individ inedit sub unghiul speciei) consistă într-o „integrare" suplimentară de diferenţiale divine, o 
integrare suplimentară, căreia îi este supusă această unitate formativă. într-o asemenea perspectivă 
metafizică, orice mutaţiune poate fi privită ca rezultat al unui proces de integrare mai masivă şi mai 
rapidă de diferenţiale divine. Procesele de integrare, ce se declară în unitățile formative, pot să ia prin 
urmare, din cînd în cînd, aspectul unor avalanşe. în astfel de condiţii, lumea indivi-duaţiunilor este 
năpădită de adevărate mutaţiuni. Să reamintim că diferențialele divine (eterogene) sînt omnipre- 


zente, adică pretutindeni disponibile, şi gata de a se angaja 

în procese de integrare. Lumea este un imens rezervor de diferențiale divine. Ele se integrează de la 
sine pe temeiul unui suficient finalism şi complementarism intrinsec al lor. Spuneam adineaori că 
integrarea diferențialelor are uneori loc în chip masiv şi rapid, cînd condiţii prielnice permit aceasta. O 
astfel de integrare-avalanşă dă ca rezultat un salt, o mutaţiune de la o specie la altă specie. De aici nu 
urmează însă că „integrarea", ce se declară într-o „unitate formativă", s-ar face totdeauna în acest fel 
masiv şi rapid. Integrările de diferenţiale se întîmplă uneori să aibă proporţii minime, angajînd o 
singură diferenţială sau foarte puţine diferenţiale. Efectul integrărilor de minimă amploare este 
schimbarea lentă sau evolutivă a unei specii în altă specie. JDevenirea speciilor este aşadar ilustrată 
prin exemple de evoluție înceată, imperceptibilă, dar şi prin exemple muta-ţionale. Nu e exclus ca 
aspectul din urmă să predomine. Oricum, devenirea speciilor, fie evolutivă, fie prin salturi se 


lămureşte, după părerea noastră, ca un proces de integrare de diferenţiale divine, proces localizat în 
unităţile formative. Procesele de integrare sînt condiţionate de trei factori: întîiul factor este acela al 
„unităţii formative" existente, şi pe deplin determinată care stă la temeiul unui organism. Al doilea 
factor este constituit din diferențiale divine pretutindeni disponibile în Univers, cari pot fi adăugate, 
prin integrare, la unitatea formativă existentă a unui organism. Integrarea se dezlănţuie numai dacă un 
suficient finalism intrinsec, o potrivire de natură între diferenţiale deja constituite în „unitate 
formativă" şi diferențialele disponibile, îngăduie un atare proces. Al treilea factor este însuşi mediul 
înconjurător al organismului. Atribuim şi „mediului" un rol, dar nu de principiu creator. Orice nouă 
integrare de diferenţiale divine se porneşte numai dacă felul şi condiţiile mediului permit aceasta. ' 
Mediul constituie aşadar o rezistență în calea integrărilor, dar tot aşa mediul poate fi momentul, care 
declanşează o integrare. Cînd mediul unei fiinţe biologice îndură! o schimbare, se produce cu aceasta 
adeseori tocmai condiția necesară pentru ca să se stîrnească un proces de integrare de diferenţiale 
„disponibile". Diferenţialele divine sînt totdeauna gata să intre în acțiune integrîndu-se, şi ele pot să se 
integreze în clipa cînd structura organismului şi corelația acestui organism cu mediul îngăduie 


ceasta. 

Mediul sau schimbarea de mediu nu cauzează deci schim barea speciilor, ci prilejuieşte doar o 
integrare, ai cărei factori principali şi decisivi rămîn „diferenţialele divine"! în natură se petrec aşadar 
diverse procese de integrare. Şi e firesc să fie aşa, căci natura e pretutindeni populată de diferenţiale 
divine, pătrunse de o adevărată înclinare spre integrare. Această înclinare se datoreşte împrejurării că 
diferenţialele divine sînt fragmentele mutilate, infinitezimale, eterogene, complementare, ale unui Tot 
divin, înadins pulverizat. Să presupunem, vorbind în metafore ce ţin de geometrie, că ni se pun la 


dispoziţie următoarele fragmente, figuri: 


A 


Fig. 22 

Oricum am scutura aceste diverse fragmente (fig. 22) ele nu se vor aşeza niciodată astfel laolaltă, ca să 
alcătuiască un tot compact, fiindcă ele nu au potrivirea intrinsecă pentru aceasta. 

Să presupunem însă că avem la dipoziţie figuri de felul acestora: 

Fig. 23 

! în raport cu organismele date, mediului îi revine şi un rol activ iar în fond mai periferial: mediul produce unele neînsemnate 
modificări fluctuante în corpul organismelor. Sînt modificările, care țin de adaptabilitatea organică. Adaptabilitate este însă un 
fenomen de suprafață. Prin acest proces nu se ajunge niciodată la o schimbare a tipului organic. 

Fig. 24 

Scuturînd aceste figuri (fig. 23) avem şansa de a obţine la un moment dat un tot, cum este cel ce 
urmează, sau diverse părţi din acest tot, fiindcă figurile scuturate sînt apriori fracțiuni ale unui întreg 
compact, putînd să se îmbuce' în consecință (fig. 24). 

în procesele de integrare ale diferențialelor divine există fireşte şi un moment retardant, care nu poate 
fi „ilustrat" grafic. Momentul care întârzie şi îngreunează „integrarea" consistă în împrejurarea că 
„structurile" diferenţialelor divine sînt numai virtuale, adică potente, iar nu structuri realizate. 
împrejurarea aceasta e destinată să explice de ce integrările sînt mult mai rare, decît ar trebui să fie, 
dată fiind omniprezența tuturor diferenţialelor divine. Evoluţia biologică ni se prezintă astfel ca un 
proces mai restrîns în cadrul genezei cosmice în general, şi ca un capitol al „genezei indirecte” în 
special. Devenirea speciilor, prin schimbări imperceptibile sau prin mutațiuni, este expresia derivată a 
unor procese de integrare, ce se petrec între diferențialele divine. Cînd, de exemplu, dintr-o specie sare 
o specie nouă, fenomenul are o semnificație profundă, de „reformă" constituțională a „unităţii 
formative", ce stă la temeiul intîiei specii. Prin integrare de noi diferenţiale, s-a constituit o „unitate 
formativă", care va da ca rezultat indivizi de altă specie. într-un sens s-ar putea vorbi de o grefare de 
diferenţiale asupra unui substrat dat. Procesul e însă foarte ascuns şi foarte adînc: el nu mai e de natură 
biologică. Procesul integrării se petrece pe un plan metafizic. Unităţile „gen"-ice, despre care ne 
vorbesc microbiologia şi cercetările plasmei germinative, sînt existenţe desigur foarte complexe în 
asemănare cu „diferențialele" despre cari vorbim noi. Experimental şi pe cale empirică-microscopică 
nu se poate ajunge niciodată pînă la fondul „transbiologic" al diferenţialelor şi al unităților 
formative. 

Evoluţia (sau salturile vieţii) din specie în specie, în nesfîrşită ramificare tot mai complexă, se face, 


dacă admitem ca bază diferenţialele divine, în măsura în care împrejurările 

o îngăduie. O unitate formativă de un anume tip, odată alcătuită printr-o nouă integrare de diferențiale 
divine, are darul de a se menţine prin înmulţire în cadrul aceluiaşi tip, şi în consecință de a veghea la 
organizarea unor indivizi atîta timp cît condiţiile interne şi externe îi vor permite. Cînd condiţiile nu-i 
mai sînt favorabile, atunci unitatea formativă se dezintegrează definitiv, sau suportă o nouă integrare, 
refor-mîndu-se. Integrările fiind procese metafizice, condiţionate în primul rînd de existența 
diferenţialelor divine şi de felul acestora, integrările fiind procese de un caracter transcendent nu pot să 
fie arbitrar canalizate sau reglementate. Niciodată mi se va izbuti deci să se producă noi specii pe cale 
experimentală pe temeiul unui plan previzibil. Cum însă mediul poate „declanşa" o nouă integrare de 
diferențiale, s-ar putea totuşi concepe ca prin foarte stăruitoare influenţe experimentale să se poată 
produce noi specii, imprevizibile. în natură speciile nu se produc odată pentru totdeauna, căci unele 
dispar, iar altele noi se ivesc. Cuvier susținea că Dumnezeu creează din nimic, repetat, intermitent, 
întregi flore şi faune, potrivit unor gînduri ale sale, cari dau efigie şi pecetie „tipurilor". După 
concepția noastră, în natură se produc de la sine noi specii prin adinei şi foarte secrete integrări de 
diferențiale divine disponibile, utilizîndu-se pentru aceasta ca bază fiinţele biologice existente. Cînd 
astfel de procese de integrare au loc, vechile specii dispar în noile specii. Speciile trebuiesc socotite 
sub raport pur biologic, ca fiind imuabile, îngăduind doar variaţiuni fluctuante în anumite limite, dar 
nu dincolo de ele, producerea de noi specii este un proces transbiologic, un proces în care se 
manifestă, indirect, prin diferenţiale divine, prezenţa generatoare a Fondului Anonim. 

După ce am fundat astfel în termeni metafizici originea speciilor, sîntem în situația de a pune în 
lumină şi unele laturi mai speciale ale devenirii, prin evoluție sau prin mutație, în procesele de 
integrare se declară uneori momente critice, unde una şi aceeaşi unitate formativă poate să fie comple- 
mentar întregită (şi prin aceasta reformată) cu două sau mai multe serii de diferențiale foarte distincte, 
şi aceasta mdeopotrivă de bine. Aceste momente coincid cu bifurcări posibile ale devenirii speciilor. 
Procesul de integrare a diferenţialelor nu se realizează pe temeiul unei perfecte potriviri 

între diferenţiale, adică pe temeiul acelei potriviri, care există între diferențialele divine ca segmente 
infinitezimale ale Totului divin. Integrarea reală, cosmică, se face pe baza numai a unei „suficiente 
potriviri” între diferențiale (şi aici intră ca factor prilejuitor şi mediul, care, dacă nu determină în chip 
pozitiv integrarea, are totuşi darul de a o dezlănţui, de a o accepta sau de a o zădărnici). De aci 
divergenţa direcțiilor posibile în unele momente critice ale procesului de integrare. Dacă integrarea 
diferențialelor s-ar face exclusiv pe baza perfectei potriviri dintre el, atunci devenirea speciilor ar avea 
desigur un sens unic: atunci nu s-ar produce decît specii de creseîndă complexitate pe una şi aceeaȘi 
linie, ba într-o asemenea ipoteză n-ar exista decît o singură specie şi anume cea mai complexă, în care 
prin integrare ar fi dispărut toate cele anterioare. Cum realitatea empirică este cu totul alta, trebuie să 
presupunem că integrarea diferențialelor se face întîmplător şi pe temeiul doar a unei „suficiente 
potriviri" între ele. în natură se întrebuinţează uneori aceeaşi „unitate formativă" şi acelaşi material 
structural, ca bază comună a unor noi şi multiple integrări divergente. Pe această cale se produc, prin 
ramificaţie, regnuri, clase, tipuri, specii, cu totul diferite, şi mai simple şi mai' complexe, paralele, dar 
deosebite. Admiţîndu-se odată că integrările se fac în natură după „principiul suficientei potriviri” 
între diferenţiale, se lămureşte de la sine şi un alt proces foarte frecvent: unităţi formative existente, 
foarte disparate ca structură, pot să fie uneori întregite complementar prin cîteva diferenţiale identice 
sau similare. Prezenţa unor organe foarte asefMnă-toare, a unor „izvoade" aproape identice la specii 
extrem de diferite, justifică această ipoteză. Sînt cazuri cînd analogia motivelor structurale între două 
specii nu poate fi deloc explicată prin filiaţiune sau prin ascendenţa lor comună. La unele moluşte s-a 
remarcat prezenţa unui ochi, de o structură şi conformaţie complexă, foarte asemănătoare ochiului 
vertebratelor. Analogia de față nu e deloc susceptibilă de o explicaţie prin ascendență comună, căci la 
locul de confluență a liniilor filogenetice a moluștelor şi a vertebratelor, sîntem nevoiţi să imaginăm 
nişte fiinţe prea primare, ca să fi putut awa ochi atît de complecși. Argumentul a fost formulat de 


Bergson împotriva evoluționismului darwinian. 

Argumente de aceeaşi natură ridicase împotriva darwinis-mului, mult înainte de Bergson, şi un Eduard 
von Hartmann. 
Paleontologia mai înregistrează un alt fenomen, cam de acelaşi fel, dar mai masiv. în diverse epoce 


geologice şi regiuni terestre apar faune întregi, fiecare fiind compusă din mcele mai felurite specii 
imaginabile. Se întîmplă ca foarte multe dintre aceste felurite specii, cari alcătuiesc fauna unei epoci, 
să poarte izvoade particulare, cari împrumută unei însemnate părți a faunei nu ştim ce aer de familie. 
în acest caz nu e totdeauna vorba despre o înrudire de sînge între speciile cari manifestă astfel de 
asemănări. Edgar Dacque, ciudatul naturalist german, s-a străduit să arate cu multe exemple din 
domeniul paleontologiei, că există în adevăr „analogii" biologice, cari nu se pot explica prin înrudire. 
(A se vedea Edgar Dacque, Die Erdzeitalter, Oldenburg Verlag, 1930, Urwelt, Sage und Menschheit 
1928, etc). Dacque ne vorbeşte, pe temeiul unui material foarte bogat mdespre identitatea de „stil", pe 
care speciile animale o dobîndese într-o anumită epocă. Dacque urmăreşte să pună în relief cu 
materialul empiric adunat, o metafizică a „ideilor" în genul „fenomenelor originare" ale lui Goethe. 
Sîntem de acord cu Dacque cît priveşte caracterizarea materialului, da'nu putem fi de acord cu 
metafizica „Ideilor. în orice caz, analogiile puse în lumină de Dacque, refuză ipoteza explicativă a 
ascendenței comune. Fenomenul în chestiune vine însă, după părerea noastră, ca o dovadă mai mult că 
uneori „unitățile formative" cari determină o faună întreagă (unităţi formative foarte disparate ca 
structură şi complexitate) acceptă să li se integreze diferenţiale „analoage”. Diferenţialele divine, fiind 
disponibile, o integrare de acest fel se poate declara, de îndată ce mediul o încurajează, şi de îndată ce 
principiul „suficientei potriviri" între diferenţiale o admite. 

Mai invocăm în ordinea aceasta de idei şi mărturia unui alt fenomen: în epoce geologice cu totul 
diferite, apar specii cari se aseamănă printr-o mulțime de motive morfologice, dar în cadrul unor clase 
radical deosebite. Cecopil.pemiinile căruia a încăput un tratat de paleontologie, nu a fost izbit de 
asemănarea cutărei specii sauriene dintr-o străveche perioadă geologică cu un rinocer din clasa 
mamiferelor de astăzi ? Numai un naiv ar putea să spună că astfel de asemănări sînt lipsite de orice 
semnificaţie. Desigur că printr-o 

pretinsă linie filogenetică. comună, aceste asemănări nu pot să fie explicate. Nimic mai sigur decît că 
rinocerul de astăzi nu derivă din acea specie de reptile care ne-a reţinut atenţia. Fenomenele citate sînt 
totuşi simptomele precise ale unei situaţii metafizice: ele dovedesc cu prisosință că există un fond 
transbiologic de „diferențiale" omniprezente în Univers, şi susceptibile de a fi integrate unor unități 
formative foarte diferite, menite să dea specii total deosebite, dar posedînd izvoade comune. 

Prezenţa unor izvoade similare la două specii foarte diferite, prezenţa aceloraşi izvoade la o mulțime 
de specii cu totul diferite, aparţinînd uneia şi aceleiaşi epoce, analogiile izvodale între specii de clase 
radical distincte aparţinînd unor diverse epoce geologice, iată fapte cari pledează puternic în favoarea 
ipotezei noastre metafizice despre un fond transbiologic de „diferenţiale", pretutindeni disponibile, şi 
cari aşteaptă doar împrejurările prielnice, spre a intra în acțiune, în procesele de integrare ale 
cosmosului. Teoria entelehială, fie aristotelică, fie drieschiană, nu ne face nici un serviciu în această 
privință, iar elanul vital e un factor atât de vag şi de nearticulat, încît nu poate satisface decît exigenţele 
lirice ale poeţilor. 

în perspectiva metafizică expusă, multe lucruri văzute pînă acum într-un fel apar dintr-o dată în altă 
lumină. Mai amintim un fenomen căruia evoluţioniştii i-au acordat un deosebit interes, prefăcîndu-l 
într-un indiciu cert al filoge-niei. Biologia de-abia făcuse întîii paşi, cînd s-a şi crezut îndreptățită să 
procedeze la formularea unei pretinse legi. Graba cu care s-a procedat e cel puţin suspectă. Ne referim 
la faimoasa lege biogenetică, care a fost exprimată în cuvintele: „ontogenia repetă filogenia". Sau în 
termeni laici, fazele embriologice ale unui individ, aparţinînd unei specii oarecare, sînt o scurtă 
recapitulare a fazelor evolutive principale, prin cari a trecut specia, în devenirea ei. Analogiile 
morfologice, lesne de constatat între formele embriologice, ale unui individ-mamifer şi formele unor 
tipuri biologice mai inferioare, de exemplu ale peştelui, au impus biologilor concluzia că individul de 
specie superioară însăilează în procesul său embriologic formele unor specii mai inferioare, , fiindcă" 
specia, din care individul face parte, ar fi străbătut realmente asemenea faze. Pretinsa lege nu se 
sprijineşte 

decît pe analogii de suprafaţă, astfel că nu putem să-i atribuim prestigiul unei adevărate legi cauzale. 
Aspectele invocate, aparent asemănătoare ascund în dosul lor procese absolut eterogene. Analogiile 
morfologice între fazele unui individ şi fazele unei specii trebuie să fie de fapt un fenomen secundar, 
căruia ar urma să i se dea cu totul altă explicație, decît aceea implicit cuprinsă în legea biogenetică. 
Interesant e de altfel şi vrednic de amintit că analogiile morfologice în chestiune au fost mai întîi 
reținute de biologi romantici, cari nu erau decloc „evoluţionişti”. Spre a se vedea cît de periferiale sînt 


analogiile şi cît de greşită e interpretarea ce li se dă prin legea bio-genetică, reamintim următoarele : 
ontogenia unui individ are ca punct inițial o „unitate formativă”. Ontogenia individului consistă în mai 
multe procese concomitente: unul de înmulţire a unităţii formative, un al doilea de stingere sau de 
demontare progresivă şi ireversibilă a posibilităţilor formative ale acestor unităţi, şi un al treilea proces 
— de organizare în macrostructuri a acestor unităţi (celelalte procese le puteai trece cu vederea). 
Vasăzică ontogenia individului nu purcede de la o „unitate formativă" de minimă „complexitate", 
similară aceleia a primei unităţi originare a vieţii pe pămînt, pentru ca să treacă la unități formative tot 
mai complexe, cum, e cazul în orice salt sau pas înainte în devenirea mutaţională sau evolutivă a 
speciilor, în cadrul f ilogeniei. Procesul de bază secret al evoluției speciei „om" consistă după cum am 
arătat, într-o atare succesiune de „reforme transcendente" ale „unităţii formative", care devine tot mai 
complexă. Procesul ascuns, dar esenţial al ontogeniei (demontarea ireversibilă, sistematică şi cu totul 
specială a posibilităţilor formative ale unităţilor, în vederea organizării individului) şi procesul ascuns, 
dar esenţial al evoluţiei speciilor (consistind într-o complicare succesivă a unităţii formative de bază a 
unei linii filogenetice) nu au nimic asemănător. Procesele sînt eterogene. Este desigur un fapt că 
individul-om trece în devenirea sa embriologică printr-o fază prezentînd unele asemănări cu peştele, şi 
e foarte probabil că şi specia „om" a trecut printr-o fază reală de peşte. Asemănările de suprafață, ce se 
constată între ontogenie şi filogenie, pot să fie totuşi un simplu fenomen secundar, a cărui explicaţie 


nu va întârzia, dacă problema va fi altfel îndrumată decît a fost pînă aci. Redeschidem chestiu- 

nea, lăsînd-o în grija biologilor. Sîntem mulţumiţi deocamdată de a fi arătat că ontogenia în „esenţa" ei 
ascunsă nu este o repetiţie a filogeniei (nici pe larg, nici pe scurt) .Astfel nici asemănările de suprafață 
ale lor nu au loc, „fiindcă" ontogenia ar fi o repetiţie a filogeniei. S-a abuzat şi de astă dată de 
împrejurarea unor analogii formale între două serii de fenomene, pentru a se recurge la explicația 


seriei din urmă prin asimilarea ei „esenţială" cu seria dintîi. 
ÎNTRE FOND ANONIM ŞI INDIVIDUAȚIUNE 


Marele Anonim, totalitate de supremă complexitate, se găseşte în virtutea plenitudinii sale, necurmat 
în situaţia de a se reproduce pe sine însuşi, aidoma, şi lanesfîrşit. Interesul de a se asigura rînduiala 
centralistă a existenţei, constrînge însă pe Marele Anonim la o atitudine circumspectă, uneori adversă, 
şi întotdeauna restrictivă, faţă de propriile sale posibilități reproductive. Să presupunem că Marele 
Anonim şi-ar dezlănțui posibilitățile generatoare fireşti. Cea dintii consecință ar fi realizarea 
existenţelor identice sau a ipostazelor similare, ceea ce ar însemna de-a dreptul o teogonie uzurpatoare. 
A doua consecinţă ar putea să fie făpturile conice, monadele, entelehiile. Dar şi realizarea acestora ar 
însemna, prin creare de „potenţiale autarhice" inoportune, tot atîtea veleități ex-centrice, adică un 
nesecat izvor de anarhie în cosmos. lată perspectiva, pe cît de firească şi de măreaţă, pe atât de 
înspăimîntătoare a Marelui Anonim! Pentru a-şi salva nu numai poziţia centrală, ci în acelaşi timp 
însuşi principiul ordinei, Marele Anonim va proceda la dărîmarea sistematică a acestei perspective. 
Cum? întîi prin abstinență cît priveşte posibilitățile sale nucleare, al doilea pringenera-rea directă doar 
a diferenţialelor divine, şi al treilea prin generarea numai „indirectă" a tuturor făpturilor complexe. 
Fiecare din aceste momente este parcă hotărît pe un cîntar de precizie, şi oarecum în spirit de 
compensație. Posibilităţile „nucleare" sînt anulate prin abţinere, fiindcă sînt nucleare, şi pentru ca să se 
stabilească în prealabil un plafon suprem, pînă unde vor răzbate procesele de integrare. Dintre 
posibilitățile admise spre generare, cele absolut simple sînt generate direct, devenind prin aceasta 
indestructibile, cîtă vreme posibilitățile 

mai complexe vor fi generate numai indirect, devenind prin aceasta perisabile. Marele Anonim, care 
prin fiecare act generator al său, s-ar putea reproduce în totalitatea sa, se afirmă, pe urma măsurilor 
preventive, pe cari el însuşi le hotărăşte, ca generator al unui imens număr de minime emisiuni 
eterogene. Cum însă Marele Anonim poate să-şi repete la nesfîrşit orice act generator, fiecare 
asemenea „diferenţială" va fi emisă în nenumărate exemplare de acelaşi fel. Orice diferenţială 
eterogenă va avea un tiraj nelimitat. Geneza diferenţialelor divine se realizează prin măsuri de maximă 
amputare a posibilităților „totalitare", şi prin discriminarea diferenţialelor nucleare, sub controlul 
direct al Marelui Anonim. Aci începe altă fază a genezei cosmice: „integrarea" diferenţialelor. Pentru a 
diminua, de aşişderea preventiv, potențialul autarhic posibil al oricărei făpturi „ complexe”, Marele 
Anonim nu admite altă geneză a făpturilor decît prin „integrare", pe temei de diferenţiale. De fapt 
integrarea se face de la sine în virtutea unei suficiente potriviri intrinseci, între diferenţialele divine. 


Lumea palpabilă, cu individuaţiunile ei, este produsul unei geneze indirecte pe baza însuşirilor tocmai 
just cumpănite, pe cari Marele Anonim le-a lăsat la diferenţialele divine, după ce şi-a exterminat 
posibilitățile majore. Lumea, ca sumă a diferenţialelor .divine disponibile sau integrate şi organizate 
în individuaţiuni de diverse tipuri, se produce deci periferial faţă de Fondul Anonim, şi are în cele din 
urmă suprema semnificaţie a unei teogonii sistematic, consecvent, radical şi înadins zădărnicită. între 
Fondul Anonim şi individuaţiuni, cele empiric cunoscute, precum şi cele neştiute, între Fondul 
Anonim şi cosmos nu se interpun Identităţi divine, Ipostaze, nici Idei. Identitățile divine, Ipostazele, 
Eonii şi Ideile sînt nişte fictive tonuri complexe şi indivizibile, de diferite grade şi de felurită 
amploare. între Fondul Anonim şi individuațiuni există în primul rînd zona intermediară a 
diferențialelor -divine. Ori diferenţialele divine sînt existente minime, purtătoare de structuri virtuale 
de o simplitate ultimă, de o simplitate de limită, cum nici nu ne-o putem imagina, deoarece tot ce 
cunoaştem, datorită introspecției psihologice şi a experienţei simţurilor, este, oricînd şi oriunde, un 
derivat, un rezultat, o complicaţie. Absolutul divin şi transcendent a fost considerat adesea, în fel şi 
chip, potrivit deosebirii de 

temperament şi de imaginaţie abstractă a filosofilor, ca un „loc" al Ideilor. Dar Ideile, fiind şi ele toturi 
complexe şi indivizibile prin excelenţă, ca şi identitățile divine, doar de o mai redusă amploare, 
repugnă Marelui Anonim din aceleaşi raţiuni centraliste. De altfel ne stă, precum văzurăm, la îndemînă 
şi un argument empiric decisiv împotriva presupusei realităţi a Ideilor sau a formelor entelehiale. 
Fenomenele de parafinalitate dovedesc că eficiența unor astfel de Idei sau Forme în lumea concretă e 
nulă. Cu aceasta ipoteza lor devine inutilă. 

Marele Anonim admite o singură existență indestructibilă alături de sine însuşi: este aceea a 
diferenţialelor divine. Marele Anonim îngăduie existența diferenţialelor divine» (cu excepția 
celor nucleare), fiindcă ele sînt toturi divine amputate la maximum, şi fiindcă ele, dispunînd doar de 
virtualitatea unor structuri absolut simple, nu mai pot avea decît un potenţial autarhic just compatibil 
cu centralismul existenţei. Marele Anonim admite diferenţialele divine ca existenţe indestructibile 
fiindcă ele, aşa cum sînt, nu mai reprezintă nici o primejdie, fiindcă ele sînt, cu alte cuvinte, pe deplin 
domestice. Marele Anonim ar fi putut desigur să genereze şi „existente complexe” în formă 
indestructibilă, dar acestea ar fi fost Identităţi divine, Ipostaze, Eoni, Idei, Forme entelehiale, 
realizate în cîte un singur exemplar şi prin cîte un singur act generator. Asemenea existențe 
complexe ar fi dispus însă de un potenţial autarhic prea accentuat şi ar fi purces desfrînate spre 
uzurpare, anarhie şi descentralizare. De aceea s-a făcut că orice făptură complexă, în principiu 
admisă, să poată să se realizeze numai prin integrare de diferenţiale divine, printr-o integrare mai mult 
sau mai puțin vremelnică, dar niciodată indestructibilă. E o compensație sever dozată şi în aceste 
întocmiri comandate de interesele centralismului existenţial: diferențialele divine sînt absolut simple, 
dar indestructibile; unitățile formative, izvoadele, tipurile, individuaţiunile — sînt complexe, dar 
vremelnice. 

Spre a străbate distanţa de la Marele Anonim la individuațiunile concrete din lumea empirică nu e 
suficient să coborîm sau să urcăm doar o scară de abstracţiuni potrivit principiilor şi aptitudinii logicei 
formale, cum ar fi, de exemplu, această scară: calul concret, calul, perissodactilul, euterianul, ma- 

miferul, vertebratul, animalul, ființa, existenţa. Cu asemenea operaţii facem doar exerciţii puerile la 
capitolul logicei despre „conţinutul şi sfera noţiunilor" ; o ocupaţie de atrenament filosofic, muscular 
utilă ca facerea de piramide la ora de gimnastică. Din nefericire însă, cam aşa au înţeles raportul dintre 
metafizică şi concret toate platonismele, neoplato-nismele, formalismele aristotelice sau idealismele 
nordice. 

Lumea, care empiric privită este în primul rînd un ansamblu de individuaţiuni, lumea care metafizic 
privită este produsul unor procese de diferenţializare şi de integrare, are multiple pricini de a fi aşa 
cum este. Recunoaştem că dispozitivele şi măsurile precaute, ce intervin între Fondul Anonim şi 
cosmos, sînt foarte ascunse, şi că nu le putem indica decît aluziv. Prăpastia dintre Marele Anonim şi 
cosmos nu este în nici un caz populată de existenţe cu înfăţişare de toturi individuale, cari ar 
corespunde conceptelor noastre tipologice. Dacă fazele precosmice ale genezei consistă într-o mutilare 
şi desfigurare voite a copiei divine, dacă emisiunii diferenţialelor divine îi premerg posibilităţi majore, 
înadins contramandate, atunci filosof ia de pînă acum n-a calculat deloc cu unul din factorii esențiali 
ce intervin în tehnica genezei: cu factorul prohibitiv. Plenitudinea generatoare şi grija de a asigura 


rînduiala centralistă a existenţei aduc Fondul originar şi anonim într-un derutant impas: lumea 
existentă, aşa cum e, nu vrem să afirmăm că ar fi cea mai bună dintre toate cîte sînt posibile, ea este 
însă cea mai bună soluţie a unui grav impas. 

Lăsînd de o parte raţiunile, pentru cari este aşa şi nu altfel, cosmosul rămîne clădit din diferenţiale 
divine. Diferenţialele divine, eterogene şi omogene, disponibile în număr nelimitat , formează o masă 
reprezentabilă, sumar-matematic, astfel: 

Orice diferenţială divină angajată într-un proces de integrare poate avea o dublă funcțiune: ea poate fi 
factor „activ" sau factor „pasiv, „determinantă structurală", sau simplu „material”. 

între diferenţialele divine omogene, nu vedem cum s-ar instala vreo deosebire ierarhică. Ele sînt 
desigur, cu oarecare aproximaţie, egale. Diferenţialele eterogene prezintă diferenţe de structură, dar în 
afară de aceasta, diferenţialele eterogene mai prezintă şi o diferență de „calitate", ce se explică prin 
obiîrşia lor. Diferenţialele eterogene pot anume să tie emisiuni din regiunea mai nucleară a Fondului 
Anonim sau emisiuni mai de la periferia acestuia. Obîrşia diferenţialelor eterogene o ilustrăm grafic în 
felul următor: 


a = diferenţiala mai nucleară b = diferențială mai periferială 

Date fiind condiţiile înşirate, adică dubla funcţiune a fiecărei diferențiale, apoi natura lor, fie omogenă, 
fie eterogenă, şi pe urmă calitatea lor întemeiată pe obîrşia mai nucleară sau mai periferială, 
diferențialele divine se vor comporta în procesele de integrare (spre a da unităţi formative) astfel:, 

1. Diferenţiale de origină mai periferială pot să fie simplu material pasiv în slujba diferențialelor de 
origine mai nucleară. 

2. Poate avea loc şi procesul invers: diferențialele de origine mai nucleară pot să fie simplu material 
pasiv în slujba unor diferențiale de origine mai periferială. 

3. Cu cit într-o unitate formativă sînt integrate ca factori activi mai multe diferenţiale eterogene, cu 
atît făptura sau fiinţa, ce se va organiza pe temeiul unităţii formative, va fi de o complexitate mai mare. 
4. Diferenţialele de origine mai nucleară, pentru a putea deveni factori activi într-o „unitate 
formativă" cer neapărat colaborarea activă în aceeaşi imitate formativă, dacă nu a tuturor cel puţin a 
unora dintre diferențialele eterogene de origine mai periferială. Dar diferenţialele de origine mai peri- 
ferială, pentru a putea deveni factori activi într-o unitate formativă, nu cer colaborarea activă a nici 
uneia dintre diferenţialele eterogene de origine mai nucleară. 

5. într-o unitate formativă pot să colaboreze mai multe diferenţiale eterogene ca factori activi, 

pe temeiul unei „suficiente potriviri” între ele. 

6. într-o unitate formativă nu pot niciodată să devină factori „activi" mai multe diferenţiale omogene. 
Cu aceasta am dat cîteva probabile reguli de comportare a diferențialelor divine în procesele lor de 
integrare în „unități formative". Darwin ne-a vorbit pe vremuri despre o „luptă pentru existență", 
despre o „concurenţă" a indivizilor şi a speciilor, pentru hrană şi spaţiu, mai tîrziu Weis-mann a extins 


acest principiu şi la „concurența" părților în plasma germinativă, iar Roux a crezut că o luptă pentru 
existență ar avea loc şi între predispoziţii organice şi ţesuturi în unul şi acelaşi organism. S-ar putea 
presupune că o „concurență" există şi între „diferenţialele divine", ca ultime elemente cosmice. 
Concurența lor nu este însă pentru „existență" (căci ele sînt indestructibile), nu pentru spațiu şi 

hrană (căci ele sînt anterioare spaţiului şi n-au nevoie de hrană), ci pur şi simplu pentru afirmarea lor 
într-o unitate formativă dată, sau pentru „integrarea" activă în noi unităţi formative. învinge 
diferenţiala care, prin structura ei actualizată, contribuie mai „finalist" la procesele legate de integrarea 
şi organizarea „individuaţiunii" într-o situaţie dată. Din moment ce admitem că integrarea se face 
potrivit principiului „suficientei potriviri" între diferențiale, şi din moment ce admitem că „suficienta 
potrivire" îngăduie nenumărate grade, e de la sine înţeles să ne gîndim şi la o „concurenţă" a 
diferențialelor, şi la izbînda posibilă a unora faţă de celelalte. 

în general, pentru a da existențe mai complexe, diferenţialele divine se combină ca factori activi în fel 
şi chip, supu-nîndu-se în primul rînd principiului „suficientei potriviri", care permite gradaţiuni. 
Combinațiunile ca atare nu stau sub controlul direct al Marelui Anonim. Marele Anonim, după 
mutilarea extremă a posibilităţilor sale majore şi după discriminarea diferenţialelor sale nucleare, ştie 
că a luat suficiente măsuri preventive şi că, în principiu, nici una dintre combinaţiunile posibile între 
diferențiale nu va mai prezenta nici o primejdie serioasă pentru centralismul şi ordinea existenţei. 
Diferenţialele divine sînt, prin structurile lor virtuale copii absolut simetrice ale unor segmente 
infinitezimale ale Fondului Anonim. Cu ajutorul acestora. Marele Anonim generează indirect o lume, 
care îi este profund disanalogică. Marele Anonim izbuteşte să facă acest lucru prin discriminarea, 
adică nongenerarea diferenţialelor nucleare, şi prin cvasiabandonarea diferenţialelor odată generate, 
pentru ca ele să se integreze la întâmplare şi după „potrivirea suficientă" intrinsecă lor. Combinaţiunile 
accidentale între diferenţialele eterogene duc în general, prin intermediul unităților formative, la 
organizarea individuațiunilor concrete cu aspecte finaliste (am văzut totuşi cum în chip excepțional se 
pot produce şi aspecte parafinaliste). Cu elemente absolut simetrice unor fracțiuni ale fiinţei sale, 
Marele Anonim produce aşadar o lume radical disanalogică sieşi. Dar această dis ana logie e voită şi 


căutată de el, căci ceea ce din superioare motive el vrea să evite este tocmai analogia. 

Se cunosc o seamă de sisteme metafizice cari, admiţînd un Dumnezeu transmundan, încearcă să ne 
convingă eu orice preţ că omul şi lumea sînt făcute după chipul şi asemănarea lui. Se admite totuşi, de 
obicei, că analogia dintre model şi produs este întrucîtva degradată. Pentru a explica distanța 
coborîtoare dintre creator şi creatură, dintre izvor şi produs, sistemele invocă diverse cauze. Sînt 
sisteme cari susţin că produsul e totdeauna fatalmente inferior producătorului (sistemele gnostice şi 
neoplatonice). O altă metafizică e de părerea că degradarea analogiei dintre creator şi creatură se 
datoreşte unei căderi, voită şi consimțită din partea creaturii, care ar fi înzestrată cu libertatea voinței. 
Se pot aminti apoi sisteme cari explică aburirea asemănării dintre Dumnezeu şi individuaţiune prin 
aceea că materia ar fi, prin natura ei, recalcitrantă şi nu tocmai pe deplin aptă de a primi perfecțiunea 
Ideilor sau a Formelor (platonismul, aristotelismul şi unele concepţii romantice germane). Aceste 
sisteme le vom mustra că introduc un al doilea principiu alături de Fondul originar, în care ne silim cu 
tot dinadinsul să vedem singurul principiu. Alături de Fondul originar divin se insinuiază astfel 
principii cari alterează, pătează, sau scad dominaţiunea întîiului. Principii, precum acela al fatalismului 
căderii, al libertăţii, al materiei, etc.limitează de fapt pe dinafară divinitatea, şi multiplică inoportun şi 
împotriva postulatelor proprii ale inteligenței, elementele explicative. Dar sistemele pomenite le 
urmărim şi cu o altă nedumerire. De cîte ori s-a formulat ideea despre o degradare a analogiei dintre 
creator şi creatură, s-a rostit totodată şi speranţa că această degradare nu ar fi atât de radicală încît 
creatura să-şi piardă iremediabil asemănarea cu divinul. Asemănarea ar rămînea predominantă chiar şi 
în cădere ! Toate concepțiile amintite îşi adaugă un mîngîietor supliment, prin care se arată că omul, 
creatura, lumea, ar avea într-un fel posibilitatea să restaureze pe deplin asemănarea cu creatorul. 
Restaurarea similitudinii s-âr face fie printr-o tehnică spirituală individuală, fie printr-o intervenţie a 
creatorului însuşi (concepția salvării divine), fie printr-o mare, epocală întorsătură a procesului istoric. 
Concepţia, pe care o expunem atât în speranţa că explică mai bine conformaţia şi structura făpturilor 
(finalităţi şi paraf inalități), cît şi în speranţa că astfel salvăm principiul explicator unic, admite un 
generator central, un generator 

în sens metafizic „transmundan". Hotărîndu-ne pentru ipoteza unui Generator transmundan (de o 


extremă complexitate substanţială şi structurală, între altele şi de natură spirituală) rămîne să 
determinăm mai de aproape fiinţa sa, cît şi raportul său cu lumea. Această întreprindere nu sîntem însă 
deloc de părerea că trebuie să se facă neapărat într-un cadru idealizator. Idealizarea cu orice preț a 
Generatorului satisface poate anumite exigente omeneşti, dar acestea nu sînt cele cu adevărat 
„teoretice"”. Nici măcar în acest domeniu acaparat exclusiv de teologi nu e recomandabil să cedăm 
unor opinii preconcepute. Din parte-ne optăm mai curînd pentru un fel de realism metafizic, care din 
moment ce acceptă ipoteza unui generator central, va încerca să-l determine nu prin idealizare, cît pe 
temei de deducţii, din ceea ce avem prilejul să vedem şi să constatăm în preajma noastră. Nu trebuie să 
ne sfiim' deloc să atribuim generatorului însuşiri cari nu sînt în acord cu icoana ideală tradiţională 
despre divinitate, dacă datele experienţei ne invită la o asemenea operaţie. Teologia a făcut din 
Dumnezeu un cumulard de perfecţiuni. Nu ştim ce ne-ar interzice să-o imaginăm odată şi altfel, şi 
anume aşa, cum el trebuie să fie, dacă se ţine seama de „indiciile cosmice". Geneza lumii o concepem 
ca un proces cu totul singular. Marele Anonim generează lumea (în parte direct, în parte indirect) 
pentru a zădărnici teo-gonia uzurpatoare. De teama Fiului sau a oricărei analogii majore, Fondul 
Anonim emite numai „diferenţiale divine" (dar nu toate diferenţialele posibile). Făpturile complexe ale 
lumii sînt zidite numai indirect, cu ajutorul diferenţialelor. Marele Anonim s-a hotărît la acest rău mai 
mic pentru a preîntîmpina un rău imens: descentralizarea şi anarhia universală. Ipostazele, Ideile, 
Formele, Existenţele eonice nu intervin între Marele Anonim şi făpturile empirice nici măcar ca factori 
intermediari, căci făpturile lumii reprezintă tocmai ceea ce apare în locul Ipostazelor, Ideilor, 
Formelor. „Geneza" nu poate fi decât alternativă: sau zeii, sau lumea! La baza lumii bănuim deci acte 
de substituire. Nu poate să existe în acelaşi timp şi „lumea" şi „Ipostazele" (sau „existenţele majore"). 
Faptul că ceea ce „există" este lumea, echivalează în cadrul cosmologiei noastre cu o dovadă că 
ipostazele sau existențele similare Generatorului nu există. Geneza lumii este o problemă nu de 
posibilități, ci de compa- 

tibilitate. Metafizica, în faza istorică în care ne găsim, are misiunea de a imagina o lume compatibilă 
cu teza despre poziţia centrală a Marelui Anonim, căci posibilităţile Marelui Anonim sînt nesfîrşite, ele 
rezumîndu-se în cuvîntul: reproducere totală. Filosofia, în lunga şi accidentata ei istorie, a plăsmuit o 
lungă serie de imagini cosmologice incompatibile cu centralismul existenţei. Filosofia a construit aşa- 
zicînd nişte lumi, pe care însuşi Marele Anonim, dacă le-ar fi creat vreodată, le-ar fi şi distrus 
numaidecît. Căci el n-ar fi putut să suporte consecinţele principiilor cari stau la baza unor astfel de 
lumi. Istoria metafizicei este un vast herbar de concepții, cari au ghicit tocmai posibilitățile prohibite 
ale genezei. 

PLURALISMUL INDIVIDUAȚIUNILOR 

Ambiţia cea mai înaltă a metafizicienilor de rasă a fost totdeauna aceea, de a zidi, cu puterile 'cîte li s- 
au dat, o viziune cosmologică. Pentru ajungerea țintei se cere multă osteneală iscoditoare printre 
lucrurile acestei lumi, multă zăbavă prin emisfera lor ascunsă, multă stăruință întru familiarizarea cu 
umbrele şi penumbrele existenţei, şi în cele din urmă şi hotărîrea de a încerca un zbor, cuprinzător de 
vaste privelişti, de pe podişuri icarice. Cei mai mulţi gînditori au decolat, cum este firesc, de la 
eterogenitatea şi pluralismul individuațiunilor empirice. Ca să descindă lîngă o ultimă şi foarte eterică 
„unitate", lîngă o singulară şi primară totalitate indivizibilă, lingă actul pur iniţial, sau lîngă substanța 
supremă. Obstacolele suişului odată învinse, toţi gînditorii sînt copleșiți de* dificultățile şi mai grele 
ale coborîşului. Cum să trecem din nou de la unitatea originară, de la singularitatea de început la 
pluralismul indviduaţiu-nilor empirice? După părerea lui Platon, „Sufletul lurrîii" modelează în 
materie Ideile, cari populează spaţiul nespațial al cerului. Această operaţie de modelaj, ce seamănă cu 
a unui artist, s-ar pvttea face o singură dată pentru fiecare Idee. De ce totuşi s-a făcut pentru fiecare 
Idee un nu- 

măr nelimitat de umbre materiale, empirice? De ce această dispersiune individualizată? 

După opinia lui Aristotel, Dumnezeu este gîndirea gîndi-rii, forma formelor, mişcătorul imobil, spre 
care totul tinde ca spre o țintă. Dumnezeu dă materiei, plină de posibilităţi, prilejul de a îmbrăţişa 
determinaţiuni formale. Această trecere a materiei din starea de posibilitate la actualitatea formei ar fi 
putut desigur să aibă loc o singură dată pentru fiecare formă. Dar atunci pentru ce repetiţia nesfîrşită a 
indivizilor în cadrul aceluiaşi gen? 

După concepţia neoplatonică, unitatea supremă emană Rațiunea, iar Rațiunea emană Sufletul lumii. 


Interior, Rațiunea este în sine mai articulată decît Unitatea supremă, ea rămîne totuşi „una". Interior 
Sufletul lumii e şi mai articulat decît Rațiunea, el stăruie totuşi să fie unul singur. La fel, în lumea 
empirică, ar putea să se înfăptuiască numai cîte un singur exemplar concret ca reprezentant al cîte unei 
Idei, pe care o gîndeşte Sufletul lumii. Acest reprezentant sensibil al Ideii ar fi în comparație cu Ideea, 
de o articulație şi determinaţie mai învoaltă, dar reprezentantul ar fi şi el numai unul singur. De ce 
totuşi Ideea e reprezentată în lumea empirică prin exemplare la „plural" şi nu la „singular" ? întrebările 
ce le formulăm au fost neglijate de filosofii trecuţi în revistă. Probabil din pricina dificultăților inerente 
problematicei. întrebările acestea, ale noastre, sînt însă pe deplin justificate, căci premisele sistemelor 
în chestiune nu legitimează întru nimic dispersiunea şi pluralismul individuaţiunilor în cadrul aceluiaşi 
gen. 

Idealismul german s-a lovit de aceeaşi problemă nărăvaşă, fără să se dovedească un mai bun 
îmblînzitor decît filosofia antică. Fichte face la un moment dat, el singur, o declaraţie de ingenuă 
mirată, care ne cam decepționează prin imprudența ei. El afirmă că în ultimă analiză nu ştim de ce 
„Eul absolut", acea „conştiinţă de sine", care ca act pur se constituie veşnic pe sine însuşi „punîndu- 
se", se împrăştie într-o pluralitate de „euri empirice”. 

Hegel, care reduce totul la Idee, ajuns şi în faţa acestei probleme, ne spune că natura „este Ideea în 
cealaltă existenţă a sa, secundă şi opusă". Un lucru concret, ca „alteri-tate" a Ideii, s-ar putea în cele 


din urmă înţelege pe temeiul dialecticei. Dar Hegel nu ne poate spune de ce ipostaza 

naturală a oricărei Idei apare la „plural" şi nu la „singular”. Nu mai înmulţim exemplele filosofilor cari 
pretind că ar fi în posesia unui ultim principiu explicator, şi care eşuează totuşi în fața „pluralismului" 
individuațiunilor empirice. 

Unul dintre filosofii cari au presimţit probabil dificultățile problemei a fost Leibniz. în loc s-o rezolve, 
el s-a decis s-o sufoce. Că a făcut-o conştient sau nu, e o altă întrebare, în fond însă toată metafizica lui 
Leibniz echivalează cu încercarea de a pune cu totul altfel tocmai această problemă, în loc de a explica 
pluralismul individuaţiunilor Leibniz promovează constatarea la rang de principiu metafizic şi creator. 
Dumnezeu creează, după părerea lui Leibniz, lumea pe baza acestui principiu al „individuaţiunii”, 
care, fiind un principiu, e dispensat de sarcina neplăcută de a se explica. în dosul pluralismului 
individuaţiunilor empirice stau, după opinia lui Leibniz, nişte existențe monadice, de-un pluralism şi 
mai accentuat, şi de o înfăţişare şi mai individualizată decît al individuațiunilor empirice. Monadele 
sînt desăvirşite „individualizări", supuse principiului nonrepeti-ţiei: nu există în întreg Universul două 
monade întru totul la fel! Individuaţiunile empirice nu s-ar constitui pe baza unor determinaţiuni 
„ideale" sau ca întrupări ale unor Idei. Orice individuaţiune materială empirică ar fi o alcătuire de 
monade acumulate, cu excepţia „conştiințelor individuale", cari reprezintă, fiecare pentru sine, cîte o 
„monadă". Leibniz a Încercat să stingă problema prin tăiere gordiană, afirmind că în dosul 
individuaţiunilor empirice nu stau ,„Idei", ci „indivizi" de alt ordin, de ordin metafizic. Monada este 
individul prin excelență. Individul acesta monadic ar fi în toate cazurile o „entitate psihică” ce 
imaginează lumea. Orice monadă ar fi un echivalent psihic al lumii. 

Sistemele pomenite, cu excepţia aceluia al lui Leibniz, sînt paralizate chiar la încheieturile lor 
fundamentale de un simplu fapt, de faptul împrăştierii „plurale" a individuaţiunilor empirice de acelaşi 
gen. Sistemul lui Leibniz se încumetă să supraliciteze faptul, dîndu-i demnitate de „principiu". Dar 
Leibniz ne-a rămas dator o lămurire. De ce creează Dumnezeu nenumărate monade desăvârşit 
individualizate, cari nu se repetă ca structură interioară nici măcar în două cazuri, deşi fiecare din ele 
este de altă parte o oglin- 

dă vie clar-obscură a unuia şi aceluiaşi cosmos? Secretul acestui principiu leibnizian al individuațiunii 
este de natură istorică-psihologică. Să-l concediem cu o adnotare postumă, în realitate, Leibniz a 
atribuit lui Dumnezeu o primordială dragoste de varietate, cu adevărat demnă de gustul baroc al epocii 
sale. 

Să vedem cum s-ar putea pune problema pluralismului individuațiunilor faţă de coordonatele 
concepției noastre cosmologice. Pentru a preîntîmpina apariția unor existenţe majore ex-centrice, 
Marele Anonim procedează la o extremă limitare a posibilităţilor sale creatoare şi va emite numai 
diferențiale divine. Marele Anonim sileşte astfel în prealabil orice făptură sau existenţă „complexă" 
posibilă să se realizeze numai indirect, prin şi din „diferenţiale divine". în locul unui „Tot divin", care 
ar fi rezultatul normal al întîiu-lui act generator, apare astfel o puzderie de „diferenţiale divine" 


eterogene. Seria acestora nu e însă completă, căci Marele Anonim îşi interzice emisiunea 
diferențialelor nucleare. Diferențialele divine, avînd în orice caz un potenţial autarhic just diminuat, nu 
numai pentru ele, ci şi pentru orice existență complexă, ce-ar putea să rezulte din combinarea lor, nu 
mai prezintă nici un pericol de descentralizare a existenţei. în asemenea condiţii, şi sub presiunea 
plenitudinii sale generatoare, Fondul Anonim îşi va îngădui repetarea nelimitată a actului generator, 
emiţînd de fiecare dată cîte o serie de diferenţiale eterogene. Astfel, fiecare diferențială există în tiraj 
nelimitat. Existenţa originară cosmică ar putea să fie imaginată ca un imens rezervor de diferenţiale 
eterogene şi omogene. Diferențialele de toate soiurile sînt pretutindeni disponibile, ceea ce ne permite 
să vorbim de „omniprezenţa" lor. Chiar Universul, fiind constituit prin şi din diferenţiale, suferă, aşa- 
zicînd, la toate încheieturile sale, de această infecție divina. Concepţia, pe care o dezvoltăm, dispune 
de premisele necesare, pentru a legitima pluralismul „individuaţiunilor”, în cadrul aceluiaşi gen, fără 
de a aduce vreo atingere unităţii de principiu, cerută de o explicaţie cosmologică. Pe temeiul 
diferenţialelor eterogene şi omogene disponibile au loc procesele de „integrare", în unităţi formative, 
şi procesele de organizare în individuaţiuni. Integrarea în unităţi formative şi organizarea de individua- 


țiuni se fac de la sine. Ceea ce e destul de lesne, căci dife- 

renţialele eterogene sînt prin origina lor fragmente infinitezimale complementare. Jocul întîmplării 
în combinaţiunile diferenţialelor, are un vast domeniu, totuşi integrările şi organizările se încheagă, şi 
rezistă cel puţin vremelnic, numai datorită unei „suficiente potriviri", sau cel puţin datorită unei 
minime potriviri intrinseci şi de corelaţie a diferențialelor, cari se combină. Marele Anonim admite 
aşadar făpturi şi ființe complexe, dar aceasta numai în măsura în care ele se fac de la sine din şi prin 
diferenţiale divine. în acest relativ dezinteres, de altfel foarte bine fundat, trebuie să căutăm raţiunea, 
pentru care toate existențele complexe sînt mai mult sau mai puțin vremelnice, dar niciodată 
indestructibile. După o durată oarecare toate unităţile formative, cari stau la baza individuaţiunilor 
concrete, se integrează într-o unitate formativă, şi mai complexă, sau se dezintegrează prin 
împrăştierea diferenţialelor, care le-au alcătuit. Afirmația e valabilă, atât cît priveşte unitățile 
formative, cari conduc la organizarea unui individ concret hic et nune, cât şi privitor la tipul general al 
unităților formative, cari determină izvoa-de, genuri şi clase de fiinţe. O dată cu moartea şi cu dezagre- 
garea unei „individuaţiuni", se dezorganizează şi se dezintegrează şi diferențialele divine. Unităţile 
formative, cari determină genuri şi clase de fiinţe sînt capabile, fireşte, şi de o dăinuire ca „tip", prin 
înmulţire; de o dăinuire de mii de ani, sau de milioane de ani. Totuşi şi sub acest aspect, unitățile 
formative sînt vremelnice, căci la un moment dat „tipul" sau se va integra într-o formă şi mai 
complexă, sau va dispare o dată cu ultimii indivizi, cari îl reprezintă. Nici una din închegările 
individualizate, empiric cunoscute, nu reprezintă o singură diferenţială. Toate închegările 
individualizate sînt de fapt complexe de diferenţiale; inclusiv conştiinţa umană individuală, pe care 
atîția metafizicieni sînt dispuşi să o privească drept o entitate indivizibilă. Conştiința umană 
individuală trebuie să fie înrădăcinată într-o foarte complexă unitate formativă, adică într-o serie 
foarte amplă de diferenţiale divine eterogene. Ceea ce rămîne după moartea individuală, cît priveşte 
conştiinţa, sînt aceste secrete diferenţiale psihice, spirituale, eterogene, dar nu „conştiinţa" şi nici un 
pretins „suflet individual", ca factor total şi hidivizibil, care ar fi fost în posesia conştiinţei, sau poate 
chiar identic cu ea. Nu negăm că Marele Anonim ar fi putut să genereze şi 

fiinţe complexe, indestructibile, dar asemenea fiinţe ar fi trebuit să fie generate direct, prin acte 
monofazice, ceea ce le-ar fi conferit un potențial autarhic prea ridicat şi ex-cen-tric. „Sufletele" sînt 
deci posibile, dar posibilități proibite. 

Problema „pluralismului individuaţiunilor" e de fapt doar o anexă a tuturor acestor aspecte metafizice. 
Pluralitatea nelimitată a individuaţiunilor in cadrul aceluiaşi gen implică existența diferențialelor 
divine omogene. Fără de diferenţiale omogene n-ar fi cu putinţa pluralitatea numerică a 
individuaţiunilor; mai mult, fără de diferenţiale omogene n-ar fi cu putință nici măcar organizarea unei 
singure „individuaţiuni" (a se vedea tehnica genetică cu ajutorul „unităţilor formative"). Ori 
diferențialele omogene se produc prin repetarea actului generator al Marelui Anonim. Această repetare 
a fost deci necesară chiar şi pentru ca să se facă posibilă o singură individuațiune. Dar din moment ce 
această repetare e necesară chiar şi pentru ca să se facă posibilă o singură individuaţiune, nu înţelegem 
de ce am pune o limită acestei repetări a actului generator al Marelui Anonim! Cum nu putem pune o 
asemenea limită, ni se dă eo ipso posibilitatea de a explica pluralismul „individuaţiunilor”. De altfel 


repetarea la nesfîrşit a actului generator al Marelui Anonim (ceea ce are ca rezultat diferenţialele 
omogene, în tirajuri nelimitate) se poate legitima şi pe altă cale; Marele Anonim admite această 
repetare, fiindcă produsul actului generator a fost în prealabil făcut inofensiv prin mutilare maximă. 
Repetarea la nesfîrşit a actului generator al Marelui Anonim ar fi deci o compensație pentru 
„diferenţializarea" acestui act. 

Poate că nu e tocmai nelaloc să trecem aici în revistă deosebirile cele mai însemnate, ce le vedem între 
concepţia aceasta a „diferenţialelor divine" şi concepţia „monadolo-gică". Monadele leibniziene sînt 
înainte de toate foarte accesibile imaginaţiei noastre, ba chiar observaţiei noastre, căci ele sînt 
închipuite după chipul şi asemănarea „conştiinţei individuale" a omului. Mai mult: conştiinţa 
individului este, după Leibniz, realmente o astfel de „monadă". Prin urmare conştiinţa individuală 
ilustrează pentru ochii oricui concepţia monadologică. Din parte-ne afirmăm însă că nu găsim nicăieri 


o ilustrație empirică, sau accesibilă observației, perrtru diferenţialele divine, fiindcă ele sînt conce- 

pute ca purtătoare infinitezimale ale unor structuri virtuale de o simplitate absolută. Conştiinţa 
individuală umană, care, după Leibniz, este o monada prin excelenţă, noi o consideram drept cea mai 
complexă integrare şi organizare de diferenţiale divine, eterogene şi omogene. După Leibniz, monada 
este un „individ", în care se oglindeşte, cu felurită claritate, întreg Universul, ea este oglinda vie a 
totului cosmic, purtătoarea unei imagini a lumii, sau un echivalent psihic, mai mult sau mai puţin 
complex al cosmosului. Diferenţiala divină noi o vedem ca purtătoare a unei virtuale structuri 
„absolut simple", ca echivalent al unui segment infinit mutilat al Totului Divin. Diferenţiala divină nu 
poate fi, prin urmare, identică cu un echivalent psihic al cosmosului. Structura virtuală a diferenţialei 
este atît de simplă, cum nici nu se poate imagina, ci cel mult „intenţional" gîndi, ca un caz de „limită". 
Diferenţialele sînt, în prima lor ediţie, eterogene şi complementare, în sensul că structurile lor virtuale 
ar da, însumate, întregul divin, dacă Marele Anonim nu şi-ar interzice tocmai generarea diferenţialelor 
nucleare. Monadele leibniziene sînt creații sau efulguraţii ale lui Dumnezeu, în orice caz rezultatele 
unor acte creatoare normale, adică nişte rezultate cari nici nu puteaia să fie altceva decît ceea ce sînt. 
Diferenţialele divine sînt rezultatele unor acte generatoare înadins şi voit denaturate; ele țin de fapt loc 
de identități divine; ele sînt Toturi divine intenţionat mutilate la maximum, pentru a preveni 
descentralizarea existenţei. Monada este un individ psihic, adică o complexitate interioară indivizibilă. 
Diferenţialele divine, fiecare de o simplitate structurală de ultimă expresie, sînt ceea ce premerge 
totdeauna ca o pluralitate numerică oricărei individuaţiuni, oricare şi oricum ar fi această 
individuaţiune. Monadele sînt dominate de principiul nonrepetiţiei, ceea ce înseamnă că nu se găsesc 
în Univers două monade la fel. Fiecare diferenţială divină din seria eterogenă există, după părerea 
noastră, în nenumărate exemplare de extremă similitudine. După Leibniz, orice monadă e numai o dată 
aşa cum este, şi anume, într-un singur loc al existenţei cosmice, asupra căreia ea îşi are perspectiva 
condiționată de acest loc. într-un anume sens, înăă, noi admitem omniprezenţa tuturor diferențialelor 
eterogene. Monadele leibniziene sînt 

lumi închise, fiecare pentru sine; între ele nu există nici o relaţie sau acţiune reciprocă, nici o 
cauzalitate, ci numai o armonie prestabilită din eternitate, potrivit căreia fiecare îşi joacă rolul fără a fi 
influenţată propriu-zis, de celelalte. Monadele n-au ferestre în afară, fiindcă ele conţin, fiecare în felul 
ei, lumea întreagă ca „reprezentare". Diferenţialele divine, ca purtătoare de structuri virtuale, sînt 
fragmente infinitezimale ale Totului divin; numai foarte multe diferenţiale împreună, integrate şi 
organizate, ar putea să dea un „individ", în care să se producă imaginea unei lumi, şi chiar în acest caz, 
imaginea lumii se produce, între altele şi prin influența efectivă a lumii asupra unui individ conştient. 
Monadele leibniziene sînt indivizi cari îşi au din eternitate înscris în ei programul de executat, ele se 
pot combina în indivizi complecşi, datorită destinelor depozitate în prealabil în fiecare. 
Individuaţiunile material-empirice sînt, după Leibniz, combinațiuni de monade, combinațiuni 
prevăzute şi realizate de Dumnezeu prin destinele armonice depozitate din capul locului în monade. 
Cu teoria aceasta, nu se pot însă explica parafinalităţile ce apar în Univers. După teoria noastră, 
diferențialele divine se integrează, în faza genezei indirecte, în unități formative, şi se organizează în 
individuaţiuni, aceasta printr-o acțiune reciprocă, întîmplătoare, a diferențialelor divine lăsate în voia 
lor; rezultatele se explică prin „suficienta potrivire" intrinsecă a diferențialelor, cari prin însăşi origina 


lor şi prin tehnica genezei cosmice sînt „complementare". Parafinalităţile s-ar explica în ultimă 
analiză, prin combinaţiuni de diferenţiale pe temeiul unei minime potriviri. în rezumat, Leibniz pentru 
a explica ordinea şi varietatea cosmosului empiric, îl dizolvă şi-i substituie nenumărate cosmosuri 
introvertite (microcosmosuri), printre care nu sînt două la fel, şi cari se orînduiesc prin voinţa de 
armonie a lui Dumnezeu, creatorul acestor lumi introvertite. Diferenţialele divine stau prin simplitatea 
lor absolută, prin caracterul lor radical mutilat, tocmai la antipodul conceptului de „microcosm”. 
Conştiinţa umană, care după [Leibniz este o monadă prin excelență, şi ţinută sub 'observaţie, repre- 
zintă, după părerea noastră, cea mai complexă integrare şi organizare de „diferenţiale", din câte sînt cu 
putință. Din 

această punere in lumină a deosebirilor fundamentale între concepția noastră şi concepția 
monadologică, cititorii vor putea singuri să facă deducțţii şi asupra deosebirilor mai secundare, ce ne 
despart de Leibniz. 

Se întîmplă adesea ca două sisteme metafizice foarte deosebite să coincidă prin unele elemente ale lor. 
Această coincidenţă se descoperă însă ca o coincidență mai mult gramaticală, căci semnificaţia şi 
valorificarea acestor elemente depinde de viziunea totală. Cînd viziunea totală e cu desăvîr-şire alta, 
atunci nici semnificaţia elementelor aparent asemănătoare nu poate să fie aceeaşi în două sisteme 
diferite. O asemenea coincidență de amănunt, şi în cele din urmă „gramaticală" descoperim între 
„simplitatea" diferențialelor divine şi „simplitatea"” Realelor din metafizica lui Herbart. „Reala" lui 
Herbart este o existență absolut simplă. „Diferenţiala divină" se deosebeşte de „reala" lui Herbart 
prin aceea că are două aspecte: diferenţiala divină e substanţă şi ca atare purtătoarea unei structuri 
(absolut simple) de natură virtuală. Ca atare orice diferențială divină are o comportare originară: ea 
tinde sâ-şi supună alte diferenţiale spre a-şi „realiza" m în materialul lor structura sa virtuală. Reala 
herbartiană este în fapt „simplă", comportarea ei consistă într-o autoapărare de orice deranjare din 
partea altor reale. Comportarea diferenţialei divine şi a Realei sînt deci diametral opuse. De altă parte 
Reala herbartiană este absolut statică, încît dinamica universală devine în sistemul herbar-tian o 
„iluzie". „Realele herbartiene" sînt pe urmă ultimele elemente metafizice ireductibile ca atare la 
altceva. Sistemul lui Herbart e radical ,„ pluralist". Noi vedem în diferenţialele divine fragmente 
infinitezimale ale unui „Tot divin", care le generează, încît diferenţialele divine posedă, ele între ele, 
un secret „complemenţarism", care face posibilă „integrarea" şi „organizarea" lor. , Virtualitatea" 
structurală, şi acest „„complementarism”, explică dinamica diferenţialelor divine şi toate procesele 
cosmice, ca „procese”. De altfel la baza sistemului metafizic a lui Herbart stau cu totul alte conside- 
raţiuni şi intenţii decît la baza sistemului nostru. Herbart introduce „realele" ca existenţe „simple", ca 


să rezolve unele pretinse dificultăţi „logice" ale conceptelor de „substanță” 

şi „însuşire”!, de „continuitate”, de „mişcare”. Sistemul lui Herbart reprezintă o filosofie eleată, 
preocupată de dificultăţile „logice" ale conceptelor. Deosebirea dintre filosofii eleaţi şi Herbart este 
doar aceea că întîi recurg la ideea de „unitate”, cîtă vreme cel din urmă la o pluralitate de „reale 
simple", pentru a institui o identitate absolută între „existență" şi „logică”. Dar se ştie că această 
perfectă şi sterilă „logicizare" a „existenţei" nu a fost pentru noi niciodată un ferment de creație 
metafizică, ci cel mult un binevenit prilej de polemică filosofică. De altmintrelea împrejurarea că 
Herbart socoteşte „conştiinţa individuală" ca o „reală" (care se apără de perturbaţiuni, provenind de la 
alte reale, răs-punzînd prin „reprezentări") ne dă o vagă idee despre felul complicat cum filosoful 
înțelegea „simplitatea" realelor. După concepţia noastră „conştiinţa individuală” nu este un aspect al 
unui singur element (reala), ci e condiționată de cea mai vastă integrare de diferenţiale eterogene. 
Dacă deci, după Herbart, ca şi după Leibniz, se poate vorbi despre indestructi-Tnlitatea, despre 
eternitatea „entităţii", ce stă la baza „conştiinţei individuale", temeiul „conştiinţei individuale" este 
după părerea noastră o existență complexă, o amplă integrală, care se dezintegrează în specifice 
„diferenţiale eterogene", o dată cu moartea individului. 

După foarte mulţi filosofi, de la Cusanus şi Giordano Bruno, prin Leibniz, pînă la Wundt sau 
Renouvier, realitatea se reduce la ultime „particule materiale”, cari sînt ,, însuflețite” sau înzestrate cu 
„suflete miniaturale". După mconcepția despre „diferenţialele divine" eterogene şi „complementare", 
nu trebuie să recurgem la asemenea „însuflețire" a tuturor „elementelor”. De pildă la alcătuirea 


materiei anorganice nu participă „activ" diferențialele eterogene, cari vor face substratul complex al 
„psihicului", sau a „conştiinţei”. Şi nici la constituirea „organicului" nu participă în chip „activ" 
diferențialele eterogene, cari vor alcătui temeiul stărilor de conştiinţă. 

! în conceptul „substanţei" înzestrate cu „însuşiri” Herbart vede o dificultate logică: „unul" nu poate fi „multiplu”. Pentru a 
înlătura asemenea dificultăţi „logice"” Herbart recurge la conceptul „realei simple, umobile, statice". 

e RI DRE SPAȚIULUI 


în cadrul acestei cosmologii, de natură metafizică, ni se dă ocazia să abordăm o problemă, care, în alte 
condiţii, ar cere poate o tratare de o mai largă respiraţie. Problema nu ştim să fi fost vreodată pusă în 
termenii în care sîntem hotărîţi să o punem aici. Problema este aceea a „organizării spaţiului”. Mai întîi 
cîteva consideraţii destinate să limiteze locul şi natura problemei noastre. Se cuvine să amintim că 
problema spaţiului a fost amplu discutată mai ales pe două planuri: unul e fizic-matematic, celălalt este 
epistemologic. Dar problema mai poate fi pusă şi în cadrul cosmologiei metafizice, unde nu a fost 
luată decît foarte rar în dezbatere. Vom evita cu totul problematica spaţiului sub unghi fizic-matematic. 
Nu ne recunoaştem vreo competenţă în acest domeniu. Pentru a pune însă în justă lumină problema 
spaţiului pe plan cosmologic-metafizic, se cer neapărat cîteva precizări de natură epistemologică. 
Teoria cunoaşterii ne-a obişnuit să privim spațiul în două feluri. Orice realism naiv sau ştiinţific 
profesează credinţa că spațiul ar fi o existență reală, de care luăm act printr-o intuiție relativ-adecvată, 
şi care ar putea să fie supusă unei corecturi pentru a deveni foarte adecvată. Acesta este întîiul fel de a 
vedea spaţiul sub unghi epistemologic. Al doilea fel aparţine idealismului filosofic, care înțelege 
spaţiul ca o simplă formă subiectivă a sensibilităţii noastre, sau a imaginaţiei noastre teoretice. 
-Acestei forme nu i-ar corespunde nimic în realitate, ea fiind doar o proiecţiune a eului cunoscător, o 
condiţie prealabilă, dar prin excelenţă subiectivă, pentru constituirea unui sistem de cunoaştere care 
vrea să reziste prin însăşi logica şi articulația sa intrinsecă. Cît ne priveşte, respingem ambele feluri de 
a vedea „spațiul. Se impun unele serioase distincţii asupra cărora de altfel am insistat şi în lucrări 
anterioare de ale noastre. Există înainte de toate o intuiție sensibilă a spaţiului. Intuiţia sensibilă a 
spațiului variază desigur „perspectivic" de la individ la individ. Aceasta nu împiedică totuşi ca oamenii 
să aibă conştiinţa corecturilor, ce se cer, pentru ca intuiţia sensibilă a spaţiului să adopte funcţia unei 


constante. Intuițiile individuale, pers-pectivice, ale spațiului, prezintă echivalenţe atît de certe, 

încît nu e deloc greşit să se vorbea scă despre o intuiţie sensibilă a spaţiului, aproximativ generală a 
genului uman. Referindu-ne aşadar la spaţiu ca la o „constantă”" a sensibilităţii umane, se pune 
întrebarea dacă ea este un factor obiectiv. Intuiţia sensibilă a spaţiului, chiar corectată în sensul unei 
constante, nu sîntem dispuşi s-o socotim ca un act de cuprindere adecvată a unei realități. Aceasta nu 
înseamnă însă că intuiţia spațiului ar fi o simplă formă fără acoperire, o simplă proiecțiune a 
subiectului uman. Sîntem mai curînd de părere că intuiţiei sensibile a spaţiului, îi corespunde pe planul 
misteric o existenţă reală, un X, despre care intuiţia sensibilă ne dă ca un „semnal”. Intuiţia sensibilă 
raportată la acel X e desigur inadecvată, dar inadecva-ţia are loc între „ceva" şi un „X", iar nu între 
„ceva" şi un obiect „nul". Intuiţia sensibilă a spaţiului nu este aşadar o emisiune fără de acoperire a 
subiectului uman, ci un ac-de cunoaştere „cenzurată". Sau mai precis: unul din actel, fundamentale, 
prin care se constituie „cenzura" oricare, cunoașteri. Cu privire la ceea ce trebuie să fie acel X al spa, 
țiului, omenirea mai posedă o mulţime de „viziuni spațiale”, cari sînt active în subiectele umane 
plăsmuitoare de cultură-ca nişte funcții sau categorii „abisale": astfel este viziunea spaţiului 
tridimensional-infinit, sau viziunea spaţiului-boltă sau viziunea spaţiului plan, sau viziunea spaţiului 
ondulat etc. Viziunile acestea nu sînt general-omeneşti, căci ele va riază după popoare, regiuni şi 
epoci. Natural, că nici aceste viziuni nu reprezintă adevărate revelații ale spațiului-mister, căci atunci 
ele n-ar varia. Aceste viziuni la rîndul lor sînt unii din acei factori fundamentali, prin cari se constituie 
„înfrînarea" oricărei revelații adecvate a misterului în general. Dar despre toate acestea am vorbit pe 
larg în studii anterioare, încît ne scutim de sarcina de a mai stărui. Am repetat cele arătate, numai 
fiindcă am găsit oportun să stabilim cîteva puncte de reper. 

în perspectiva desfăşurată în studiul de faţă, ni se îmbie aşadar prilejul de a pune într-un fel 
„cosmologic-metafizic" şi problema spaţiului. întrebarea, ce caută o soluţie, este aceasta: Cum se 
organizează şi care este origina acelui spaţiu X, despre care intuiţia sensibilă ne comunică un semnal 
amplu constituit, dar inadecvat? Nimic nu ne împiedică să credem că, dincolo de semnalmentele 


sensibile, avem lati- 
1T1 


tudinea să ne făurim cu privire la spaţiu şi o metaforă abstractă mai închegată, decît pot să fie diversele 
viziuni categoriale referitoare la el. Ne simţim cu alte cuvinte invitaţi să încercăm o teorie metafizică, 
cu privire la structura şi geneza acestei existenţe ce-şi are secretele sale ca orice altă existenţă. 

Să ne menţinem cu stricteţe în cadrul premiselor noastre. Spaţiul, fiind o „existenţă empirică”, nu 
poate să fie o existenţă de o structură absolut simplă. Ceea ce înseamnă că spaţiul ne interzice 
echivalarea lui cu o singură „diferenţială divină". De altfel spaţiul empiric fiind de proporţii cosmice, 
şi de o oarecare „complexitate structurală" deplin realizată în sine, depăşeşte condiţiile unei eventuale 
asimilări cu o diferenţială divină. Spaţiul, nefiind egal cu o singură diferențială divină, nu poate să fie 
socotit decît ca una dintre existenţele complexe ale cosmosului; ca atare, spaţiul trebuie să fie 
rezultatul genezei indirecte, precum sînt toate existenţele „complexe". în perspectiva noastră 
metafizică ar urma, prin urmare, ca spaţiul să fie secret alcătuit din diferențiale eterogene şi omogene, 
cum sînt toate existenţele complexe, concrete şi empirice. Vom admite deci la baza spaţiului anume 
„unităţi formative", rezultînd dintr-un proces de integrare de diferenţiale. Cu aceasta e dată însă şi 
eventualitatea unei pluralități de spaţii. Ba dacă ne menţinem cu toată consecvenţa pe linia metafizicei 
expuse, sîntem constrînşi să admitem că ceea ce de obicei se numeşte „spaţiu cosmic", nu este decît 
suma imensă a unor „spaţii miniaturale", dintre cari fiecare este integrat şi organizat din diferenţiale 
divine eterogene şi omogene. Spaţiul cosmic ca sumă a spaţiilor miniaturale ar putea să se găsească, 
dacă se. ţine seamă de unele indicii, în necontenită expansiune. Spaţiul cosmic poate să fie ca un 
„spaţiu-fagure", în necurmată creştere. 

Orice „spaţiu miniatural", avînd drept temei diferenţiale divine, se organizează crescînd ca un cristal. 
Natural, că spaţiul miniatural este o existenţă neasemuit mai puţin complexă, decît un cristal. De fapt, 
analogia dintre un spaţiu miniatural şi un cristal se reduce la aceea că ambele sînt produse ale genezei 
indirecte, pe temei de diferenţiale. Spaţiul miniatural implică, pentru a se organiza, potrivit premisei 


generale a cosmologiei noastre, şi o „unitate formativă”. 

Unitatea formativă a spaţiului miniatural este rezultatul integrării numai a foarte puține „diferenţiale 
eterogene", de origine periferială în raport cu Fondul Anonim, cită vreme unităţile formative ale 
cristalelor sau ale organismelor integrează în ele gradat tot mai multe diferenţiale eterogene, printre 
care unele de origină mai nucleară. în asemănare cu cristalele şi organismele, „spațiul miniatural" are 
dezavantajul de a fi o existență incomparabil mai puţin complexă. Una din tezele sistemului nostru 
cosmologic este aceea despre omniprezenta tuturor diferențialelor eterogene. Diferenţiale divine de 
toate felurile se găsesc pretutindeni. Regiunile pur spaţiale ale lumii sînt populate de aceleaşi dife- 
renţiale divine ca şi regiunile ocupate de materia neorganică sau de materia organică, sau de fiinţele 
psiho-spirituale. Numai cît în regiunile pur spaţiale, diferențialele divine sînt altfel „integrate" şi 
„organizate", decît în regiunile materiale sau organice. în regiunile pur spaţiale activează în sens „for- 
mativ" numai anume diferențiale de origine mai periferială, în timp ce toate celelalte diferenţiale de 
origine mai nucleară rămîn în aceste regiuni nişte factori pur „pasivi”, adică simplu , material” în 
procesul de organizare al spațiilor miniaturale, în regiunile anorganice, organice sau psihospirituale 
activează în sens „formativ" şi aceste diferenţiale de origine mai nucleară. în lume, sub unghi 
metafizic, nu se cască viduri, goluri. Totul e plin de acest rumeguş de „diferenţiale" de roate felurile. 
Spatiile interstelare sînt tot atât de dense ca şi pâmîntul solid, cu ființele sale de toate soiurile, dacă le 
privim exclusiv sub unghiul prezenţei diferențialelor divine. Metafizic vorbind, spațiile aşa-zis goale, 
sau cele pătrunse doar de energii rarefiate, sînt tot aşa de „pline" ca şi spaţiile ocupate de materie şi 
organisme. Astfel, între spaţiul vid şi spaţiul ocupat de materie nu există de fapt o opoziţie. în spaţiile 
populate de materie, de energie fizică, de organisme, de vetre de conştiinţă, se declară ca factori activi 
(în sens mformativ) o seamă de diferenţiale divine de esenţă mai nucleară, sau de calitate superioară, 
integrîndu-se în unităţi formative mai complexe, ceea ce nu înseamnă însă că aceste diferențiale ar fi 
absente în spațiile zise goale. Nu, aici aceste diferențiale de esență superioară sînt cel mult pasive, 


jucînd un rol de „material organizat”. Trecînd, cu alte cuvinte, de 

la spaţiile numite goale, la spaţiile cu sarcini materiale organice sau psiho-spirituale, s-ar constata 
(dacă aceasta ar fi tehnic cu putință) o progresivă angajare activă a diferenţialelor de esență mai 
nucleară, dar nu o mai mare densitate a diferenţialelor divine în general. Ştim din alte capitole că 
această activare a diferenţialelor nu depinde numai de ele, ci şi de alte împrejurări. Condiţiile pentru 


„activarea" diferenţialelor sînt: întîi, faptul dacă se stabileşte sau nu o „suficientă potrivire” între 
structurile virtuale ale diferenţialelor, şi al doilea faptul dacă pentru un sistem de diferenţiale pe cale 
de a se integra şi de a se organiza în individua-ţiuni, există o potrivire suficientă şi în raport cu mediul 
dat al eventualei individuaţiuni. Diferenţialele divine de toate soiurile există pretutindeni, dar ele nu 
sînt pretutindeni active în sens „formativ". Cititorii cumpănind această teza despre egala densitate 
metafizică a întregului cosmos, se vor găsi ispitiți să ridice o întîmpinare: dacă este aşa, cum se face că 
o masă atât de densă de „diferenţiale divine" nu opune nici un fel de rezistență deplasării corpurilor 
cosmice constituite. Răspunsul e simplu: o rezistenţă ar putea să opună corpurilor numai energiile 
fizice pe deplin constituite, sau materia cu impermeabilitatea ei. Dar în spaţiile, numite goale, 
diferențialele, de cari depinde constituirea energiilor fizice sau impermeabilitatea materiei, deşi 
prezente, sînt factori „pasivi", adică neintegrați în sens activ. Rezistența, ce s-ar putea opune în cosmos 
deplasărilor unor corpuri, nu se înfiripă în spaţiile goale, fiindcă aci nu s-au constituit încă energiile şi 
materiile capabile de o rezistență, deşi factorii principali pentru constituirea lor sînt disponibili. 
Spațiile miniaturale, cari prin însumare, juxtapunere, îmbucare, dau spațiul cosmic, fiind existenţe de 
oarecare complexitate, sînt eo ipso produse ale genezei indirecte. Ca orice produs al genezei indirecte, 
„spaţiile miniaturale" sînt şi ele destructibile. Destructibilitatea poate avea loc prin dezagregarea şi 
dezintegrarea diferenţialelor, dar şi prin reformarea „unităţilor formative", cari compun arhitectonic un 
„spaţiu miniatural". Toate existenţele mai complexe decît spaţiul miniatural (cuantele, electronii, 
atomii, moleculele, organismele vii, vetrele de conştiinţă) sînt adevărate caverne în spaţiul cosmic, 
caverne în cari s-a realizat o re- 

formă a „unităţilor formative", printr-un nou proces de integrare a diferenţialelor divine. 

La început nu există aşadar „un spaţiu omogen şi infinit" ocupat de un haos, alcătuit din părticele 
material-ener-getice, amestecate la întîmplare. Un haos material, din care fie la întîmplare fie prin 
acțiune directă a unui arhitect să se fi făcut cosmosul. Noi circumscriem începutul ca o geneză directă 
a unui haos prespaţial, a unui haos de „diferenţiale divine", încă nespaţial, încă nematerial, încă 
neenergetic, încă nonorganic, încă nonpsihic, dar cu posibilitatea de a da, prin colaborarea 
complementară a componenților săi, toate aceste feluri de existenţe. E vorba de un haos diafan, care, 
virtualmente, cuprinde în sine şi în jocul componenților săi, toate calităţile şi toate absurditățile unui 
cosmos, cum este cel dat. Pentru ca să se aleagă acest cosmos n-a mai fost nevoie de o acţiune directă 
a Marelui Anonim. Din haosul diafan se încheagă de la sine, pe baza unei „suficiente potriviri" sau, 
excepțional, pe baza unei „minime potriviri" dintre diferenţialele divine, spațiile miniaturale, energiile, 
materia, viaţa şi existenţele psiho-spirituale. E poate indicat să imaginăm cosmosul, ca fiind şi astăzi 
încă învelit şi pătruns printre încheieturi de „haosul diafan". Haosul diafan stăruie, fiind alimentat de 
Marele Anonim, şi de diferenţialele divine cari recad în el, în haos, pe urma necurmatei dezagregări şi 


dezintegrări a existențelor complexe. 
DESPRE ISTORIE 


Ce semnificaţie se poate atribui istoriei in perspectiva metafizică ce s-a deschis? Ca să nu încapă vreo 
confuzie adăugăm că prin „istorie" înţelegem obiectul istoriografiei şi niciodată istoriografia însăşi. 
După toate semnele, istoria este prin excelenţă o dimensiune a existenţei umane. Printre toate fiinţele 
terestre singur omul se poate mîndri cu o istorie. în esenţă, istoria este însuşi modul plenar al omului, 
în alte studii am caracterizat omul ca o ființă singulară în Univers. Singularitatea umană consistă, în 


ultimă analiză, 

în felul specific de a exista în orizontul misterului şi pentru revelare. Această propoziţie ne pune la 
dispoziţie termenii întru definirea istoriei. Realizarea şi afirmarea efectivă a modului de existenţă în 
orizontul misterului şi pentru revelarea acestuia este istoria. Istoria nu este o consecinţă a modului 
ontologic uman, ci este de-a dreptul acest mod, cînd se realizează cu suficientă intensitate, ca să poată 
fi privit în sine şi pentru sine. Omul creează „istorie", atunci cînd accentul său existenţial zace pe 
modul trăirii în orizontul misterului şi pentru revelare. Omul deplin este aşadar fiinţă istorică, prin 
definiție. 

Dar omul, trăind în orizontul misterului şi tinzînd să reveleze acest mister, devine virtualmente, sau 
mai precis prin intenţie, un concurent al Marelui Anonim. Situaţia ar putea să ia o întorsătură 
dramatică. Şi situaţia ar lua de fapt o astfel de întorsătură, dacă nu s-ar fi luat în prealabil măsurile 
preventive pentru evitarea dramei. Am arătat altă dată că Marele Anonim impune, structural, omului, 
anume limite desfigurante şi restricţii, cât priveşte posibilitatea de a „cunoaşte lumea" şi de a „revela 


misterele existenţei". Limitele impuse revelării misterelor echivalează cu o înfrînare. Această înfrînare 
a omului, pe linia destinului său revelator, se efectuează prin categorii adînci, cari aparțin zonei 
inconştiente a spiritului său însuşi. Omul va încerca, iarăşi şi iarăşi, revelarea misterului, dar el e, prin 
măsuri preventive cari îi premerg şi cari îl depăşesc, veşnic anihilat în tentativele sale. El va putea să 
reveleze misterul numai în cadrele subiective ale unor categorii stilistice; el nu izbuteşte niciodată să 
convertească misterele în chip pozitiv-adecvat. Nici cele ale lumii date, cu atît mai puțin cele cari trec 
dincolo de această lume dată. 

în dosul încercărilor omeneşti de a revela misterele, în dosul încercărilor omeneşti de a organiza viaţa 
individuală şi socială pe pămînt, potrivit unei viziuni absolute, zvîcneşte ca o tendinţă secretă de 
uzurpare a Marelui Anonim. Este aci o pornire pe cît de vagă şi de deghizată, pe atât de înrădăcinată 
totuşi. Insul de obicei nu-şi cunoaşte şi nu-şi recunoaşte o asemenea pornire, dar în realitate el îi este 
supus. Această obscură pornire este prundul fiinţei noastre, ea ţine de ereditatea noastră divină- 
demonică, şi nu e făcută, inofensivă decît prin măsuri de ordin tot metafizic. E aci 

o stare de lucruri, de care nu trebuie nici să ne ruşinăm, nici să ne speriem, nici să ne indignăm. 
Acestei porniri îi sînt supuşi, fără să o ştie, chiar şi asceţii, cari prin suprema umilință mistică 
nădăjduiesc — în sfînta şi incredibila lor simplitate — unirea cu Dumnezeu. Căci în ungherele tainice 
ale fiinţei sale, orice făptură omenească se vrea centru al existenţei. Sublimele cazuri de supremă 
umilinţă mistică nu sînt oare tentative în acelaşi sens, dar pe cale inversă? Nu vrem să facem o 
demascare şi o denunțare în înțelesul vulgar al acestor cuvinte. Vrem să spunem numai că nici chiar 
asceții cei mai spiritualizaţi, nu se pot sustrage structurii esenţiale a fiinţei omeneşti. De altfel, stările 
de „extaz",, despre cari asceţii înşişi susțin că ar fi adevărate ferestre deschise în absolut, participă şi 
ele la „istorie", şi sînt impregnate de toate semnele particulare ale relativităţii istorice. Extazele 
mistice, nerâspunzînd în absolut, sînt inofensive, dar ele sînt făcute „inofensive" prin condiţiile de 
totdeauna şi în prealabil impuse omului. Prin „cenzură transcendentă" şi prin „înfrînare 
transcendentă". Departe de a fi o reală evadare în absolut, stările şi viziunile mistice poartă, şi ele, 
totdeauna pecetea unor „stiluri”. Stările şi viziunile mistice, de pretinsă revărsare în Fondul originar şi 
de confundare cu Dumnezeu, apar de fapt ca stări şi viziuni relative; ale sînt „stilizate" de aceleaşi 
categorii adinci, cari conferă o înfăţişare specială istoriei unei anume regiuni sau epoci. Mistica de 
înaltă calitate, cu extazele ei, atît de nevoios atinse, are alte aspecte stilistice în Apus, decât pe 
Muntele.Athos, şi alte aspecte stilistice în cadru islamic, decît în practicile yoghine. Aceste stări şi 
viziuni, cărora le recunoaştem de altfel toată măreţia, îşi descoperă secularitatea istorică prin 
apartenența lor, atît de uşor de identificat, la cîte un „stil”. Urmează din toate acestea că omul este 
chiar în exemplarele cele mai rare şi mai transfigurate doar „ființă istorică", adică maximum ce'poate 
fi, în nici un caz însă o ființă care ar răspunde în absolut. O ființă cu acces în absolut ar sfă-rîma toate 
cadrele, atât ale naturii cît şi ale istoriei: ea n-ar aparţine naturii şi n-ar avea „istorie", ci ar fi dincolo de 
ele. Istoria, cu fenomenele ei, a fost prea adesea privită ca un simplu apendice al lumii naturale sau ca 


un aspect cronic-general al fenomenelor naturale. Istoria nu e, însă, nici 

«implu compartiment al vieții naturale, şi nici simplă cronologie. Pentru a fi un simplu compartiment 
al vieţii naturale, istoria ar trebui să se constituiască exclusiv prin acţiunea omului în vederea 
autoconservării şi a securităţii sale în lumea dată. Animalele şi omul, în măsura animalităţii sale, -oricît 
geniu tehnic ar avea, n-au istorie”. Istoria, de altă parte, nu e doar o succesiune ireversibilă de 
fenomene, căci atunci orice succesiune de fenomene ar fi istorie. Istoria înseamnă în primul rînd 
afirmarea de diversă intensitate, amploare şi accent, a modului ontologic specific uman, adică a 
existenţei în orizontul misterului şi în vederea revelării. mCînd se declară această mutaţiune ontologică 
în Univers apare de fapt întîia oară şi omul deplin, şi o dată cu acesta, şi numai atunci, „istoria”. 
Concomitent, structurile spiritului uman vor fi dublate prin garnitura categoriilor stilistice sau 
„abisale", de cari vor fi impregnate toate plăsmuirile revelatorii ale omului. Istoria riscă să fie ignorată 
în esența «ei, dacă o înţelegem exclusiv în pervazul naturii, sau pe planul vieţii psiho-spirituale fireşti. 
Istoria trebuie văzută metafizic pentru că ea presupune o nouă ordine ontologică mai plenară decît 
natura, o mutaţiune ontologică cu noi finalisme, implicînd alte restricţii şi măsuri preventive decît 
acelea cari intervin în procesele de „integrare" ale naturii propriu-zise. Ceea ce spunem despre 
„istorie" stă în strînsă legătură cu ceea ce afirmam altă dată despre „cultură". închegările principale ale 
istoriei sînt cele culturale, cu toate acestea, istoria e mai mult decît istoria culturii. De istorie ţine şi 


devenirea armaturii tehnice a omului, devenirea tipurilor de civilizație, aceasta în măsura în care 
civilizația omenească îndură şi poartă amprentele unor categorii stilistice. Să nu uităm că şi animalele 
sînt uneori creatoare de civilizaţie tehnică, dar aceasta, nefiind impregnată de „stil", nu alcătuieşte un 
fenomen istoric, ci un fenomen stereotip biologic. De istorie, în sensul cel mai strict al cuvîntului, ţin 
şi organizările sociale ale omenirii, dar şi acestea numai în măsura în care se fac în cadre „stilistice". în 
general istoriografia tratează despre închegarea şi dezagregarea fenomenelor caracterizate printr-un 
coeficient stilistic, în calitatea lor de fenomene concrete, abărute în zone umane, undeva, în spaţiu şi 
în timp. 

Omul e o fiinţă care prin modul ontologic şi destinul sătt (existenţă în orizontul misterului şi pentru 
revelare) se găseşte pe' o poziție înaintată, de unde pot începe primejdii debordante pentru Marele 
Anonim. Nici o altă ființă, în prealabil şi principial admisă să se integreze şi să se organizeze din 
diferențiale divine, nu posedă o năzuinţă ascunsă de a se substitui Marelui Anonim, sau veleități 
autarhice atît de accentuate ca omul, fiindcă nici o altă ființă nu e atât de plenară sub unghi ontologic. 
Un asemenea apetit nu se declară în celelalte fiinţe decît prea puţin, într-atât de limitate sînt 
„posibilităţile" cari se actualizează în ele. Faţă de primejdia aproape debordantă a posibilităţilor cu 
totul speciale, cari prind să se înfiripe în fiinţa umană, Marele Anonim se asigură prin particulare 
măsuri preventive: 

1. Prin înfrînarea transcendentă, stilistică, a actelor revelatorii ale omului !. Pe plan metafizic 
categoriile abisale ale spiritului uman sînt tot atîtea „frîne", cari zădărnicesc convertirea adecvată a 
misterelor. Categoriile abisale privite în economia vastă a existenței cosmice au semnificaţia unei 
înfrînări prezentive a năzuinţei şi a posibilităţilor, pe drumul cărora omul se găseşte angajat. 

2. Prin „conversiunea transcendentă" a limitelor stilistice impuse capacităţii revelatorii a omului; prin 
conversiunea acestora în valori „pozitive" ale conştiinţei omului. Necurmat, omul este, prin însăşi 
structura sa, atras în capcana de a se iluziona că stilul în cadrul căruia el creează, şi în cadrul căruia el 
se organizează ca ființă istorică, ar fi un complex de valori' pozitive, cîtă vreme coordonatele 
stilistice sînt simple limite impuse omului prin înaltă şi prealabilă orîn-duire ?. 

„Istoria este, în ordinea metafizică şi a findlismelor existenţei în general, acest fel de a trăi şi de a 
crea al omului ca fiinţă primejdioasă pentru marele Anonim, şi permanenta respingere a lui din 
partea Marelui Anonim prin dispoziţiile preventive, pe cari odată pentru totdeauna acesta le-a luat." 
Istoria, ca un şir nesfîrşit de magnifice plăsmuiri şi mari fapte omeneşti, se iscă neîncetat printr-un fel 


de ofensivă 
! A se vedea L. Blaga, Geneza metaforei şi sensul culturii. 


? A se vedea: L. Blaga, Artă şi valoare, capitolul Metafizica valorilor. 

a omului în zone rezervate Marelui Anonim, şi prin veşnica înfrînare abisală a acestei ofensive, 
înfrîriare hotarîtă dintot-deauna. De cîte ori omului i se pare să fi găsit un nou vad de depăşire, 
ofensiva lui e prinsă în punga unui nou cordon izolator (categoriile stilistice). Destinul omului este de 
a trăi statornic în acâastă ofensivă zădărnicită totdeauna prin chiar mijloacele ei (stilistice). Istoria este 
prin fiecare clipă a ei această existență de mari intenţii, care se frînge în ea însăşi, căci singurele 
mijloace de realizare, ce-i stau la dispoziţie, se întorc necurmat împotriva ei. Istoria nu are un scop, un 
terminus, spre care ar năzui şi care ar fi la capătul ei undeva în viitor. Istoria se înfiripă ca o mutațiune 
ontologică în Univers, şi nu se va sfirşi decît o dată cu omul, fiind şi rămînînd „istorie" deplină, în 
fiecare moment al ei. Zicem deplină, fiindcă fiecare moment al ei, conţine toate elementele cari o 
definesc şi care îi împrumută profilul specific printre celelalte fenomene ale Universului. 

Există, cu alte cuvinte, un principiu cosmologic, care face cu putință „istoria" şi „permanența" ei. Fără 
de acest principiu instituit în cosmos, istoria, cu permanenţa ei, n-ar fi posibilă, fără de acest principiu 
istoria n-ar lua ființă, sau dacă ar lua, ar putea la un moment dat să înceteze prin realizarea unui fapt 
supraistoric. Principiul cosmologic, care *condiționează apariţia istoriei şi o menţine veşnic actuală, îl 
numim „principiul conservării misterelor". Măsurile prin cari izbuteşte conservarea egală a misterelor 
ca stare în cosmos, sînt „cenzura transcendentă" căreia îi este supus orice „act cognitiv" şi „înfrînarea 
transcendentă", căreia îi este supus orice „act revelator”. Cenzura transcendentă şi înfrînarea 
transcendentă privesc orice ființă individuală, nu numai fiinţa umană. Condiţiile „istoriei" rezumate în 
„principiul conservării misterelor" se pregătesc, precum vom vedea, în faza precosmică a genezei, de 
unde îndreptățirea de a plasa „istoria", şi condiţiile ei, în acest cadru vast al problematicii cosmologice 
Şi a genezei. 


în perspectivă cosmologică, istoria este cea mai complexă integrare şi organizare, încă just compatibilă 
cu centralismul existenţei. în configurarea ei intră diferențiale divine de origine „mai" nucleară decît 


cele cari condiţionează oricare alt fenomen cosmic. 

Cum se face că Marele Anonim tolerează la periferia sa c existenţă atît de primejdioasă, pe care e silit 
în prealabil s-o infrîneze în chip special pentru a nu fi debordat? Răspunsurile posibile la o asemenea 
întrebare sînt poate mai multe. Dîndu-ne seama de incertitudinea terenului, răspunsul nostru trebuie 
să-l înveşmîntăm în neobişnuite straie de stranie mitologie. 

Nu se simte oare Marele Anonim cam vinovat faţă de creatură în general? „Vinovat", din cauza actelor 
de infinită mutilare a Identităţilor, şi de diminuare prealabilă a autarhiilor cu putință, acte la cari totuşi, 
din superioare raţiuni, a fost obligat? Marele Anonim îngăduie pe un mic perimetru al spaţiului cosmic 
existența de înaltă tensiune a „omului" şi pericolul ţinut sub spuză, sublima şi prăpăsti-oasa licenţă, 
care este „istoria". Faptul e de mirat, dar poate avea o particulară semnificaţie. într-o supremă 
perspectivă, „istoria" ar apărea ca o compensație, pe care Marele Anonim o întinde lumii, ca o 
răscumpărare a vinei sale faţă de creatură, marea mutilată. 

Unii metafizicieni, cari au ținut cu orice preţ să se conformeze unei tradiții dogmatice, au înţeles 
istoria ca o avalanşă declanşată de căderea în păcat a omului, ca o succesiune de excese datorită 
libertăţii cu care Dumnezeu ar fi înzestrat pe om. Concepţia aceasta conformistă a fost lărgită de unii 
gînditori în sensul că nu numai istoria umană, ci toate procesele creaturale sînt rezultatul unui divorţ 
între Idee şi Divinitate, rezultatul unei căderi din proprie iniţiativă a Ideilor, a unei lepădări de 
Divinitate a Ideilor. Concepțiile despre istorie şi lume, înţelese ca o cădere liberă în păcat şi-au anexat, 
toate fără deosebire, şi un oarecare optimism suplimentar: se susține anume că istoria ar însemna, de la 
un moment dat, devenirea împărăției lui Dumnezeu sau restabilirea creaturii (sau a Ideilor) in starea de 
împăcare cu Absolutul. Lucrurile sînt privite aşadar ca şi cum Dumnezeu ar fi realmente autor de 
Ipostaze, Idei, Forme, după chipul şi asemănarea sa. Chip şi asemănare, cari ar putea să fie pierdute şi 
redobîndite. Istoria şi procesele cosmice ar consista în această coruptibilitate şi restaurabilitate a unor 
similitudini divine. Cum nu aderăm la o asemenea concepţie cosmologică — şi am arătat motivele 
pentru cari nu putem adera — se va înţelege de ce deschidem şi asupra istoriei o- 

altă perspectivă de ansamblu. Marele Anonim nu generează existențe similare coruptibile, fatalmente 
sau datorită propriei lor libertăți, ci dimpotrivă, evită cu tot dinadinsul astfel de acte generatoare de 
„totalități indivizibile" similare Sinelui divin. Altfel s-ar stîrni procese primejdioase pentru 
centralismul şi rînduielile existente. Pentru a substitui unor totalități indivizibile, similare, 
primejdioase, variate existenţe complexe, de-un potențial autarhic just diminuat şi domesticit. Marele 
Anonim recurge înadins la acte generatoare, de la celălalt capăt, adică cu obiectivul infinit limitat: la 
acte generatoare de „diferenţiale divine". Cert, orice făptură este „os de Domn", dar ca înfăţişare orice 
făptură „este foarte disanalogică, în raport cu Generatorul. Istoria nu poate să fie prin urmare un proces 
descendent şi ascendent, de corupere şi restaurare, a unei „similitudini", căci similitudinea in chestiune 
e indezirabilă chiar pentru Marele Anonim. Lumea, aşa cum e, a fost făcută de Marele Anonim tocmai 
prin prealabila mutilare maximă şi înadins voită de El a similitudinilor posibile. Istoriei nu-i vom 
conferi deci o semnificaţie într-un cadru care nici nu există. în om şi în istorie, integrările cosmice ale 
diferenţialelor îşi ajung „plafonul". Istoria este o existenţă de supremă limită admisă, aproape 
debordant de primejdioasă pentru Marele Anonim, dar permanent şi constituţional făcută inofensivă, 
prin înfrî-nări din partea acestuia. Istoria este cel mai plenar dintre modurile principial îngăduite în 
cosmos. Istoria ar putea, prin urmare, să fie interpretată ca o consolare prin ea însăşi, adică prin 
plenaritatea sa. Ca o consolare. Se bucură de ea numai omul, dar Marele Anonim o concede, în 


general, în schimbul infinitei mutilări, căreia in stătu nascendi îi este supusă toată creatura. 
ÎNCĂ O DATĂ: SINGULARITATEA OMULUI 


Toate ființele complexe ale lumii, inclusiv omul, reprezintă tot atîtea integrări şi organizări de 
diferențiale divine eterogene şi omogene. în asemănare cu toate celelalte creaturi, omul este o fiinţă, în 
a cărei „unitate formativă" sînt 

integrate cel mai mai mare număr de diferenţiale eterogene., printre care unele aproape „nucleare", ca 
obîrşie. Dar caracter izînd astfel unitatea formativă a omului, am spus oare,. din punct de vedere 
teoretic-cosmologic, totul, despre ființa umană? Se caracterizează omul numai prin calitatea dife- 
renţialelor şi prin complexitatea „integrării", ce-l condiţionează? Nu. Poziţia singulară a omului în 


N 


Univers este circumscrisă şi de alte momente. Cită vreme „unitatea formativă" a oricărei fiinţe 
complexe este, cel puţin în principiu capabilă de o nouă „integrare, adică de o evoluţie sau de o 
mutaţiune, singur omul, în tot universul, este o ființă a cărei' „unitate formativă" va stagna în veci. 
Aceasta, fiindcă „unitatea formativă" â omului şi-a ajuns limita superioară a „integrării", atingînd 
adică „plafonul”, din totdeauna şi în, prealabil stabilit al integrărilor cosmice. Pentru toate fiinţele din 
Univers există încă un disponibil de diferențiale, de origine mai nucleară, pe linia cărora, şi cu ajutorul 
cărora, e posibilă încă o integrare, numai pentru om nu mai există un asemenea disponibil de 
diferențiale şi mai nucleare, decît cele integrate deja în ființa sa. Nu fiindcă asemenea diferenţiale 
„nucleare" n-ar fi cu putinţă, ci fiindcă Marele Anonim, în chip preventiv, se abţine să genereze 
diferențiale de-a dreptul „nucleare" (am arătat, în altă parte, raţiunea acestei abţineri). Omul este 
singura ființă în Univers, care în procesele de integrare a epuizat diferențialele eterogene-existente, şi a 
ajuns pînă exact unde, în seria diferenţialelor eterogene, începe regiunea diferenţialelor-lipsă. Omul 
este singura ființă care staţionează tocmai lîngă linia marilor absente. Dacă diferențialele de-a dreptul 
nucleare ar fi fost generate, făcînd parte astfel din disponibilul cosmologic, omul ar mai avea în faţa sa 
posibilități de integrare. Ba aceste integrări s-ar fi şi produs, căci sînt insistent cerute de felul ultimelor 
integrări realizate. Procesul rămîne însă. definitiv tăiat, din cauza absenţelor iremediabile. 

Pe linia acestui plafon al diferențialelor şi al integrărilor se declară însă un proces ciudat. Integrările, 
cari ar mai fi posibile dacă ar exista diferenţiale de-a dreptul nucleare, sînt atât de insistent cerute de 
felul ultimelor integrări realizate, încît diferenţialele de origine mai puţin nucleară dar disponibile, sar 


în locul celor absente, substituindu-se acestora. Prin această „locotenentă" se constituie pe plan meta- 

fizic-cosmologic „cenzura transcendentă", căreia îi este supusă capacitatea cognitivă a omului /, şi 
„înfrînarea transcendentă", căreia îi este supusă capacitatea revelatorie a *omului. 

Cenzura transcendentă, care se aplică structural capacităţii cognitive a omului, şi înfrînarea 
transcendentă care se aplică structural capacităţii sale revelatorii, nu sînt măsuri luate de la caz la caz, 
de la individ la individ, şi nici măcar în particular pentru toată specia umană deodată. Cenzura 
transcendentă şi înfrînarea transcendentă nu sînt intervenţii directe ale Marelui Anonim în procesele de 
integrare «cosmică; ele sînt hotărîte încă în faza pre-cosmică a genezei, adică în faza cînd Marele 
Anonim îşi anulează şi îşi limitează posibilităţile în vederea unui cosmos cu adevărat domestic. 
Diferenţialele divine foarte eterogene, din cari se vor integra odată şi odată capacitatea sau structurile 
„cognitive" şi capacitatea sau structurile „revelatorii" ale omului, sînt prin anticipație limitate, anulate 
sau admise, după criterii cari fac ca orice integrare a lor să nu mai poată da, decît mo capacitate 
cognitivă „cenzurată", şi o capacitate revelatorie „înfrînată". De pildă, pentru ca facultățile cognitive 
ale omului să aibă acces în Absolut, ar trebui să li se integreze nişte diferenţiale divine „spirituale" de- 
a dreptul „nucleare". Dar tocmai de aceste diferenţiale omul a fost privat, căci Marele Anonim se 
abţine să le genereze. Faptul că Marele Anonim nu le generează tocmai pe acestea, este însă o măsură 
preventivă. S-au admis deci diferențiale divine, cari „integrate" dau o capacitate cognitivă datorită 
căreia omul ia act de prezenţa „obiectului", dar nu şi de structura şi de chipul aievea al acestuia. Cînd 
să se ia act de acest chip absolut al obiectului, se „substituie" componenţilor-lipsă ai capacităţii noastre 
cognitive nişte componenți reali, ce-i drept, ai conştiinţei, sau ai spiritului nostru, dar improprii pentru 
convertirea adecvată a obiectului. Un proces analog de substituire dă ca rezultat şi înfrînarea 
transcendentă, căreia îi este supusă capacitatea revelatoare de mistere a omului. Unor componenți- 


lipsă, de natură cu totul esenţială, ai capacității noastre revelatorii, li se substituie componenți 


! Cenzura transcendentă determină şi modul cognitiv al animalelor în măsura în care ele sînt capabile de o „cunoaştere”. 

reali ai spiritului nostru, dar improprii pentru convertirea adecvată a misterelor. Marele Anonim se 
abtine de la generarea tocmai ai diferenţialelor „nucleare", cari ar da împreună componenți-lipsă ai 
capacităţii noastre cognitive şi revelatorii.- Abţinerea e voită şi calculată. Căci pe această cale se 
integrează în lume fiinţe capabile doar de o cunoaştere cenzurată a obiectului, şi de o revelare 


înfrînată a misterelor. 
MĂSURI ŞI AVANTAJE 


Date fiind variatele sale posibilități generatoare, Marele Anonim se găseşte în situaţia de a căuta 
soluţiile compatibile cu poziţia sa centrală şi hegemonică. El trebuie să rezolve următoarele probleme: 
1. Să evite geneza nenumăratelor Ipostaze identice. 

2. Să evite geneza unor nelimitat de variate  existenţe complexe, indivizibile şi indestructibile, adică 
de un „potenţial autarhic" prea accentuat. 


3. Să evite geneza unor ființe complexe de proporții cosmic-majore. 

4. Să-şi satisfacă totuşi plenitudinea generatoare. 

5. Să genereze existenţe complexe, vremelnice, just diminuate ca potenţial autarhic, pentru a nu 
deveni ex-centrice. 

6. Să genereze o imensă varietate de făpturi şi fiinţe complexe. Dar în general, cu atît mai puţine 
individuaţiuni de acelaşi fel cu cit ele sînt mai complexe, şi cu atît mai multe individuaţiuni de acelaşi 
fel cu cît ele sînt mai simple. 

7. Să genereze fiinţe de o capacitate cognitivă-relativă adică cenzurată. 

8. Să genereze ființe de o capacitate revelatorie just înfrînată. 

Toate aceste probleme, Marele Anonim le soluţionează prin următoarele măsuri: 

1. Prin „diferențializarea" fiecărui act generator al său. 

2. Prin anularea'genezei diferenţialelor nucleare. 

3. Prin generarea indirectă a fiinţelor complexe. 

Va recunoaşte oricine că Marele Anonim rezolvă problema genezei âşa, ca să obţină un număr maxim 


de avantaje printr-un număr minim de măsuri. 

Dacă trecem cu vederea teoriile mecaniciste din ultimele două veacuri sau cele similare din antichitate, 
fiinţa vie, atît organică cit şi psiho-spirituală, a fost de obicei socotită ca un întreg finalist, în care s-ar 
manifesta un principiu unitar, secret, un factor indivizibil, care lucrează potrivit lozincei „totul sau 
nimic". Acest factor indivizibil toto-generator, a fost cele mai adesea imaginat în analogie cu procese 
psihice (entelehia, monada). Se ştie, de altfel, că nici teoriile mecaniciste nu contestă finalitatea 
structurală şi funcţională a organismelor. Teoriile mecaniciste neagă doar că această finalitate ar fi 
rezultatul unui factor care lucrează înadins şi prin anticipație. Teoriile mecaniciste vor să explice 
finalitatea ca un produs întîmplător, ca un caz de combinaţie fericită de elemente, printre infinit de 
multe cazuri de combinaţie, nonfinaliste. Teoriile mecaniciste şi teoriile finaliste se deosebesc prin 
aceea că propun explicaţii diametral opuse cit priveşte acelaşi obiect care le este comun: structura 
finalistă a organismelor biologice şi psiho-spiri-tuale (ca întreguri capabile de reacţiuni, pline de 
noimă, întru conservarea şi înmulţirea lor într-un mediu oarecare). 

Orice calcul al probabilităților admite desigur şi socoteala mecanicistă, dar realitățile sînt realități, iar 
nu probabilități. Faţă de orice încercare de explicație mecanicistă a finalității organice şi psiho- 
spirituale, ridicăm în primul rînd obiecţia: niciodată natura nu ne oferă spectacolul aşteptat după acest 
calcul al probabilităților, niciodată experienţa nu ne oferă nici cel mai şters indiciu că ar exista în 
domeniul biologic o explozie de forme şi structuri nonfinaliste de o infinită varietate, printre cari, dacă 
ar exista, ar putea desigur să apară întîmplător, uneori, şi forme sau structuri finaliste. Dimpotrivă, 
toate formele şi structurile cari sînt de cînd sînt, sau cele cari se ivesc din nou, posedă dintru început o 
înfăţişare „finalistă", sau cel puţin ele nu stingheresc un finalism existent. Absența oricărei mărturii 
empirice pledează peremptoriu împotriva tezei pe care teoreticienii mecanicismului au formulat-o din 
capul locului în cadrul calculului probabilităților. Lipsa oricărei mărturii empirice, cînd ar trebui să 
existe nenumărate, taie teoriilor 

mecaniciste orice bază de discuţie. Urmează de aci că trebuie să apelăm din nou la teoriile vitaliste, 
cari pentru a explica finalitățile biologice recurg la factori „totalitari şi indivizibili”, daţi prici 
anticipație? La întîiaprivire, aşa s-ar părea. S-ar zice că problema e una din acelea cari nu admit decît 
două soluţii alternative. Respingînd mecanicismul, ar însemna că adoptăm vitalismul finalist. Dar nu e 
aşa. Din parte-ne, am clădit o adevărată baricadă din fenomenele de „parafinalitate", arătînd că acestea 
în nici un caz nu pot să fie explicate prin teoriile cari admit într-un fel simplist existența unor factori 
anticipatori şi creatori de întreguri finaliste (Idei, Forme, Monade, Entelehii). în procesele de integrare 
a diferenţialelor divine şi de organizare a indivi-duaţiunilor (să ne restrîngem interesul asupra celor 
biologice şi psiho-spirituale) joacă, după concepţia noastră, un rol atât „întîmplarea" cît şi „intenția 
finalistă", dar ambele în alt sens decît le-au conceput determinismul mecanicist şi vitalismul finalist. 
La baza organismelor stau, precum am văzut, un nesfîrşit număr de diferenţiale divine, adică de 
fragmente infinitezimale purtătoare de virtualităţi structurale absolut simple. Diferenţialele eterogene 
le concepem ca elemente complementare, pulverizate, ale unui „Tot" de un absolut finalism suficient 
sieşi (dacă facem abstracție de diferențialele nucleare, cari nu sînt generate). Diferenţialele divine, 


lăsate în voia lor, sau a întîmplării, vor fi deci în stare să se combine între ele şi să alcătuiască întreguri 
finaliste, dar finaliste într-un înţeles mairestrins, decît acela al finalității Totului divin. Fiind fragmente 
infinitezimale ale unui Tot final rotunjit în sine, diferenţialele se pot combina pe baza felului lor 
intrinsec, de cîte ori o „suficientă potrivire" sau chiar o „minimă potrivire” de corelaţie între ele admit 
o asemenea combinaţie. Cînd integrarea diferenţialelor se face pe temeiul unei suficiente potriviri între 
ele, se obțin unități formative şi individuaţiuni în cadrul unor „tipuri" a unor tipuri de o finalitate empi- 
rică lesne de constatat, adică de o finalitate finită, localizată într-un mediu oarecare. Cînd organizarea 
individua-ţiunilor se face,pe temeiul unei minime potriviri sau chiar de simplă juxtapunere neutră între 
anume diferenţiale, atunci se obțin organisme monstruoase, hibride, caracterizate prin aspecte de 
„parafinalitate". Orice organism de 

o finalitate finită, capabil de funcţii şi reacțiuni pline de noimă în vederea autoconservării şi a 
înmulțirii într-un mediu oarecare, poate să îndure în anumite împrejurări şi unele alterări parafinaliste. 
Ori, nici o teorie vitalistă sau metafizică dintre cele cunoscute, nu s-a dovedit a fi în stare să explice 
acest lucru. Teoria noastră despre diferenţialele divine ca fragmente infinitezimale ale unui Tot de 
supremă finalitate suficientă sieşi, adică absolut autarhică, teoria noastră despre aceste diferențiale, 
capabile, în consecinţă, de a se combina pe baza unor potriviri gradate între ele, lămureşte dintr-o dată 
atît finalităţile obişnuite din lumea biologică şi psiho-spirituală, cît şi fenomenele de regenerare, de 
transplantare, dar şi aspectele monstruoase, sau altoirile artificiale operate între indiviz-i de speci 
diferite. Spre a înţelege „metafizic" fenomenele biologice şi psiho-spirituale, normale şi anormale, 
urmează să ne obişi nuim să vedem şi mult dincolo de finalitatea evidentă-proprie indivizilor în 
vederea autoconservării şi înmulțirii, şi mult dincolo de monstruozităţile şi de fenomenele hibride, 
Căci individuaţiunile biologice şi psiho-spirituale fac part. dintr-un vast, insezisabil finalism metafizic- 
cosmologic, sue auspiciile căruia s-a împlinit „geneza" în general. Măsurilb luate şi procesele cari au 
loc în cadrul acestui finalism metafizic-cosmologic, sînt destinate să asigure echilibrul şi centralismul 
existenţei îndeobşte. Una din principalele măsuri luate în cadrul finalismului ultim al existenţei este 
aceea a genezei indirecte prin ,„ diferențiale". Unele aspecte ale creaturii reale privite pentru sine par 
deficienţe, astfel sînt: vremelnicia, destructibilitatea, dimensiunile minore. De asemenea pluralismul 
individuăţiunilor în sfera aceluiaşi gen pare a nu avea nici o semnificație palpabilă. Toate aceste 
„deficienţe” sînt însă, fără deosebire, consecinţe fireşti ale genezii indirecte prin diferenţiale. Dar 
geneza indirectă prin diferenţiale s-a impus Marelui Anonim pentru extraordinarul ei avantaj, că 
asigură pe deplin hegemonia Centrului asupra creaturilor. „Creatura", cu „deficienţele" ei de felul celor 
amintite, apare aşadar ca un produs hiperfinalizat, dacă o privim în perspectiva metafizică şi cosmo- 
genetică, sau în perspectiva principiului compatibilității dintre produs şi generator, în cadrul unor 
orînduiri centraliste. Am afirmat de cîteva ori că Marele Anonim acordă integrării dife- 

188 

rențialelor şi organizării individuăţiunilor numai un interes indirect, lăsînd, în această zonă, şi 
întimplării jocul şi eficienţa ei. Aceasta nu e de mirat, căci numai aşa se pot obţine fiinţe vremelnice, 
perisabile, şi în multe feluri deficiente, de o finalitate finită sau chiar foarte redusă. Acest interes 
indirect sau acest dezinteres, dacă voim, apare astfel el însuşi ca un moment intenţionat al procedeelor 
generatoare ale Fondului originar. Prin deficienţele lor, de soiul celor pomenite, creaturile sînt de fapt 
hiperdeterminate în cadrul unui ultim finalism al existenţei în general. 

PARADOXELE CONCEPŢIEI 

Sîntem cei dintîi să recunoaştem că teoria cosmologică expusă prezintă chiar prin premisele sale unele 
laturi paradoxale. Aceste paradoxe cer cîteva desluşiri sub raport epistemologic. S-a dovedit adeseori 
lucru foarte fertil să pui paradoxul chiar în premise. Din parte-ne am făcut uz de această învățătură, ce 
ne-o dă istoria filosofiei şi a ştiinţei. 

Teza inițială de la care. am mînecat, este aceea a unui Tot divin căruia îi atribuim putinţa firească a 
unei nelimitat repetate reproduceri totale, din sine şi prin sine însuşi. Acesta e întîiul paradox al 
sistemului propus. Reproducerile posibile ale Totului divin se realizează însă numai în forma unei 
maxime reducții, în forma unor „diferențiale divine". Faţă de Totul divin, diferenţiala divină nu este 
decît un segment minimalizat atît sub unghi substanţial cît şi sub unghi structural. Diferențialele 
divine, în cari se pulverizează întîiul act reproductiv al Marelui Anonim sînt eterogene. Dacă Totul 
divin s-ar reproduce în toată amploarea şi complexitatea sa prin asemenea diferenţiale eterogene, 
însumarea diferenţialelor ar da Totul divin. Dar acest produs n-are loc, căci de o parte emisiunea 


diferențialelor „nucleare" Marele Anonim şi-o interzice din capul locului, iar de altă parte, emisiunea 
fiecăreia din diferențialele eterogene admise, repetîndu-se la nesfîrşit, se ajunge şi la un imens număr 
de diferențiale omogene. Integrarea şi organizarea diferenţialelor divine în „existente complexe" se 


face aşadar 

nu numai în cadrul unei serii de diferenţiale eterogene, ci şi în cadrul diferențialelor omogene. Iar 
această integrare şi organizare nu are loc numai pe temeiul „complementa-rismului firesc” al 
diferențialelor, ci mai ales pe temeiul unei „suficiente potriviri", sau al unei „minime potriviri". Toate 
aceste momente fac ca integrarea şi organizarea cos-, mică a „diferenţialelor", sub înfăţişarea de 
„individuațiuni" să nu semene deloc cu o însumare a diferenţialelor eterogene şi mai ales să nu semene 
deloc cu Totul divin. După toate premisele noastre, lumea nu poate să fie prin urmare un Dumnezeu 
explicitat, sau un Dumnezeu zăbavnic răsfoit după cum afirmă marele Cusanus. între „Marele 
Anonim" şi „lume" e un raport de profundă disanalogie, deşi Marele Anonim este generatorul 
„părintesc" al lumii, iar nu numai Creatorul ei din nimic şi după capriciile unei fantezii inven-țioase. 
Ne găsim aci în faţa unui al doilea paradox al metafizicei noastre cosmologice. 

Cîteva observațiuni cu privire la întîiul paradox. Totul divin are posibilitatea de a se reproduce 
nelimitat în toată amploarea sa din sine şi prin sine însuşi. Teza n-ar constitui un paradox de limită, 
dacă am admite că reproducerile ar fi simple icoane în miniatură ale Totului divin, şi că Totul divin 
emițînd asemenea toturi minuscule, ar fi o fîntînă ce ar seca încetul cu încetul. Noi am formulat însă 
teza ca un paradox, ce depăşeşte un asemenea comentariu, căci Totului divin îi atribuim posibilitatea 
de a se reproduce nelimitat în toată amploarea şi complexitatea sa, întîi fără de alimentare din alte 
izvoare, şi al doilea fără de a fi expus unei scăderi prin acest eventual proces teogonic. Ceea ce 
metafizica creştină admite într-un fel ca proces intra-teic cu totul particular (Tatăl, Fiul, Sf. Duh) şi 
precis delimitat prin cele două reproduceri, este pe plan teogonic un proces posibil nelimitat. Totuşi, 
din înalte rațiuni centraliste acest proces posibil n-are loc nici măcar o singură dată. Vasăzică 
procesul formulat ca un paradox absolut prin teza iniţială, rămîne, după concepţia noastră, o pură 
posibilitate. Dacă Marele Anonim nu ia acest drum, nu este fiindcă acest drum n-ar fi cu putință, ci 
exclusiv din considerente destinate să asigure un sistem existenţial centralist. Cert, teza despre un Tot 
divin capabil de reproducere nelimitată pe planul identității numai din sine şi pentru sine însuşi, fără 
de a fi 

ameninţat de istovire, reprezintă o propoziție ce depăşeşte înţelegerea logică obişnuită. Propoziția 
leagă concepte, cari se exclud: emisiune dintr-un emitent, înţeleasă ca un proces care totuşi n-ar 
insemna diminuare a emitentului. Lespezile se clatină puţin sub picioare, dar metafizica s-a mai găsit 
şi alte daţi în situaţii similare. Sînt regiuni unde terenul devine, prin însăşi natura sa, foarte echivoc, în 
raport cu posibilităţile noastre de înţelegere. Trebuie să ne împăcăm şi cu asemenea situaţii. Cînd 
formulele noastre încep a fi locul de coincidenţă a unor concepte antinomice, de specială factură, 
înseamnă că ne găsim în preajma unor „mistere potențate". Panica intelectuală, pe cale de a se schiţa, 
n-are nici un sens. Ne-am ocupat altă dată mai pe larg de reala oportunitate a unor astfel de formule, 
menite să dea unor „mistere potenţate" tot relieful expresiv pe care ele îl comportă. Sub asemenea 
auspicii metodologice vom susţine teza pînă la capăt. „Sinteza" termenilor antinomici o „postulăm", ca 
avînd loc într-o zonă translogică şi trans-concretă. Insistînd însă să ajungem cu orice preț la o sinteză a 
termenilor antinomici, vom fi conduşi inevitabil şi la o „scindare" de concepte, obişnuit solidare. Cari 
sînt conceptele „solidare" ce ar putea să fie scindate pentru a obţine reliefarea completă a unui mister 
potenţat? ' Ezităm să dăm un răspuns categoric, dar cele două concepte ar putea să fie acela al „totului" 
şi acela al „plenitudinii". „Totul" unei existenţe e, sub unghi logic, desigur „solidar" cu „plenitudinea" 
existenţei. Aplicate însă asupra Fondului Anonim, cele două concepte ar înceta să fie solidare, căci în 
procesul teogonic posibil, Totul divin ar rămînea nescăzut, dar plenitudinea Fondului Anonim ar suferi 
o scădere. Logic ne este refuzat să efectuăm scindarea. Dar cuprinderea misterelor potenţate, potrivit 
reliefului lor intrinsec, sfarmă logica. Atât sinteza termenilor antinomiei (emisiunea egală cu 
nonscăderea emitentului) cît şi scindarea termenilor solidari („totul" unei existenţe este altceva decît 
„plenitudinea" ei) se declară într-o zonă, care, prin natura ei, depăşeşte toate obişnuinţele 


comprehensiunii. Astfel de formule răs- 


! A se vedea consideraţiunile asupra acestei metode în Eonul matic şi în Cunoaşterea luciferică. 

pund necesității extreme de a întări un mister în calitatea aceasta a sa. „Cunoaşterea" şi „înţelegerea" 
sînt uneori silite să se dezarticuleze şi să-şi schimbe „direcţia”, să funcţioneze pe de-a-ndoaselea, ca un 
omagiu adus unui mister radical, care nu ţine să se conformeze aptitudinilor noastre cognitive normale. 
Pentru schimbarea direcției cunoaşterii şi înţelegerii, se cere neapărat îndelungat exerciţiu şi 
antrenament. Dar cu oarecare bunăvoință izbutim. Căci operaţia nu e mult mai grea decît aceea care la 
un moment dat s-a cerut inteligenţei noastre, cînd a fost poftită să accepte, de pildă, direcţia „minus" în 
matematică, şi să lucreze cu „mărimi negative", sau chiar cu rădăcini pătrate din -l! 

Al doilea paradox enunţă că Totul divin, deşi are posibilitatea de a se reproduce în toată amploarea şi 
complexitatea sa de nenumărate ori, totuşi în realitate el se reproduce numai prin „diferențiale”. Dacă 
nu i-am găsi nici o explicaţie, această comportare ar fi desigur un prilej permanent de mirare. Dar 
paradoxul se desluşeşte foarte logic. „Geneza" are loc în termeni tocmai opuşi celor posibili, din 
superioare considerente centraliste şi ca rezultat al unor măsuri înadins luate pentru a zădărnici 
teogonia, sau orice alt proces similar. Cu această lămurire paradoxul sucombă. 

Rămîne aşadar în picioare ca un paradox imun faţă de logică şi posibilitățile noastre intuitive numai 
întîiul. Acel paradox se localizează singur în sfera „minus-cunoaşterii" (a se vedea în Eonul dogmatic 
şi Cunoaşterea luciferică expunerile privitoare la „minus-cunoaştere”). Un paradox, nu identic, dar 
analog, stă şi în fruntea altor cîtorva sisteme metafizice (metafizica neoplatonică, gnostică, creştină). 
Conţinutului acestui paradox imun noi îi dăm însă! de o parte mai multă amploare, decît sînt dispuse 
să-i acorde metafizicile pomenite, dar de altă parte noi îi impunem şi o restricţie, care nu există pentru 
metafizicile amintite. Amploarea, pe care o dăm paradoxului consistă în afirmaţia că Fondul Anonim 
ar putea să se reproducă întocmai, la nesfîrşit, în nenumărate Ipostaze echivalente. Restricţia, pe care o 
impunem paradoxului consistă în afirmația că această 

reproductibilitate a Fondului Anonim este o pură posibilitate care nu are loc realmente nici măcar o 
singură dată. Fondului Anonim i-ar fi mai lesnicioasă, mai la îndemînă autogenerarea nesfirşită, care s- 
ar menține de fapt într-o supralogică absurdă, de Poveste. Deoarece însă Povestea, odată izbîndită, ar 
ameninţa să disloce sau să compromită centrul existenţei. Marele Anonim ia drumul genezei prin 
termeni tocmai opuşi celor posibili. Un sistem întreg de măsuri preventive luate împotriva unei 


posibile şi incredibile Poveşti, dă ca rezultat lumea reală. Lumea este Poveste infinit mutilată. 

ASPECTE ANTROPOLOGICE 


1947-1948 

V 

CUVINTE INTRODUCTIVE LAMARCK ŞI IDEEA TRANSFORMISTĂ 

Intenţia cu care începem aceste consideraţiuni antropologice este de a îndruma luarea-aminte a 
cititorilor spre unele palpitante probleme, pe care oameni de ştiinţă şi filosofi din alte ţări le dezbat 
actualmente cu tot mai viu interes, şi care, cel puțin pentru pasiunile suscitate, ar merita să fie mai de 
aproape cunoscute şi la noi. Multe din aceste probleme sînt încă probleme deschise, echivalînd cu tot 
atîtea invitaţii la noi eforturi lămuritoare. în discuţiile ce dorim a le împămînteni, vom interveni uneori 
cu soluţii inedite, fără de a pretinde însă că prin aceasta se ajunge la lichidarea lor. Se deschide aci un 
cîmp de cercetări peste care am dori să planeze un spirit liber de orice prezumţii dogmatice. 

Cadrul teoretic cel mai general, în care sîntem hotărîți să privim apariţia omului, ni-l oferă doctrina 
transformistă. Situîndu-ne într-o asemenea perspectivă teoretică, se cuvine să atragem chiar de la 
început atenţia asupra conduitei de urmat. Adoptînd punctul de vedere transformist, înţelegem să o 
facem cît mai degajaţi de formele specifice în care a apărut această idee şi mai ales cît mai despărțiți 
de ipotezele suplimentare nu totdeauna oportune, în tovărăşia cărora ideea şi-a afirmat de vreo două 
sute de ani încoace drepturile de postulat teoretic. Subliniem însă că fără de acceptarea acestui postulat 
teoretic nu se va putea face nici un pas înainte în problemele ce se pun în legătură cu fiinţa şi originea 
omului. 

Cea mai bună cale pentru o lămurire prealabilă a cadrului teoretic, în care înţelegem să ne situăm, este 
aceea de a arăta cum a apărut ideea transformistă. Cu acest prilej se va vedea cît de necesară devine 
distincţia între o idee şi argument, între o idee şi forma ei istoric condiţionată, între o idee şi ipotezele 


accesorii susceptibile de a întări sau de a compromite ideea. 

Transformismul a fost susținut mai întîi în forma „evolu-ţionismului" (prin etape lente), iar apoi şi sub 
forma „muta-ţionalismului”. Termenul de „evoluţie" apare întîia oară la Nicolaus Cusanus, marele 
gînditor medieval, care, deşi îngrădit încă de toate părțile de o viziune teologică, a devansat atîtea idei 
ştiinţifice moderne. Termenul de „evoluţie" are la Cusanus sensul „desfăşurării" prin care un lucru se 
explicitează, sau înţeles de „realizare" a unor posibilități latente şi inerente fiinţei în general. Astfel, 
potrivit aprecierii lui Cusanus, „linia" ar fi evoluția „punctului", iar „lumea" nici mai mult nici mai 
puţin decît evoluţia unui Dumnezeu sau un Dumnezeu explicitat. Semnificaţia ce se acordă aici 
termenului de „evoluţie" închide încă unele reziduuri de filosofie antică. Mai tîrziu, în filosofia lui 
Leibniz acelaşi termen, ezitînd încă în acelaşi fel între o accepţie antică şi una modernă, apare frecvent 
utilizat, şi înseamnă mai ales realizarea posibilităţilor latente depozitate ab initio în ființa monadelor, 
care alcătuiesc lumea. 

într-un sens mai apropiat de acela ce i se conferă astăzi, ideea de evoluţie este susținută de-a lungul 
veacului al XVIII-lea, sporadic, în note şi consideraţii întîmplătoare de către diverşi naturalişti şi 
filosofi. Naturalistul Maillet (1735) atribuia vieţii organice o modificabilitate plastică, datorită căreia 
ea ar putea lua orice formă, adaptîndu-se la condiţiile externe. Ideea avea să-şi găsească promovarea 
mai ales în regnul vegetal, prin consideraţiile de ştiinţă naturală ale lui Buffon. Transformismul este 
apoi, cel puţin principial, întrezărit ca o modalitate a existenţei, de către un Kant. Herder aplică ideea 
asupra istoriei omenirii, iar Goethe o susţine, cu hotărîre, cu toate că numai în anumite limite, pe plan 
biologic. Erasm Darwin, bunicul lui Charles, schiţează în linii mari o concepţie evoluționistă în 
lucrarea sa Zoonomia, apărută în 1794. Ideea transformistă a fost dezvoltată însă pentru întîia oară în 
„teorie" de către La-marck, în 1801, şi amplificată de acelaşi în Filosofia zoologică, apărută în 1809. 
Charles Darwin aminteşte în ediţia definitivă a celebrei sale opere Originea speciilor treizeci şi patru 
de precursori, care toți enunțaseră transformismul. 

Asupra contribuţiei lui Lamarck la elaborarea concepției evoluționiste urmează să ne înţelegem, dat 


fiind că meritele sale sînt încă aprig controversate printre specialişti. 

în chip curent acest autor trece drept întemeietor al evolu-ţionismului, dar sub raport „ştiinţific” 
naturalistul francez rămîne o apariție destul de problematică. Nu e tocmai mult de cînd un biograf * al 
său, care s-a nimerit să fie şi un excelent om de ştiinţă, a căutat să pună în. lumină, cu ample referințe 
la texte, procedeele fanteziste şi ipotezele adeseori grăbite ale teoreticianului Lamarck. Opera de 
natură ştiinţifică a lui Lamarck, excepţional de bogată de altfel, a fost repede dată uitării, fără de a fi 
fost vreodată de fapt populară, iar astăzi sînt puţini aceia -care o mai studiază de-a dreptul la izvoare. 
Naturalistul francez a abordat în cercetările sale laborioase diverse sectoare ale naturii, ocupîn-du-se 
cu chimia, cu botanica, cu zoologia, cu meteorologia. Trăind îndelung, Lamarck a putut să adune un 
vast material de observaţie, nu lipsit de valoare. Pe plan teoretic, Lamarck s-a dedat însă adeseori unor 
improvizații cu totul derutante. Prin gîndirea sa teoretică Lamarck trădează o conformație ce-l aşează 
în imediata apropiere a romanticilor. Prin felul său de a „construi, el se aseamănă bunăoară cu 
Schelling, contemporanul său mai tînăr, care în a sa filosofie a naturii, a oferit alături de unele intuiții 
profunde şi atîtea mostre de ipoteze caduce. Nu putem trece cu vederea că, într-un timp cînd chimia 
modernă îşi punea temeiurile, Lamarck ţinea cu orice preț să profeseze, în acelaşi domeniu, idei de 
proveniență medievală sau chiar antică. Pe la 1820 Lamarck se mai încăpățina întru apărarea unei 
concepţii chimice care nu admitea decît acele elemente ale naturii pe care le cunoştea antichitatea, 
adică apa, aerul, pămîn-tul, focul şi mai vîrtos focul. Lamarck lua o atitudine ostilă faţă de noile idei 
ale chimiei moderne, numită pe vremea aceea „pneumatică", şi care vorbea despre oxigen, nitrogen, 
hidrogen etc. Oxigenul şi nitrogenul erau, după părerea lui Lamarck, nici mai mult nici mai puțin, 
decît nişte născociri bolnăvicioase ale fanteziei pneumatice. Naturalistul francez se îndoia de existența 
oxigenului şi se îndîrjea să creadă în fel şi fel de „fluide", ca tot atîtea moduri ale Focului, atribuind 
acestora un rol covîrşitor în producerea fenomenelor vieții şi ale naturii în genefal. Lamarck era fără 


îndoială dotat cu o foarte vie inteligență constructivă, cu o 


''Tschulok S., Lamarck, ed. Niehans, Ziirich, 1937. 

inteligență ce se declanşa însă prea repede, oarecum la cel dinţii contact cu materialul de observaţie. 
Lamarck teoretizează cu pasiune pe baze de observaţie insuficiente. Observaţia incompletă era însă 
pentru modul său de a „teoretiza" o condiție optimă, după cum foarte just remarcă biograful la care ne 


referim. Ca să dăm un exemplu, amintim că Lamarck, pornind de la o observaţie justă dar incompletă, 
cum ar fi aceea că zahărul, uleiurile, amidonul, răşinile se produc în natură numai în corpul plantelor, 
se încumetă să facă saltul la o afirmaţie teoretică, pe cît de generală pe atât de gratuită, potrivit căreia 
orice combinație chimică ar putea să se efectueze numai în corpurile vii. Numai fiinţele vii ar avea, 
după părerea lui Lamarck, facultatea de a constrînge „elementele" naturii la combinaţiuni, care, în 
fond, nu convin niciodată acestor elemente. Cînd fiinţele vii mor, elementele naturii vor căuta să scape 
din starea de constrîngere în care le-a adus „viaţa". Era aceasta o idee nu lipsită de ingeniozitate, dar 
care odată formulată ca atare ar fi trebuit să fie supusă numaidecît unui control empiric. Dar Lamarck, 
sedus de ingeniozitatea ideii sale, nu procedează la verificarea prin experienţă a ei, ci născoceşte mai 
departe, menţinîndu-se pe acelaşi drum, pentru ca la adăpostul unei logici constructive, scutită de orice 
control, să ajungă în cele din urmă la concluzia că toate mineralele şi metalele, ce se găsesc în natură, 
n-ar fi decît produse de eliminare şi descompunere ale unor fiinţe organice. Cu asemenea „teorii", 
prezentate îndrăzneț şi cu dezinvoltură dogmatică, ajungem fireşte în vecinătatea acelui gen de teorii 
de care s-au făcut culpabili naturaliştii romantici germani din aceeaşi epocă. 

în opinia publică Lamarck trece în general drept un mare revoluţionar în domeniul ştiinţei, şi aceasta 
fiindcă el se numără printre cei mai vajnici precursori ai evoluțio-nismului. Pentru unele idei ale sale, 
Lamarck poate să fie socotit fără îndoială ca un revoluţionar, dar incredibil de învechit era el, în 
acelaşi timp, prin atîtea alte idei, chiar în comparaţie cu oamenii de ştiinţă ai epocii. A apăra „ele- 
mentele" presocraticilor aproape cincizeci de ani după descoperirea oxigenului, constituie o culpă 
pentru care anevoie se vor găsi circumstanţe atenuante. In opera sa Originea spe- 

ciilor, Ch. Darwin se exprimă elogios despre Lamarck, dar într-o scrisoare adresată marelui geolog 
Lyell (1863) acelaşi Darwin scria următoarele: „Adesea vă referiți la părerile mele ca la o modificare a 
teoriei lui Lamarck cu privire la evoluție şi progres. Dacă aceasta este părerea dumneavoastră, nu ar 
mai fi nimic de spus, dar mie nu mi se pare a fi cazul. Plato, Buffon, bunicul meu, înainte de Lamarck, 
şi alţii, au exprimat lămurit opinia că dacă speciile nu au fost create una cîte una, atunci ele trebuie să 
descindă din alte specii şi eu din parte-mi nu văd între opera Originea speciilor şi Lamarck nici o altă 
notă comună. Eu cred că acest fel de a prezenta cazul este stricăcios, deoarece ... îmi aduce ideile în 
legătură cu o carte, pe care după două citiri atente o socot lamentabilă şi din care nu am profitat nimic. 
Mi-aduc foarte bine aminte de surpriza mea." 

Severitatea verdictului rostit de Darwin este de înțeles, cînd cunoşti ideile pe care Lamarck le mai 
susținea şi în Filosofia zoologică, cu privire la rolul fluidelor (moduri ale Focului) în procesele de 
transformare ale vieții. Dar în «ciuda acestei osînde va trebui să-i facem dreptate şi lui Lamarck, dacă 
nu pentru altceva cel puţin pentru ideea transformistă în general. Evident, ideea evoluționistă apărea la 
Lamarck ca o afirmaţie aproape gratuită, nefiind sprijinită nici cu argumente prea ştiinţifice şi nici de 
un material suficient prelucrat. Ideea evoluționistă, dacă i-ar fi fost dat să se reazeme numai pe 
argumentația şi materialul oferit de Lamarck, ar fi de mult compromisă. Cu toate acestea, meritul 
excepțional al lui Lamarck în dezvoltarea concepțiilor despre viață, nu poate fi contestat. Şi iată de ce 
nu. Avem impresia că ideea evoluționistă, cu posibilităţile de anticipare inerente ei, nu putea să prindă 
contururi decît în mintea unui om de conformaţie romantică. Oricît de ciudată ar părea afirmația 
noastră, materialul sumar şi observaţiile reduse în felul lor, constituiau mo condiţie fără de care 
anevoie s-ar fi putut ajunge în acea fază de dezvoltare a ştiinţei la concepţia evoluționistă. Numai în 
spirit romantic, încă neîngreuiat de balastul empi-riei, se putea născoci o asemenea perspectivă nouă, 
care dezlănţuia atîtea posibilităţi de clarificare a materialului de observaţie adunat pînă! atunci şi mai 


ales a materialului ce avea să fie strîns de atunci încoace. Un Darwin, cap 

neasemuit mai ştiinţific, foarte controlat, inductiv, aproape posedat de demonia observaţiei, n-ar fi 
ajuns poate că niciodată să formuleze el singur o idee în aşa mare măsură deschizătoare de orizonturi, 
cum este aceea a transformis-mului. Norocul lui Darwin a fost de a fi moştenit ideea de la predecesori 
eminamente constructivi şi de a o fi luat în primire, căutînd să o fundamenteze empiric. Insuficienţele 
şi „iresponsabilitatea" ştiinţifică ale lui Lamarck ţin, ca un revers, chiar de spontaneitatea sa ideativă. 
O atare carență nu trebuie condamnată pur şi simplu, căci datorită în parte tocmai ei se creau condiţiile 
prielnice pentru ca doctrina transformată să poată fi concepută şi rostită. Un material de observaţie 
inițial mai vast şi de mai mare diversitate interioară, ar fi sporit dificultățile teoretizării şi ar fi închis 
probabil calea, zădărnicind viziunea de ansamblu. Ideea transformistă era prin urmare în structura ei, o 


uriaşă anticipație ce nu putea să nu prindă înfăţişare decît într-o minte care, prin chiar orientarea şi 
deprinderile ei, era capabilă de mari descoperiri, dar şi de mari rătăciri. 

în considerațiunile noastre bio-antropologice ne vom menține în cadrul general al ideii transformiste, 
pe care o socotim departe de a-şi fi istovit posibilitățile de cuprindere în raport cu faptele de empirie. 
Natural că ideea transformistă nu o vom confunda cu accesoriile ei teoretice foarte diverse, care fac ca 
părerile despre devenirea formelor vieţii să fie, trecînd de la Lamarck la Darwin, de la Bergson la 
Dacque, de la Spencer la De Vries sau de la Vialleten la Marcel Prenant, mereu altele. 

Ceea ce acceptăm din teoria transformistă a lui Lamarck nu este însă numai ideea transformistă, ca o 
formă de gîn-dire ce-şi dovedeşte la fiecare pas fertilitatea. Se găsesc în teoria sa destule elemente, 
care, cu condiţia unor ajustări impuse de cercetări mai noi, sînt susceptibile de o valorificare efectivă 
în cadrul teoretic, în care se aşează de la sine investigaţiile ce le avem în vedere. Astfel lui Lamarck îi 
revine meritul de a fi indicat şi unii factori sau condiţii ale transformării fiinţelor vii. Circulă şi în 
această privință unele opinii eronate despre ideile lui Lamarck. Cînd se vorbeşte despre teoria lui 
Lamarck se accentuează cu precădere factorul pe care naturalistul însuşi în Filosofia zoologică îl 


socotea secundar: influenţa ce ar avea-o mediul şi schim- 

barea condiţiilor de trai asupra organismelor, rolul funcţiei, al exerciţiului sau al scoaterii din funcție, 
pentru crearea, întărirea sau dispariţia unui organ. Se cuvine să restabilim faţa adevărată a opiniilor lui 
Lamarck. Mai presus de momentul numit „influenţa mediului", mai presus de momentul „funcţie”, 
cărora le atribuia atîta importanţă pentru transformarea vieții, Lamarck mai admitea şi un alt factor al 
evoluţiei asupra căruia popularizatorii ideilor sale nu s-au oprit îndeajuns. Acest factor ar fi o anume 
tendinţă spre perfecţionare proprie vieții. E drept că Lamarck însuşi se extinde în consideraţiile sale 
aşa de mult asupra influenţei mediului şi asupra rolului ce ar reveni funcţiei pentru promovarea 
organelor, încât cititorul rămîne în cele din urmă cu impresia că acestea ar constitui, după opinia 
naturalistului, factorul principal al evoluţiei. Iar prin „lamarckism" se înţelege în cercurile 
naturaliştilor îndeosebi acest aspect al teoriei. Totuşi Lamarck susţinea, în termeni care nu îngăduie 
nici o îndoială cît priveşte sensul ce-l atribuia evoluţiei, că factorul principal ar fi tendinţa spre perfec- 
ționare inerentă vieţii. E adevărat că ceea ce Lamarck enunță cu privire la tendinţa spre perfecţionare 
rămîne foarte neclar, ideea nedepăşind faza unei nebuloase. Gîn-direa lui Lamarck în acest punct ca în 
atîtea altele, nu e lipsită de echivocuri, ceea ce se răsfrînge şi asupra exemplificărilor prin care el 
încearcă a-şi lămuri intențiile. Astfel Lamarck citează unul şi acelaşi exemplu, cînd pentru a evidenția 
influența mediului, cînd pentru a ilustra tendința vieţii de a-şi alcătui organizaţii tot mai desăvîrşite. 
Sînt aceste echivocuri simptome ale unei gîndiri imprecise sau ale unei zone de cercetare dificilă în 
sine? 

Lamarck a fost, precum rezultă din lucrările sale, în permanență preocupat, ca şi alți naturalişti ai 
epocii, de ideea unei scări ierarhice a vieţuitoarelor, scară ale cărei trepte ar fi date de organizațiile 
diferite de o tot mai mare desăvîrşire ale ființelor vii. Din nefericire, în lucrările lui Lamarck nu găsim 
indicaţii utilizabile, cu atît mai puţin criterii ce ar putea să ne oblige cîtuşi de puţin, cu privire la ceea 
ce ar putea să însemne termenul „perfecțiune". Chestiunea tendinței spre perfecționare atribuită vieţii 
rămîne la Lamarck viciată de consideraţiuni de proveniență evident teologică. Un lucru apare totuşi 


clar din textele 

naturalistului. Spre deosebire de alți cercetători, Lamarck încearcă să explice scara pretinselor 
perfecțiuni pe calea unei filiații evolutive. Lamarck imaginează situaţia biologică în chipul următor: 
viaţa evoluează datorită unui factor intrinsec spre organizări de sisteme, treptat mai desîvîrşite, dar în 
această ascensiune ea este necurmat stingherită de influența mediului, care duce la diverse abateri de la 
planul naturii. Nu e greu de întrezărit că Lamarck modifică, prin această teorie, în chip foarte original 
şi fără a-şi da seama de acest lucru, vechea teorie aristotelică despre entelehie, în sensul că entelehia 
nu mai e pusă să lucreze în organismul individual, izolat ca atare, ci de-a lungul evoluţiei vieții, de la o 
treaptă a scării ierarhice la alta mai „perfectă" Şi, întocmai cum Aristotel, vorbea despre anume abateri 
ale organismului individual de la planul entelehial, atribuind aceste imperfecţiuni unei rezistenţe pe 
care materia o pune entelehiei ce aspiră să se realizeze în ea, tot aşa Lamarck vorbeşte despre continue 
abateri ale formelor vii de-a lungul evoluţiei speciilor de la planul de perfecţiune urmărit din partea 
naturii. Lamarck atribuie aceste devieri influenţei mediului asupra vieţii organice. 


Această punere în paralelă, la care ne-am hotărît, a teoriei lui Lamarck, cu aceea a lui Aristotel, 
înlesneşte credem, foarte mult, înţelegerea gîndului destul de neclar exprimat, al naturalistului francez, 
dacă într-adevăr acesta i-a fost gîndul. Organismelor le revin, în lumina teoriei lui Lamarck, două 
feluri de particularităţi: unele care s-ar datora tendinței spre perfecţionare, şi altele care rezultă din 
influența mediului. Să facem abstracţie de teoria lui Lamarck şi să ne oprim un moment asupra 
distincţiei pe care el o face între cele două feluri de particularităţi, atribuite în general vieţuitoarelor, şi 
să ne întrebăm dacă nu cumva distincţia în chestiune are unele temeiuri empirice. Impresia noastră este 
că într-adevăr avem de-a face aici cu întîia schițare a unei distincţii, destul de curentă actualmente în 
biologie. Ne referim la distincţia pe care o seamă de naturalişti o fac între particularităţile de 
organizare ale vieții şi particularităţile de adaptare ale acesteia. lată o împrejurare mai mult care ne 
invită să apreciem mai favorabil activitatea ştiinţifică a lui Lamarck. Că Lamarck e încă foarte nesigur 


atunci cînd exemplifică cele două feluri 

de particularităţi, este foarte adevărat. I s-au făcut naturalistului din această pricină destule reproşuri, 
dar nu totdeauna deplin justificate. Din parte-ne susţinem că dificultatea rezidă în modul însuşi al 
particularităților în discuţie. Căci niciodată cele două genuri de însuşiri nu par a se găsi în natură în 
stare pură. Organismele manifestă numai particularități în care organizarea şi adaptarea interferează în 
diverse proporții. Nu există organizare fără adaptare, şi nici adaptare fără de substratul acelei 
organizări. Ceea ce nu înseamnă că teoretic şi analitic distincţia în chestiune nu ar fi cu putință. 
Echivocurile şi impresiile cărora Lamarck li se dedă, încercînd întîia oară operaţia, se explică în bună 
parte printr-o stare faptică în natură şi numai în al doilea rînd prin insuficienţa analitică a 
cercetătorului. 

Despre tendința de „perfecționare" atribuită din partea lui Lamarck vieţii în ansamblul şi de-a lungul 
evoluţiei ei, aflăm puţine lucruri din lucrările sale. Ceea ce nu e de mirat, dacă ţinem seama de zona 
metafizică în care este plasată această tendință. Cu atît mai multe ne împărtăşeşte însă Lamarck cu 
privire la acest de al doilea factor care, după părerea sa, ar modifica la fiecare pas organismele. Cum 
îşi închipuie Lamarck influența mediului asupra fiinţelor vii, sau cum imaginează el pe cel de al doilea 
factor care, deşi secundar, după chiar aprecierea sa, ocupă în cele din urmă în lucrările sale totuşi locul 
cel dintîi şi cel mai subliniat? Anume schimbări ce intervin în condiţiile externe de viaţă ale fiinţelor, 
trezesc în aceste fiinţe necesităţi în consecință. Aceste necesităţi conduc la schimbări funcţionale ale 
organismului, iar modificările funcționale în plus sau minus, prilejuiesc crearea, promovarea sau 
dispariția organelor. Cît priveşte factorii secreți, care fac ca o funcţie întărită să ducă la o creştere a 
organismului, Lamarck recurge la ipoteza „fluidelor", ce ar dirija plasticitatea organismelor, într-o 
lucrare anterioară Filosofiei zoologice, în care se enunţă totuşi clar teza evoluționistă, Lamarck 
interpretează în sens transformist raportul multiplu dintre funcţie, organ şi mediu, şi anume în 
chipul următor: „Pasărea pe care nevoia o îndrumă pe apă ca să-şi caute hrană, îşi destinde degetele de 
la picioare cînd vrea să bată apa ca să înoate. Pielea ce leagă degetele la rădăcină, dobîndeşte, 
datorită acestei necurmat repetate răsfirări a degetelor, obişnuinţa de a se 

întinde. Aşa s-au produs cu timpul membranele late, care actualmente leagă degetele rațelor şi gîştelor 
etc. Aceleaşi eforturi de a înota, adică de a împinge apa pentru a înainta, şi de a se mişca, au lățit şi 
pieile ce se găsesc între degetele broaştelor, a ţestoaselor de mare, a vidrei, a castorului." 

Şi mai departe: „Pasărea, pe care dimpotrivă, modul de trai o obişnuieşte să se aşeze pe copaci şi care 
descinde de la indivizi, care toţi au cîştigat această obişnuință, posedă în chip necesar la picior degete 
mai lungi şi altfel alcătuite decît animalele de apă despre care am vorbit adineaori: ghearele s-au lungit 
cu timpul, s-au ascuţit şi s-au strîmbat, ca să cuprindă crengile pe care animalul se odihneşte adesea" ; 
„De asemenea se înțelege cum pasărea de țărm care nu înoată bucuros, dar care trebuie să se apropie 
de apă pentru a-şi găsi aci pradă, e constrînsă să stea necurmat în noroi. Această pasăre, care vrea să 
evite ca trupul ei să se cufunde în apă, face toate eforturile ca să-şi întindă, să-şi prelungească 
picioarele." 

Eforturile acestea ale animalelor ar fi încununate de succes datorită „fluidelor" misterioase, care, după 
părerea lui Lamarck, le-ar modela de dinlăuntru. Am citat într-adins unele texte ale naturalistului 
francez ca să ne putem face o idee cît mai adecvată cu privire la modul cum el punea şi rezolva 
problema transformismului. De la Lamarck încoace a trecut o bucată de vreme şi experienţa biologică 
s-a îmbogăţit enorm. Teoria a devenit şi ea mai suplă şi mai complexă, încît astăzi textele acestea au 


pentru auzul nostru un aer destul de arhaic. S-ar zice uneori că ne găsim în faţa unor texte presocratice, 
în care fantezia e tot atât de prezentă ca în mituri. 

Lamarck se mişca încă foarte nesigur prin desişurile transformismului, şi aceasta se vede prea bine din 
unele păreri ale sale cu privire la originea păsărilor şi mamiferelor. Păsările ar descinde, după opinia 
sa, din broaşte țestoase, iar mamiferele „amfibice" (sic), care ar fi cele mai origi-. nare, precum foca şi 
leul de mare, ar deriva din crocodili, îşi dă seama oricine cît de lesne s-ar fi putut compromite, printr-o 
asemenea aplicare în concret, concepţia transformistă! Că foarte multe din observaţiile şi argumentele 
pe care Lamarck a întemeiat concepția transformistă sînt eronate sau şubrede, se înţelege astăzi de la 


sine, dar aceasta 

nu dovedeşte încă nimic împotriva concepţiei ca atare. Cercetări ulterioare au îmbogăţit enorm 
observaţiile şi au corectat hotărîtor argumentele, încît ideea şi-a cucerit deplina legitimitate. 

DARWIN ŞI SELECŢIA NATURALA 

în operaţia preliminară de stabilire a cadrului teoretic în care ne vom desfăşura consideraţiunile bio- 
antropologice, vom ţine seamă şi de alte cîteva idei în afară de ideea transformismului, despre care am 
vorbit pînă aci. Una dintre aceste idei, de care s-a făcut caz îndeosebi în partea a doua a secolului 
trecut, este aceea a „selecţiei naturale”. Naturalistul şi gînditorul care a făcut amplu uz de acest factor, 
atribuindu-i putere de principiu, pe care întemeia chiar originea speciilor, este Charles Darwin. Nici 
această idee nu era însă tocmai nouă în momentul cînd s-a procedat la developarea ei „teoretică". Nu 
mai departe decît Darwin însuşi aminteşte un şir de precursori care au bănuit sau au enunțat în termeni 
clari acest aspect. Astfel, potrivit interpretării date de Darwin unui text aristotelic, şi anume unui pasaj 
din Physical auscultationes (lib. II, cap. VIII, paragr. 2), cel dintîi autor la care s-ar găsi, cel puțin în 
germene, ideea selecției naturale, ar fi filosoful grec. Aris-totel vorbeşte anume, în paragraful indicat, 
despre între-guri compuse din părți, ce par a fi făcute în vederea unui scop, cîtă vreme raportul real 
dintre aceste părţi poate fi şi numai accidental. E vorba aci, cu alte cuvinte, despre anume finalisme în 
natură, ce ar lua ființă datorită întîm-plării. Dar Aristotel, trebuie s-o spunem aceasta, nu devine un 
precursor al lui Darwin, decît printr-un exces de zel pe care acesta îl pune în interpretarea sa, căci 
ideea aristotelică nu are la filosoful grec decît o importanță marginală, rămînînd fără de consecinţe 
pentru biologia sa. Ba mai mult, ţinîndu-se seamă de biologia entelehială a lui Aristotel, trebuie să 
notăm că ideea în chestiune contrazice toată orientarea principial „finalistă" a filosofului. Totuşi ideea 
selecției naturale apare realmente în antichitate, dar la un filosof anterior lui Aristotel, şi de la care 
stagiritul a împru- 

mutat fără îndoială ideea pentru o speculație ce nu-şi prea avea locul în sistemul său. Am numit pe 
Empedocle. Acesta susținea că natura produce la întîmplare tot felul de „organe", care încearcă sa 
trăiască în separație: ochi, nasuri, inimi, stomacuri etc. în izolare, aceste organe nu rezistă însă 
condiţiilor naturale. Organele izbutesc să se conserve, numai cînd se combină întîmplător sub modul 
organismelor complexe. Natura ar efectua deci o selecţie între produsele sale, păstrînd pe cele ce sînt 
în stare să facă faţă condițiilor externe şi exterminînd pe cele inapte. Darwin nu aminteşte pe 
Empedocle printre predecesori, cu toate că acesta ni se pare singurul gînditor al antichității care 
susținea într-o formă, naivă ce-i drept, dar destul de bine legată în articulațiile ei logice, ideea selecţiei 
naturale. în orice caz ideea apare înainte de Darwin, şi uneori chiar sub numele de „selecţie naturală". 
Astfel la doctorul W. C. Wells, în 1813. Protagonist al ideii devine însă Ch. Darwin. Lui îi revine 
neştirbit meritul valorificării şi amplificării ştiinţifice a ideii. S-a ajuns în timpurile moderne la ideea 
selecției naturale nu pe cale speculativă ca în antichitate, ci pe cale empirică şi analogică, pornindu-se 
de la observaţiile în legătură cu selecţia artificială. Selecţia artificială este cunoscută ca o metodă de 
care fac uz cultivatorii de vegetale şi crescătorii de animale în cadru domestic. Cultivatorii şi 
crescătorii ştiu, pe temei de experiență, de acum multimilenară, cum se obţin noi rase prin cumul de 
variațiuni condiționat de selectarea după criterii precise a indivizilor destinați reproducerii. Evident, 
selecția artificială se face potrivit unui interes special al cultivatorilor şi crescătorilor care urmăresc o 
potențare crescîndă a unor anumite particularităţi cu care sînt înzestrate, fie în general, fie în chip 
accidental, vegetalele şi animalele. Folosul este, în cazul selecției artificiale, de obicei al omului, iar nu 
al raselor ce rezultă din aplicarea procedeului. Prin selecția artificială a indivizilor meniţi înmulțirii, se 
ajunge la variante cu particularităţi tot mai accentuate pe anume linii. Astfel se obţin vite cu coarne tot 
mai lungi, vaci care dau tot mai mult lapte, porci cu tot mai pronunţată predispoziție la îngrăşare, 
cocoşi cu cozi tot mai impozante, porumbei cu guşi tot mai balonate, spice de grîu cu tot mai multe şi 


mai mari boabe, trandafiri tot mai învoiți. Darwin va încerca să arate că natura ar 

lucra potrivit unui principiu analog, cu deosebirea că ea nu alege indivizii după criterii ce vizează 
foloase pentru om, ci după criterii ce au în vedere, dacă se poate vorbi astfel, exclusiv avantajul 
indivizilor ca atare, în lupta lor pentru existenţă în condiţiile ambiante fireşti. Să presupunem că un 
individ-pasăre ia ființă, fiind întîmplător înzestrat cu o mai fermă rezistenţă la frig, datorită faptului că 
dezvoltă pene mai abundente. Individul se va dovedi mai bine echipat faţă de intemperiile iernii, ce 
decimează păsările. Individul va avea deci o mai mare şansă de a supraviețui şi, în consecinţă, de a se 
reproduce. Printre urmaşii acestui individ se vor ivi iarăşi întîmplător exemplare înzestrate sub acelaşi 
raport şi mai avantajos. Jocul se repetă. Aceşti indivizi vor înfrunta mai lesne vicisitudinile iernii, 
avînd astfel şansa de a se perpetua, în timp ce indivizii mai precar dotați vor cădea victime condiţiilor 
de existenţă. Pe drept cuvînt se poate afirma deci că natura efectuează o selecţie, acumulînd 
variațiunile în anume direcţii, ceea ce va da ca rezultat variante şi rase prezentînd particularitățile mai 
utile lor însele, decît erau acelea ale indivizilor originari. Ideea selecţiei naturale dezvoltată chiar şi 
numai în aceste cîteva articulaţii ale ei, prezintă un profil logic destul de închegat, căruia anevoie i te 
poţi sustrage, iar experienţa poate înmulți după plac argumentele ce pledează în favoarea ei. în toate 
aceste socoteli se va lua în considerare şi împrejurarea că, în lupta sa pentru existență, o ființă nu se 
afirmă numai în raport cu condiţiile fizice, ci în raport cu celelalte ființe. Exemplu: iepurele sălbatic 
populînd regiuni de zăpadă, se face cu atît mai remarcat de mulţii săi duşmani, de la vulpe la om, cu 
cit culoarea sa se va abate mai insistent de la albul zăpezii. în aceeaşi măsură duşmanii decimează 
specia. Şanse de a scăpa nebăgaţi în seamă, şi prin urmare de a ajunge în faza reproducerii, au iepurii a 
căror culoare se apropie mai mult de a zăpezii. Exemplul este elocvent şi nu poate fi respins. Natura 
efectuează deci o selecție în sensul acumulării variaţiunilor pe linia unor particularităţi utile ființelor în 
lupta pentru existență. 

De la asemenea observaţii foarte simple în esență, dar angrenate în acelaşi timp în logica stringentă a 
unei idei, avea să purceadă Darwin cînd şi-a întemeiat pe principiul selecției naturale (completat prin 


acela al selecţiei sexuale) 

toată teoria despre descendența speciilor. Să notăm că selecția naturală, pentru a-şi da roadele de care 
este în stare, presupune, după chiar concepția lui Darwin, durate geologice. Variaţiunile, pe care natura 
le acumulează, ar fi atît de mărunte, că nu ar conduce la noi'specii, decît în curs de sute de mii sau 
milioane de ani. 

Numaidecît după apariţia epocalei opere despre Originea speciilor prin selecția naturală i s-au adus 
lui Darwin diverse obiecţii cit priveşte formularea principiului de bază. Una din obiecțiile ridicate este 
aceea că Darwin ar transpune pur şi simplu în planul naturii un procedeu ce implică existenţa unor 
intenţii şi a unor criterii conştiente, evident prezente în ceea ce se numeşte „selecţie artificială". De 
unde încheierea că principiul selecţiei naturale ar fi „neştiințific”, în noile ediţii ale operei sale, Darwin 
nu va pierde prilejul de a pune lucrurile la punct. Replica merită să fie relevată, deoarece constituie o 
mărturie cu privire la luciditatea metodologică a lui Darwin, căruia de multe ori i se reproşează 
"tocmai sub acest raport un anume simplism dogmatic. lată ce spune Darwin: „în sensul literar al 
cuvîn-tului, e neîndoios că termenul de selecţie naturală este eronat; dar cine a criticat vreodată pe 
chimişti pentru motivul că ei se servesc de termenul afinitate electivă, vorbind despre diverse 
elemente? Şi totuşi nu se poate spune, strict vorbind, că acidul alege baza cu care el se combină de 
preferinţă. S-a spus că eu aş vorbi despre selecția naturală ca despre o putere activă sau divină; dar 
cine , critică pe un autor atunci cînd vorbeşte despre atracţiune sau gravitație, ca regizînd mişcările 
planetelor? Oricine ştie ce înseamnă, ce implică aceste expresii metaforice, necesare clarităţii discuţiei. 
De asemenea e foarte greu să eviţi a personifica natura, dar prin natură eu înţeleg numai acțiunea 
combinată şi rezultatele complexe ale unui mare număr de legi naturale." ! 

Darwin îşi dă deci foarte bine seama că utiliza unele expresii metaforice, inevitabile în orice discuţie, 


Şi îşi punea în perfectă lumină atitudinea autocritică, de care era în stare. 


! Ch. Darwin, L'origine des especes, edition definitive, Paris, Schlei-cher-Freres, pag. 87. 

cînd indica acest metaforism ca o uzanţă şi în chimie şi în fizică. Este evident că o critică ce s-ar face 
lui Darwin în acest punct nu atinge fondul chestiunii, întrucît orice asemenea reproş vizează doar 
aspecte conceptuale şi teoretice, care din punct de vedere ştiinţific sînt neutre. 

Acesta nu a fost însă nici singurul, nici cel mai serios dintre asalturile pe care teoria selecţiei naturale a 


fost intermitent nevoită să le suporte. Alţi critici au încercat să se apropie realmente de fondul 
chestiunii. Astfel, unii ridică cuvînt că, după opinia lui Darwin, selecția naturală ar produce însăşi 
variabilitatea vieții, a speciilor, a raselor. O impresie netă că Darwin ar susţine acest lucru, se 
desprinde desigur din multe enunţuri ale sale şi chiar din titlul cărţii. Totuşi impresia devine falsă, dacă 
o Gonfruntăm cu unele lămuriri date de Darwin însuşi pentru a alunga nedumeririle cu putinţă. Marele 
naturalist recunoaşte, cel puţin atunci cînd se hotărăşte la formulări de precizie, că selecţia naturală nu 
atrage după sine variabilitatea, ci „ea implică conservarea variaţiunilor produse accidental, cînd sînt 
utile individului în condiţiile de existenţă în care este plasat”. ! 

E un fapt totuşi că Darwin nu a aprofundat îndeajuns această latură a teoriei, lăsînd-o înconjurată de o 
seamă de Mrmaţii, ce par mai mult tatonări decît certitudini. Uneori Darwin pare a se lămuri singur în 
sensul că variabilitatea vieţii, a speciilor nu* este un rezultat, cît mai curînd un implicat al principiului 
selecţiei naturale. Cînd pare a susţine contrariul, cel mai adesea e dat să ne reamintim că Darwin 
explică variabilitatea prin principiul selecţiei naturale numai în măsura în care prin selecţie se ajunge 
la un cumul de variaţiuni pe aceeaşi linie. De altminteri, odată, punînd chestiunea în sine a 
variabilităţii, Darwin afirma clar: „Ignoranţa noastră cît priveşte legile carierii este adîncă de tot. Noi 
nu putem nici măcar o singură data din-tr-o sută pretinde a indica cauzele unei variaţii oarecare." ? 
Privind lucrurile mai atenţi, descoperim că aceste tatonări în jurul principiului selecţiei naturale îşi 
găseşte explicaţia într-o anume prudență ştiinţifică de care Darwin s-a 

! Ch. Darwin, op. cit., p. 86. 

? Idem, ibidem, p. 178. 

lăsat călăuzit în cercetările sale. El era un empirist în primul rînd şi manifesta oarecare sfială de a face 
afirmaţiuni teoretice în absolut. Dar ajunşi aci se cuvine poate să privim teoria selecţiei naturale în 
ansamblul ei şi în perspectiva ce ne-o îngăduie astăzi filosofia şi ştiinţa. 

De la început, şi considerată unilateral filosofie, teoria selecţiei naturale ne face impresia de a nu fi fost 
suficient de energic şi nici destul de consecvent gîndită. Teoria suferă de unele impurități. Ce vrem să 
spunem cu aceasta? Privită subt unghi filosofic, nu încape îndoială că teoria selecției naturale aducea 
în momentul apariţiei sale o mare noutate. Cu ajutorul ei se încerca întâia oară (în timpurile moderne) 
să se explice finalitatea de facto a organismelor fără de a se recurge la un principiu finalist conştient, 
creator. Să precizăm. Finalitatea organismelor, adică structura şi conformaţia, pline de corelaţii şi de 
potriveli, prin care se asigură conservarea ființelor în condiţiile ambiante, este un fapt de observaţie 
curentă. Finalitatea relativă ! este un aspect al vieţii. Unii filosofi, în frunte cu Immanuel Kant, 
consideră finalitatea ca o categorie specifică, fără putere cognitivă deplină, pe fondul căreia viaţa, cu 
manifestările ei, dobîndeşte totuşi o particulară transparenţă. în orice caz, aspectul a ispitit 
dintotdeauna pe cercetători şi gîndi-tori, devenind adesea un prilej şi un pretext de explicaţi? 
„metafizice". De obicei explicaţiile ce s-au întreprins în cursul veacurilor cît priveşte originea şi 
substratul finalităţii organismice se mişcă în sensul admiterii ipotetice a unui principiu creator-finalist: 
Dumnezeu, entelehia, principiul vital, suflet, ideea, rațiunea creatoare. Darwin era în timpurile 
moderne întîiul care propunea o explicaţie a finalității de facto, proprie organismelor, în 
perspectivă 

! Termenul are aici semnificaţia unei finalități fără de scop, adică a unei potriviri de facto în realizarea căreia nu intervine 
neapărat vreo „intenție". Cînd vorbim despre finalitate de facto, nu trebuie s-o înțelegem ca finalitate inteligentă sau 
providenţială, ci ca un raport de relativă conveniență între organism şi mediu. Această finalitate ca simplu raport de 
„adaptare" între organism şi mediu este o stare faptică în general admisă indiferent de explicaţia ce i se dă. O asemenea 
finalitate de facto este admisă bunăoară şi din partea materialismului dialectic, cu condiţia să nu fie considerată ca produs al 


unei intenţii conştiente de natură divină creatoare (a se vedea Anti-Dilhring de Engels). 

nonfinalistă, recurgînd la ideea selecției naturale. O eventuală reuşită indiscutabilă a unui atare punct 
de vedere ar fi fost de o imensă importanţă filosofică. însă tocmai sub unghi filosofic Darwin e departe 


de a-şi fi gîndit suficient de consecvent şi suficient de pur ideea. Că viaţa produce prin sine însăşi 
variațiuni întîmplătoare, între care jocul necesităţilor* naturale, alege şi conservă pe cele utile 
individului, este desigur un gînd ce poate fi fertil aplicat. Dar, pentru ducerea pînă la capăt a ideii, 
trebuie să vedem care sînt, după calculul probabilităților, implicatele unui asemenea presupus demers 
al naturii. Nu ni se pare suficient să afirmi că între mai multe variaţiuni întîmplătoare, natura alege pe 
aceea care s-a nimerit să fie „finalistă”. Căci, pentru ca într-o ordine şi pe un plan de întîmplări să 
apară o variație „finalistă" sînt, privind lucrurile teoretic şi după cea mai simplă socoteală, necesare 
nenumărate variaţii întîmplătoare nonfinaliste. Procesele de transformare ale vieţii, care duc la atîtea 
noi şi noi variaţii, ar putea fără îndoială să ofere o şansă matematică şi pentru ivirea întîmplătoare a 
unui caz finalist; o asemenea şansă rămîne însă condiționată de supoziţia că viaţa ar fi capabilă de o 
explozie infinită de variațiuni nonfinaliste, în toate direcțiile şi la fiecare pas. Acesta ni se pare a fi 
implicatul, cu care eo ipso calculăm atunci cînd luăm în serios ideea selecţiei naturale. Dar un atare 
corolar, pe care-l degajăm pe cale pur speculativă din termenii teoriei, conţine conjecturi ce nu prea 
sînt confirmate de experienţa biologică. Vrem să spunem că nicăieri în natură nu observăm această 
scontată variabilitate explozivă, în infinit de multe direcţii şi la fiecare pas, a vieții. Ni s-ar putea 
răspunde că experiența dă rezultate negative în acest punct, fiindcă varia-țiunile în chestiune ar fi 
infinitezimale, deci insesizabile. O asemenea lămurire a situaţiei ar fi de acceptat, dacă nu ar duce la o 
nouă nedumerire. Să admitem totuşi, de dragul discuţiei, că variaţiunile ar fi într-adevăr infinitezimale 
şi prin urmare insesizabile. în cazul acesta rămîne de neînțeles cum natura ar putea să „aleagă" între 
infinit de multe variațiuni nonfinaliste pe aceea care întîmplător este „finalistă"', dat fiind — potrivit 
îndoielii — că variaţiunea „finalistă" se deosebeşte doar imperceptibil de toate celelalte. Ni se pare că 
pentru a se realiza în chip efectiv, selecția 


naturală presupune oricum variațiuni sensibile, căci numai acestea pot deveni prilej de alegere pentru 
eventualul lor folos. Ajunşi aci, se cere să gîndim lucrurile pînă la capăt. Dacă selecţia naturală 
presupune o producţie de variaţiuni, oricum accesibile unei eventuale observaţii, neputînd să devină 
eficientă în alte condiţii, şi dat fiind că trebuie să ţinem seamă şi de unele sugestii ale calculului 
probabilităților, precum am arătat mai sus, e clar că va trebui să admitem o variabilitate a vieţii nu 
numai sesizabilă în toate formele ei, ci şi de o prodigalitate infinită la fiecare pas. încă o dată însă: 
experienţa infirmă o asemenea ipoteză. lată una din cele mai serioase rezerve ce se pot formula pe plan 
filosofic faţă de ideea selecţiei naturale, dacă o admitem ca principiu ce ar reglementa, sigur şi în chip 
absolut, transformările vieții. în demersurile sale teoretice Darwin nu a fost însă condus de atare 
criterii filosofice. Şi nefăcînd aceasta, el se va mişca printre compromisuri care, chiar prin natura lor 
sînt destinate să diminueze pe de o parte valabilitatea principială a ideii sale şi să ducă la o abolire a 
exclusivităţii ei, pe de altă parte. Fapt e că Darwin nu s-a gîndit niciodată să calculeze cu o 
variabilitate explozivă, infinită a vieţii. El calculează doar cu o variabilitate în general, pentru 
explicarea căreia el admite multe şi diverse cauze, pe care, după propria sa mărturisire, „le ignorăm". 
Pentru a semnala compromisurile la care Darwin se declara dispus, amintim că printre „cauzele" ce 
duc la transformarea speciilor, el acceptă şi unele dintre acelea pe care Lamarck a încercat odinioară să 
le pună în lumină. Darwin concede, bunăoară, că de multe ori uzul, exerciţiul organelor duce la 
variațiuni sau că influenţa directă a condiţiilor fizice pot să dea de-a dreptul variațiuni flotante, dar 
uneori şi definitive.- Naturalistul englez nu bănuia că prin acceptarea unor atari variațiuni şi cauze 
„lamarckiene" se făcea apel în teoria vieţii la „reacţiuni" ce implică pînă la un punct un finalism, de un 
sens vag creator, ceea ce suspenda exclusivitatea nominalismului ca principiu explicativ al 
„finalităţilor de fado". 

Urmărindu-l mai de aproape în felul cum prezintă fenomenele vieţii, se va remarca adeseori cum 
Darwin îşi mai submina intenţiile intrinseci ale teoriei sale, pe care o dorea bazată numai pe 


principiul nonfinalismului, şi prin alte 

motive pe care le asimila fără a se gîndi totdeauna la consecinţe. Astfel, el admitea în general că natura 
conservă de-a lungul generaţiilor variațiile accidentale care s-ar dovedi utile vieţuitoarelor. Acest 
proces el îl credea cu putinţă în două feluri: mai întîi prin aceea că datorită variației întîmplător 
achiziționată, individul se menţine mai uşor în viață; şi al doilea, prin aceea că individul şi-ar transmite 
variaţia în chestiune şi urmaşilor săi. E cazul însă să ne întrebăm dacă teza cu privire la o asemenea 
transmisibi-litate nu este o presupunere prin uşiţa căreia în teoria vieții pătrunde un reflex al acelui 


finalism creator, a cărui eludare se încerca prin intențiile de ansamblu ale teoriei? 

Tot printr-o derogare, de care nu-şi da seama, de la principiul nonfinalismului, pe care-l pune la baza 
vieţii, Darwin mai atribuia şi alte daruri „eredităţii”. După opinia biologului, o particularitate utilă deja 
constituită, pe o cale sau alta, în alcătuirea unor vieţuitoare, poate fi aşadar transmisă şi urmaşilor ei. 
Dar nu numai atît. Naturalistul se arăta dispus să încuviinţeze că se poate transmite şi o „variabilitate" 
ca tendinţă, ce va duce la aceleaşi particularități pe diverse linii succesorale, fără ca particularitățile să 
fi avut un aspect definit la strămoşii originari. / Oare cu această „tendinţă” de variere într-un anume 
sens pe linii de evoluţie diferite nu ajungem prea aproape de tendinţa „finalistă”, cu care un Ed. von 
Hartmann şi alţi vita-lişti încearcă să explice apariţia unor organe sau particularități asemănătoare pe 
linii evolutive foarte divergente? Cu aceste întrebări ţinem să rostim doar unele nedumeriri cu privire 
la puritatea filosofică a teoriei darwiniste. Darwin, om de ştiinţă de o onestitate ireproşabilă, cunoştea 
evident o mulțime de fapte biologice, iar ca bun observator ce era, el se simţea obligat să țină seama de 
experienţă chiar dincolo de elasticitatea firească a teoriei sale. Faptele îl constrîng la o serie de limitări 
a ideilor sale teoretice şi uneori chiar la alterarea acestora. 

Marx şi Engels şi-au manifestat satisfacția deosebită faţă de doctrina evoluționistă a lui Darwin, care 


anexa unei perspective transformiste domeniul vast al vieții, după ce 


! Ch. Darwin, op. cit., p. 170. 

în veacul al XVIII-lea un Kant şi Laplace izbutiseră să impună această perspectivă în considerarea 
materiei cosmice ca substrat al evoluţiei corpurilor cereşti. Nu e mai puţin adevărat că printre cei dintîi 
care au semnalat unele neajunsuri şi chiar „greşeli grosolane" ale teoriei darwi-niene au fost Marx * şi 
Engels. în Anti-Duhring Engels se pronunţă răspicat: „Teoria evoluției este ea însăşi foarte tînără şi, în 
consecinţă, nu încape îndoială că cercetările ce vor urma vor modifica apreciabil ideile actuale, 
inclusiv cele ce sînt strict darwiniste, asupra desfăşurării evoluţiei speciilor”. 

Engels susţine în chip clar că Darwin a exagerat cînd a făcut din selecţia naturală resortul exclusiv al 
variației speciilor. 

Nu putem încheia acest capitol fără de a aminti unele rezultate de o deosebită impotanţă la care ştiinţa 
biologică a ajuns mai recent cu privire la eficienţa posibilă a selecției în general. Rezultatele la care 
facem aluzie se datoresc îndeosebi cercetărilor biologului W. Johannsen ? care a arătat, pe temei de 
largi experinţe, că ceea ce se poate obține prin selecţie pentru ameliorarea nivelului unei populaţii, 
vegetale şi animale este, practic, de o deosebită însemnătate, dar că eficienţa selecţiei nu este nici pe 
departe aceea ce în chip teoretic i-o încuviinţa Darwin, deoarece pe această cale nu se ajunge niciodată 
la o modificare, la o deplasare a particularităţilor ereditare, inerente unui tip constituțional 
(genotipului). S-a pus oare cu aceasta o limită utilizării ideii selecţiei naturale î n problema 
transformismului ? Unii naturalişti opinează în acest sens. Noi credem că aci s-a deschis o nouă 
problemă. Oricum, din experienţele de felul acelora ale lui Johannsen, nu sîntem dispuşi — vom 
sublinia aceasta — să conchidem asupra stabilităţii formelor constituţionale ale vieţii, precum unii 


naturalişti s-au grăbit să gîndeasca. Hotărîţi a privi în perspectivă transfor- 

! Marx se pronunţă îndeosebi împotriva aplicării ideilor cu privire la factorii „luptă pentru existenţă" şi „selecţie naturală”, asupra istoriei 
societății umane, unde aceşti factori devin eficienţi cel mult în faza liberei concurenţe a burgheziei capitaliste, dar nici aci întocmai ca în 
natură. 

> Johannsen W., Experimentelle Grundlagen der Descendenzlehre (Allge-meine Biologie, in Kultur der Gegenwart). 


mistă, vom susține că, dacă prin selecție nu se poate obţine transformarea genotipurilor vitale, atunci, 


natural, o asemenea transformare se datoreşte altor factori, care urmează să fie puşi în lumină. 
TEORIA MUTAȚIILOR 


în secolul al XIX-lea s-a impus, prin operele lui Darwin şi Spencer, îndeosebi ideea evoluţiei prin 
etape lente, infinitezimale, pentru ca apoi, mai recent, să se ia în discuţie cu tot mai multă simpatie 
teoria mutaţiilor, propusă şi susținută mai cu seamă din partea lui Hugo De Vries. întîia teorie, 
darwino-spenceriană, a fost gîndită şi elaborată în perspectiva conceptului de „continuitate", cîtă 
vreme cea de a doua şi-a obţinut articularea în perspectiva conceptului de „discontinuitate". Potrivit 
concepției lui De Vries, transformările într-adevăr relevante ale vieții s-ar efectua brusc, prin „mutaţii”. 
De Vries şi-a dezvoltat ideile în opera Teoria mutaţiilor (1901) şi apoi în studiul Specii şi varietăți şi 
geneza lor prin mutații (1906). în cursul primelor decenii ale veacului nostru, evoluționismul, militînd 
pentru teza varia-ţiunilor lente, a cedat tot mai mult teren mutaţionismului. 

în opul său fundamental, terminat în 1900, De Vries aminteşte cîţiva precursori ai teoriei mutaţiilor. 
Cel mai important, după părerea sa, este Louis Dollo, care în 1893 a publicat un studiu despre Legile 
evoluției. Dollo a fost cel dintîi care a formulat mutaționalismul ca teorie de ansamblu a vieții, 


afirmînd că „evoluţia este discontinuă". Lapidară, simplă, propoziţia aceasta ar fi putut să 
revoluţioneze ideile despre desfăşurarea formelor vieţii pe pămînt, dacă din capul locului ar fi fost 
înțeleasă în toate consecinţele ei. însemnătatea acestei propoziții merită să fie subliniată şi pentru 
simetriile ei în raport cu teoria cuantelor propusă cîţiva ani mai tîfziu din partea lui Pax Planck în 
fizică. Cîtă vreme însă în fizică, în problema energiei, perpectiva discontinuităţii a dus la recoltarea 
unor surprinzătoare rezultate, în biologie perspectiva adusă de Dollo şi-a făcut loc mai pe îndelete, fără 


de a stîrni aceeaşi senzaţie. Importanţa 

studiului lui DoUo pentru dezvoltarea biologiei teoretice nu trebuie totuşi subevaluată. într-adevăr, 
studiul lui Dollo leagă întîia oară teoria evoluţiei de postulatul discontinuități, dar studiul mai 
cuprindea şi formularea mai multor legi, printre care una circulă actualmente chiar sub numele auto- 
rului. Aşa-numita lege a lui Dollo precizează că evoluția vieţii este ireversibilă şi limitată. Ceea ce 
înseamnă pe de o parte că viaţa, în desfăşurarea formelor ei, nu se întoarce niciodată exact la formele 
prin care a trecut deja, şi pe de altă parte că evoluţia îşi are şi ea limitele ei. Cu ireversibilitatea ca 
trăsătură a evoluţiei ne vom întîlni în cursul expunerilor noastre. Printre elementele teoretice generale, 
de care facem uz în vederile noastre antropologice, acest aspect trebuie amintit, întrucît ni se pare că e 
de însemnătate pentru soluţionarea unor chestiuni foarte delicate în legătură cu evoluția omului. 

Dar să revenim. în ce consistă teoria mutaţiilor ? Termenii de „mutaţie", de „mutabilitate" nu sînt 
tocmai noi. în primele decenii ale secolului al XIX-lea termenii aceştia erau uzitaţi pentru designarea 
variațiunilor formale ale vieţii în general. De Vries îi reactualizează, dîndu-le însă un conţinut mai 
precis. El vorbeşte despre variaţiuni şi mutații ca despre procese cu totul eterogene. Există variaţiuni şi 
există mutații. Drept e că şi clasicii evoluţionismului, precum Darwin şi Vallace, cunoşteau unele 
variațiuni singulare, care astăzi s-ar numi „mutaţii". Acestor variaţiuni singulare Darwin nu le acorda 
la început, pentru realizarea evoluţiei vreo însemnătate mai deosebită decît obişnuitelor variaţiuni 
lente, individuale. Cu privire la atitudinea lui Darwin faţă de această chestiune, De Vries constată 
următoarele: „Darwin a făcut în permanenţă o distincţie între variațiunile individuale şi variațiuni 
singulare; acestora din urmă el le acorda un rol mai puţin important în geneza speciilor. Numai [sub 
înrîurirea criticilor săi el a abandonat această părere, pentru a atribui un rol esenţial variațiunilor 
individuale, care se găsesc pretutindeni”. ! 

Wallace, simplificînd teoria lui Darwin era de părerea că variaţiunile singulare pe care astăzi le-am 
numi mutații. 

' Hugo De Vries, Die Mutationstheorie, Leipzig, Verlag von Veit, 1901, pag 28. 

nu joacă nici un rol în devenirea speciilor. La rîndul său. De Vries, inversează perspectiva susținînd că 
variațiunile obişnuite, individuale, care prin selecţie naturală ar putea să ducă la o înnobilare a 
varietăților, nu au nici o importanţă în ceea ce priveşte apariţia de noi specii şi că noile specii se ivesc 
totdeauna numai prin mutații, care dau dintr-o dată specii definite ce rămîn constante, pînă cînd s-ar 
declara eventual o nouă mutație. în limitele oricărei specii noi, apărută prin mutație, sînt, fireşte, după 
opinia lui De Vries, posibile şi nenumărate variaţiuni individuale, care nu au însă o semnificație pentru 
evoluţie ca atare. De Vries se arată în primul rînd ca un adversar al concepției darwiniene cu privire la 
geneza speciilor prin selecţie naturală. Prin selecţie, susţine el, fie naturală, fie artificială, nu se pot 
obține specii realmente noi. Selecţiei i-ar reveni numai o importanță practică, şi aceasta în sensul că 
prin ea se poate ridica nivelul unei culturi de plante şi animale, cu rezerva totuşi că ameliorarea astfel 
obținută se menţine exclusiv în cadrul unor tipuri generice existente de mai înainte într-o populaţie. De 
Vries mai arată în această privinţă că orice culturi vegetale şi animale, de înalt nivel, obţinute prin 
selecție, recad la nivelul anterior, în curs de cîteva generaţii, de îndată ce operaţia de selectare 
încetează. Pornind de la atare observaţii, De Vries conchide că: transmisibile prin ereditate ar fi numai 
particularitățile cucerite prin mutație şi numai acestea ar rămîne constante pînă la o eventuală nouă 
mutație. 

Teoria mutaţiilor aşa cum o găsim expusă în studiile ce marchează adevărate date, ale lui De Vries, 
cuprinde — de ce n-am recunoaşte acest lucru? — foarte multă „teorie" şi relativ puţin material 
empiric. Dacă ne amintim bogăția materialului documentar pus la contribuție de Darwin în Originea 
speciilor, demersul teoretizant al lui De Vries pare o îndrăzneală. De Vries a început să-şi adune 
materialul în sensul teoriei mutaţiilor în 1886, cînd a descoperit planta Oenothera lamarckiana, specie 
ce manifestă actualmente o capacitate mutaţională excepțională. De Vries a urmărit manifestările 


acestei plante, metodic şi sistematic, asupra unor culturi realizate în optime condiții experimentale, şi 
aceasta de-a lungul unui deceniu şi jumătate înainte de a-şi da în vileag teoria. Materialul experimental 


în chestiune este impresionant, dar la început limitat la manifestările 

Oenotherei, încît teoria cerea neapărat o generalizare a rezultatelor de la o specie la toate cîte există. 
Fireşte că şi studierea atentă a cîtorva cazuri îngăduia anunțarea unei teorii, dar aceasta numai cu 
rezerva că exemplele, ce ar fi putut să însemne o confirmare, aveau să se multiplice ulterior, ceea ce, 
spre norocul teoreticianului de Vries s-a şi întîmplat. Relativa raritate a fenomenelor de mutație în 
timpul de față nu a descurajat pe nimeni, ci devenea ea însăşi, ca fapt, un element al teoriei. în cursul 
celor cincisprezece ani de observaţie, s-au declarat în culturile experimentale cu Oenothera lamar- 
kiana o seamă de mutații, ale căror rezultate De Vries le-a urmărit şi le-a descris. Nu e cazul să intrăm 
în expunerea detaliată a situațiilor de care De Vries s-a ocupat pe larg în primul volum al Teoriei 
mutațiilor. Planşa I cu trei figuri ilustrează sensul în care Oenothera lamarckiană s-a modificat, prin 
mici salturi, dînd forme, pe care, după criteriile în uz, orice naturalist le va privi ca specii noi. 
Modificările sînt îndeosebi izbitoare la foi, deşi morfologia plantei îndură prefaceri şi în atîtea alte 
direcții. De Vries pretinde a fi observat că aceste specii noi au rămas constante de-a lungul generaţiilor 
consecutive pe care pas cu pas le-a avut sub ochi. Că din durata scurtă a observaţiilor faţă de ritmul 
multimilenar al evoluţiei nu se puteau scoate concluzii atît de categorice, cum le voia De Vries, este o 
altă chestiune. Oricum, examenul lui De Vries dovedea puternica muta-bilitate a speciei Oenothera 
lamarckiană. Pe temeiul materialului recoltat, De Vries s-a crezut îndreptățit a formula următoarele 
legi ale mutaţiei: 

1. Speciile elementare noi se produc brusc, fără de faze intermediare. 

2. Speciile elementare noi sînt cel mai adesea deplin constante, chiar din primul moment al ivirii 
lor. 

3. Cele mai "multe tipuri noi, ce se ivesc, corespund în particularităţile lor, exact unor specii noi, iar 
nu simplelor variaţiuni (variațiuni apar fireşte în limitele fiecăreia dintre epocii). 

4. Speciile elementare apar într-un număr considerabil de indivizi, simultan, sau cel puţin în 
aceeaşi perioadă. (De Vries a calculat şi procentajul noilor apariţii. Cît priveşte familia Oenothera, s- 


au ivit şapte specii noi în curs de zece 

ani, şi anume, într-o proporţie de 1—2% faţă de numărul indivizilor ce alcătuiesc populația în sînul 
căreia s-au produs mutaţiile). 

5. Noile particularităţi nu indică vreo relație evidentă, izbitoare, cu variabilitatea individuală. 

6. Mutaţiile se efectuează în toate direcţiile, modificările afectează toate organele. 

7. Mutabilitatea se manifestă periodic. 

De Vries formulează aceste pretinse legi fără de nici o ezitare; el se pronunță cu oarecare rezervă 
numai faţă de propoziţia cu privire la periodicitatea mutabilităţii. Aci recunoaşte şi el că ar fi vorba 
mai mult! despre o presupunere, spre care ne-ar îndruma observaţia curentă că fecunditatea 
mutaţională se găseşte la cele mai multe specii, dacă nu anulată, cel puţin redusă la starea de latenţă. în 
volumul doi al 7eoriei mutațiilor, De Vries va stărui asupra periodicităţii, dar şi asupra faptului că o 
specie ce se găseşte într-o fază de mutabilitate acută, produce de obicei şi o seamă de specii noi, a 
căror capacitate mutaţională pare definitiv stinsă. Aşa s-ar lămuri printre altele împrejurarea că există 
atîtea organisme, care de-a lungul atîtor ere geologice nu şi-au schimbat în chip sensibil înfăţişarea. Nu 
aflăm de la De Vries aproape nimic asupra factorilor interni sau externi angajaţi de-a dreptul în 
procesele mutaționale, cu atît mai puţin asupra factorilor care — presupunînd că mutabilitatea ar fi o 
însuşire fundamentală a vieţii — ar înfrîna periodic capacitatea mutațională. 

Cît priveşte legile mutaţiei produse de către De Vries, ar fi poate de observat că ele sînt prematur 
prezentate, ca „legi”. Faţă de puţinătatea materialului documentar, trebuie să spunem că ele plutesc în 
aerul rarefiat al ipotezei. Pe noi ne va preocupa la un moment dat îndeosebi pretinsa lege de la punctul 
6: „Mutaţiile se efectuează în toate direcțiile, modificările afectează toate organele". Această aşa-zisă 


«lege" ni se pare îndeosebi suspectă, fiind prea puţin acoperită de empirie. 

Spuneam că teoria mutațiilor priveşte evoluţia organică jn perspectiva „discontinuităţii". Propoziția cu 
care De Vries !Şi începe studiul fundamental este aceasta: „Numesc teorie a mutațiilor afirmația că 
însuşirile organismelor sînt alcătuite din unităţi categoric distincte. Aceste unităţi pot să se 

îmbine în grupuri, iar la specii înrudite reîntîlnim aceste unități şi grupuri. Treceri, cum le observăm 
atît de numeroase asupra formelor exterioare ale plantelor şi animalelor, există însă între aceste unități, 
tot aşa de puţin ca între moleculele chimiei." ` 

De reţinut este că volumul doi al Zeoriei mutaţiilor apare numai în 1903 şi că de-abia aici De Vries 
face o amplă raportare a teoriei sale la legile eredității descoperite de Mendel. Descoperirile lui 
Mendel cu privire la legile eredității, făcute cu zeci de ani în urmă, zăcuseră necunoscute într-o revistă 
de provincie austriacă, pînă cînd, în sfîrşit, alţi naturalişti printre care şi De Vries au relevat importanța 
lor cu totul excepţională. Prin cercetările sale asupra eredității, Mendel a învederat discontinuitatea 
însuşirilor elementare ale speciilor, şi aceasta într-un domeniu ce putea să fie cercetat de-a dreptul şi 
care îngăduia chiar o aplicare, cel puţin statistică, a matematicii. Rezultatele lui Mendel au fost din 
plin puse la contribuţie din partea lui De Vries în teoria evoluţiei organice prin „salturi". Descoperirile 
lui Mendel puteau fi invocate ca o dovadă în plus în favoarea concepţiei despre devenirea discontinuă 
a formelor vieţii. 

De Vries îşi încheia volumul al doilea al Zeoriei mutaţiilor cu unele speculații matematice, destul de 
naive, menite să pledeze în favoarea teoriei şi care, potrivit cunoştinţelor ce le avem astăzi despre 
evoluţia pămîntului, ar fi mai curînd de natură s-o infirme. De Vries susținea anume că, pentru a se 
putea admite evoluţia vieţii prin variațiuni imperceptibile, aşa cum o înțelegeau clasicii 
evoluţionismului, ar trebui să se calculeze cu durate geologice enorme, adică după anume socoteli cu o 
durată de două miliarde şi jumătate de ani. Dar — aşa argumentează De Vries — diverşi naturalişti au 
găsit, folosindu-se de felurite metode, că vîrsta pămîntului nu ar putea să fie mai mare de cîteva zeci 
de milioane de ani. Orientîndu-se după autorităţile eminente ale timpului, De Vries calculează 
vechimea vieţii la 24 milioane de ani, de unde concluzia că viaţa pentru a evolua în acest răstimp, nu 
avea altă cale decît aceea a „salturilor”. Aşa apreciau naturaliştii vremii încă acum cincizeci de ani 
duratele geolo- 

gice. Concomitent cu progresele realizate în studiul radioactivităţii s-a ajuns însă la alte aprecieri cu 
privire la vechimea pămîntului şi a vieţii. Aceste noi evaluării, date fiind elementele ei mai certe, 
prezintă un foarte mare grad de probabilitate. Vieţii i se acordă o vechime de cel puţin un miliard de 
ani. Evident, dacă ne menţinem în cadrul termenilor, în care De Vries punea problema, această ultimă 
cifră ar pleda mai curînd pentru concepția etapelor imperceptibile despre devenirea vieţii. Facem 
pomenire despre toate aceste calcule nu atît pentru a aduce reale probe pro sau contra uneia sau alteia 
dintre teoriile vieţii, ci mai mult pentru a arăta cît de neserioase şi de fanteziste pot deveni uneori chiar 
şi speculaţiile matematice, cînd sînt mai mult „speculaţii" decît „„matematice". 

De Vries lega mari speranţe practice de teoria mutaţiilor: „O cunoaştere a legilor mutațiilor va duce, 
precum se poate prevedea, o dată mai tîrziu, la producerea voluntară şi artificială de mutații, 
ajungîndu-se astfel la provocarea unor noi particularităţi la plante şi la animale." ! 

De Vries era aşadar convins de posibilitatea unei dominări voluntare din partea omului a proceselor de 
mutație, prin care s-ar realiza specii superioare de plante şi animale. Astăzi, aproape cincizeci de ani 
de la formularea teoriei, ne găsim în această privință încă tot în faza tatonărilor, a încercărilor, dar 
după toate semnele — şi dacă ţinem seama de rezultatele cercetărilor şcolii sovietice Miciurin-Lâsenco 
— şi în faţa unor prime sucese. lată ce spune în privința aceasta naturalistul Marcel Prenant: „încă de 
mult Darwin, De Vries şi alții avuseseră impresia că mutațiile sînt deosebit de frecvente la animalele 
domestice sau la plantele cultivate într-un mediu bogat. Această indicație vagă asupra influenţei 
mediului a fost precizată prin cercetările recente, în care s-a reuşit a se mări proporția de mutanţi într-o 
măsură remarcabilă sau chiar enormă: în anumite cazuri, pînă la o sută cincizeci de ori. Aceste 
cercetări făcute asupra mai multor specii, printre care drosofila şi orzul, au fost încercate cu ajutorul a 


diferiți factori fizici şi chimici, dintre care cei mai eficaci au fost temperatura, razele ultraviolete şi mai 
! Hugo De Vries, op. cit., I, pag. 3. 

! Hugo De Vries, op. cit., p. 5. 

ales razele X, precum şi acelea ale radiului (...) Putem scoate, continuă Prenant, din aceste experienţe 


cel puţin noţiunea unei acţiuni efective a mediului asupra producerii mutaţiilor. Se pare însă că, 
dimpotrivă, pînă în prezent s-a eşuat a se produce în' acest mod o mutație bine determinată. Mai mult, 
un acelaşi factor fizic exterior pare a mări în acelaşi timp proporţia a diverse mutații." * 

Pentru realizarea masivă a visului lui De Vries, avînd ca obiectiv dominarea practică a proceselor 
mutaţionale, trebuie aşteptată probabil o soluţionare prealabilă a problemei fundamentale a geneticii 
moderne, referitoare la factorii care alcătuiesc substratul ereditar al particularităților biologice şi 
referitoare la modificabilitatea lor. Potrivit doctrinei Weismann-Mendel-Morgan numai celula 
germinativă ar fi susceptibilă de mutații, cit vreme, după noua concepţie a şcolii sovietice Miciurin- 
Lîsenco, ar exista şi mutații ale celulelor somatice. Şcoala sovietică pune în evidenţă şi importanța pe 
care o are influența mediului asupra determinării mutaţiunilor. ? 

Teoria mutaţiilor dezvoltată de Hugo De Vries a stârnit mult interes atât în cercuri ştiinţifice cât şi în 
cercuri filosofice, în primele decenii ale secolului nostru, teoria se găseşte în faza ei ofensivă, cucerind 
tot mai mult teren în dezavantajul teoriei clasice a evoluţionismului. S-au descoperit mutații aşa-zise 
„spontane", vreo cîteva sute la musca drosofila şi la planta antirrhinum (gura leului). S-au făcut şi 
cercetări în ceea ce priveşte constanța acestor mutații. 

în 1932 un biolog ca Richard Woltereck, profesor de zoologie la Leipzig, se credea îndrituit să facă 
această repri-vire asupra rezultatelor obţinute în perspectiva mutațio-nismului: „Toate modificările 
eredității (adică aşa-zisele mutații spontane, n.n.) ce se petrec sub ochii noştri sînt reversibile”?. 
Mutaţiile accesibile examenului empiric ar recădea deci în matca lor originară. Constanţa mutanţiilor 


observați 
! Marcel Prenant, Biologie şi marxism, Editura Pygmalion, 1946, pag. 208. 
? T.D. Lîsenco, Genetica, în Analele româno-sovietice, 1947, voi. 7, pag. 35. 


? Richard Woltereck, Grundziige einer Allgemeinen Biologie, Stuttgart, Encke Verlag, pag. 412. 

în chip curent, şi cu care De Vries calcula aşa de mult, devenea, cu alte cuvinte, pentru naturalistul 
amintit foarte problematică. Din aceasta biologul nu scoate însă concluzia că mutaţiile n-ar fi jucat un 
rol fundamental în evoluţia vieții pe pămînt. Dimpotrivă! în privinţa aceasta acelaşi Woltereck susţine: 
„Se pare — şi astăzi nu putem spune mai multe despre aceasta — că modificarea spontană a formelor 
vegetale şi animale (...), adică evoluţia progresivă a potentelor a fost coloana vertebrală a întregului 
proces evolutiv. La această devenire universală a speciilor (...) nu putem ajunge [însă] cu mutaţiile (de 
gene) (...) care ne sînt astăzi realizabile şi care mai au loc şi acum, dar care în totalitatea lor nu mai 
aduc în esență nimic nou" . Iată cum, chiar şi unul dintre naturaliştii cei mai rezervaţi în ceea ce 
priveşte importanţa pentru evoluţia efectivă a vieţii, a mutaţiilor de felul acelora ce au loc sub ochii 
noştri, se declară totuşi gata de a admite, dincolo de mutaţiile ce nu ar mai fi astăzi realizabile, şi 
mutații progresive şi ireversibile, care alcătuiesc coloana vertebrală a evoluţiei de-a lungul erelor 
geologice. 

ALTE ASPECTE ALE EVOLUȚIEI 

Ideea „evoluţiei" a fost la început o perspectivă teoretică în care se încerca organizarea materialului 
empiric adunat de diverşi naturalişti. Cînd perspectiva evoluționistă a părut suficient legitimată prin 
datele pe care toate domeniile biologiei le scoteau la iveală, s-a procedat apoi, încetul cu încetul, la 
examinarea articulației mai intime a proceselor evolutive în general. Printre cei dintii cercetători şi 
gînditori “are s-au aplicat cu pasiune descifrării legii ca atare a evoluţiei, a „progresului", a fost 
englezul Herbert Spencer. Rezultatele examenului său, cu toate că obţinute în perspec-«vă exclusiv 
„mecanicistă", nu şi-au pierdut încă toate drepturile de a ne reţine atenția. Consideraţiunile lui Spencer 


Idem, ibidcm, pag. 411. 

